
अऋचचछ इसलाही खुतबात 


पेश लफ्ज 
हजरत मौलाना मुहम्मद तकी साहिब उस्मानी 
(हैं ०27४ | ( द 

... उज्जी चुन 520 ००१० ० 03५०५ (४९५ १७००॥ 
अपने बाज बुजुर्गों के इर्शाद की तामील में अहकर कई साल से 
जुमे के दिन असर के बाद जामा मस्जिद बैतुल मुकर्रम गुलशन 
इकबाल कराची में अपने और सुनने वालों के फायदे के लिए कुछ 
दीन की बातें किया करता है। इस मज्लिस में हर तब्का-ए-ख्याल 


के हजरात और औरतें शरीक होते हैं। अल्हम्दु लिल्लाह! अहक्र को 
जाती तौर पर भी इसका फायदा होता है और अल्लाह तआला के 


फज़्ल से सुनने वालों भी फायदा महसूस करते हैं। अल्लाह तआला 


इस सिलसिले को हम सब की इस्लाह का जरिया बनाएं, आमीन | 

अह्कर के ख़ुसूसी मददगार मौलाना अब्दुल्लाह मेमन साहिब 
सलल्‍ल-महू ने कुछ मुद्दत से अह्कर के उन बयानात को टेप रिकार्डर 
के जरिये महफूज़ करके उनके कैसिट तैयार करने और उनको शाया 
करने का एह्तिमाम किया, जिसके बारे में दोस्तों से मालूम हुआ के 
अल्लाह के फज़्ल से उनसे भी मुसलमानों को फायदा पहुंच रहा है। 

उन कैसिटों की तायदाद अब तीन सौ से जायद हो गयी है, 

उन्हीं में से कुछ कैसिटों की तकरीरें मौलाना अब्दुल्लाह मेमन साहिब 
सलल्‍ल-महू ने कलम बन्द भी फरमा लीं, और उनको छोटे छोटे 
रिसालों की शक्ल में शाया किया। अब वह उन तकरीरों का मजमूआ 
“इस्लाही खुतबात” के नाम से शाया कर रहे हैं। 

इनमें से बाज तकरीरों को अह्कर ने देखा भी है, और मौसूफ 
ने उन पर एक मुफीद काम भी किया है, कि तकरीरों में जो हदीसें 
आती हैं उनको असल किताबों से निकाल करके उनके हवाले भी 
3 22223, पथ अब पथ पल २ सब कक उप पक रस पर सब पक पप जप यु 

दर्ज कर दिए हैं, और इस तरह उनका फायदा और ज्यादा बढ़ गया 
है। 





इस किताब के मुताले के वक्‍त यह बात जेहन में रहनी चाहिए 
कि यह कोई बाकायदा तसनीफ नहीं है, बल्कि तकरीरों का खुलासा 
है जो कैसिटों की मदद से तैयार किया गया है। इसलिये इसका 
अन्दाज तहरीरी नहीं बल्कि खिताबी है। अगर किसी मुसलमान को 
इन बातों से फायदा पहुंचे तो यह महज अल्लाह तआला का करम है, 
जिस पर अल्लाह तआला का शुक्र अदा करना चाहिए, और अगर 
कोई बात गैर मोह्तात या गैर मुफीद है तो वह यकीनन अह्कर की 
किसी गलती या कोताही की वजह से है। लेकिन अल्हम्दु लिल्लाह! 
इन बयानात का मकसद तकरीर बराय तकरीर नहीं, बल्कि सब से 
पहले अपने आपको और फिर सुनने वालों को अपनी इस्लाह की 
तरफ मुतवज्जह करना है| 

अल्लाह तआला अपने फज़्ल व करम से इन खुतबात को खुद 
अह्क्र की और तमाम पढ़ने वालों की इस्लाह का जरिया बनायें, 
और ये हम सब के लिए जखीरा-ए-आख़िरत साबित हों। अल्लाह 
तआला से मज़ीद दुआ है कि वह इन ख़ुतबात के मुरत्तिब और 
नाशिर को भी इस खिदमत का बेहतरीन सिला अता फरमाएं 


आमीन | 
मुहम्मद तकी उस्मानी 

अर्जि नाशिर 


अल्हम्दु लिललाह “इस्लाही खुतबात” की दसवीं जिलल्‍्द आप तक 
पहुंचाने की हम सआदत हासिल कर रहे हैं। नवीं जिल्द की 
मकबूलियत और इफादियत के बाद मुख्तलिफ हज़रात की तरफ से 
नवीं जिलल्‍्द को जल्द से जल्द शाया करने का शदीद तकाजा हुआ, 
और अब अल्हम्दु लिल्लाह, दिन रात की मेहनत और कोशिश के 
नतीजे में सिर्फ चन्द माह के अन्दर यह जिल्द तैयार होकर सामने 
आ गयी । इस जिल्द की तैयारी में बिरादरे मुकर्रम मौलाना अब्दुल्लाह 
मेमन साहिब ने अपनी मसरूफियात के साथ साथ इस काम के लिए 
अपना कीमती वक्‍त निकाला, और दिन रात की अंथक मेहनत और 
कोशिश करके दसवीं जिल्द के लिए मवाद तैयार किया। अल्लाह 
तआला उनकी सेहत और उम्र में बर्कत अता फरमाए, और मजीद 
आगे काम जारी रखने की हिम्मत और तौफीक अता फरमाए, 
आमीन। 

हम जामिया दारुल उलूम कराची के उस्तादे हदीस जनाब 
मौलाना महमूद अशरफ उस्मानी साहिब मद्दजिल्लहुम और मौलाना 
अजीजुर्रहमान साहिब मद्दजिल्लहुम के भी शुक्रगुजार हैं, जिन्‍्हों ने 
अपना कीमती वक्‍त निकाल कर इस पर नजरे सानी फरमाई, और 
मुफीद मश्विरे दिए, अल्लाह तआला दुनिया व आखिरत में उन 
हजरात को बेहतरीन अज अता फरमाए, आमीन। ॥ 

तमाम पढ़ने वालों से दुआ की दरख्वास्त है कि अल्लाह तआला 
इस सिलसिले को और आगे जारी रखने की हिम्मत और तौफीक 
अता फरमाए, और इसके लिए वसाइल और अस्बाब में आसानी पैदा 
फरमाए| इस काम को इख़्लास के साथ जारी रखने की तौफीक 
अता फरमाए। 

नाशिर 

तम्हीद 

यह हदीस शरीफ हजरत अब्दुल्लाह बिन अबी औफा रजियल्लाहु 
अन्हु से रिवायत की गयी है जो आं हज़रत सल्लल्लाहु अलैहि व 
सलल्‍्लम के फुक॒हा सहाबा में से हैं, वह रिवायत करते हैं कि जनाब 
रसूलुल्लाह सल्‍्लल्लाहु अलैहि व सल्‍लम ने इर्शाद फरमाया: जिस 
शख्स को अल्लाह तआला से कोई जरूरत पेश आये या किसी 
आदमी से कोई काम पेश आ जाये तो उसको चाहिये कि वह अच्छी 
तरह सुन्नत के मुताबिक तमाम आदाब के साथ वुज़ू करे, फिर दो 
रक्‍्ञतें पढ़े और दो रक्‍्ञ्रत पढ़ने के बाद अल्लाह तआला की तारीफ 
व प्रशंसा बयान करे और फिर हुजूर सलल्‍्लल्लाहु अलैहि व सल्‍लम पर 


दुरूद भेजे और फिर दुआ के ये कलिमात कहे। (कलिमात ऊपर 

! छान इस्‍्लाही खुतबात 
हदीस में मौजूद हैं) 

इस हदीस में नबी-ए-करीम सल्लल्लाहु अलैहि व सल्लम ने 
उस नमाज़ का तरीका बयान फ्रमाया है जिसको उर्फे आम में, 
“सलातुल हाजा कहा जाता है, यानी “हाजत की नमाज” जब भी 
किसी शख्स को कोई ज़रूरत पेश आये या कोई परेशानी लग जाये 
या कोई काम करना चाहता हो लेकिन वह काम होता नजर न आ 
रहा हो, या उस काम के होने में रुकावटें हों तो उस सूरत में 
नबी-ए-करीम सल्लल्लाहु अलैहि व सल्‍लम ने एक मुसलमान को 
यह तल्कीन फरमाई कि वह “नमाज़े हाजत” पढ़े, और नमाजे हाजत 
पढ़ने के बाद “दुआए हाजत” पढ़े, और फिर अपना जो मकसद है 
वह अल्लाह तआला के सामने अपनी जबान और अपने अल्फाज में 
पेश करे, अल्लाह तआला की रहमत से यह उम्मीद है कि अगर उस 
काम में खैर होगी तो इन्शा अल्लाह वह काम ज़रूर अन्जाम पा 
जायेगा। इसलिये हुज़्रे अक्दस सलल्‍्लल्लाहु अलैहि व सलल्‍लम की 
सुन्‍्नत यह है कि ज़रूरत के वक्‍त नमाज़े हाजत पढ़ी जाये, और 
अल्लाह तआला की तरफ रुजू किया जाये। 

एक मुसलमान और काफिर में फर्क 

इस से यह बताना मकसूद है कि इन्सान को जब कोई जरूरत 
पेश आती है तो वह जाहिरी असबाब और दुनियावी असबाब तो 
इस्तियार करता है, और शरई तौर पर उन असबाब को इखि्तियार 
करने की इजाजत भी है, लेकिन एक मुसलमान और एक काफिर के 
दरमियान यही फर्क है, कि जब एक काफिर दुनिया के जाहिरी 
असबाब इख्तियार करता है तो वह उन्हीं असबाब पर भरोसा करता 
है, कि जो असबाब मैं इखि्तियार कर रहा हूं उन्हीं असबाब के जरिये 
मेरा काम बन जायेगा। 


नौकरी के लिए कोशिश 
जैसे फर्ज करें कि एक शख्स बे रोजगार है, और इस बात के 

लिये कोशिश कर रहा है कि मुझे अच्छी नौकरी मिल जाये, अब 
नौकरी हासिल करने का एक तरीका यह है कि वह जगहेँ तलाश 
करे, और जहां कहीं नौकरी मिलने की संभावना हो वहां दरख्वास्त दे, 
और अगर कोई जानने वाला है तो उस से अपने हक में सिफारिश 
कराए वगैरह। ये सब जाहिरी असबाब हैं। अब एक काफिर सारा 
भरोसा उन्हीं जाहिरी असबाब पर करता है, और उसकी कोशिश यह 
होती है कि दरख्वास्त ठीक तरीके से लिख दूं, सिफारिश अच्छी करा 
दूं और तमाम जाहिरी असबाब इख्तियार कर लूं और बस उसकी पूरी 
निगाह और पूरा भरोसा उन्हीं असबाब पर है, यह काम काफिर का 
है। और मुसलमान का काम यह है कि असबाब तो वह भी इख्तियार 
करता है, दरख्वास्त वह भी देता है, और अगर सिफारिश की ज़रूरत 
है तो जायज तरीके से वह सिफारिश भी कराता है, लेकिन उसकी 
निगाह उन असबाब पर नहीं होती, वह जानता है कि न यह 
दरख्वास्त कुछ कर सकती है और न यह सिफारिश कुछ कर सकती 
है, किसी मख्लूक की कुदरत और इख्तियार में कोई चीज नहीं, उन 
असबाब के अन्दर तासीर पैदा करने वाली जात अल्लाह जल्ल 
जलालुहू की जात है। वह मुसलमान तमाम असबाब इस्तियार करने 
के बाद उसी जात से मांगता है कि या अल्लाह! इंन असबाब को 
इखितियार करना आपका हुक्म था, मैंने ये असबाब इख्तियार कर 
लिये, लेकिन इन असबाब में तासीर पैदा करने वाले आप हैं। में आप 
ही से मांगता हूं कि आप मेरी यह मुराद पूरी फरमा दीजिये। 

बीमार आदमी की तदकीरें 

जैसे एक शख्स बीमार हो गया, अब जाहिरी असबाब ये हैं कि 
वह डॉक्टर के पास जाये और जो दवा वह तज्वीज करे वह दवा 
इस्तेमाल करे। जो तदबीर वह बताये वह तदबीर इखितियार करे, ये 
सब जाहिरी असबाब हैं। लेकिन एक काफिर शरूंस जिसका अल्लाह 
तआला पर ईमान नहीं है, वह सारा भरोसा उन दवाओं और तददबीरों 
पर करेगा, डॉक्टर पर करेगा। लेकिन एक मोमिन बन्दे को हुज़ूरे 

अक्दस सल्लल्लाहु अलैहि व सल्‍लम ने यह तल्कीन फरमाई कि तुम 
दवा और तदबीर ज़रूर करो, लेकिन तुम्हारा भरोसा उन दवाओं और 
तदबीरों पर न होना चाहिये, बल्कि तुम्हारा भरोसा अल्लाह जल्‍्ल 
शानुहू की जात पर होना चाहिये। अल्लाह तआला की जात शिफा 
देने वाली है। अगर वह जात उन दवाओं और तदबीरों में तासीर न 
डाले तो फिर उन दवाओं और तदकबीरों में कुछ नहीं रखा है, एक ही 
दवा, एक ही बीमारी में, एक इन्सान को फायदा पहुंचा रही है, लेकिन 
वही दवा उसी बीमारी में दूसरे इन्सान को नुकसान पहुंचा रही है, 
इसलिये कि हकीकत में दवा में तासीर पैदा करने वाले अल्लाह 
तआला हैं, अगर अल्लाह तआला चाहें तो मिट्टी की एक चुटकी में 
तासीर अता फरमा दें, अगर वह तासीर अता न फरमायें तो बड़ी से 
बडी दवा महंगी से महंगी दवा में तासीर अता न फरमायें | 

इसलिये हुजूरे अक्दस सल्लल्लाहु अलैहि व सल्‍लम की तालीम 
यह है कि असबाब जरूर इख्तियार करो लेकिन तुम्हारा भरोसा उन 
असबाब पर न होना चाहिये, बल्कि भरोसा अल्लाह जल्‍्ल शानुहू की 
जात पर होना चाहिये, और उन असबाब को इख्तियार करने के बाद 
यह दुआ करो: या अल्लाह! जो कुछ मेरे बस में था और जो जाहिरी 
तदबीरें इख्तियार करना मेरे इसख्तियार में था वह मैंने कर लिया, 
लेकिन या अल्लाह! उन तदबीरों में तासीर पैदा करने वाले आप हैं 
उन तदबीरों को कामयाब बनाने वाले आप हैं, आप ही उनमें तासीर 
अता फरमाइये, और आप ही उनको कामयाब बनाइए | 

तदबीर के साथ दुआ 

हुजूरे अक्दस सल्‍्लल्लाहु अलैहि व सलल्‍लम से दुआ का एक 
अजीब और खूबसूरत जुम्ला नकल किया गया है, कि जब भी आप 
किसी काम की कोई तदबीर फरमाते, चाहे दुआ की ही तदबीर 
फरमाते, तो उस तदबीर के बाद यह जुम्ला इर्शाद फरमाते: 

यानी ऐ अल्लाह! मेरी ताकत में जो कुछ था वह मैंने इख्तियार 
कर लिया, लेकिन भरोसा आपकी जात पर है, आप ही अपनी रहमत 
से इस मकसद को पूरा फरमा दीजिये। 

नुक्ता-ए-निगाह बदल दो 

यही वह बात है जो हमारे हजरत डॉ. अब्दुल हई साहिब 
रह्मतुल्लाहि अलैहि इस तरह फरमाया करते थे कि दीन हकीकत में 
नुक्ता-ए-निगाह की तब्दीली का नाम है, बस जरा सा नुक्ता-ए- 
निगाह बदल लो तो दीन हो गया, और अगर नुक्ता-ए-निगाह न 
बदलो तो वही दुनिया है। जैसे हर मजहब यह कहता है कि जब 
बीमारी आये तो इलाज करो, इस्लाम की तालीम भी यही है, कि 
बीमार होने पर इलाज करो, लेकिन बस नुक्ता-ए-निगाह की 
तब्दीली का फर्क है, वह यह कि इलाज ज़रूर करो लेकिन भरोसा 
उस इलाज पर मत करो, बल्कि भरोसा अल्लाह जल्ल जलालुहू की 
जात पर करो | 

““हुवश्शाफी ”” नुस्ख़े पर लिखना 

इसी वजह से उस जमाने में मुसलमान तबीबों का यह तरीका 
था कि जब वे किसी मरीज का नुस्खा लिखते तो सब से पहले नुस्खे 
के ऊपर “हुवश्शाफी'” लिखा करते थे। यानी शिफा देने वाला 
अल्लाह है। यह “हुवश्शाफी” लिखना एक इस्लामी तरीका-ए-कार 
था, उस जमाने में इन्सान के हर हर काम और हर हर कौल व फेल 
में इस्लामी जेहनियत, इस्लामी अकीदा और इस्लामी तालीमात 
दिखाई देती थीं। एक तबीब है जो इलाज कर रहा है लेकिन नुस्खे 
से पहले उसने “हुवश्शाफी” लिख दिया, यह लिख कर उसने इस 
बात का ऐलान कर दिया कि मैं इस बीमारी का नुस्खा तो लिख रहा 
हूं लेकिन यह नुस्ख़ा उस वक्‍त तक कारामद नहीं होगा जब तक वह 
शिफा देने वाला शिफा नहीं देगा। एक मोमिन डॉ. और तबीब पहले 





ही कदम पर इसका एतिराफ कर लेता था, और जब “हुवश्शाफी” 

का एततिराफ करके नुस्खा लिखता तो उसका नुस्खा लिखना भी 
अल्लाह तआला की इबादत और बन्दगी का एक हिस्सा बन जाता 
था। 

पश्चिमी तहजीब की लानत का असर 


लेकिन जब से हमारे ऊपर पश्चिमी तहज़ीब की लानत मुसल्लत 
हुई है, उस वक्‍त से उसने हमारे इस्लामी निशानियों का मलियामेट 
कर डाला, अब आजकल के डॉ. को नुस्खा लिखते वक्‍त न 
“बिस्मिल्लाह” लिखने की ज़रूरत है और न “हुवश्शाफी” लिखने की 
जरूरत है, बस उसने तो मरीज का मुआयना किया और नुस्खा 
लिखना शुरू कर दिया। उसको अल्लाह तआला की तरफ रुजू करने 
की कोई जरूरत नहीं होती, इसकी कया वजह है? वजह इसकी यह 
है कि यह साइन्स हमारे पास ऐसे काफिरों के वास्ते से पहुंची है 
जिनके दिमाग़ में अल्लाह तआला के शाफी होने का कोई तसव्युर 
मौजूद नहीं, उनका सारा भरोसा और एतिमाद उन्हीं असबाब और 
उन्हीं तदबीरों पर है, इसलिये वे सिर्फ तदबीरों इख्तियार करते हैं | 

इस्लामी शनाख्तों की हिफाजत 

अल्लाह तआला ने साइन्स को हासिल करने पर कोई पाबन्दी _ 
नहीं लगाई, साइन्स किसी कौम की मीरास नहीं हुआ करती, इल्म ._ 
किसी कौम और मजहब की मीरास नहीं होती | मुसलमान भी साइन्स 
जरूर हासिल करे, लेकिन अपनी इस्लामी चीजों को तो महफ्‌ज रखे 
और अपने दीन व ईमान की तो हिफाजत करे, अपने अकीदे की 
कोई झलक तो उसके अन्दर दाखिल करे। यह तो नहीं है कि जो 
शख्स डॉ. बन गया उसके लिये “हुवश्शाफी” लिखना हराम हो गया, 
अब उसके लिये अल्लाह तआला के “शाफी” होने के अकीदे का 
ऐलान करना ना जायज हो गया, और वह डॉ. यह सोचने लगे कि 
अगर मैंने यह नुस्खे के ऊपर “हुवश्शाफी” लिख दिया तो लोग यह 
 समझेंगे कि यह “पुराने ख्याल” का आदमी है। बहुत पसमान्दा है, 

और यह लिखना तो डॉ. के उसूल के खिलाफ है। अरे भाई अगर 
तुम डॉ. हो तो एक मुसलमान डॉ. हो, अल्लाह जल्ल जलालुहू पर 
ईमान रखने वाले हो, इसलिये तुम इस बात का पहले से ऐलान कर 
दो कि जो कुछ तदबीर हम कर रहे हैं यह सारी तदबीर अल्लाह 
जल्ल जलालुहू की तासीर के बगैर बेकार है, इसका कोई फायदा 


नहीं | 

तदबीर के खिलाफ काम का नाम ““इत्तिफाक” 

बडे वडे डॉ. तबीब और इलाज करने वाले रोजाना अल्लाह 
जल्ल जलालुहददू की तासीर और फैसलों को अपनी आंखों से देखते हैं 
कि हम तदबीर कुछ कर रहे हैं मगर अचानक क्‍या से क्‍या हो गया, 
और इस बात का इकरार करते हैं कि यह हमारी जाहिरी साइन्स सब 
बेकार हो गयी, लेकिन इस अचानक और उनकी जाहिरी साईन्स के 
खिलाफ पेश आने वाले वाकिए को “इत्तिफाक” का नाम दे देते हैं, 
कि इत्तिफाकन ऐसा हो गया। 

कोई काम ““इत्तिफाकी ” नहीं 

मेरे वालिद माजिद हज़रत मौलाना मुफ्ती मुहम्मद शफी साहिब 
रह्मतुल्लाहि अलैहि फरमाया करते थे कि आजकल दुनिया जिसको 
“इत्तिफाक” का नाम देती है कि इत्तिफाकन यह काम इस तरह हो 
गया, यह सब गलत है, इसलिये कि इस कायनात में कोई काम 
इत्तिफाकन नहीं होता, बल्कि इस कायनात का हर काम अल्लाह 
तआला की हिकक्‍्मत, मर्जी और इन्तिज़ाम के मातहत होता है। जब 
किसी काम की इललत और सबब हमारी समझ में नहीं आता कि यह 
काम किन असबाब की वजह से हुआ तो बस हम कह देते हैं कि 
इत्तिफाकन यह काम इस तरह हो गया। अरे जो इस कायनात का 
मालिक और ख़ालिक है वही इस पूरे निज़ाम को चला रहा है, और 
हर काम पूरे मजबूत निजाम के तहत चला रहा है, कोई जर्रा उसकी 
मर्जी के बगैर हिल नहीं सकता, इसलिये सीधी सी बात यह है कि 

उस दवा में बजाते खुद कोई तासीर नहीं थी, जब अल्लाह तआला ने 
उस दवा में तासीर पैदा फरमाई थी तो फायदा हो गया था और जब 
अल्लाह तआला ने तासीर पैदा नहीं फरमाई तो उस दवा से फायदा 
नहीं हुआ, बस यह सीधी सी बात है “इत्तिफाक” का क्‍या मतलब? 

असबाब के पैदा करने वाले पर नजर हो 

बस इन्सान यही नुक्ता-ए-निगाह बदल ले कि तदबीरों और 
असबाब पर भरोसा न हो। बल्कि असबाब को पैदा करने वाले पर 
भरोसा हो कि वह सब करने वाला है। अल्लाह तआला ने न सिर्फ 
तदबीर इख्तियार करने की इजाजत दी बल्कि तदबीर इख्तियार 
करने का हुक्म दिया कि तदबीर इख्तियार करो और उन असबाब को 
इख्तियार करो, इसलिये कि हमने ही ये असबाब तुम्हारे लिये पैदा 
किये हैं, लेकिन तुम्हारा इम्तिहान यह है कि आया तुम्हारी निगाह उन 
असबाब की हद तक महदूद और सीमित रह जाती है या उन 
असबाब के पैदा करने वाले पर भी जाती है। नबी-ए-करीम 
सल्लल्लाहु अलैहि व सललम ने सहाबा-ए-किराम रजियल्लाहु अन्हुम 
के दिलों में यह अकीदा इस तरह जमा दिया था कि उनकी निगाह 
हमेशा असबाब के पैदा करने वाले पर रहती थी। सहाबा-ए-किराम 
रजियल्लाहु अन्हुम असबाब को सिर्फ इस वजह से इस्तियार करते थे 
कि हमें असबाब इर्तियार करने का अल्लाह तआला की तरफ से 
हुक्म है, और जब अल्लाह तआला की जात पर मुकम्मल यकीन और 
भरोसा हासिल हो जाता है तो फिर अल्लाह तआला अपनी कुदरत के 
अजीब व गरीब करिश्मे बन्दे को दिखाते हैं। 

हजरत खालिद बिन वलीद रजि. का जहर पीना 

हजरत खालिद बिन वलीद रजियल्लाहु अन्हु ने एक बार मुल्क 
शाम के एक किले का घेराव किया हुआ था, किले के लोग घेराव से 
तंग आ गये थे, वे चाहते थे कि सुलह हो जाये, इसलिये उन लोगों 
ने किले के सरदार को हज़रत खालिद बिन वलीद रजियल्लाहु अन्हु 

के पास सुलह की बात चीत के लिये भेजा। चुनांचे उनका सरदार 
हज़रत ख़ालिद बिन वलीद रजियल्लाहु अन्हु की ख़िदमत में आया, 
हज़रत ख़ालिद बिन वलीद रजियल्लाहु अन्हु ने देखा कि उसके हाथ 
में छोटी सी शीशी है, हज़रत खालिद बिन वलीद रजियल्लाहु अन्हु ने 
उस से पूछा कि यह शीशी में क्या है? और क्‍यों लेकर आये हो? 
उसने जवाब दिया कि इस शीशी में जहर भरा हुआ है, और यह 
सोच कर आया हूं कि अगर आप से सुलह की बात चीत कामयाब हो 
गयी तो ठीक, और अगर बात चीत नाकाम हो गयी और सुलह न हो 
सकी तो नाकामी का मुंह लेकर अपनी कौम के पास वापस नहीं 
जाऊगा, बल्कि यह जहर पीकर खुदकुशी कर लूंगा। 

तमाम सहाबा-ए-किराम रजियल्लाहु अन्हुम का असल काम तो 
लोगों को दीन की दावत देना होता था, इसलिये हज़रत खालिद बिन 
वलीद रजियल्लाहु अन्हु ने सोचा कि इसको इस वक्‍त दीन की दावत 
देने का अच्छा मौका है। चुनांचे उन्होंने उस सरदार से पूछा: क्या 
तुम्हें इस जहर पर इतना भरोसा है कि जैसे ही तुम यह जहर पियोगे 
तो फौरन मौत वाके हो जायेगी? उस सरदार ने जवाब दिया कि हां 
मुझे इस पर भरोसा है, इसलिये कि यह ऐसा सख्त जहर है कि 
इसके बारे मैं डॉक्टरों का कहना यह है कि आज तक कोई शख्स 
इस जहर का जायका नहीं बता सका, क्‍योंकि जैसे ही कोई शख्स 
. यह जहर खाता है तो फौरन उसकी मौत वाके हो जाती है। उसको 
इतनी मोहलत नहीं मिलती कि वह इसका जायका बता सके। इस 
वजह से मुझे यकीन है कि अगर मैं इसको पी लूंगा तो फौरन मर 
जाऊगा। 
हज़रत ख़ालिद बिन वलीद रजियल्लाहु अन्हु ने उस सरदार से. 
कहा कि यह जहर की शीशी जिस पर तुम्हें इतना यकीन है, यह 
जरा मुझे दो, उसने वह शीशी आंपको दे दी, आपने वह शीशी अपने 
हाथ में ली और फिर फरमाया कि इस कायनात की किसी चीज़ में 
कोई तासीर नहीं, जब तक अल्लाह तआला उसके अन्दर असर न 

पैदा फरमा दें, मैं अल्लाह का नाम लेकर और यह दुआ पढ कर: 

“उस अल्लाह तआला के नाम के साथ जिसके नाम के साथ 
कोई चीज़ नुकसान नहीं पहुंचा सकती, न आसमान में और न जंमीन 
में, और वही सुनने वाला और जानने वाला है" 

इस जहर को पीता हूं। आप देखना कि मुझे मौत आती है या 
नहीं। उस सरदार ने कहा जनाब यह आप अपने ऊपर जुल्म कर 
रहे हैं, यह जहर तो इतना सख्त है कि अगर इन्सान थोड़ा सा भी 
मुंह में डाल ले तो ख़त्म हो जाता है और आपने पूरी शीशी पीने का 
इरादा कर लिया! हजरत खालिद बिन वलीद रजियल्लाहु अन्हु ने 
फरमाया कि: इन्शा अल्लाह मुझे कुछ नहीं होगा। चुनांचे दुआ पढ़ 
कर वह जहर की पूरी शीशी पी गये। अल्लाह तआला को अपनी 
कुदरत का करिश्मा दिखाना था। उस सरदार ने अपनी आंखों से 
देखा कि हजरत ख़ालिद बिन वलीद रजियल्लाहु अन्हु पूरी शीशी पी 
गये लेकिन उन पर मौत के कोई आसार जाहिर नहीं हुए, वह 
सरदार यह करिश्मा देख कर मुसलमान हो गया। 


हर काम में अल्लाह की मर्जी 

बरह हाल, हजराते सहाबा-ए-किराम रजियल्लाहु अन्हुम के 
दिलों में यह अकीदा जमा हुआ था कि जो कुछ इस कायनात में हो 
रहा है वह अल्लाह जलल्‍्ल शानुहू की मर्जी और इरादे से हो रहा है, 
-: उनकी मर्जी के बगैर कोई जर्रा हर्कत नहीं कर सकता। यह अकीदा 
उनके दिलों में इस तरह बैठ चुका था कि उसके बाद ये तमाम 
असबाब बे हकीकृत नजर आ रहे थे। और जब आदमी इस ईमान व 
यकीन के साथ काम करता है तो फिर अल्लाह तआला उसको अपनी 
कुदरत के करिश्मे भी दिखाते हैं। अल्लाह तआला की सुन्नत और 
आदत यह है कि तुम असबाब पर जितना भरोसा करोगे, उतना ही 
हम तुम्हें असबाब के साथ बांध देंगे, और जितना तुम उसकी जात 

पर भरोसा करोगे तो उतना ही अल्लाह तआला तुमको असबाब से बे 
नियाज करके तुम्हें अपनी कुदरत के करिश्मे दिखायेंगे। चुनांचे हुज़ूरे 
अक्दस सलल्‍्लल्लाहु अलैहि व सल्‍लम और हज़राते सहांबा-ए-किराम 
रजिंयल्लाहु अन्हुम के हालात में कदम कदम पर यह चीज नजर 
आती है। 

हुजूर सललल्लाहु अलैहि व सल्‍लम का एक वाकिआ 

एक बार हुजूरे अक्दस सलल्‍लल्लाहु अलैहि व सल्‍लम एक गजवा 
(लड़ाई, जंग) से वापस तश्रीफ ला रहे थे। रास्ते में एक मन्जिल पर 
कियाम फ्रमाया और वहां एक पेड़ के नीचे आप अकेले सो गये, 
आपके करीब कोई मुहाफिज़ और कोई निगहबान नहीं था, किसी 
काफिर ने आपको तन्‍्हा देखा तो तलवार सूंत कर आ गया और 
बिल्कुल आपके सर परं॑ आकर खड़ा हो गया। जब आप सल्लल्लाहु 
अलैहि व सलल्‍लम की आंख खुली तो आपने देखा कि उस काफिर के 
हाथ में तलवार है और आप खाली हाथ हैं, और वह काफिर यह कह 
रहा है कि ऐ मुहम्मद (सल्लल्लाहु अलैहि व सलल्‍लम) अब तुम्हें मेरे 
हाथ से कौन बचायेगा? उस शख्स को यह ख्याल था कि जब हुज़ूरे 
अक्दस सल्लल्लाहु अलैहि व सल्‍लम यह देखेंगे कि उसके हाथ में 
तलवार है और खली हाथ हूं और अचानक यह शख्स मेरे सर पर 
आ खड़ा हुआ तो आप घबरा जायेंगे और परेशान हो जायेंगे, लेकिन 
आपने इत्मीनान से जवाब दिया कि मुझे अल्लाह तआला बचायेंगे। 
जब उस शख्स ने देखु,कि आपके ऊपर परेशानी और घबराहट के 
कोई आसार जाहिर नहीं हुए तो इसकी वजह से अल्लाह तआला ने 
उस पर ऐसा रोब मुसललत फरमा दिया कि उसके हाथों में कपकपी 
आ गई और कपकपी की वजह से तलवार हाथ से छूट कर गिर 
पड़ी, अब सरकारे दो आलम सल्लल्लाहु अलैहि व सलल्‍लम ने वह 
तलवार हाथ में उठा ली और फरमाया कि अब बताओ कि अब तुम्हें 


कौन बचायेगा? 

इस वाकिए के जरिये उस शख्स को यह दावत देनी थी कि 
हकीकत में तुम इस तलवार पर भरोसा कर रहे थे और मैं इस 
. तलवार के पैदा करने वाले पर भरोसा कर रहा था, और इस तलवार 
में तासीर देने वाले पर भरोसा कर रहा था। यही नमूना हुजूरे पाक 
सलल्‍्लल्लाहु अलैहि व सललम ने सहाबा-ए-किराम रजियल्लाहु अन्हुम 
के समाने पेश फरमाया और उसके नतीजे में एक एक सहाबी का 
यह हाल था कि वह असबाब भी इख्तियार करते थे मगर साथ में 
भरोसा वह अल्लाह तआला की जात पर करते थे। 

पहले असबाब फिर तवक्कुल 

एक सहाबी हुजूरे पाक सल्‍्लल्लाहु अलैहि व सल्‍लम की खिदमत 
में आये और अर्ज किया कि या रसूलल्ला! मैं जंगल में ऊंटनी लेकर 
जाता हूं और वहां नमाज़ का वक्‍त आ जाता है तो जब नमाज का 
वक्‍त आ जाये और उस वक्‍त जंगल में नमाज की नियत का इरादा 
करूं तो उस वक्‍त अपनी ऊंटनी का पांव किसी पेड़ के साथ बांध 
कर नमाज पढ़ूं या उस ऊंटनी को नमाज के वक्‍त खुला छोड़ दूं 
और अल्लाह तआला पर भरोसा करूं? जवाब में हुजूरे अक्दस सलल्‍्ल. 
ने इर्शाद फरमाया। 

यानी उस ऊंटनी की पिंडली रस्सी से बांध कर फिर अल्लाह 
तआला पर भरोसा करो। यानी आजाद न छोड़ो, बल्कि पहले उसे 
रस्सी से बांध दो, लेकिन बांधने के बाद फिर भरोसा उस रस्सी पर 
मत करो बल्कि भरोसा अल्लाह तआला पर करो, इसलिये कि वह 
रस्सी टूट भी सकती है और रस्सी धोखा भी दे सकती है। इसी 
हदीस के मज़मून को मौलाना रूमी रह्मतुल्लाहि अलैहि इस तरह 
बयान फरमाते हैं कि: 

““ब तव्वक्कुल पाया-ए-उशतुर बबन्द”' 

यानी तवक्कूल पर ऊंटनी का पांव बांधो | इसलिये तवक्कल और 

असबाब का इख्तियार करना ये दोनो चीजें एक मोमिन के साथ 

उसकी जिन्दगी में साथ साथ चलती हैं| पहले असबाब इख्तियार करे 
और फिर अल्लाह तआला से कह दे द 
02&0॥ 4५० , ५4२. 34 ६ 
या अल्लाह जो तदबीर और जो कोशिश मेरे इसख्तियार में थी वह 
मैंने इख्तियार कर ली, अब आगे भरोसा आपकी जात पर है| 
असबाब की यकीनी मौजूदगी की सूरत में तवक्कुल 
हज़रत मौलाना अशरफ अली साहिब थानवी रह्मतुल्लाहि अलैहि 
द की एक लतीफ बात याद आ गयी। वह फरमाते हैं कि लोग यों 
समझते हैं कि तवक्कुल सिर्फ उसी सूरत में होता है जब जाहिरी 
. असबाब के ज़रिये किसी काम के होने या न होने दोनों का एहतिमाल 
मौजूद हो। हो सकता हैं कि यह काम हो जाये और यह भी मुम्किन 
है कि यह काम न हो। उस वक्‍त तो तवक्कूल करना चाहिये और 
अल्लाह तआला से मांगना चाहिये। लेकिन जहां पर किसी काम के 
हो जाने की यकीनी सूरत मौजूद हो, वहां पर अल्लाह तआला से 
मांगने और अल्लाह तआला पर तवक्कूल करने की ज़्यादा ज़रूरत 
नहीं, वह न तवक्कुल का मौका है और न ही दुआ का मौका है। 
जैसे हम दस्तरख्वान पर खाना खाने के लिये बैठते हैं, खाना 
सामने चुना हुआ है, भूख लगी हुई है, यह बात बिल्कूल यकीनी है 
कि हम यह उठा कर खा लेंगे, अब ऐसे मौके पर कोई शख्स भी न 
तवक्कल करता है और न ही अल्लाह तआला से दुआ करता है, कि 
या अल्लाह यह खाना मुझे खिला दीजिये, और न ही कोई शख्स 
तवक्कूल और दुआ करने की जरूरत महसूस करता है। 


तवक्कल का असल मौका यही है 

लेकिन हजरत थानवी रहमतुल्लाहि अलैहि फरमाते हैं कि 
तवक्कल का असल मौका यही है और अल्लाह तआला से मांगने का 
असल मौका यही है, इसलिये कि अगर उस वक़्त अल्लाह तआला से 
मांगेगा तो इसका मतलब यह होगा कि मुझे इस जाहिरी सबब पर 

भरोसा नहीं है जो मेरे समाने रखा है, बल्कि मुझे आपके रिज्क देने 
पर, आपके पैदा करने पर, आपकी कुदरत और रहमत पर भरोसा है। 
इसलिये जब खाना समाने दस्तरख्वान पर आ जाये तो उस वक्त भी 
अल्लाह तआला से मांगो, कि या अल्लाह! यह खाना आफियत के 
साथ खिला दीजिये। क्योंकि अगरचे ग़ालिब गुमान यह है कि खाना 
सामने रखा है, सिर्फ हाथ बढ़ा कर खाने की देर है, लेकिन यह मत 
भूलो कि यह खाना भी अल्लाह तआला की मर्जी के बगैर नहीं होगा। 
कितने वाकिआत ऐसे पेश आ चुके हैं कि खाना दस्तरख्वान पर रखा 
था, सिफ हाथ बढ़ाने की देर थी, लेकिन कोई ऐसा आरिज पेश आ 
गया या कोई परेशानी खड़ी हो गयी या कोई ऐसा हादसा पेश आ 
गया कि वह आदमी वह खाना नहीं खा सका, वह खाना रखा का 
रखा रह गया। इसलिये अगर खाना सामने मौजूद हो तो उस वक्‍त 
भी अल्लाह तआला से मांगो कि या अल्लाह! यह खाना मुझे खिला 
दीजिये। 

खुलासा यह है कि जिस जगह पर तुम्हें यकीनी तौर पर मालूम 
हो कि यह काम हो जायेगा, उस वक़्त भी अल्लाह तआला से मांगो 
कि या अल्लाह! मुझे तो बजाहिर नजर आ रहा है कि यह काम हो 
जायेगा लेकिन मुझे पता नहीं कि हकीकृत में यह काम हो जायेगा या 
नहीं, क्योंकि हकीकत में तो आपके कब्जा-ए-कुदरत में है। ऐ 
अल्लाह! इस काम को ठीक अन्जाम तक पहुंचा दीजिये | 

दोनों सूरतों में अल्लाह से मांगे 

जो हदीस मैंने शुरू में बयान की थी, उसमें हुज्रे अक्दस सल्ल. 
ने दो लफ़्ज इर्शाद फरमाये, वह यह कि तुम्हें या तो अल्लाह तआला 
से कोई ज़रूरत पेश आये या किसी आदमी से कोई जरूरत पेश 
आये, ये दो लफ़्ज इसलिये इर्शाद फरमाये कि बाज काम ऐसे होते हैं 
जिसमें किसी आदमी की मदद या उसके बीच में पड़ने का कोई 
रास्ता ही नहीं होता, बल्कि वह बराहे रास्त अल्लाह तआला की अता 

होती है। जैसे किसी शख्स को औलाद की ख्वाहिश है, अब जाहिरी 
असबाब में भी किसी इन्सान से औलाद नहीं मांगी जा सकती, बल्कि 
अल्लाह तंआला ही से मांगी जा सकती है। बहर हाल वह ख्वाहिश 
और जरूरत चाहे ऐसी हो जो बराहे रास्त अल्लाह तआला देने वाले 
हैं या ऐसी जरूरत हो जो आदमी के वास्ते अल्लाह तआला अता 
फरमाते हैं, जैसे नौकरी और रोजी वगैरह, दोनों सूरतों में हकीकत में 
तुम्हारा मांगना अल्लाह तआला से होना चाहिये | 


इत्मीनान से वुज़ू करें 

बहर हाल, अब अगर तुम्हारे पास वक़्त में गुन्जाइश है और वह 
काम बहुत जल्दी का काम नहीं है, तो उस काम के लिये पहले 
हाजत की नमाज़ पढ़ो। और “हाजत की नमाज” पढ़ने का तरीका 
इस हदीस में हुजूरे अक्दस सलल्‍्लल्लाहु अलैहि व सल्‍लम ने यह 
इर्शाद फरमाया कि सब से पहले वुज़ू करो और अच्छी तरह वुज़ू ' 
करो | यानी वह वुज़ू सिर्फ टालने के अन्दाज़ में न करो, बल्कि यह 
समझ कर करो कि यह वुज़ू हकीकत में एक अजीमुश्शान इबादत की 
तम्हीद है, इस वुजू के कुछ आदाब और कुछ सुन्नतें हैं जो नबी-ए- 
करीम सल्लल्लाहु अलैहि व सल्‍लम ने तल्कीन फरमाई हैं। उन सब 
का एहतिमाम करके वुजू करो। हम लोग दिन रात बेख्याली में जल्दी 
जल्दी वुज़ू करके फारिग हो जाते हैं, बेशक इस तरह वुज़ू करने से 
बुजू हो तो जाता है लेकिन उस वुज़ू के अनवार व बरकतें हासिल 


नहीं होतीं | 

वुज़ू से गुनाह धुल जाते हैं 

एक हदीस में हुज़ूरे अक्दस सल्‍्लल्लाहु अलैहि व सल्‍्लम इर्शाद 
फरमाते हैं कि जिस वक्‍त बन्दा वुज़ू करता है और वुजू के दौरान 
अपना चेहरा धोता है तो चेहरे से जितने गुनाह किये हैं वे सब चेहरे 
के पानी के साथ धुल जाते हैं, और जब दायां हाथ धोता है तो दायें 
हाथ के जितने गुनाह होते हैं वे सब धुल जाते हैं, और जब बायां 
कन++्+<८++3८-+८ा ८८-८८ ८-८ <--<८<<८८:--<८८ह८र-----८+८८-ाापप- पर तभपपप नम 


बक्ू 


बन्च्ड इसलाही खुतबात उतर. 37: 2ल्‍लयाम-कलल-जजिल्द( 0)ड्स्कपप्ल 


हाथ धोता है तो बायें हाथ के तमाम गुनाह धुल जाते हैं। इस तरह 
जो बदन का हिस्सा और अंग वह धोता है उस अंग के छोटे गुनाह 
माफ होते चले जाते हैं। 
मेरे हजरत डॉ. अब्दुल हई साहिब रह्मतुल्लाहि अलैहि फरमाया 
करते थे कि जब वुजू किया करो तो जरा यह ख्याल किया करो कि 
मैं अपना चेहरा धो रहा हूं तो हुजूरे अक्दस सलल्‍लल्लाहु अलैहि व 
सलल्‍लम की खुशखबरी के मुताबिक मेरे चेहरे के गुनाह धुल रहे हैं, 
अब हाथ धो रहा हूं तो हाथ के गुनाह धुल रहे हैं, इसी तसब्वुर के 
साथ मसह करो और इसी तसब्वुर के साथ पांव धोओ, वह वुज़ू जो 
इस तसव्युर के साथ किया और वह वुज़ू जो इस तसव्वुर के बगैर 
किया जाये, दोनों के दरमियान जमीन व आसमान का फर्क नजर 
आयेगा, और उस वुज़ू का लुत्फ महसूस होगा। 
वुजू के दौरान की दुआएं 
बहर हाल जरा ध्यान के साथ वुज़ू करो और वुजू के जो आदाब 
और सुनन्‍्नतें हैं उनको ठीक ठीक पूरा करो। जैसे किबले की तरफ 
मुंह करके बैठो, और हर हर अंग को तीन तीन बार इत्मीनान से 
धोओ, और वुजू की जो मसनून दुआएं हैं वे वुजू के दौरान पढ़ो, जैसे 
यह दुआ पढ़ोः: 
(५५,३४३०)) - ५3) ७ (५४ +/०४)०७ ७/५ (७ (| ७०७७ ७३४४ (४/)४८| /६[" 
(अल्लाहुम्मग्फिर ली जम्बी, व वस्सिअ्‌ ली फी दारी, व बारिक ली 
फी मा रजक्तनी) 
और कलिमा-ए-शहादत पढ़े: 
"३५.५ )॥ ०५२० ४५०५ (| 4(४।५ 4 ४। 4४ «| ७५5/" 
(अश्हदु अल्ला इला-ह इल्लल्लाहु व अश्हदु अनू-न मुहम्मदन 
अब्दुहू व रसूलुह्‌) 
और वुज़ू के बाद यह दुआ पढ़े: 
(५५) ७३०५) 0२०६ ७० (०-७ 02:3४) ८०७ (३ /६// 

तहिहरीन) 

बस अच्छी तरह वुज़ू करने का यही मतलब है। 

“हाजत की नमाज” के लिये ख़ास तरीका मुकर्रर नहीं 

फिर दो रक्‍्अत “सलातुल हाजा” यानी हाजत की नमाज़ की 
नियत से पढ़ों, और उस सलातुल हाजा के तरीके में कोई फर्क नहीं 
है, जिस तरह आम नमाज पढ़ी जाती है इसी तरह से ये दो रक्कतें 
पढ़ी जायेंगी। बहुत से लोग यह समझते हैं कि “सलातुल हाजा” 
पढ़ने का कोई ख़ास तरीके है। लोगों ने अपंनी तरफ से उसके ख़ास 
ख़ास तरीके घड़ रखे हैं, बाज लोगों ने उसके लिये खास सूरतें भी 
मुताय्यन कर रखी हैं कि पहली रक्त में फलां सूरत पढ़े और दूसरी 
रक्अत में फलां सूरत पढ़े, वगैरह वगैरह। लेकिन हुज़ूरे अक्दस 
सललल्लाहु अलैहि व सल्‍लम ने “सलातुल हाजा” का जो तरीका 
बयान फरमाया है उसमें नमाज़ पढ़ने का कोई अलग तरीका बयान 
नहीं फरमाया, और न किसी सूरत को मुताय्यन फरमाया है। 

लेकिन बाज बुजुर्गों के तजुर्बात हैं कि अगर “सलातुल हाजा” में 
फलां सूरतें पढ़ ली जायें तो कभी कभी इस से ज़्यादा फायदा होता 
है, तो उसको सुन्नत समझ कर इन्सान इख्तियार न करे, इसलिये 
कि अगर सुन्‍्नत समझ कर इख्तियार करेगा तो वह बिद्अत हो 
जायेगा। चुनांचे मेरे हज़रत डॉ. अब्दुल हईं साहिब रह्मतुल्लाहि 
अलैहि फरमाया करते थे कि जब 'सलातुल हाजा' पढ़नी हो तो 
पहली रक्‍्अत में सूर: अलम नश्रह और दूसरी रक्‍्अत में सूर: “इज़ा 
जा-अ नुसरुल्‍ललाहि” पढ़ लिया करो, लेकिन इसका यह मतलब नहीं 
कि ये सूरतें नमाज़े हाजत में पढ़ना सुन्नत हैं, बल्कि बुजुर्गों के तजुर्ब 
से यह पता चला है कि उन सूरतों को पढ़ने से ज्यादा फायदा होता 
है। इसलिये अगर कोई शरूस सुन्नत समझे बगैर उन सूरतों को पढ़े 
तो भी ठीक है, और अगर उनके अलावा कोई दूसरी सूरज पढ़ ले 
तो उसमें। सुन्नत की खिलाफ वर्जी लाज़िम नहीं आती। बहर हाल, 

सलातुल हाजा पढ़ने का कोई ख़ास तरीका नहीं है, बल्कि जिस तरह 
आम नमाजें पढ़ी जाती हैं इसी तरह सलातुल हाजा की दो रक्क्षतें 
पढ़ी जायेंगी, बस नगाज़ शुरू करते वक़्त दिल में यह नियत कर ले 
कि ये दो रक्ञ्त सलातुल हाजा के तौर पर पढ़ता हूं। 

नमाज के लिये नियत किस त्तरह की जाये? 

यहां पर यह भी अर्ज कर दूं कि आजकल लोगों में यह मश्हूर 
हो गया है कि हर नमाज़ की नियत के अल्फाज़ अलंग अलग होते 
हैं, और जब तक वे अल्फाज न कहे जायें उस वक्‍त तक नमाज नहीं 
होती, इसी वजह से बार बार लोग यह पूछते रहते हैं कि फलां 
नमाज की नियत किस तरह होती है? और फलां नमाज की नियत 
किस तरह होगी? और लोगों ने नियत के अल्फाज़ को बाकायदा 
नमाज का हिस्सा बना रखा है। जैसे ये अल्फाज कि: “नियत करता 
हूं दो रक्अृत नमाज की, पीछे इस इमाम के, वास्ते अल्लाह तआला 
के, मुंह मेरा काबे शरीफ की तरफ, वगैरह वगैरह। खूब समझ लें कि 
नियत इन अल्फाज का नाम नहीं है, बल्कि नियत तो दिल के इरादे 
का नाम है, जब आपने घर से निकलते वक्‍त दिल में यह नियत कर 
ली कि मैं जुहर की नमाज पढ़ने जा रहा हूं, पस नियत हो गयी। मैं 
जनाजे की नमाज पढ़ने जा रहा हूं, बस नियत हो गयी। मैं ईद की 
नमाज पढ़ने जा रहा हूं, बस नियत हो गयी। मैं नमाज़े हाजत पढ़ने 
जा रहा हूं बस नियत हो गयी। अब ये अल्फाज जबान से कहना न 
तो वाजिब हैं, न जरूरी हैं, न सुननत हैं, न मुस्तहब हैं, ज़्यादा से 
ज्यादा जायज हैं, इस से ज़्यादा कुछ नहीं। इसलिये सलातुल हाजा 
पढ़ने का न कोई मख्सूस तरीका है और न ही नियत के लिये 
अल्फाज मख्सूस हैं, बल्कि आम नमाजों की तरह दो रक्‍्अतें पढ़ लो। 

दुआ से पहले अल्लाह की तारीफ व प्रशंसा 

फिर जब दो रकक्‍्अतें पढ़ लीं तो अब दुआ करो, और यह दुआ 
किस तरह करो, उसके आदाब भी खुद हुजूरे अक्दस सल्लल्लाहु 
अलैहि व सलल्‍लम ने बता दिये। यह नहीं कि बस सलाम फेरते ही 


कै 

दुआ कर दो, बल्कि सब से पहले तो अल्लाह तआला की तारीफ व 
प्रशंसा बयान करो, और यह कहो कि या अल्लाह! तमाम तारीफें 
आपके लिये हैं, आपका शुक्र और एहसान है। 


तारीफ व प्रशंसा की क्या ज़रूरत है? 

अब सवाल यह है कि अल्लाह तआला की तारीफ क्‍यों की 
जाये? और इसकी क्‍या जरूरत है? इसकी एक वजह तो उलमा- 
ए-किराम ने यह बताई है कि जब आदमी किसी दुनियावी हाकिम के 
पास अपनी ग्रर्ज़ लेकर जाता है तो पहले उसकी ताज़ीम और तकरीम 
के लिये कुछ अल्फाज जंबान से अदा करता है, ताकि वह खुश 
होकर मेरी मुराद पूरी कर दे। इसलिये जब दुनिया के एक मामूली से 
हाकिम के सामने पेश होते वक़्त उसके लिये तारीफी कलिमात 
इस्तेमाल करते हो तो जब तुम तमाम हाकिमों के हाकिम के दरबार 
में जा रहे हो तो उसके लिये भी तारीफ के अल्फाज़ जबान से कहो 
कि या अल्लाह! तमाम तारीफें आपके लिये हैं और आपका शुक्र व 
एहसान है, आप मेरी यह जरूरत पूरी फरमा दीजिये | 

दुआ से पहले अल्लाह तआला की तारीफ व प्रशंसा करने की 
दूसरी वजह भी है, और मुझे जौकी तौर पर इस दूसरी वजह की 
तरफ ज़्यादा रुझान होता है, वह वजह यह है कि जब आदमी 
अल्लाह तआला की तरफ अपनी हाजत पेश करने का इरादा करता 
है तो चूंकि इन्सान अपनी ज़रूरत का गुलाम है और गर्ज का बन्दा 
है, और जब उसको किसी चीज़ की ज़रूरत और गर्ज पेश आती है 
तो वह ज़रूरत उसके दिल व दिमाग़ पर मुसल्लत हो जाती है, उस 
वक्‍त वह अल्लाह तआला से दुआ करता है, कि या अल्लाह! मेरी 
फलां ज़रूरत पूरी फरमा दीजिये, उस दुआ के वक्‍त इस बात का 
अन्देशा होता है कि कहीं इस दुआ में नाशुक्री का पहलू शामिल न 
हो जाये, कि या अल्लाह! आप मेरी ज़रूरत पूरी नहीं फरमा रहे हैं, 
मेरी हाजतें आप पूरी नहीं फरमा रहे हैं, हालांकि इन्सान पर अल्लाह 
तआला की जो नेमतें बारिश की तरह बरस रही हैं दुआ के वक्‍त उन 

नेमतों की तरफ इन्सान का ध्यान नहीं जाता और बस अपनी जरूरत 
और गर्ज को लेकर बैठ जाता है। बहर हाल हुजूरे पाक सल्लल्लाहु 
अलैहि व सलल्‍लम ने यह तल्कीन फुरमाई कि जब तुम अल्लाह 
तआला के सामने कोई हाजत और ज़रूरत लेकर जाओ तो उस 
हाजत और ज़रूरत के अभी तक पूरा न होने के बावजूद तुम्हारे 
ऊपर अल्लाह तआला की कितनी बेशुमार नेमतें बारिश की तरह 
बरस रही हैं। पहले उनका तो शुक्र अदा कर लो कि या अल्लाह! ये 
नमतें जो आपने अपनी रहमत से मुझे दे रखी हैं, इस पर आपका 
शुक्र है और आपकी तारीफ है, आपकी हम्द है, लेकिन एक हाजत 
और जरूरत और है, या अल्लाह उसको भी अपने फज़्ल से पूरा 
फरमा दीजिये, ताकि इन्सान की दुआ में नाशुक्री का शुबह भी पैदा न 
हो। 

गम और तकक्‍लीफें भी नेमत हैं 

हजरत हाजी इम्दादुल्लाह मुहाजिर मक्की रह्मतुल्लाहि अलैहि 
अपनी मज्लिस में यह मज़मून बयान फरमा रहे थे कि इन्सान को 
जिन्दगी में जो गम, सदमे और तक्‍लीफें पेश आती हैं, अगर इन्सान 
गौर करे तो ये तक्‍्लीफें हकीकत में अल्लाह तआला की नेमत हैं, 
बीमारी भी अल्लाह तआला की नेमत है, तंगी व फाका भी अल्लाह 
तआला की नेमत है, अगर इन्सान को हकीकत पहचानने वाली 
निगाह मिल जाये तो वह यह देखे कि ये सब चीजें भी अल्लाह 
तआला की नेमतें हैं। 

अब सवाल यह है कि ये चीजें किस तरह से नेमत हैं? इसका 
जवाब यह है कि हदीस शरीफ में है कि जब आखिरत में अल्लाह 
तआला तकक्‍्लीफों और मुसीबतों पर सब्र करने वालों को बे हिसाब 
अज् अता फरमायेंगे, तो जिन लोगों पर दुनिया में ज्यादा तक्लीफें 
और मुसीबतें नहीं गुजरीं होंगी वे तमन्ना करेंगे कि काश! दुनिया में 
हमारी खालें कैंचियों से काटी गयी होतीं और फिर हम उस पर सत्र 
करते और उस पर वह अज् मिलता जो आज इन सब्र करने वालों 

को मिल रहा है। बहर हाल हकीकत में ये तक्‍्लीफें भी नेमत हैं। 
मगर चूंकि हम कमजोर हैं इस वजह से हमें इनके नेमत होने का 
ध्यान और ख्याल नहीं होता। 

हजरत हाजी साहिब रह. की अजीब दुआ 

हजरत हाजी साहिब रह्मतुल्लाहि अलैहि यह मजमून बयान 
फरमा रहे थे कि उसी दौरान मज्लिस में एक शख्स आ गया जो 
माज़ूर था, और अनेक बीमारियों में मुब्तला था। वह आकर हजरत 
हाजी साहिब रहमतुल्लाहि अलैहि से कहने लगा कि हजरत! मेरे लिए 
दुआ फरमा दें कि अल्लाह तआला मुझे इस तकलीफ से नजात दे 
दें | हजरत थानवी रहमतुल्लाहि अलैहि फरमाते हैं कि हम लोग जो 
मज्लिस में हाजिर थे, हैरान हो गये कि अभी तो हज़रत हाजी साहिब 
रह्मतुल्लाहि अलैहि फरमा रहे थे कि सारी तक्लीफें और मुसीबतें 
नेमत होती हैं, और अब यह शख्स तकलीफ के दूर होने की दुआ 
करा रहा है। अब अगर हजरत हाजी साहिब रह्मतुल्लाहि अलैहि उस 
शख्स के लिये तकलीफ के खत्म होने की दुआ करेंगे तो इसका 
मतलब यह होगा कि नेमत के खत्म होने की दुआ करेंगे? हजरत 
हाजी साहिब रह्मतुल्लाहि अलैहि ने उसी वक्‍त हाथ उठा कर यह 
दुआ फरमाई कि या अल्लाह! हकीकत में ये सारी तक्लीफें और 
मुसीबतें नेमत हैं, लेकिन हम कमज़ोर हैं, आप हमारी कमजोरी पर 
नज़र फरमाते हुए इस तकलीफ की नेमत को सेहत की नेमत से 
बदल दीजिये | 

तकलीफ के वक्‍त दूसरी नेमतों का जेहन में ख्याल 

और फिर ऐन तकलीफ के वक्‍त इन्सान को जो बेशुमार नेमतें 
हासिल होती हैं, इन्सान उनको भूल जाता है। जैसे अगर किसी के 
पेट में दर्द हो रहा है, तो अब वह पेट के दर्द को लेकर बैठ जाता 
है, लेकिन वह यह नहीं देखता कि आंख जो इतनी बड़ी नेमत उसको 
मिली हुई है उसमें तकलीफ नहीं, जबान में कोई तकलीफ नहीं, बस 

सिर्फ पेट में मामूली तकलीफ हो रही है। अब यह दुआ जरूर करो 
कि या अल्लाह! पेट की तकलीफ दूर कर दीजिये, लेकिन दुआ करने 
से पहले अल्लाह तआला की इस पर तारीफ व प्रशंसा करो कि या 
अल्लाह! जो और बेशुमार नेमतें आपने अता की हुई हैं, ऐ अल्लाह! 
हम उस पर आपका शुक्र अदा करते हैं, लेकिन इस वक्‍त जो यह 
तकलीफ आ गयी है इसके लिये दरख्वास्त करते हैं कि आप इस 
' तकलीफ को दूर कर दीजिये। द 


हज़रत मियां साहिब रह. और नेमतों का शुक्र 

मेरे वालिद माजिद हज़रत मौलाना मुफ्ती मुहम्मद शफी साहिब 
रह्मतुल्लाहि अलैहि के उस्ताद थे हज़रत मियां असगर हुसैन साहिब 
रह्मतुल्लाहि अलैहि, यह मादरजाद वली थे और अजीब व गरीब 
बुजुर्ग थे। हज़रत वालिद साहिब उनका वाकिआ बयान करते हैं कि 
एक बार मुझे पता चला कि हजरत मियां साहिब बीमार हैं और 
उनको बुखार है, मैं मिजाज पूछने के लिये उनकी ख़िदमत में हाजिर 
हुआ, मैंने देखा कि वह सख्त बुखार में तप रहे हैं और बुखार की 
तकलीफ और बेचैनी में हैं। मैंने जाकर सलाम किया और पूछा कि 
हजरत! कैसे मिजाज हैं? तबीयत कैसी है? जवाब में फरमाया कि 
“अल्हम्दु लिललाह मेरी आंखें काम कर रही हैं, अल्हम्दु लिल्लाह मेरे 
कान सही काम कर रहे हैं, अल्हम्दु लिल्‍लाह मेरी जबान सही काम 
कर रही है। जितनी तक्‍्लीफें नहीं थीं उन सब का एक एक करके 
जिक्र किया कि उन सब में कोई बीमारी नहीं है, लेकिन बुखार है, 
दुआ करो कि अल्लाह तआला इसको भी दूर फरमा दे। यह है एक 
शुक्र गुज़ार बन्दे का अमल, जो ऐन तकलीफ में भी उन राहतों और 
नेमतों का ध्यान और ख्याल कर रहा है जो उस वक्‍त हासिल हैं, 
जिसकी वजह से उस तकलीफ शिद्दत में भी कमी आती है। 

जो नेमतें हासिल हैं उन पर शुक्र 


बहर हाल, हुज़ूरे अक्दस सल्लल्लाहु अलैहि व सलल्‍लम यह जो 

तल्कीन फरमा रहे हैं कि दुआ करने से पहले अल्लाह तआला की 
तारीफ व प्रशंसा करो, मतलब यह है कि अल्लाह तआला के सामने 
उस वक्‍त जो हाजत और जरूरत पेश करने जा रहे हो, उसके 
अलावा अल्लाह तआला की जो नमेतें उस वक्‍त तुम्हें हासिल हैं, 
पहले उनका ध्यान करके और उनको जेहन में लाकर के उन पर 
शुक्र अदा करो और उस पर अल्लाह तआला की तारीफ व प्रशंसा 


करो । 

तारीफ व प्रशंसा के बाद दुरूद शरीफ क्‍यों? 

अल्लाह तआला की तारीफ व प्रशंसा के बाद क्या करे? उसके 
लिए इर्शाद फरमाया कि: 

(०३ (४० थी (० (गी ५० (००:४३ 

तारीफ व प्रशंसा के बाद और अपनी हाजत पेश करने से पहले 
नबी करीम सल्लल्लाहु अलैहि व सलल्‍लम पर दुरूद भेजो | अब सवाल 
यह है कि उस वक्‍त दुरूद भेजने का क्‍या मौका है? असल में बात 
यह है कि हुज़्रे अक्दस सल्लल्लाहु अलैहि व सल्‍लम अपनी उम्मत 
पर बहुत ही ज़्यादा शफीक और मेहरबान हैं, वह यह चाहते हैं कि 
जब मेरा उम्मती अल्लाह तआला के सामने दुआ मांगे तो .उसकी वह 
दुआ रद्द न हो, पूरी कायनात में दुरूद शरीफ के अलावा किसी दुआ 
के बारे में यह गारन्टी नहीं है कि वह जरूर कबूल होगी, लेकिन 
अगर नबी करीम सल्लल्लाहु अलैहि व सल्‍लम पर दुरूद भेजा जाये 
तो उसके बारे में यह गारन्टी यकीनी है कि वह जरूर कबूल होगी, 
जब हम दुरूद भेजते हैं: 
/ ५०४ 2४. 3५०० ० ५०५ 4५०० (/ (० ही 

(अल्लाहुम्-म सल्लि अला मुहम्मदिंव-व अला आलि मुहम्मदि 
निन्‍नबिय्यिल उम्मिस्यि) 

इसका क्‍या मतलब है? इसका मतलब यह है कि ऐ अल्लाह! 
मुहम्मद रसूलुल्लाह सलल्‍्लल्लाहु अलैहि व सल्‍लम पर रहमतें नाज़िल 


कि 

फरमाइये। यह ऐसी दुआ है कि इसके रद्द होने की कोई संभावना 
नहीं, इसके कबूल होने का वायदा है। इसके कबूल होने की गारन्टी 
है कि यह दुआ जरूर कबूल होगी। इसलिये कि हुज़ूरे अक्दस 
सल्लल्लाहु अलैहि व सल्‍लम पर तो पहले से रहमंतें नाजिल हो रही 
हैं और और ज़्यादा नाज़िल होती रहेंगी, वह हमारे दूरूद भेजने के 
मुहताज नहीं हैं। 

दुरूद शरीफ भी कबूल और दुआ भी कबूल 

लेकिन हुजूरे अक्दस सल्लल्लाहु अलैहि व सलल्‍लम यह चाहते हैं 
कि मेरे उम्मती अपनी मुराद और जरूरत मांगने से पहले मुझ पर 
दुरूद भेज दें तो अल्लाह तआला उस दुरूद को जरूर कबूल 
फुरमायेंगे, तो उस हाजत और ज़रूरत की दुआ को भी जरूर कबूल 
फरमाएंगे। इसलिये कि उनकी रहमत से यह बात बईद है कि एक 
दुआ को तो कबूल फरमा लें और दूसरी दुआ को रद्द फरमा दें। 
इसलिये दुरूद शरीफ के बाद की जाने वाली दुआ के कबूल होने की 
ज्यादा उम्मीद है। क्‍ 

हुजूर सल्‍लल्लाहु अलैहि व सल्‍लम और हदिये का बदला 

एक दूसरी वजह मेरे हज़रत डॉ. अब्दुल हई साहिब रह्मतुल्लाहि 
अलैहि बयान फरमाया करते थे कि हुज़ूरे अक्दस सल्लल्लाहु अलैहि 
व सलल्‍लम का उम्र भर का मामूल यह था कि जब कोई शख्स आपकी 
खिदमत में कोई हदिया लेकर आता तो आप उस हदिये का कुछ न 
कुछ बदला ज़रूर दिया करते थे, और हदिये का बदला दिया करते 
थे, और यह दुरूद शरीफ भी एक हदिया है, इसलिये कि हदीस 
शरीफ में साफ अल्फाज में है कि आपने इर्शाद फरमाया: अगर कोई 
शख्स दूर से दुरूद शरीफ भेजता है तो वह दुरूद मुझ तक पहुंचाया 
जाता है, और जो शख्स कब्र पर आकर मुझको सलाम करे और 
दुरूद भेजे तो मैं खुद उसको सुनता हूं। यह दुरूद शरीफ एक 
उम्मती का हदिया और तोहफा है, जो आप तक पहुंचाया जाता है, 

जब दुनिया में और जिन्दगी में आपकी सुन्नत यह 

कोई जोक हदिया लेकर आता तो आप उसका बदला 
दिया करते थे और उस हदिये के बदले हदिया दिया करते थे, तो 
उम्मीद है कि आलमे बर्ज़ख़ में जब एक उम्मती की तरफ से हुज़ूरे 
अक्दस सल्लल्लाहु अलैहि व सल्‍लम की ख़िदमत में दुरूद शरीफ का 
हदिया पहुंचेगा तो आप उस हदिये का भी बदला अता फरमायेंगे, वह 
बदला यह होगा कि आप सल्लल्लाहु अलैहि व सल्‍लम उस उम्मती 
के हक में दुआ करेंगे कि या अल्लाह! इस उम्मती ने मेरे लिये यह 
तोहफा भेजा है और मेरे लिये दुआ की है, ऐ अल्लाह! मैं उसके लिये 
दुआ करता हूं कि उसकी मुराद पूरी फरमा दें। इसलिये जो उम्मती 
दुरूद भेजने के बाद दुआ करेगा तो हुजूरे अक्दस सल्लल्लाहु अलैहि 
व सलल्‍लम उसके लिये वहां दुआ फरमायेंगे। इसलिये जब दुआ करने 
बैठो तो पहले अल्लाह तआला की तारीफ व प्रशंसा करो और फिर 
हुजूरे अक्दस सल्लल्लाहु अलैहि व सल्‍लम पर दुरूद भेजो । 

दुआए हाजत के अल्फाज 

उसके बाद ये अल्फाज कहो: 

“००६॥ ० <। ४ 4॥ ४" 

(ला इला-ह इल्लल्लाहुल हलीमुल करीम) 

अल्लाह तआला के पाक नामों के अन्दर क्या क्या अनवारात और 
क्या क्‍या खासयतें छुपी हुई हैं, यह तो अल्लाह तआला ही बेहतर 
जानते हैं, या अल्लाह के रसूल सल्लल्लाहु अलैहि व सल्‍लम बेहतर 
जानते हैं, हम लोग उसकी तह तक कहां पहुंच सकते हैं। 

इन असमा-ए-हुसना (अल्लाह के पाक नामों) में अल्लाह तआला 
ने बज़ाते खुद ख़ासियतें रखी हैं, इसलिये जब खुद हुजूरे अक्दस 
सल्लल्लाहु अलैहि व सलल्‍लम यह तल्कीन फरमायें कि इन असमा- 
ए-हुस्ना (अल्लाह के पाक नामों) का जिक्र करो तो उसके पीछे 
जरूर कोई राज होता है, इसलिये ख़ास तौर पर वही कलिमात कहने 


४४७७७ए७ए८््र७-ऋऋऋऋऋअऋऋखच( श  छष प॑ज  >ममम 

चाहियें ताकि वह मकसद हासिल हो, चुनांचे फरमाया: 
क्‍ -५५०६॥ ०) 4४ 4॥४" 
(ला इला-ह इल्लल्लाहुल हलीमुल करीम) 
अल्लाह के सिवा कोई माबूद नहीं, वह अल्लाह जो हलीम हैं 
और करीम हैं। “हिल्म” भी अल्लाह तआला की सिफतों में से है और 
“करम” भी अल्लाह तआला की सिफतों में से है। इन दोनों सिफतों 
को खास तौर पर बजाहिर इसलिये जिक्र फरमाया कि बन्दा पहले 
महले पर ही यह एतिराफ करे कि या अल्लाह! मैं इस काबिल तो 
नहीं हूं कि आप मेरी दुआ कबूल करें, अपनी जात के लिहाज से मैं 
इस काबिल नहीं हूं कि आपकी बारगाह में कोई दरख्वास्त पेश कर 
सकूं, इस वजह से कि मेरे गुनाह बेशुमार हैं, मेरी ख़ताएं बेशुमार हैं, 
मेरी बद आमालियां इतनी हैं कि आप के सामने दरख्वास्त पेश करने 
की लियाक॒त मुझ में नहीं है, लेकिन चूंकि आप हलीम हैं, बुर्दबारी 
आपकी सिफत है, और इसकी वजह से कोई बन्दा चाहे वह किताना 
ही खताकार हो, उस ख़ताकार की खताओं की वजह से जज़्बात में 
आकर आप कोई फैसला नहीं फरमाते बल्कि अपनी सिफत “हिल्म 
के तहत फैसला फरमाते हैं, इसलिये मैं सिफते हिल्‍म का वास्ता 
देकर दुआ करता हूं और आपकी सिफते “हिल्म” का तकाजा यह है 
कि आप मेरे गुनाहों को माफ फरमाएं और सिफते “करम” का 
मामला फरमायें, यानी सिर्फ यह न हो कि गुनाहों से दरगुजर फुरमायें 
बल्कि ऊपर से यह भी करमाएं कि नवाजिशें अता फुरमायें, अपना 
करम मेरे ऊपर फरमायें, सिफते करम और सिफते हिल्म का वास्ता 
देकर दुआ करो। . 
उसके बाद फरमायाः: 
4 (४. ५०० 4 0० 
(सुब्हानल्लाहि रब्बिल अर्शिल अजीम) 
अल्लाह तआला पाक है, जो अर्शे अजीम का मालिक है: 
".२०७॥| ०) ७००३ 

(वल्हम्दु लिल्‍लाहि रब्बिल आलमीन) 
और ताम तारीफें उस अल्लाह के लिये हैं जो तमाम जहानों का 
पालने वाला है। पहले ये तारीफी कलिमांत कहे और उसके बाद इन 
अल्फाज़ के साथ दुआ करे: 
"4० , ०५०३० ४6.० (४ ६ 
(अल्लाहुम्‌ू-म इननी अस्अलु-क मूजिबाति रह्मति-क) 
ऐ अल्लाह मैं आप से उन चीजों का सवाल करता हूं जो आपकी 
रहमत का सबब और उसको वाजिब करने वाली हों: 
“25,0७० 49०५ 
(व अजाइ-म मग्फि-रति-क) 
और आपकी पुख्ता मगफिरत का सवाल करता हूं: 
रा पटप्थाक 
(वल ग़नीम-त मिन कुल्लि बिर्रिन) 
और इस बात का सवाल करता हूं कि मुझे हर नेकी से हिस्सा 
अता फरमाइये: 
“5६ ७० ५). 
(वस्सलाम-त मिन कुल्लि इस्मिन) 
और मुझे हर गुनाह से महफूज रखिये: 
“45,४६८ ४९५७ ४॥ ४5४ 
(ला तदअ्‌ लना जम्बन इल्ला गफर-तहू) 
हमारा कोई गुनाह ऐसा न छोड़िये जिसको आपने माफ न 
फरमाया हो | यानी हर गुनाह को माफ फरमा दीजिये 
“4५ 3 ४०० ४७३ 
(वला हम्मन इल्ला फर्रज-तहू) 
.. और कोई तकलीफ ऐसी न छोड़िये जिसको आपने दूर न फरमा 
दिया हो 
"५२५० ०.2 6५०५ ४ ०० ४! २७० ४५ 

(वला हाज-तन हि-य ल-क रिजन इल्ला कजैतहा या 
अर्हमर्राहिमीन) क्‍ 

और कोई हाजत जिसमें आपकी रजामन्दी हो ऐसी न छोड़िये कि 
उसको आपकने पूरा न फरमाया हो। द 

ये दुआ के अल्फाज़ और उसका तर्जुमा है, और मसनून दुआओं 
की किताबों में भी यह दुआ मौजूद है। यह दुआ हर मुसलमान को 
याद कर लेनी चाहिये, उसके बाद फिर अपने अल्फाज में जो हाजत 
मांगना चाहता है वह अल्लाह तआला से मांगे, उम्मीद है कि अल्लाह 
तआला इस उस दुआ को ज़रूर कबूल फरमायेंगे। 

हर जरूरत के लिये “सलातुल हाजा' पढ़ें 

एक हदीस शरीफ में हुजूरे अक्द्स सल्‍लल्लाहु अलैहि व सलल्‍लम 
की यह सुननत बयान की गयी है कि 

७. (७७ ३॥93२) (५० >> 3 (0.3 4.८ | (० (.::/ 2६ 

यानी जब कभी हुज़्रे अक्दस सलल्‍लल्लाहु अलैहि व सल्‍लम को 
कोई तश्वीश का मामला पेश आता तो आप सब से पहले नमाज की 
तरफ दौड़ते और यही सलातुल हाजा पढ़ते और दुआ करते कि या 
अल्लाह! यह मुश्किल- पेश आ गयी है, आप इसको दूर फरमा दीजिये, 
इसलिये एक मुसलमान का काम यह है कि वह अपने मकासिद के 
लिये सलातुल हाजा की कसरत करे । 

अगर वक्‍त कम हो तो सिर्फ दुआ करे 

यह तफसील तो सिर्फ उस सूरंत में है जब इन्सान के. पास 
फैसला करने के लिये वक्‍त है और दो रक्‍्अत पढ़ने की गुन्जाइश है। 
लेकिन अगर जल्दी का मौका है और इतनी मोहलत नहीं है कि वह 
दो रक्‍्ञ्त पढ़ कर दुआ करे, तो उस सूरत में दो रक्‍्अत पढ़े बगैर 
ही दुआ के ये अल्फाज पढ़ कर अल्लाह तआला से मांगे, लेकिन 
अपनी हर हाजत अल्लाह तआला की बारगाह में ज़रूर पेश कर दे, 
चाहे वह छोटी हाजत हो या बड़ी हाजत हो, यहां तक कि हुज़ूरे 


छः इस्लाही खुतबात (0) चिप 
अक्दस सल्लल्लाहु अलैहि व सल्‍लम ने इर्शाद फरमाया कि अगर. 


तुम्हारे जूते का तस्मा भी दूट जाये तो अल्लाह तआला से मांगो। 
इसलिये जब छोटी चीज भी अल्लाह तआला. से मांगने का हुक्म दिया 
जा रहा है तो बड़ी चीज और ज़्यादा अल्लाह तआाला से मांगनी 
चाहिये। और हकीकत में यह छोटी और बड़ी हमारी निस्बत से है, 
जूते के तस्मे का दुरुस्त हो जाना यह छोटी बात है, और हुकूमत का 
मिल जाना बड़ी बात है, लेकिन अल्लाह तआला के यहां छोटे बड़े 
का कोई फर्क नहीं, उनके नज़्दीक सब काम छोटे हैं, हमारी बड़ी से 
बड़ी हाजत, बड़े से बड़ा मकसद अल्लाह तआला के नज़्दीक छोटा 
है। 
249७ ४ ७७६ 0!" 

अल्लाह तआला हर चीज पर कादिर है, उनकी कुदरत हर चीज़ 
पर यकसां है। उसके लिए कोई काम मुश्किल नहीं, उसके लिये कोई 
काम बड़ा नहीं, इसलिये बड़ी हाजत हो या छोटी हाजत हो, बस 
अल्लाह ही से मांगो। 

ये परेशानियां और हमारा हाल 

आजकल हमारे शहर में हर शख्स परेशान है, हमारे शहर की 
क्या हालत बनी हुई है, अल्लाह अपनी पनाह में रखे, कोई घराना 
ऐसा नहीं है जो इन हालात की वजह से बेचैनी और बेताबी का 
शिकार न हो, कोई बराहे रास्त मुब्तला है और कोई बिलवास्ता 
मुब्तला है, कोई अन्देशों का शिकार है, किसी की जान माल इज़्जत 
आबरू महफूज नहीं, सब का बुरा हाल है। लेकिन दूसरी तरफ हमारा 
हाल यह है कि सुबह से लेकर शाम तक इस सूरते हाल पर तकब्तसिरे 
तो बहुत करते हैं, जहां चार आदमी बैठे और तब्सिरे शुरू हो गये, 
फलां जगह यह हो गया, फलां ने यह गलती की, फलां ने यह गलती 
ही, हुकूमत ने यह गलती की वगैरह, लेकिन हम में से कितने जलोग 
ऐसे हैं जिनको तड़प कर अल्लाह तआला की तरफ रुजू करने, और 

अल्लाह से दुआ मांगने की तौफीक हुई, कि या अल्लाह यह मुसीबत 
हम पर मुसलल्‍्लत है, हमारे गुनाहों का वबाल हम पर मुसल्लत है, 
हमारे आमाल की नहूसत हम पर मुसल्लत है, या अल्लाह! अपनी 
रहमत से इसको दूर फ्रमा दें। बताइये कि हम में से कितनों को 
इसकी तौफीक हुई? 

राय जाहिर करने से कोई फायदा नहीं 

१६७१ में जब पूरबी पाकिस्तान के अलग होने का वाकिआ पेश 
आया और मुसलमानों की तारीख़ में जिललत का ऐसा वाकिआ पेश 
| नहीं आया था जो उस मौके पर पेश आया, कि नव्वे हजार 
मुसलमानों की फौज हिन्दुओं के आगे हथियार डाल कर जलील हो 
गयी। तमाम मुसलमानों पर उसके सदमे का असर था, सब लोग 
परेशान थे। उसी दौरान मेरी हज़रत डॉ. साहिब रहमतुल्लाहि अलैहि 
के यहां हाजरी हुई, मेरे साथ मेरे बड़े भाई हज़रत मौलाना मुफ़्ती 
मुहम्मद रफी उस्मानी साहिब मद्दजिल्लुहुम भी थे, जब वहां पहुंचे तो 
कुछ खास खास लोग वहां मौजूद थे। अब वहां पर तब्सिरे शुरू हो 
गये कि उसके असबाब क्‍या थे? कौन उसका सबब बना? किसकी 
गलती है? किसी ने कहा कि फलां पार्टी की गलती है, किसी ने कहा 
कि फलां पार्टी की गलती है, किसी ने कहा कि फौज की गलती है, 
हज़रते वाला रह्मतुल्लाहि अलैहि थोड़ी देर तक सब की बातें सुनते 
रहे, उसके बाद हज़रते वाला फरमाने लगे कि अच्छा भाई! आप 
लोगों ने फैसला कर लिया कि कौन मुज्रिम है? और कौन बेगुनाह 
है? और इस फैसले के नतीजे .क्या निकले? जो मुज्रिम है. क्‍या 
उसको सजा दोगे? और जो बेगुनाह है उसके बरी होने का इजहार 
कर दोगे? यह बताओ कि इतनी देर तक जो तुम तब्सिरे करते रहे 
इसका क्‍या नतीजा निकला? क्‍या दुनिया या आख्रिरत का कोई 
फायदा तुम्हें हासिल हुआ? 








घ््म्ः इस्लाही खुतबात (0)्प्स 


तब्सिरा के बजाए दुआ करें 

अगर इतनी देर तुम अल्लाह तआला के सामने दुआ के लिये 
हाथ उठा देते और अल्लाह तआला से कहते कि या अल्लाह! हमारे 
आमाल की नहूसत' के नतीजे में हम पर यह मुसीबत आ गयी है। ऐ 
अल्लाह! हमें माफ फरमा और हम से इस मुसीबत को दूर फरमा 
और हमारे आमाल की नहूसत को दूर फरमा, और इस जिललत को. 
इज़्ज़त से बदल दीजिये। अगर यह दुआ कर ली होती तो क्या बईद 
है कि अल्लाह तआला इस दुआ को कबूल फरमा लेते, और अगर 
ः फर्ज कर लो वह दुआ कबूल न होती तब भी इस दुआ के करने का 

सवाब तो हासिल हो जाता, और आख़िरत की नेमत तुम्हें हासिल हो. 

जाती । अब यह तुमने बैठ कर जो फुज़ूल तब्सिरे किये, इस से न 
कोई दुनिया का फायदा हुआ और न ही आख़िरत का कोई फायदा 
हुआ | 

उस वक्‍त हमारी आंखें खुलीं कि वाकई हम दिन रात इस मर्ज 
में मुब्तला हैं, कि दिन रात बस इन बातों पर .तब्सिरे हो रहे हैं, 
लेकिन अल्लाह तआंला के दरबार में हाजिर होकर मां गने का 
सिलसिला खत्म हो गया। हम में कितने लोग ऐसे हैं जिन्होंने उन 
हालात से बेताब होकर अल्लाह तआला से गिड़गिड़ा कर दुआएं कीं 
और सलातुल हाजा पढ़ कर दुआ की हो, या अल्लाह! मैं सलातुल 
हाजा पढ़ रहा हूं, ऐ अल्लाह! अपनी रहमत से यह अजाब हम से दूर 
फरमा दीजिये। यह काम शायद ही किसी अल्लाह के बन्दे ने किया 
होगा, लेकिन सुबह से लेकर शाम तक तबह्षसिरे हो रहे हैं। वक्‍त उन 
तब्रसिरों में ख़र्च हो रहा है, और फिर उन तक्षसरों में मालूम नहीं 
कितनी गीबत हो रही है, कितने बोहतान बांधे जा रहे हैं और उनके 
जरिये उल्टा अपने सर गुनाह ले रहे हैं। । 

अल्लाह की तरफ रुजू करें 

तमाम हजरात से दरख्वास्त है कि वे इन हालात में दुआ की 
डडर- रा २+प+न_क ८-८ ८+%८-+८-<८<८<र+प-+८८--८८८८प<८पमपा- पर प८-पप-प८८रपप<प८८पंञ-ञ८- पंप 

तरफ तवज्जोह करें| अगर किसी के बस में कोई तदबीर है तो वह 
तदबीर इख्तियार करे, और अगर तदबीर इख़्तियार में नहीं है तो 
अल्लाह तआला से दुआ करना तो हर एक के इख्तियार में है, हमारे 
अन्दर से अल्लाह तआला की तरफ रुजू करने का सिलसिला अब 
खत्म होता जा रहा है। हमें याद है कि जब पाकिस्तान बन रहा था, 
उस वक्त मुल्क में फसाद हो रहे थे, उस वक्‍त देवबन्द और दूसरे 
शहरों में घर घर आयते करीमा का ख़त्म हो रहा था, किसी की तरफ 
से अपील नहीं थी, बल्कि मुसलमान अपनी तहरीक से और अपने 
शौक से और जरूरत महसूस करके घर घर और मौहल्ले मौहल्ले 
आयते करीमा का ख़त्म कर रहे थे, औरतें अपने घरों में बैठी हुई 
आयते करीमा का ख़त्म कर रही थीं, और दुआयें हो रही थीं कि 
अल्लाह तआला मुसलमानों को इस मुसीबत से निकाल दे, उसका 
नतीजा यह हुआ कि अल्लाह तआला ने मुसलमानों को उस मुसीबत 
से नजात दे दी। 

फिर भी आंखें नहीं खुलती... 

आज हमारे शहर में सब कुछ हो रहा है, आंखों के सामने लाशें 
तड़प रही हैं, लेकिन अल्लाह तआला की तरफ रुजू करने की 
तौफीक नहीं होती, क्या आपने कहीं सुना कि मौहल्लों में या घरों में 
आयते करीमा का खत्म किया जा रहा है, और दुआ करने का 
एहतिमाम हो रहा है। बल्कि यह हो रहा है कि आंखों के सामने लाशें 
तड़प रही हैं, मौत आंखों के सामने नाच रही है, और लोग घरों में 
बैठ कर वी. सी. आर. देख रह हैं। अब बताइये इन हालात में 
अल्लाह तआला का कहर और अज़ाब नाजिल न हो तो क्या हो। 
तुम्हारे सामने अच्छा ख़ासा आदमी जरा सी देर में दुनिया से चल 
बसा, लेकिन फिर भी तुम्हारी आंखें नहीं खुलतीं, फिर भी तुम गुनाहों 
को नहीं छोड़ते, फिर भी अल्लाह की ना फरमानी पर कमर बांधे हुए 
हो। 

अपनी जानों पर रहम करते हुए यह काम कर लो 

खुदा के लिये अपनी जानों पर रहम करते हुए अल्लाह तथ्ाला 
की तरफ रुजू करने का सिलसिला शुरू कर दो। और कौन 
मुसलमान ऐसा है जो यह नहीं कर सकता कि वह इस मकसद के 
लिये दो रक्‍्ञत सलातुल हाजा की नियत से पढ़ लिया करे। दो 
रक्‍्क्ततें पढ़ने में कितनी देर लगती है, औसतन दो रक्‍्अत पढ़ने में दो 
मिनट लगते हैं, और दो रक्‍्ञ्॒त के बाद दुआ करने में तीन मिनट 
और लग जायेंगे। अपनी इस कौम और इस मिल्लत के लिये पांच 
मिनट अल्लाह तआला के सामने हाजिर होकर दुआ मांगने की भी 
तौफीक नहीं होती तो फिर किस मुंह से कहते हो कि हमें कौम में 
होने वाले इन फुसादात की वजह से सदमा और रंज और तकलीफ 
हो रही है। इसलिये जब तक इन फसादात का सिलसिला जारी है 
उस वक्‍त तक रोजाना दो रक्‍्ञ्रत सलातुल हाजा (हाजत की नमाज) 
पढ़ कर अल्लाह तआला से दुआ करो और खुदा के लिये अपनी 
जानों पर रहम करते हुए अपने घरों से ना फरमानी के जराए और 
आले को निकाल दो, और ना फरमानी और गुनाह के सिलसिले को 
बन्द कर दो, और अल्लाह तआला के सामने रो रोकर और गिड़गिड़ा 
कर दुआ करो। आयते करीमा: 

0३5 ० ०६६ 3 2॥०.... ०४ १॥४" 

(ला इला-ह इल्ला अन-त सुब्हान-क इन्‍्नी कुन्तु मिनजज़ा- 
लिमीन) 

का खत्म करो और “या सलामु” का विर्द करो, और अल्लाह 
तआला की तरफ रुजू करो, फुजूल तक्सिरों में वक्त जाया करने के 
बजाए इस काम में लगो, अल्लाह तआला हम सबको अपनी तरफ 
रुजू करने की तौफीक अता फरमाये, आमीन। 

2+भी॥ ०) 4५०० ॥ ॥३ ५०५, ५ 

रमजान, एक अजीम नेमत 
बुजुर्गने मुहतरम व प्यारे भाईयो! यह रमजान मुबारक का महीना 
अल्लाह जल्ल शानुहू की बड़ी अजीम नेमत है, हम और आप इस 
मुबारक महीने की हकीकत और इसकी क॒द्र कैसे जान सकते हैं, 
क्योंकि हम लोग दिन रात अपने दुनियावी कारोबार में उलझे हुए हैं 
और सुबह से शाम तक दुनिया ही की दौड़ धूप में लगे हुए हैं। और 
माहियत के भंवर में फंसे हुए हैं। हम कया जानें कि रमजान क्‍या 
चीज है? अल्लाह जल्ल शानुहू जिनको अपने फज्ल से नवाजते हैं 
और इस मुबारक महीने में अल्लाह जल्ल शानुहू की तरफ से अनवार 
व बरकतों का जो सैलाब आता है उसको पहचानते हैं, ऐसे हज़रात 
को इस महीने की क॒द्र होती है। आपने यह हदीस सुनी होगी कि 
जब नबी-ए-अकरम सल्लल्लाहु अलैहि व सल्‍लम रजब का चांद 
देखते तो दुआ फरमाया करते थः 

ऐ अल्लाह, हमारे लिये रजब और शाबान के महीनों में बर्कत 
अता फुरमा और हमें रमज़ान के महीने तक पहुंचां वीजिये। यानी 
हमारी उम्र तइनी लम्बी कर दीजिये कि हमें अपनी उम्र में रमजान 
का महीना नसीब हो जाये। अब आप अन्दाजा लगायें कि रमजान के 
आने से दो महीने पहले रमजान का इन्तिजार और इश्तियाक शुरू 
हो गया, और उसके हासिल हो जाने की दुआ कर रहे हैं कि अल्लाह 
तञआला यह महीना नसीब फरमा- दे, यह काम वही शख्स कर सकता 
है जिसको रमजान मुबारक की सही क॒द्र व कीमत मालूम हो। 

उम्र में बढ़ोतरी की दुआ 

इस हदीस से यह पता चला कि अगर कोई शख्स इस नियत से 
अपनी उम्र में इज़ाफे और बढ़ोतरी की दुआ करे कि मेरी उम्र में 
इजाफा हो जाये ताकि इस उम्र को मैं अल्लाह तआला की मर्जी के 
मुताबिक सही इस्तेमाल कर सकूं और फिर वह आखिरत में काम 
आये, तो उम्र के इज़ाफे की यह दुआ करना इस हदीस से साबित है, ' 
इसलिये यह दुआ मांगनी चाहिये कि या अल्लाह! मेरी उम्र में इतना... 
इजाफा फरमा दे कि मैं. इसमें आपकी रिज़ा के मुताबिक काम कर 
सकू और जिस वक्‍त मैं आपकी बारगाह में पहुंचूं तो उस वक्‍त 
आपकी रिज़ा का हकदार बन जाऊं। लेकिन जो लोग इस किस्म की 
दुआ मांगते हैं कि “या अल्लाह! अब तो इस दुनिया से उठा ही ले” 
हुज़ूरे अक्दस सललल्लाहु अलैहि व सल्‍लम ने ऐसी दुआ करने से 
मना फरमाया है, और मौत की तमन्ना करने से भी मना फरमाया है। 
अरे तुम तो यह सोच कर मौत की दुआ कर रहे हो कि यहां (दुनिया 
में) हालात खराब हैं, जब वहां चले जायेंगे तो वहां अल्लाह मियां के 
पास सुकून मिल जायेगा। अरे यह तो जायजा लो कि तुमने वहां के 
लिये क्या तैयारी कर रखी है? क्या मालूम कि अगर उस वक्‍त मौत 
आ जाये तो खुदा जाने क्‍या हालात पेश आयें। इसलिये हमेशा यह 

दुआ करनी चाहिये कि अल्लाह तआला आफियत फरमाये, और जब 
तक अल्लाह तआला ने उम्र मुकर्र कर रखी है, उस वक्‍त तक 
अल्लाह तआला अपनी रिजा के मुताबिक जिन्दगी गुजारने की 
तौफीक अता फरमाए, आमीन। 
जिन्दगी के बारे में हुजूरे अकरम सलल्‍ल. की दुआ 
चुनांचे हुजूरे अक्दस सलल्‍लल्लाहु अलैडि व सल्‍लम यह दुआ 
फरमाया करते थे: 

ऐ अल्लाह! जब तक मेरे हक में जिन्दगी फायदेमन्द है, उस 
वक्‍त तक मुझे जिन्दगी अता फुरमा, और जब मेरे हक में मौत फायदे 
मन्द हो जाये, ऐ अल्लाह! मुझे मौत अता फरमा। इसलिये यह दुआ 
करना कि या अल्लाह! मेरी उम्र में इतना इजाफा कर दीजिये कि 
आपकी रिजा के मुताबिक उसमें काम करने की तौफीक हो जाये, यह 
दुआ करना दुरुस्त है, जो हुज़ूर सल्‍लल्लाहु अलैहि व सलल्‍लम की ही 
इस दुआ से मालूम होती है, कि ऐ अल्लाह! हमें रमजान तक पहुंचा 
दीजिये। क्‍ । 
रमजान का इन्तिज़ार क्‍यों? 
अब सवाल यह है कि हुजूरे अक्दस सल्‍्लल्लाहु अलैहि व सल्‍लम 
को यह शौक और इन्तिज़ार क्‍यों हो रहा है कि रमजान मुबारक का 
महीना आ जाये, और हमें मिल जाए? वजह इसकी यह है कि 
अल्लाह तआला ने रमजान मुबारक को अपना महीना बनाया है, हम 
लोग चूंकि ज़ाहिरी निगाह रखने वाले लोग हैं इसलिय जाहिरी तौर 
पर हम यह समझते हैं कि रमजान मुबारक की यह खुसूसियत है कि 
यह रोजों का महीना है, इसमें रोजे रखे जायेंगे और तरावीह पढ़ी 
जायेंगी और बस, लेकिन हकीकत यह है कि बात यहां तक ख़त्म 
नहीं होती, बल्कि रोजे हों या तरावीह हों या रमजान मुबारक की 
कोई और इबादत हो, ये सब इबादतें एक और बड़ी चीज की 

अलामत हैं, वह यह कि अल्लाह तआला ने इस महीने को अपना 
महीना बनाया है, ताकि वे लोग जो ग्यारह महीने तक माल की दौड़ 
धूप में लगे रहे, और हम से दूर रहे, और अपने दुनियावी कारोबार में 
उलझे रहे, और गफलत की नींद में मुब्तला रहे, हम उन लोगों को 
एक महीना अपने कूर्ब (नज्दीकी) का अता फरमाते हैं, उनसे कहते हैं 
कि तुम हम से बहुत्त दूर चले गये थे, और दुनिया के काम धन्धों में 
उलझ गये थे, तुम्हारी सोच, तुम्हारी फिक्र, तुम्हारा ख्याल, तुम्हारे 
आमाल, तुम्हारे फेल ये सब दुनिया के कामों में लगे हुए थे, अब हम 
तुम्हें एक महीना अता करते हैं, इस महीने में तुम हमारे पास आ 
जाओ और इसको ठीक ठीक गुज़ार लो, तो तुम्हें हमारा कुर्ब यानी 
निकटता हासिल हो जायेगी, क्योंकि यह हमारे कूर्ब (नज़्दीकी और 
निकटता) का महीना है। 

इन्सान की पैदाइश का मकसद 

देखिये। इन्सान को अल्लाह तआला ने अपनी इबादत के लिये 
पैदा फरमाया है। चुनांचे अल्लाह तआला ने कुरआने करीम के अन्दर 
डर्शाद फरमाया: 

(०:०॥)३॥. “८३३:४६४॥ 5४५ 6 <5४5 37 

फरमायाः यानी मैंने जिन्‍्नात और इन्सान को सिर्फ एक काम के 
लिये पैदा किया, कि वे मेरी इबादत करें। इन्सान की जिन्दगी का 
असल मकसद और उसके दुनिया में आने और दुनिया में रहने का 
असल मकसद यह है कि वह अल्लाह जल्‍्ल शानुहू की इबादत करे। 

क्या फरिश्ते इबादत के लिये काफी नहीं थे? 

अब अगर किसी के दिल में यह सवाल पैदा हो कि इस मकसद 
के लिये तो अल्लाह तआला ने फरिश्तों को पहले ही पैदा फरमा 
दिया था, अब इस मकसद के लिये. दूसरी मख्लूक यानी इन्सान को 
पैदा करने की क्‍या जरूरत थीं? इसका जवाब यह है कि फरिश्ते 
अगरचे इबादत के लिये पैदा किये गये थे, लेकिन वे इसलिये पैदा 

किये गये थे कि पैदाइशी तौर पर इबादत करने पर मजबूर थे, 
इसालिये कि उनकी फितरत में सिर्फ इबादत का माद्दा रखा गया था, 
इबादत के अलावा गुनाह और ना फ्रमानी का माद्दा रखा ही नहीं 
गया था, लेकिन हजरते इन्सान इस तरह पैदा किये गये कि उनके 
अन्दर ना फरमानी का माद्दा भी रखा गया, गुनाह का माद्दा भी रखा 
गया, और फिर हुक्म दिया गया कि इबादत करो । इसलिये फरिश्तों 
के लिये इबादत करना आसान था, लेकिन इन्सान के अन्दर ख्वाहिशें 
हैं, जज्बात हैं, मुहर्रिकात हैं, और जरूरियात हैं और गुनाह के तकाजे 
हैं, और फिर हुक्म यह दिया गया कि गुनाहों के उन तकार्जों से . 
बचते हुए और उन जज्बात को कन्‍्ट्रोल करते हुए और गुनाहों की 
ख़्वाहिशों को कुचलते हुए अल्लाह तआला की इबादत करो। 


इबादतों की दो किसमें 

यहां एक बात और समझ लेनीं चाहिये, जिसके न समझने की 
वजह से कभी कभी गुमराहियां पैदा हो जाती हैं, वह यह कि एक 
तरफ तो यह कहा जाता है कि मोमिन का हर काम इबादत है, यानी 
अगर मोमिन की नियत सही है और उसका तरीका सही है और वह 
सुननत के मुताबिक जिन्दगी गुज़ार रहा है तो फिर उसका खाना भी 
इबादत है, उसका सोना भी इबादत है, उसका मिलना जुलना भी 
इबादत है, उसका कारोबार करना भी इबादत है, उसका बीवी बच्चों 
के साथ हंसना बोलना भी इबादत है। अब सवाल यह पैदा होता है 
कि जिस तरह एक मोमिन के ये सब काम इबादत हैं, इसी तरह 
नमाज भी इबादत है, तो फिर इन दोनों इबादतों में क्या फर्क है? 
इन दोनों के फर्क को अच्छी तरह समझ लेना चाहिये, और इस फर्क 
को न समझने की वजह से बाज लोग गुमराही में मुब्तला हो जाते 
हैं । 


पहली किस्म बराहे रास्त इबादत 
इन दोनों इबादतों में फर्क यह है कि एक किस्म के आमाल वे 

हैं जो बराहे रास्त इबादत हैं, और जिनका मकसद अल्लाह तआला 
की बन्दगी के अलावा कोई दूसरा नहीं है, और वे आमाल सिर्फ 
अल्लाह तआला की बन्दगी के लिये..ड्वी मुकर्रर किये गये हैं। जैसे 
नमाज है, इस नामज का मकसद सिर्फ अल्लाह तआला की बन्दगी 
है, बन्दा इसके जरिये से अल्लाह तआला की इबादत करे और 
अल्लाह तआला के आगे सरे नियाज़ झुकाए। इस नमाज़ का कोई 
और मकसद और मसरफ नहीं है, इसलिये यह नमाज असली इबादत 
और बराहे रास्त इबादत है, इसी तरह रोजा, जकात, जिक्र, तिलावत, 
सदकात, हज, उमरा ये सब आमाल ऐसे हैं कि इनको सिर्फ इबादत 
ही के लिये मुकर्रर किया गया है, इनका कोई और मकसद और 
मसरफ नहीं है, ये बराहे रास्त इबादतें हैं। 

दूसरी किस्म, बिलवास्ता इबादत 

इनके मुकाबले में कुछ आमाल वे हैं जिनका असल मकसद तो 
कुछ और था जैसे अपनी दुनियावी जरूरतों और ख्वाहिशों की 
तकक्‍्मील थी, लेकिन अल्लाह तआला ने अपने फज्ल से मोमिन से यह 
कह दिया कि अगर तुम अपने दुनियावी कामों को भी नेक नियती से 
हमारी मुकर्रर की हुई हदों के अन्दर और हमारे नबी-ए-करीम 
सलल्‍्लल्लाहु अलैहि व सल्‍लम की सुन्नत के मुताबिक अन्जाम दोगे तो 
हम तुम्हें उन कामों पर भी वैसा ही सवाब देंगे जैसे हम पहली किस्म 
की इबादत पर देते हैं। इसलिये ये इबादतें बराहे रास्त नहीं हैं बल्कि 
बिलवास्ता इबादत हैं, और यह इबादतों की दूसरी किस्म है। 


““हलाल कमाना”“ बिलवास्ता इबादत है 

जैसे यह कह दिया कि अगर तुम बीवी बच्चों के हुकूक अदा 
करने के लिये जायज हदों के अन्दर रह कर कमाओगे और इस 
नियत के साथ हलाल रिज़्क कमाओगे कि मेरे जिम्मे मेरी बीवी के 
हुकूक हैं, मेरे जिम्मे मेरे बच्चों के हुकूक हैं, मेरे जिम्मे मेरे नफ़्स के 
हुकूक हैं। इन हुकूक को अदा करने के लिये काम रहा हूं, तो इस 

- कमाई करने को भी अल्लाह तआला इबादत बना देते हैं। लेकिन 
बुनियादी तौर॑ पर यह कमाई करना इबादत के लिये नहीं बनाया 
गया, इसलिये यह कमाई करना बराहे रास्त प्रत्यक्ष रूप से) इंबादत 
नहीं बल्कि बिलवास्ता (अप्रत्यक्ष रूप से) इबादत है। 

बराहे रास्त इबादत अफजल है 

इस तफसील से मालूम हुआ कि जो इबादत बराहे रास्त इबादत 
. है वह जाहिर है कि उस इबादत से अफजल होगी जो बिलवास्ता 
इबादत है, और उसका दर्जा ज़्यादा होगा। इसलिये अल्लाह तआला 
ने यह जो फरमाया कि “मैंने जिन्‍्नात और इन्सानों को सिर्फ इसलिये 
पैदा किया ताकि वे मेरी इबादत करें” इस से मुराद इबादत की. 
पहली किस्म है, जो बराहे रास्त इबादत हैं। इबादत की दूसरी किस्म 
मुराद नहीं जो बिलवास्ता इबादत हैं। 

एक डॉक्टर साहिब का वाकिआ 

चन्द दिन पहले एक औरत ने मुझ से पूछा कि मेरे शौहर 
डॉक्टर हैं, उन्होंने अपना एक क्लीनिक खोल रखा है, मरीजों को 
देखते हैं, और नमाज़ का वक्‍त आता है तो वह वक्‍त पर नमाज नहीं 
पढ़ते, और जब रात को क्लीनिक बन्द करके घर वापस आते हैं तो 
तीनों नमाजें एक साथ पढ़ लेते हैं। मैंने उनसे कहा कि आप घर 
आकर सारी नमाजें इकट्टी क्‍यों पढ़ंते हैं, वहीं क्लीनिक में वक़्त पर 
नमाज अदा कर लिया करें ताकि क॒ज़ा न हों। जवाब में शौहर ने 
कहा कि मैं मरीजों का इलाज करता हूं, यह मख्लूक की ख्रिदमत का 
काम है और मख्लूक की ख़िदमत बहुत बड़ी इबादत है, और उसका 
ताल्‍लुक बन्दों के हुकूक से है, इसलिये मैं उसको तरजीह देता हूं। 
और नमाज पढ़ना चूंकि मेरा जाती मामला है, इसलिये मैं घर आकर 
इकट्टी सारी नमाज़ें पढ़ लेता हूं। तो वह औरत मुझ से पूछ रही थी 
कि मैं अपने शौहर की इस दलील का क्‍या जवाब दूं? 

नमाज किसी हाल में माफ नहीं 
हकीकत में उनके शौहर को यहां गलत फहमी पैदा हुई कि इन 
दोनों किस्म की इबादतों के मरतबे में जो फर्क है उस फर्क को नहीं 
समझे। वह फर्क यह है कि नमाज़ की इबादत बराहे रास्त है, जिसके 
बारे में अल्लाह तआला ने फरमाया कि अगर तुम जंग के मैदान में 
भी हो और दुश्मन मौजूद हो तब भी नमाज़ पढ़ो, अगरचे उस वक्‍त 
नमाज के तरीके में आसानी पैदा फरमा दी, लेकिन नमाज की 
फरजियत उस वक्‍त भी खत्म नहीं फुरमाई। चुनांचे नमाज के बारे में 
अल्लाह तआला का हुक्म है कि: क्‍ 
.. (9 5957 05 5:2,$2॥ /:85९8,/5॥ है 
“बेशक नमाज अपने मुक॒र्ररा वक्‍त पर मोमिनों पर फर्ज है”। 
अब बताइये कि जिहाद से बढ़ कर और क्‍या अमल होगा, 
लेकिन हुक्म यह दिया कि जिहाद में भी वक्‍त पर नमाज पढ़ो | 
मख़्लूक की ख़िदमत दूसरे दर्जे की इबादत है 
यहां तक कि अगर एक इन्सान बीमार पड़ा हुआ है और इतना 
बीमार है कि वह कोई काम अन्जाम नहीं दे सकता, उस हालत में भी 
यह हुक्म है कि नमाज़ मत छोड़ो, नमाज़ तो ज़रूर पढ़ो, लेकिन हम 
तुम्हारे लिये यह आसानी कर देते हैं कि खड़े होकर नहीं पढ़ सकते 
तो बैठ कर पढ़ लो, बैठ कर नहीं पढ़ सकते तो लेट कर पढ़ लो, 
और इशारे से पढ़ लो। वुजू नहीं कर सकते तो तयम्मुम कर लो, 
लेकिन पढ़ों ज़रूर। यह नमाज़ किसी हाल में भी माफ नहीं फरमाई, 
इसलिये कि नमाज़ बराहे रास्त और अपनी जात में मकसूद इबादत 
है, और पहले दर्जे की इबादत है। और डॉ. साहिब जो मरीजों का 
इलाज करते हैं यह ख़िदमते ख़ल्क है, यह भी बहुत बड़ी इबादत है 
लेकिन यह दूसरे दर्जे की इबादत है, बराहे रास्त इबादत नहीं, 
इसलिये अगर इन दोनों किस्मों की इबादतों में टक्शाव और तकाबुल 
हो जाये तो उस सूरत में उस इबादत को तरजीह होगी जो बराहे 

रास्त इबादत है। चूंकि उन डॉ. साहिब ने इन दोनों किस्म की 
इबादतों के दरमियान के फर्क को नहीं समझा, इसके नतीजे में इस 
गलती के अन्दर मुब्तला हो गये। 

दूसरी जरूरतों के मुकाबले में नमाज ज़्यादा अहम है 

देखिये जिस वक्‍त आप दवाख़ाने में खिदमते ख़ल्क के लिये 
बैठते हैं, उस दौरान आपको दूसरी जरूरतों के लिये भी उठना पड़ता 
है। जैसे अगर लैट्रीन जाने की, या बाथरूम में जाने की जरूरत पेश 
आये तो आखिर उस वक्‍त भी तो आप मरीजों को छोड़ कर जायेंगे, 
इसी तरह अगर उस वक्‍त भूख लगी हुई है और खाने का वक्‍त आ 
गया है, उस वक्‍त आप खाने के लिये वक्‍्फा करेंगे या नहीं? जब इन 
कामों के लिये उठ कर जा सकते हैं तो अगर नमाज का वक्‍षत आने 
पर नमाज के लिये उठ कर जायेंगे तो उस वक्त क्या दुश्वारी पेश 
आ जायेगी? और खिदमते ख़ल्क में कौन सी रुकावट पैदा हो 
जायेगी? जब कि दूसरी जरूरतों के मुकाबले में नमाज़ ज़्यादा अहम 
है। असल में दोनो इबादतों में फर्क न समझने की वजह से यह 
गलत फहमी पैदा हुई है। यों तो दूसरी किस्म की इबादत के लिहाज 
से एक मोमिन का हर काम इबादत बन सकता है। अगर एक मोमिन 
नेक नियती से सुन्नत के तरीके पर काम करे तो उसकी सारी 
जिन्दगी इबादत है, लेकिन वह दूसरे दर्जे की इबादत है, पहले दर्जे 
की इबादत नमाज, रोजा, हज, जकात अल्लाह का जिक्र वगैरह, ये 
बराहे रास्त अल्लाह की इबादतें हैं, और असल में इन्सान को इसी 
इबादत के लिये पैदा किया गया है। 

इन्सान का इम्तिहान लेना है 

इन्सान को इस इबादत के लिये इसलिये पैदा फ्रमाया गया 
ताकि यह देखें कि यह इन्सान जिसके अन्दर हमने मुख्तलिफ किस्म 
के तकाजे और ख़्वाहिशें रखी हैं, हमने इसके अन्दर गुनाहों के 
जज्बात और उनका शौक रखा है, इन तमाम चीजों के बावजूद यह 
च्य्ध््य्ख्श्य्ख्लख्स्स्य्य्श््ख््स्ल्य्ख््य्य्स्स्््चख्अच्ि्््चओओलडििलिि सन न तप मना 

इन्सान हमारी तरफ आता है और हमें याद करता है या यह गुनाहों 
के तकाजे की तरफ जाता है, और उन जज़्बात को अपने ऊपर 
गालिब कर लेता है, इस मकसद के लिये इन्सान को पैदा किया 
गया। क्‍ 

यह हुक्म भी जुल्म न होता 

जब यह बात सामने आ गई कि इन्सान की जिन्दगी का मकसद 
इबादत है, इसलिये अगर अल्लाह तआला हमें और आपको यह हुक्म 
देते कि चूंकि तुम दुनिया के अन्दर इबादत के लिये आये हो और 
तुम्हारी जिन्दगी का मकसद भी इबादत है, तो अब सुबह से शाम 
तक तुम्हारा और कोई काम नहीं, बस एक ही काम है, और वह यह 
कि तुम हमारे सामने हर वक़्त सज्दे में पड़े रहो और हमारा जिक्र 
करते रहो और जहां तक जिन्दगी की जरूरतों का ताल्लुक है तो 
चलो हम तुम्हें इतनी मोहलत देते हैं कि दरमियान में इतना वक्फा 
करने की इजाजत है कि तुम दरमियान में दोपहर का खाना और 
शाम का खाना खा लिया करो, ताकि तुम जिन्दा रह सको, लेकिन 
बाकी सारा वक्‍त हमारे सामने सज्दे में रहते हुए गुजार दो। और 
अगर अल्लाह तआला यह हुक्म जारी कर देते तो क्या हम पर कोई 
जुल्म होता? हरगिज नहीं, इसलिये कि हमें पैदा ही इसी काम के 
लिये किया गया है | 


हम और आप बिके हुए माल हैं 

इसलिये एक तरफ तो इबादत के मकसद से पैदा फरमाया और 
दूसरी तरफ अल्लाह तआला ने यह भी फरमा दिया: 

(५७४५४) डी 84 525 (८४ 8:५$॥ 62 ७: थ॥ 5|" 

यानी अल्लाह तआला ने तुम्हारी जानें और तुम्हारा माल खरीद 
लिया है, और उसकी कीमत जन्नत लगा दी है। इसलिये हम और 
आप तो बिके हुए माल हैं, हमारी जान भी बिकी हुई है और हमारा 
माल भी बिका हुआ है। अब अगर उनको खरीदने वाला जिसने 





ऋण इस्लाही र्‌बुतबात अशथलरतयकस कक: 
उनकी इतनी बड़ी कीमत लगाई है, यानी जन्नत, जिसकी चौडाई 
आसमान और जमीन के बराबर है, वह ख़रीदार अगर यह कह दे कि 
तुम्हें सिर्फ अपनी जान बचाने की हद तक खाने पीने की इजाजत है 
और किसी काम की इजाजत नहीं है, बस हमारे सामने सज्दे में पड़े 
रहो, तो उसे यह हुक्म देने का हक था, हम पर कोई जुल्म न होता, 
लेकिन यह अजीब ख़रीदार है जिसने हमारी जान व माल को खरीद 
लिया और उसकी इतनी बड़ी कीमत भी लगा दी और साथ साथ यह 
भी कह दिया कि हमने तुम्हारी जान भी ख़रीद ली अब तुम्हें ही 
वापस कर देते हैं, तुम ही अपनी जान से फायदा उठाओ और सारी 
जिन्दगी इस से काम लेते रहो। खाओ, कमाओ, तिजारत करो, 
नौकरी करो और दुनिया की दूसरी जायज ख्वाहिशें पूरी करो, सब 
की तुम्हें इजाजत है, बस इतनी बात है कि पांच वक्‍त हमारे दरबार 
में आ जाया करो, और थोड़ी सी पाबन्दी लगाते हैं कि यह काम इस 
तरह करो और इस तरह न करो, बस इन कामों की पाबम्दी कर लो, 
बाकी तुम्हें खुली छूट है। 
इन्सान अपनी ज़िन्दगी का मकसद भूल गया 
अब जब अल्लाह तआला ने हजरते इन्सान को उसकी जान और 
उसका माल वापस दे दिया और यह कह दिया कि तुम्हारे लिये 
तिजारत भी जायज, नौकरी भी जायज, खेती भी जायज सब चीजें 
जायज कर दीं तो इसके बाद जब यह हजरते इन्सान तिजारत करने 
के लिये और नौकरी करने के लिये, खेती करने और खाने कमाने के 
लिये निकले तो वह यह भूल गये कि हम इस दुनिया में क्‍यों भेजे 
गये थे? और हमारी जिन्दगी का मकसद क्‍या था? किसने खरीदा 
था? और उस खरीदारी का क्‍या मकसद था? उसने हम पर क्‍या 
पाबन्दियां लगई थीं? और क्‍या अह्काम हमें दिये थे? ये सब बातें तो 
भूल गये और अब खूब तिजारत हो रही है, खूब पैसा कमाया जा रहा 
है, और आगे बढ़ने की दौड़ लगी हुई है, और इसी की फिक्र है और 

इसी में दिन रात लगा हुआ है। और अगर किसी को नमाज़ की 
फिक्र हुई भी तो भाग दौड़ की हालत में मस्जिद में हाजिर हो गया, 
अब दिल कहीं है, दिमाग कहीं है और जल्दी जल्दी जैसी तैसी 
नमाज अदा की और फिर वापस जाकर तिजारत में लग गया, और 
कभी मस्जिद में भी आने की तौफीक नहीं हुई तो घर में पढ़ ली, 
और कभी नमाज़ ही न पढ़ी और क॒ज़ा कर दी, इसका नतीजा यह 
हुआ कि यह दुनियावी और तिजारती सरगरमियां (गतिविधयां) इन्सान 
पर गालिब आती चली गयीं। द 


इबादत की ख़ासियत द , 

इबादत का ख़ास्सा यह है कि अल्लाह तआला के साथ इन्सान 
का रिश्ता जोड़ती है, उसके साथ ताल्‍लुक कायम करती है, जिसके 
नतीजे में इन्सान को हर वक्‍त अल्लाह तआला का कुर्ब (निकटता) 
हासिल होता है। द 

दुनियावी कामों की ख़ासियत 

दूसरी तरफ दुनियावी कामों की खासियत यह है कि अगरचे 
इन्सान उनको सही दायरे में रह कर भी करे, मगर फिर भी ये 
दुनियावी काम धीरे धीरे इन्सान को गुनाह की तरफ ले जाते हैं, और 
रूहानियत से दूर करते हैं। अब जब ग्यारह महीने इसी दुनियावी 
कामों में गुजर गये और इसमें माद्दियत का ग़लबा रहा और रुपये 
पैसे हासिल करने और ज़्यादा से ज़्यादा जमा करने का ग़लबा रहा 
तो उसके नतीजे में इन्सान पर मादहियत गालिब आ गयी, और 
इबादतों के जरिये जो रिश्ता अल्लाह तबारक व तआला के साथ 
कायम होना था, वह रिश्ता कमजोर हो गया, उसके अन्दर कमजोरी 
आ गयी। और जो नज़्दीकी हासिल होनी थी वह हासिल न हो सकी | 

रहमत का ख़ास महीना । 

तो चूंकि अल्लाह तबारक व तआला जो इन्सान के खालिक 
पैदा करने वाले) हैं, वह जानते थे कि यह हजरते इन्सान जब 

दुनिया के काम धन्धे मैं लगेगा तो हमें भूल जायेगा, और फिर हमारी 
इबादतों की तरफ इसका इतना लगाव नहीं होगा जितना दुनियावी 
कामों क॑ अन्दर इसको लगाव होगा, तो अल्लाह तआला ने इस 
इन्सान से फरमाया कि हम तुम्हें एक मौका और देते हैं और हर 
साल तुम्हें एक महीना देते हैं, ताकि जब तुम्हारे ग्यारह महीने इन 
दुनियावी काम धन्धों में गुज़र जायें और माद्दे के और रुपये पैसे के 
चक्कर में उलझे हुए गुज़र जायें तो अब हम तुम्हें रहमत का एक 
ख़ास महीना अता करते हैं, उस एक महीने के अन्दर तुम हमारे पास 
आ जाओ ताकि ग्यारह महीनों के दौरान तुम्हारी रूहानियत में जो 
कमी आ गयी है, और हमारे साथ ताल्लुक॑ और नज़्दीकी में जो कमी 
आ गयी है, इस मुबारक महीने में तुम उस कमी को दूर कर लो। 
और इस मकसद के लिये हम तुम्हें यह हिदायत का महीना अता 
करते हैं कि तुम्हारे दिलों पर जो जंग लग गया है उसको दूर कर 
लो, और हमसे जो दूर चले गये हो अब करीब आ जाओ, और जो 
गफलत तुम्हारे अन्दर पैदा हो गयी है उसको दूर करके अपने दिलों 
को जिक्र से आबाद कर लो। इस मकसद के लिये अल्लाह तआला 
ने रमजान का महीना अता फरमाया, इन मकसदों के हासिल करने 
के लिये और अल्लाह तआला की नज़्दीकी पैदा करने के लिये रोजा 
अहम तरीन उन्सुर है, रोज़े के अलावा और जो इबादतें इस मुबारक 
महीने में मश्रू की गयी हैं वे भी सब अल्लाह तआला की निकटता 
के लिये अहम अनासिर हैं। अल्लाह तआला का मकसद यह है कि 
दूर भागे हुए इन्सान को इस महीने के जरिये अपनी नज़्दीकी अता 
फरमायें | 
अब निकटता हासिल कर लो 
चुनांचे इर्शाद फरमाया 

ब्लड इसलाही खुतबात (0) हब 
ऐ ईमान वालो! तुम पर रोजे फर्ज किये गये, जिस तरह तुम से 
पहले लोगों पर फर्ज किये गये थे, ताकि तुम्हारे अन्दर तक॒वा पैदा 
हो। ग्यारह महीनों तक तुम जिन कामों में मुब्तला रहे हो, उन कामों 
ने तुम्हारे तकंवा की खासियत को कमजोर कर दिया, अब रोजे के 
जरिये उस तकवा की खासियत को दोबारा ताकृतवर बना लो, 
इसलिये यह बात सिर्फ इस हद तक ख़त्म नहीं होती कि रोज़ा रख 
लिया और तरावीह पढ़ लीं, बल्कि पूरे रमजान को इस काम के लिये 
खास करना है कि ग्यारह महीने हम लोग अपनी असल जिन्दगी के 
मकसद से और इबादत से दूर चले गये थे, उस दूरी को ख़त्म 
करना है, और अल्लाह तआला का कुर्ब (निकटता) हासिल करना है। 
इसका तरीका यह है कि रमजान के महीने को पहले ही से ज़्यादा से 
ज्यादा इबादतों के लिये फारिग किया जाये। इसलिये कि दूसरे काम 
धन्धे तो ग्यारह महीने तक चलते रहेंगे, लेकिन इस महीने के अन्दर 
उन कामों को जितना मुख्तसर से मुख्तसर कर सकते हो कर लो, 
और इस महीने को खालिस इबादतों के कामों में खर्च कर लो | 


रमजान का स्वागत 

मेरे वालिद मौलाना मुफ्ती मुहम्मद शफी साहिब रह्मतुल्लाहि 
अलैहि फरमाया करते थे, कि रमजान का स्वागत और उसकी तैयारी 
यह है कि इन्सान पहले से यह सोचे कि मैं अपने हर दिन के कामों 
में से, जैसे तिजारत, नौकरी, खेती वगैरह के कामों में से किन किन 
कामों को टाल सकता हूं, उनको टाल दे, और फिर उन कामों से जो 
वक्‍त बचे उसको इबादत में लगाये। क्‍ 


रमजान में सालाना छुट्टियां क्यों? 
हमारे दीनी मंदरसों में एक जमाने से यह रिवाज और तरीका 
चला आ रहा है कि सलाना छुट्टियां हमेशा रमजान मुबारक के महीने 
में की जाती हैं। १५ शाबान को तालीमी साल खत्म हो जाता है और 
१६ शाबान से लेकर १४ ननननननननअगञअननबअअगगभभन शाबान से लेकर १५ शत्वाल तक दो महीने की सालाना छुट्टियां 

््य्श््य्ख्क्ख्ख्ड्डःड 

हो जाती हैं। शव्वाल से नया तालीमी साल शुरू होता है, यह हमारे 
बुजुर्गों का जारी किया हुआ तरीका है। इस तरीके पर लोगा एतिराज 
करते हुए कहते हैं कि देखो ये मौलवी साहिबान रमजान में लोगों को 
इस बात का सबक देते हैं कि आदमी रमजान के महीने में बेकार हो 
कर बैठ जाये, हालांकि सहाबा-ए-किराम ने तो रमजान मुबारक में 
जिहाद किया और दूसरे काम किये, खूब समझ लें कि अगर जिहाद 
का मौका आ जाये तो बेशक आदमी जिहाद भी करे, चुनांचे गज़वा- 
ए-बदर और फतहे मक्का रमजान मुबारक में हुए, लेकिन जब साल 
के किसी महीने में छुट्टी करनी ही है तो उसके लिये रमजान के 
महीने को इसलिये चुना ताकि उस महीने को ज़्यादा से ज़्यादा 
अल्लाह तआला की बराहे रास्त इबादत के लिये फारिग कर सकें | 

अगरचे इन दीनी मदरसों में पूरे साल जो काम होते हैं वे भी 
सब के सब इबादत हैं। जैसे क्रआने करीम की तालीम, हदीस की 
तालीम, फिका की तालीम वगैरह, मगर ये सब बिलवास्ता इबादतें हैं, 
लेकिन रमजान मुबारक में अल्लाह तआला यह चाहते हैं कि इस 
महीने को मेरी बराहे रास्त इबादतों के लिये फारिग कर लो, इसलिये 
हमारे बुजुर्गों ने यह तरीका इख्तियार फरमाया है कि जब छुट्टी करनी 
ही है तो बजाए गर्मियों में छुट्टी करने के रमाज़ान में छुट्टी करो, 
ताकि रमजान का ज़्यादा से ज़्यादा वक्त अल्लाह तआला की बराहे 
रास्त इबादतों में लगाया जा सके, इसलिये रमजान मुबारक में छुट्टी 
करने का असल मन्शा यह है। 

बहर हाल! रमज़ान मुबारक में छुट्टी करना जिनके इख्तियार में 
हो वे हजरात तो छुट्टी कर लें, और जिन हजरात के इख्तियार में न 
हो वे कम से कम अपने औकात (समय) को इस तरह तरतीब दें कि 
उसका ज़्यादा से ज़्यादा वक्त अल्लाह तआला की बराहे रास्त 
इबादत में गुजर जाये। और हकीकत में रमजान का मकसद भी यही 
है। . 

हुजूर सलल्‍ल. को इबादाते मकसूदा का हुक्म .. 

मेरे वालिद माजिद रहमतुल्लांहि अलैहि ने एक बार फरमाया कि 
देखो कुरआने करीम की सूरः 'अलम नश्रह' में अल्लाह तआला ने 
हुज़्रे अक्दस सल्लल्लाहु अलैहि व सल्‍लम से खिताब करते हुए 
इशाद फरमाया: 


(६.५(॥४.७-०) (५६) ४४; ॥॥०२००॥३ 2 ८:६।॥॥|३" 

यानी जब आप (दूसरे कामों से जिनमें आप मश्गूल हैं) फारिग 

हो जायें तो अल्लाह तआला की इबादत में थकिये। किस काम के 
करने में थकिये? नमाज पढ़नें में, अल्लाह तआला के सामने खड़े 
होने में, अल्लाह तआला के समाने सज्दा करने में थकिये, और अपने 
रब की तरफ रगबत का इजहार कीजिये | मेरे वालिद माजिद 
रहमतुल्लाहि अलैहि फरमाया करते थे कि तुम ज़रा सोचो तो सही 
कि यह ख़िताबा किस जात से हो रहा है? यह खिताब हुज़ूरे अक्दस 
सल्लल्लाहु अलैहि व सलल्‍लम से हो रहा है, और आप से यह कहा जा 
रहा है कि जब आप फारिग हो जायें, यह तो देखो कि हुजूरे अक्दस 
सल्लल्लाहु अलैहि व सलल्‍लम किन कामों में लगे हुए थे, जिन से 
फरागत के बाद थकने का हुक्म दिया जा रहा है? क्‍या हुजूरे अक्दस 
सल्लल्लाहु अलैहि व सलल्‍्लम दुनियावी कामों में लगे हुए थे? नहीं, 
बल्कि आपका तो एक एक काम इबादत ही था, या तो आपका काम 
तालीम देना था, या तब्लीग करना था, या जिहाद करना था, या 
तर्बियत और लोगों को पाक करना था, तो आपका तो अल्लाह 

तआला के दीन की खिदमत के अलावा कोई काम नहीं था, लेकिन 

इसके बावजूद आप से कहा जा रहा है कि जब आप उन कामों से 

फारिग हो जायें तो अब आप हमारे सामने खड़े होकर थकिये। चुनांचे 

इसी हुक्म की तामील में जनाब रसूलुल्लाह सल्लल्लाहु अलैहि व 

सल्लम सारी सारी रात नामज़ के अन्दर इस तरह खड़े होते कि 

आपके पांव पर सूजन आ जाती थी। इस से मालूम हुआ कि जिन 

कामों में हुज़ूरे अक्दस सल्‍्लल्लाहु अलैहि व सल्लम मश्गूल बचऋ-++नक >> 33. ज. “णहै अलैहि व सल्लम मश्गूल थे, वे वे 

छा छछछछऋछछऋननगगककनच्सस2र2>2र2रफऋ2र २२44 जन६अ3 >> मम 

बिलंवास्ता इबादत थी, और जिस इबादत की तरफ इस आयत में 
आपको बुलाया जा रहा था, वह बराहे रास्त इबादत थी | 


मौलवी का शैतान भी मौलवी 

हमारे वालिद साहिब रह्मतुल्लाहि अलैहि फरमाया करते थे कि 
मौलवी का शैतान भी मौलवी होता है, यानी शैतान मौलवियों को 
इल्मी अन्दाज़ से धोखा देता है। चुनांचे मौलवी का शैतान मौलवी 
साहिब से कहता है कि यह जो कहा जा रहा है कि तुम ग्यारह 
महीने तक दुनियावी कामों में लगे रहे, यह उन लोगों से कहा जा 
रहा है जो तिजारत और कारोबार में लगे रहे, और रोज़ी रोज़गार के 
कामों में और दुनियावी धन्धों में और नौकरियों में लगे रहे, लेकिन 
तुम तो ग्यारह महीने तक दीन की ख़िदतम में लगे रहे, तुम तो 
तालीम देते रहे, तब्लीग करते रहे, वाज करते रहे, किताबें लिखते 
रहे, फतवे के कामों में लगे रहे, और ये सब दीन के काम हैं। 
हकीकत में यह शैतान का धोखा होता है। इसलिये कि ग्यारह महीने 
तक तुम जिन इबादतों में मश्यूल थे, वह इबादत बिलवास्ता थी, और 
अब रमजान मुबारक बराहे रास्त इबादत का महीना है। यानी वह 
इबादत करनी है जो बराहे रास्ता इबादत के काम हैं। उस इबादत . 
के लिये यह महीना आ रहा है। अल्लाह तआला इस महीने को उस 
इबादत में इस्तेमाल करने की हम सब को तौफीक अता फरमाये, 


आमीन | क्‍ 

नज्दीकी के चालीस दर्जे हासिल करें 

अब आप अपना एक टाईम टेबल बनायें कि किस तरह यह 
महीना गुजारना है। चुनांचे जितने कामों को टाल सकते हैं उनको 
टाल दो। और रोजा तो रखना ही है और तरावीह भी इन्शा अल्लाह 
अदा करनी ही है। इन तरावीह के बारे में हज़रत डॉ. अब्दुल हई 
साहिब रह्मतुल्लाहि अलैहि बड़े मजे की बात फ्रमाया करते थे, कि 
यह तरावीह बड़ी अजीब चीज है, कि इसके ज़रिये अल्लाह तआला ने 

हर इन्सान को रोज़ाना आम दिनों के मुकाबले में ज़्यादा मकामाते 
कुर्ब (नजदीकी के दर्ज) अता फरमाये हैं। इसलिये कि तरावीह की 
बीस रक्‍्क्षतें हैं, जिनमें चालीस सज्दे किये जाते हैं और हर सज्दा 
अल्लाह तआला के कुर्ब (नज़्दीकी) का आला तरीन मकाम है, कि 
उस से ज़्यादा आला मकाम कोई और नहीं हो सकता। जब इन्सान 
अल्लाह तआला के सामने सज्दा करता है और अपनी मुअज़्जज 
पेशानी जमीन पर टेकता है और जबान पर ' 'सुब्हा-न रब्बियल 
आला” के अल्फाज होते हैं तो यह अल्लाह की नज्दीकी का वह 
आला तरीन मकाम होता है कि जो किसी और सूरत में नसीब नहीं 
हो सकता। 
एक मोमिन की मेराज 
यही नज़्दीकी का मकाम हुज़ूरे अक्दस सल्लल्लाहु अलैहि व 
सलल्‍्लम मेराज के मौके पर लाये थे, जब मेराज के मौके पर आपको 
इतना ऊचा मकाम बख्शा गया तो हुजूरे अक्दस सल्लल्लाहु अलैहि व 
सलल्‍लम ने सोचा कि मैं अपनी उम्मत के लिये क्‍या तोहफा लेकर 
जाऊ, तो अल्लाह तआला ने फरमाया कि उम्मत के लिये ये “सज्दे” 
ले जाओ, इनमें से हर सज्दा मोमिन की मेराज है। फरमाया: 
"2०३$.०॥ ८.०५ 5५.०" 
यानी जिस वक्‍त कोई मोमिन बन्दा अपनी पेशानी (माथा) 
अल्लाह तआला की बारगाह में जमीन पर रख देगा तो उसको मेराज 
हासिल हो जायेगी। इसलिये यह सज्दा अल्लाह की नज्दीकी का 
मकाम है| 
सज्दे में अल्लाह की निकटता 


सूर: इक्रा में अल्लाह तआला ने कितना प्यारा जुम्ला इर्शाद 
फ्रमाया: (यह सज्दे की आयत भी है, इसलिये तमाम हजरात सज्दा 
भी कर लें) फरमाया: | 


पिन ओह पर आह 


 शिििीील »ऋ»ौ 

सज्दा करो और हमारे पास आ जाओ। मालूम हुआ कि हर 
सज्दा अल्लाह के साथ कुर्ब (निकटता) का एक खास मर्तबा रखता 
है, और रमजान के महीने में अल्लाह तआला ने हमें चालीस सज्दे 
और अता फरमा दिये, जिसका मतलब यह है कि चालीस अपनी 
निकटता के मकाम हर बन्दे को रोजाना अता किये जा रहे हैं। ये 
इसलिये दिये कि ग्यारह महीने तक तुम जिन कामों में लगे रहे, उन 
कामों की वजह से हमारे और तुम्हारे दरमियान कुछ दूरी पैदा हो 
गयी है, उस दूरी को खत्म करने के लिये रोजाना चालीस नज़्दीकी 
के मकामात देकर हम तुम्हें करीब कर रहे हैं, और वह है 'तरावीह'। 
इसलिये इस तरावीह को मामूली मत समझो, बाज़ लोग कहते हैं कि 
हम तो आठ रकक्‍्अत तरावीह पढ़ेंगे, बीस नहीं पढ़ेंगे। इसका मतलब 
यह हुआ कि अल्लाह तआला तो यह फरमा रहे हैं कि हम तुम्हें 
चालीस मकामाते नज़्दीकी अता फरमाते हैं, लेकिन ये हजरात कहते 
हैं कि नहीं साहिब, हमें तो सिर्फ सोलह ही काफी हैं चालीस की 
जरूरत नहीं। हकीकत यह है कि उन लोगों ने इन अल्लाह की : 
नज़्दीकी के मकामात की क॒द्र नहीं पहचानी, तभी तो ऐसी बातें कर 
रहे हैं। 

कुरआने करीम की तिलावत ख़ूब ज़्यादा करें 

बहर हाल, रोज़ा तो रखना ही है और तरावीह तो पढ़नी ही है 
इसके अलावा भी जितना वक्‍त हो सके इबादतों में लगाओ, जैसे 
कुरआने करीम की तिलावत का ख़ास एहतिमाम करो, क्योंकि इस 
रमजान के महीने को कुरआने करीम से ख़ास मुनासबत है, इसलिये 
इसमें ज्यादा से ज़्यादा तिलावत करो। हज़रत इमाम अबू हनीफा 
रह्मतुल्लाहि अलैहि रमज़ान मुबारक में रोज़ाना एक कुरआने करीम 
दिन में खत्म किया करते थे और एक कुरआने करीम रात में ख़त्म 
किया करते थे, और एक कुरआने करीम तरावीह में ख़त्म फरमाते थे, 
इस तरह पूरे रमजान में इकसठ कुरआने करीम ख़त्म किया करते 
थे। बड़े बड़े बुजुर्गों के मामूलात में तिलवाते कुरअआन करीम दाखिल 
बटर -स८-ा-सपरमम रस मप नस सस सम 9 <>ा-+-+ नस सन स-ञ3+न८-+न८>>-ञ9प>+<८+८->-मं_ न >८++<प _ न प9त८-ररंपर_रर रपनर 

रही है, इसलिये हम भी रमजान मुबारक में आम दिनों की मिकदार 
(मात्रा) के मुकाबले में तिलावत की मिकदार (मात्रा) को ज्यादा करें | 


नवाफिल की ज़्यादती करें हिल 

दूसरे दिनों में जिन नवाफिल को पढ़ने की तौफीक नहीं होती, 
उनको रमजान मुबारक में पढ़ने की कोशिश करें, जैसे तहज्जुद की 
नमाज पढ़ने की आम दिनों में तौफीक नहीं होती लेकिन रमजान 
मुबारक में रात के आखरी हिस्से में सहरी खाने के लिये उठना होता 
ही है, थोडी देर पहले उठ जायें और उसी वक्‍त तहज्जुद की नमाज 
पढ़ लें, इसके अलावा इश्राक के नवाफिल, चाश्त के नवाफिल, 
अव्वाबीन के नवाफिल, आम दिनों में अगर नहीं पढ़े जाते तो कम से 
कम रमजान मुबारक में तो पढ़ लें | 

सदकों की ज़्यादती करें 

रमज़ान मुबारक में जकात के अलावा नफ्ली सदके भी ज़्यादा से 
ज़्यादा देने की कोशिश करें। हदीस शरीफ में आता है कि हुजूर 
नबी-ए-करीम सल्लल्लाहु अलैहि व सल्‍लम की सखावत का दरिया 
वैसे तो सारे साल ही जारी रहता था, लेकिन रमजान मुबारक में 
आपकी सख्ावत ऐसी होती थी कि जैसे झोंके मारती हुई हवाएं 
चलती रहती हैं, जो आपके पास आया उसको नवाज दिया, इसलिये 
हम भी रमजान मुबारक में सदके खूब करें। 

अल्लाह के जिक्र की ज्यादती करें 

इसके अलावा चलते फिरते, उठते बैठते, अल्लाह तआला का 
जिक्र कसरत से करें, हाथों से काम करते रहें और जबान पर 
अल्लाह तआला का जिक्र जारी रहे: 
१2१55: 7 शा; श। ४ गए; ॥। 4:55 ॥॥ 5५५८ 

४5 व ।॥ , ४६३४४ 05 ४५.४४ श॥ 65 (/, 

इनके अलावा दुरूद शरीफ और इस्तिगफार की कसरत करें 
और उनके अलावा जो जिक्र भी जबान पर आ जाये, बस चलते 
फिरते, उठते बैठते अल्लाह तआला का ज़िक्र करते रहें। 

गुनाहों से बचने की पाबन्दी करें 

और रमजान मुबारक में ख़ास तौर पर गुनाहों से बचें और उस 
से बचने की फिक्र करें| यह तय कर लें कि रमज़ान के महीने में यह 
आंख गलत जगह पर नहीं उठेगी, इन्शा अल्लाह।| यह तय कर लें 
कि रमज़ान मुबारक में इस जबान से गलत बात नहीं निकलेगी, 
इन्शा अल्लाह। झूठ, गीबत या किसी का दिल दुखाने वाली कोई बात 
नहीं निकलेगी। रमजान मुबारक के महीने में इस जबान पर ताला 
डाल लो, यह क्‍या बात हुई कि रोज़ा रख कर हलाल चीजों के खाने 
से तो परहेज कर लिया, लेकिन रमजान में मुर्दा भाई का गोश्त खा 
रहे हो। इसलिये कि गीबत करने को कुरआने करीम ने मुर्दा भाई के 
गोश्त खाने के बराबर करार दिया है। इसलिये गीबत से बचने की 
पाबन्दी करें। झूठ से बचने की पाबन्दी करें और फुजूल कामों से, 
फुजूल मज्लिसों से और फुजूल बातों से बचने की पाबन्दी करें, इस 
तरह यह रमजान का महीना गुजारा जाये। | 

खूब दुआए करें 

इसके अलावा इस महीने में अल्लाह तआला के सामने दुआ की 
खूब कसरत करें। रहमत के दरवाजे खुले हुए हैं। रहमत की घटायें 
झूम झूम कर बरस रही हैं, मगफिरत के बहाने ढूंढे जा रहे हैं, 
अल्लाह तआला की तरफ से आवाज दी जा रही है कि है कोई मुझ 
से मांगने वाला जिसकी दुआयें कबूल करूं। इसलिये सुबह का वक्त 
हो या शाम का वक्‍त हो या रात का वक्त हो, हर वक्‍त मांगो। वह 
तो यह फुरमा रहे हैं कि इफतार के वक्‍त मांग लो, हम कबूल कर 
लेंगे, रात को मांग लो हम कबूल कर लेंगे, रात के आखरी हिस्से में 


कि ॥ ० ० ० ० ० ०००००७००-०००००००००००० ७ ० >> 

मांग लो हम कबूल कर लेंगे। अल्लाह तआला ने ऐलान फरमा दिया 
है कि हर वक्‍त तुम्हारी दुआयें कबूल करने के लिये दरवाजे खुले हुए 
हैं, इसलिये खूब मांगो। हमारे हज़रत डॉ. साहिब रह्मतुल्लाहि अलैहि 
फरमाया करते थे कि यह मांगने का महीना है, इसलिये उनका मामूल 
यह था कि रमजान मुबारक में असर की नमाज के बाद मगरिब तक 
मस्जिद ही में बैठ जाते थे और उस वक्‍त कुछ तिलावत कर ली, 
कुछ तस्बीहात और मुनाजाते मकबूल पढ़ ली, और उसके बाद बाकी 
सारा वक्‍त इफतार तक दुआ में गुज़ारते थे, और खूब दुआयें किया 
करते थे। इसलिये जितना हो सके अल्लाह तआला से खूब दुआयें 
करने की पाबन्दी करो। अपने लिये, अपने अजीजों और दोस्तों के 
लिये, और अपने मुताल्लिकीन के लिये, अपने मुल्क व मिल्लत के 
लिये, पूरी इस्लामी दुनिया के लिये दुआयें मांगो। अल्लाह तआला 
जरूर कबूल फरमायेंगे। अल्लाह तआला हम सब को अपनी रहमत 
से इन बातों पर अमल करने की तौफीक अता फरमाये, और इस 
रमजान की क॒द्र करने की तौफीक अता फरमाये और इसके औकात 
(समय) को सही तौर पर खर्च करने की तौफीक अता फरमाये, 
आमीन। 
सनी, पनरी। ५... | ,०५ ,।५ 

दोस्ती और दुश्मनी 
में दर्मियानी रास्ता इस्तियार करें 

दोस्ती करने का कीमती उसूल 

यह हदीस हजरत अबू हुरैरह रजियल्लाहु अन्हु से रिवायत की 
गयी है और सनद के एतिबार से सही हदीस है। यह बड़ी अजीब 
हदीस है, और इसमें बड़ा अजीब सबक दिया है, और इसमें हमारी 
पूरी जिन्दगी के लिये कीमती और सुनेहरा उसूल बयान फरमाया है, 
वह यह कि हज़रत अबू हुरैरह रजियल्लाहु अन्हु रिवायत करते हैं कि 
हुजूरे अक्दस सलल्‍्लल्लाहु अलैहि व सल्लम ने इर्शाद फरमाया: अपने 
दोस्त से धीरे धीरे मुहब्बत करो, यानी एतिदाल (दर्मियानी तरीके) से 
करो, क्‍योंकि हो सकता है कि तुम्हारा दोस्त किसी दिन तुम्हारा 
दुश्मन बन जाये और ना पसन्‍्दीदा बन जाये, और जिस शख्स से 
तुम्हें दुश्मनी और बुग्ज है उसके साथ बुग्ज और दुश्मनी भी धीरे धीरे 
करों, क्या पता वह दुश्मन किसी दिन तुम्हारा महबूब और दोस्त बन 
जाये। 

इस हदीस में यह अजीब तालीम इर्शाद फरमाई कि दोस्त से 
दोस्ती और मुहब्बत भी एतिदाल के साथ करो, और जिस से दुश्मनी 
हो तो उसके साथ दुश्मनी भी एतिदाल के साथ हो। याद रखो 
दुनिया की दोस्तियां और मुहब्बतें भी पायदार नहीं होतीं, और दुनिया 
की दुश्मनियां और बुग्ज भी पायदार नहीं होता, हो सकता है किसी 
वक्‍त वह दोस्ती दुश्मनी में तब्दील हो जाये, और यह भी हो सकता 
है कि किसी वक्‍त वह दुश्मनी दोस्ती में तब्दील हो जाये, इसलिये 
एतिदाल और हद से आगे न बढ़ो। 


हमारी दोस्ती का हाल 

इस हदीस में उन लोगों को ख़ास तौर पर सुनेहरी तालीम अता 
फरमाई जिनका यह हाल होता है कि जब उनकी दोस्ती किसी से हो 
जाती है या किसी से ताल्लुक हो जाता है और मुहब्बत हो जाती है 
तो उस दोस्ती और मुहब्बत में बे धड़क आगे बढ़ते चले जाते हैं, कि 
फिर उनको किसी हद की परवाह नहीं होती। बस जिन से मुहब्बत 
और ताल्लुक कायम हो गया अब उनके अन्दर कोई ऐब नज़र नहीं 
आता, और अब दिन रात खाना पीना उनके साथ है, उठना बैठना 
उनके साथ है, चलना फिरना उनके साथ है, हर काम उनके साथ है 
और दिन रात उनका साथ और सोहबत हासिल है, और उनकी 
तारीफ के गुन गाये जा रहे हैं। लेकिन अचानक मालूम हुआ कि 
दोस्ती टूट गयी, अब वह दोस्ती ऐसी टूटी कि अब एक दूसरे की 
शक्ल व सूरत देखने के रवादार नहीं। एक दूसरे का नाम सुनने के 
रवादार नहीं, अब उनके अन्दर एक अच्छाई भी नज़र नहीं आती 
बल्कि अब उनकी बुराईयां शुरू हो गयीं। यह इन्तिहा पसन्दी और 
यह एतिदाल से बाहर हो जाना शरीअत का तकाजा नहीं। हुज़ूर 
नबी-ए-करीम सलल्‍्लल्लाहु अलैहि व सलल्‍लम ने इस से मना फरमाया 
है, बल्कि यह तालीम दी है कि मुहब्बत भी एतिदाल से करो और 
अगर बुग्ज है तो वह भी एतिदाल से रखो। किसी चीज को हद से 
आगे न बढ़ाओ | 

दोस्ती के लायक एक जात 

याद रखो, पहले तो दोस्ती और मुहब्बत जिस चीज़ का नाम है 
यह दुनिया की मख्लूक में हक़ीकी और सही मायने में तो है ही नहीं 
असल दोस्ती और मुहब्बत के लायक तो सिर्फ एक ही जात है, और 
वह अल्लाह जल्ल जलालुहू की जात है, दिल में बिठाने के लायक, 
कि जिसकी मुहब्बत दिल में घुस जाये वह तो एक ही जात है, 
इसलिये कि अल्लाह तआला ने इन्सान के जिस्म में जो दिल बनाया 
है वह सिर्फ अपने लिये ही बनाया है, यह उन्हीं की तजल्लीगाह है, 
और उन्हीं के लिये बना है। अब उस दिल में किसी और को इस 
तरह बिठाना कि वह दिल पर कब्जा जमा ले, यह किसी मोमिन के 
लिये मुनासिब नहीं, क्योंकि दोस्ती' के लायक तो एक ही जात है। 

हजरत सिद्दीके अकबर रजि., एक सच्चे दोस्त 

अगर इस कायनात में कोई शख्स किसी का सच्चा दोस्त हो 
सकता था तो हुज़्रे अक्दस सलल्‍्लल्लाहु अलैहि व सल्‍लम के लिये 
हजरत सिद्दीके अकबर रजियल्लाहु अन्हु से बढ़ कर और कौन हो 
सकता था। हुज़्रे अक्दस सलल्‍लल्लाहु अलैहि व सलल्‍लम के साथ 
दोस्ती का ताल्लुक जिस तरह हज़रत सिद्दीके अकबर रजियल्लाहु 
अन्हु ने निभाया उसकी मिसाल दुनिया में नहीं मिल सकती, कोई 
दूसरा शख्स यह दावा ही नहीं कर सकता कि में उन जैसी दोस्ती 
कर सकता हूं। हर हर गर्हले पर आपको आजमाया गया मगर आप 
खरे निकले, पहले हीं दिन से, जब आप हुजूरे अक्दस सल्लल्लाह 
अलैहि व सल्‍लम पर आमन्ना व सद्दकना कह कर ईमान लाये, सारी 
उम्र इस तस्दीक और ईमान में ज़र्रा बराबर कभी फर्क नहीं आया। 

गारे सौर का वाकिआ 

गारे सौर में आप नबी-ए-करीम सल्लल्लाहु अलैहि व सल्‍लम के 
साथ थे, जिसको कुरआने करीम में इस तरह बयान फरमाया: 

द गं॥ 5 ७;०5४ ५०.० (३४0 ४ 3४०7" 

यानी वे दोनों गार में थे, तो वह अपने साथी से फरमा रहे थे 
कि आप ग़म न करें, बेशक अल्लाह हमारे साथ हैं। जब गार के 
अन्दर दाखिल होने लगे तो हज़रत सिद्दीक अकबर रजियल्लाहु अन्हु 
पहले दाखिल हुए ताकि ग्रार को साफ फरमायें और गार के अन्दर 
सांप बिच्छू और जहरीले जानवरों के जो बिल हैं उनको बन्द 
फ्रमायें। चुनांचे आपने कपड़े काट कर उन सुराखों को बन्द 
फ्रमाया और जब कपड़े खत्म हो गये और सुराख बाकी रह गये तो 
आपने पांव की ऐड़ी से सुराखों को बन्द फरमाया | 

हिजरत का एक वाकिआ 

हदीस शरीफ में आता है कि जब हुज़ूरे अक्दस सलल्‍्लल्लाहु 
अलैहि व सल्‍लम हिजरत के सफर में थे तो हजरत सिद्दीके अकबर 
रजियल्लाहु अन्हु ने आपके मुबारक चेहरे पर भूख के आसार देखे, 
आप कहीं से दूध ले आये और आप सल्लल्लाहु अलैहि व सलल्‍लम की 
ख़िदमत में लाकर पेश किया, हालांकि उस वक्‍त आप खुद भी भूख 
से थे। रिवायतों में आता है कि जब हुज़ूरे अक्दस सलल्‍्लल्लाहु अलैहि 
व सलल्‍लम ने दूध पी लिया तो हज़रत सिद्दीके अकबर रजियल्लाहु 
अन्हु ने बाद में उसको बयान करते हुए फरमाया कि हुज़ूरे अक़्दस 
सल्लल्लाहु अलैहि व सल्‍लम ने इस तरह दूध पिया कि मैं सैराब हो 
गया। यानी दूध तो हुज़ूरे अक्दस सल्लल्लाहु अलैहि व सल्लम ने 
पिया लेकिन सैराब मैं हो गया | इसलिये दोस्ती और ईसार व 
कुरबानी का जो मकाम हजरत सिद्दीके अकबर रजियल्लाहु अन्हु ने 
पेश किया वह दुनिया में कोई दूसरा शख्स पेश नहीं कर सकता | 

दोस्ती अल्लाह के साथ खास है . 

लेकिन इसके बावजूद सरकारे दो आलम सल्लल्लाहु अलैहि व 
सलल्‍लम फरमाते हैं कि: | 

(-०५८७०४२ 305 4९) ०५७४४ (५ 8५: ८६९, 
यानी अगर मैं इस दुनिया में किसी को सच्चा दोस्त बनाता तो 

“अबू बक्र रजियल्लाहु अन्हु” को बनाता। मतलब यह है कि उनको 
भी दोस्त बनाया नहीं, इसलिये कि इस दुनिया में हकीकी मायने का 
दोस्त बनने के लायक कोई नहीं है। यह दोस्ती तो सिर्फ अल्लाह 
जलल्‍्ल शानुहू के साथ मख्सूस है, क्योंकि ऐसी दोस्ती जो इन्सान के 
दिल पर कब्जा जमा ले कि जो वह कहे वह करे और फिर इन्सान 
का दिल उसके ताबे हो जाये, यह दोस्ती अल्लाह के सिवा किसी 
और के साथ मुनासिब नहीं। 


दोस्ती, अल्लाह की दोस्ती के ताबे होनी चाहिये 

लेकिन दुनिया के अन्दर जो दोस्ती होगी वह अल्लाह की 
मुहब्बत और दोस्ती के ताबे होगी, चुनांचे दोस्त के कहने की वजह 
से गुनाह नहीं किया जायेगा। दोस्ती की मद में मासियत और ना 
फरमानी नहीं होगी। इसलिये पहली बात तो यह है कि इस दुनिया में 
तमाम दोस्तियां अल्लाह तआला की मुहब्बत और दोस्ती के ताबे होनी 
चाहियें | 

मुख्लिस दोस्त नहीं मिलते 

दूसरी बात यह है कि इस दुनिया में ऐसा दोस्त मिलता ही कहां 
है जिसकी दोस्ती अल्लाह की दोस्ती के ताबे हो, तलाश करने और 
ढूंढने के बावजूद भी ऐसा दोस्त नहीं मिलता, जिसको सही मायने में 
दोस्त कह सकें और जिसकी दोस्ती अल्लाह की दोस्ती के ताबे हो, 
और जो कड़ी आजामइश के वक्‍त पक्‍का निकले। ऐसा दोस्त बड़ी 
मुश्किल से मिलता है, किस्मत वाले को ही ऐसा दोस्त मिलता है। 
मेरे वालिद माजिद हजरत मौलाना मुफ्ती मुहम्मद शफी साहिब 
रहमतुल्लाहि अलैहि के सामने जब मेरे दूसरे बड़े भाई साहिबान अपने ' 
दोस्तों का जिक्र करते तो वालिद साहिब रहमतुल्लाहि अलैहि उनसे 
फरमाते कि तुम्हारे दुनिया में बहुत दोस्त हैं, साठ साल की उम्र हो 
गयी हमें तो कोई दोस्त नहीं मिला, सारी उम्र में सिर्फ डेढ़ दोस्त 
मिला, एक पूरा एक आधा, मगर तुम्हें बहुत दोस्त मिल जाते हैं। 

इसलिये दोस्ती के मेयार पर पूरा उतरने वाला, जो कठिन आजमाइश 
में भी पक्का और खरा साबित हो, ऐसा दोस्त बहुत कम मिलता है। 
बहर हाल! अगर किसी को अल्लाह तआला के ताबे बनाकर भी 
दोस्त बनाओ तो उस दोस्ती के अन्दर भी इस बात का एहतिमाम 
करो कि वह दोस्ती हदों से आगे न बढ़े। बस दोस्ती एक हद के 
अन्दर रहे, यह न हो कि जब दोस्ती हो गयी तो सुबह से लेकर शाम 
तक हर वक्‍त उसी के साथ उठना बैठना है, और उसी के साथ 
खाना पीना है, और अब अपने राज भी उस पर जाहिर किये जा रहे 
हैं, अपनी हर बात उस से कही जां रही है, अगर कल को दोस्ती 
खत्म हो गयी तो चूंकि तुमने अपने सारे राज उस पर जाहिर कर 
दिये हैं, अब वह तुम्हारे राज़ हर जगह उछालेगा और तुम्हारे लिये 
नुकसान देह साबित होगा। इसलिये दोस्ती एतिदाल के साथ होनी 
चाहिये, यह न हो कि आदमी हदों से आगे बढ़ जाए। 
दुश्मनी में दर्मियानी रास्ता 
इसी तरह अगर किसी के साथ दुश्मनी है और किसी से 
ताल्‍लुकात अच्छे नहीं हैं तो यह न हो कि उसके साथ ताल्लुकात 
अच्छे न होने की वजह से उसके अन्दर हर वक्त कीडे निकाले जा 
रहे हैं, उसके हर काम में ऐब तलाश किये जा रहे हैं। अरे भाई! 
अगर कोई आदमी बुरा होगा तो अल्लाह तआला ने उसके अन्दर 
अच्छाई भी रखी होगी। ऐसा न हो कि दुश्मनी की वजह से तुम ' 
उसकी अच्छाईयों को भी नज़र अन्दाज करते चले जाओ। कुरआने 
करीम में अल्लाह तआला ने इर्शाद फरमाया: । 
(५:४७४.॥ 5, ,..) ।9/.45 ४| (६ (35 जि ८८:45 है 
यानी किसी कौम के साथ अदावत और दुश्मनी तुम्हें इस बात 
पर आमादा न करे कि तुम उसके साथ इन्साफ न करो, बेशक उसके 
साथ तुम्हारी दुश्मनी है लेकिन उस दुश्मनी का यह मतलब नहीं है 
कि अब उसकी अच्छाई का भी एतिराफ न किया जाये, बल्कि अगर 

वह कोई अच्छा काम करे तो उसकी अच्छाई का एतिराफ करना 
चाहिये | लेकिन चूंकि हुजूरे अक्दस सलल्‍्लल्लाहु अलैहि व सल्‍लम का 
यह इर्शाद आम तौर पर हमारे पेशे नज़र नहीं रहता इसलिये 
मुहब्बतों में भी हदों से बढ़ जाते हैं और बुग्ज व अदावत में भी हदों 
से निकल जाते हैं। 

हज्जाज बिन यूसुफ की गीबत 

आज हज्जाज बिन यूसुफ को कौन मुसलमान नहीं जानता, 
जिसने बेशुमार ज़ुल्म किये, कितने उलमा को शहीद किया, कितने 
हाफिज़ों को कृत्ल किया, यहां तक कि उसने काबा शरीफ पर हमला 
कर दिया। ये सारे बुरे काम किये, और जो मुसलमान भी उसके इन 
बुरे कामों को पढ़ता है तो उसके दिल में उसकी तरफ से कराहियत 
पैदा होती है, लेकिन एक बार एक शख्स ने हजरत अब्दुल्लाह बिन 
उम्र रजियल्लाहु अन्हुमा के सामने हज्जाज बिन यूसुफ की बुराई शुरू 
कर दी, और उस बुराई के अन्दर उसकी गीबत की, तो हजरत 
अब्दुल्लाह बिन उम्र रजियल्लाहु अन्हुमा ने फौरन टोका और फरमाया 
कि यह मत समझना कि अगर हज्जाज बिन यूसुफ जालिम है तो अब 
उसकी गीबत हलाल हो गयी, या उस पर बोहतान बांधना हलाल हो 
गया, याद रखो, जब अल्लाह तआला कियामत के दिन हज्जाज बिन 
यूसुफ से उसके नाहक कत्ल और जुल्म और खून का बदला लेंगे तो 
तुम जो उसकी गीबत कर रहे हो या बोहतान बांध रहे हो तो इसका 
बदला अल्लाह तआला तुम से लेंगे। यह नहीं कि जो शख्स बदनाम 
हो गया तो उसकी बदनामी के नतीजे में उस पर जो चाहो इल्जाम 
लगाते चले जाओ। इसलिये अदावत और दुश्मनी भी एतिदाल के 
साथ करो और मुहब्बत भी एतिदाल के साथ करो | 


हमारे मुल्क की सियासी फिजा का हाल: 

आजकल हमारे यहां जो सियासी फिजा है, इस सियासी फिजा 
का हाल यह है कि अगर किसी के साथ ताल्लुक हो गया और उसके 
2 सर नस्ल ््नन््जज्ज्न्न््न्न्न्न््च्स्च्च्स््स्स्स्स्सिस 

साथ सियासी जोड़ हो गया तो उसको इस तरह बांस पर चढ़ाते हैं 
कि अब उसके अन्दर कोई ऐब नजर नहीं आता, और अगर दूसरा 
शख्स कोई ऐब बयान करे तो उसका सुनना गवारा नहीं होता। 
उसके बारे में यह राय कायम कर ली जाती है कि यह गुनाह और 
गलती से पाक है, और जब उस से सियासी दुश्मनी हो जाती है तो 
अब उसके अन्दर कोई अच्छाई ही नज़र नहीं आती, दोनों जगहों पर 
हदों से आगे निकला जा रहा है, इस तरीके से हुज़्रे अक्दस 
सल्लल्लाहु अलैहि व सलल्‍लम ने मना फरमाया है, जैसा कि मैं बार 
बार अर्ज करता रहा हूं कि सिर्फ नमाज रोजे का नाम दीन नहीं है 
बल्कि यह भी दीन का हिस्सा है कि मुहब्बत करो तो एतिदाल के 
साथ और बुग्ज करो तो एतिदाल के साथ रखो | जो अल्लाह के बन्दे 
हैं वे इन बातों को समझते हैं। ये हाकिम लोग, ये सियासी लीडर 
और रहनुमा जो हैं, इनके साथ ताललुक भी बा इज्जत फासले के 
साथ हो, यह न हो कि जब उनके साथ ताल्लुक हो गया तो आदमी 
. हद से निकल रहा है। 
काजी बक्कार बिन कुतैबा का सबक लेने वाला वाकिआ 

एक काजी गुजरे हैं काजी बककार बिन कृतैबा रह्मतुल्लाहि 
अलैहि, यह बड़े दर्जे के मुहद्विसीन में से हैं, दीनी मदरसों में हदीस 
की किताब “तहावी शरीफ” पढ़ाई. जाती है, उसके मुसन्निफ इमाम 
तहावी रह्मतुल्लाहि अलैहि हैं, यह उनके उस्ताद हैं, उनके जमाने में 
जो बादशाह था वह उन पर मेहरबान हो गया और ऐसा मेहरबान हो 
गया कि हर मामले में उनसे सलाह व मश्विरा हो रहा है, हर मामले 
में उनको बुलाया जा रहा है, हर दावत में उनको बुलाया जा रहा है। 
यहां तक कि उनको पूरे मुल्क का काजी बना दिया, और अब सारे 
फैसले उनके पास आ रहे हैं, दिन रात बादशाह के साथ उठना 
बैठना है, जो सिफारिश करते हैं बादशाह उनकी सिफारिश को कबूल 
कर लेता है। एक जमाने तक यह सिलसिला चलता रहा, यह अपना 

फैसले करने का. काम भी करते रहे और जो मुनासिब मश्विरा होता 
वह बादशाह को दे दिया करते थे। 

चूंकि वह तो आलिम और काजी थे, बादशाह के गुलाम तो नहीं 
थे। एक बार बादशाह ने गलत काम कर दिया, काजी साहिब ने 
फतवा दे दिया कि बादशाह का यह काम गलत है और दुरुस्त नहीं 
है, और यह काम शरीअत के खिलाफ है। अब बादशाह सलामत 
नाराज हो गये कि हम इतनी मुद्दत तक उनको खिलाते पिलाते रहे, 
उनको हदिये तोहफे देते रहे, और उनकी सिफारिश कबूल करते रहे 
और अब उन्होंने हमारे ही खिलाफ फतवा दे दिया। चुनांचे फौरन 
उनको काजी के ओहदे से हटा दिया। 

ये दुनियावी बादशाह बड़े तंग जर्फ होते हैं, देखने में बड़े सखी 
नजर आते हैं लेकिन तंग जर्फ होते हैं। तो सिर्फ यह नहीं किया कि 
उनको काजी के ओहदे से माजूल कर दिया बल्कि उनके पास अपना 
कासिद भेजा कि जाकर उनसे कहो कि हमने आज तक जितने तुम्हें 
हदिये तोहफे दिये हैं वे सब वापस करो। इसलिये कि अब तुमने 
हमारी मर्जी के खिलाफ काम शुरू कर दिया है। 

अब आप अन्दाज़ा करें कि कई सालों के वे हदिये, कभी कुछ 
दिया होगा, कभी कुछ भेजा होगा, लेकिन बादशाह का वह आदमी 
आया तो आप उस आदमी को अपने घर के अन्दर एक कमरे में ले 
गये और एक अलमारी का ताला खोला, तो वह पूरी अलमारी थेलियों 
से भरी हुई थी, आपने उस कासिद से कहा कि तुम्हारे बादशाह के 
पास से जो तोहफे की थैलियां आती थीं वे सब इस अलमारी के 
अन्दर रखी हुई हैं। और उन पर मुहर भी लगी थी, वह मुहर भी 
अभी तक नहीं टूटी, ये सारी थेलियां उठा कर ले जाओ। इसलिये 
कि जिस दिन बादशाह से ताललुक कायम हुआ अल्हम्दु लिल्लाह 
उसी दिन हुजूरे अक्द्स सलल्‍्लल्लाहु अलैहि व सल्‍लम का यह इशदि 
जेहन में था कि: 

यानी अपने दोस्त से धीरे धीरे मुहब्बत करो, यानी एतिदाल से 
करो, क्योंकि हो सकता है कि तुम्हारा वह दोस्त किसी दिन तुम्हारा 
दुश्मन हो जाए। 

और मुझे अन्दाज़ा था कि शायद कोई वक्‍त ऐसा आयेगा कि मुझे 
ये सारे तोहफे वापस करने पड़ेंगे, अल्हम्दु लिललाह बादशाह के दिये 
हुए हदिये और तोहफों में से एक जर्रा भी आज तक अपने इस्तेमाल 
में नहीं लाया। यह है हुजूरे अक्दस सलल्‍्लल्लाहु अलैहि व सल्‍लम के 
इर्शाद पर अमल का सही नमूना। यह नहीं कि जब दोस्ती हो गयी 
तो अब हर तरह का फायदा उठाया जा रहा है, और जब दुश्मनी हुई 
तो अब परेशानी और शर्मिन्दगी हो रही है। अल्लाह तआला हमें इस 
से महफूज रखे, आमीन। 

यह दुआ करते रहो 

अव्वल तो सही मायने में सिर्फ अल्लाह जल्ल शानुहू से होनी 
चाहिये, इसी लिये हुज़ूरे अक्दस सल्लल्लाहु अलैहि व सलल्‍लम ने यह 
दुआ तल्कीन फरमाई, जो हर मुसलमान को हमेशा मांगनी चाहिये। 

(00५० ५० “7॥ ५ 5४ 2.० ४९० («७ | 

ऐ अल्लाह अपनी मुहब्बत तमाम मुहब्बतों पर ग़ालिब फरमा। अब 
इन्सान चूंकि कमज़ोर है और उसके साथ इन्सानी तकाजे लगे हुए 
हैं, इसलिये इन्सान को दूसरों से भी मुहब्बत होती है। जैसे बीवी से 
मुहब्बत, औलाद से मुहब्बत, दोस्तों से मुहब्बत, मां बाप से मुहब्बत, 

 अजीजों और रिश्तेदारों से मुहब्बत, ये सारी मुहब्बतें इन्सान के साथ 

लगी हुई हैं। ये मुहब्बतें इन्सान के साथ रहेंगी और कभी ख़त्म नहीं 
होंगी, लेकिन असल बात यह है कि आदमी यह दुआ करे कि या 
अल्लाह! ये सारी मुहब्बतें आपकी मुहब्बत के ताबे हो जायें और 
आपकी मुहब्बत इन तमाम मुहब्बतों पर गालिब आ जाये। 

अगर मुहब्बत हद से बढ़ जाये तो यह दुआ करें 

अगर किसी से मुहब्बत हो और यह महसूस हो कि यह मुहब्बत 

हद से बढ़ रही है तो फौरन अल्लाह की तरफ रुजू करो कि या 
अल्लाह! यह मुहब्बत आपने मेरे दिल में डाली है, लेकिन यह मुहब्बत 
बढ़ती जा रही है, ऐ अल्लाह! कहीं ऐसा न हो कि मैं किसी फितलने में 
मुब्लता हो जाऊं। ऐ अल्लाह! अपनी रहमत से मुझे फितने में मुब्तला 
होने से महफूज़ रखिये। और फिर अपने इख्तियारी तर्जे अमल में भी 
हमेशा एहतियात से काम लो। जो आजका दोस्त है वह कल का 
दुश्मन भी हो सकता है, कल तक तो हर वक्‍त साथ उठना बैठना 
था, साथ खाना पीना था और आज यह नौबत आ गयी कि सूरत 
देखने के रवादार नहीं। यह नौबत नहीं आनी चाहिये, और अगर आये 
तो उसकी तरफ से आये, तुम्हारी तरफ से न आये। द 

बहर हाल! दोस्ती के बारे में यह हुज़ूरे अक्दस सलल्‍्लल्लाहु 
अलैहि व सलल्‍लम की तल्कीन है, और हुज़्रे अक्दस सलल्‍लल्लाहु 
अलैहि व सल्‍लम की एक एक तल्कीन ऐसी है कि अगर हम उनको 
पल्ले बांध लें तो हमारी दुनिया व आखिरत संवर जाए। 

दोस्ती के नतीजे में गुनाह 

कभी कभी इन दोस्तियों के नतीजे में गुनाह के अन्दर मुब्तला हो 
जाते हैं, और यह सोचते हैं कि चूंकि यह दोस्त है अगर इसकी बात 
न मानी तो इसका दिल टूटेगा, लेकिन अगर उसके दिल टूटने के 
नतीजे में शरीअत टूट जाये तो उसकी कोई परवाह नहीं, हालांकि 
शरीअत को ट्टने से बचाना दिल को टूटने से बचाने से मुकुद्दम है, 
बशर्ते कि शरीअत में गुन्जाइश न हो। लेकिन अगर शरीअत के 
अन्दर गुन्जाइश हो तो उस सूरत में बेशक यह हुक्म है कि मुसलमान 
का दिल रखना चाहिये और जहां तक मुम्किन हो दिल न तोड़ना 
चाहिये, क्योंकि यह भी इबादत है। 


“गुलू” से बचें 
हजरत हकीमुल उम्मत मौलाना अशरफ अली साहिब थानवी 
रघ्मतुल्लाहि अलैहि इस हदीस को नकल करने के बाद इरशाद 





5८८ इस्लाही खुतबात ((0) डक 


फरमाते हैं कि इस हदीस में मामलात के अन्दर “गुलू” करने की 
मनाही है, किसी भी मामले में गुलू न हो, न ताललुकात में और न ही 
मामलात में। और गुलू के मायने हैं “हद से बढ़ना” किसी भी मामले 
में इन्सान हद से न बढ़े, बल्कि मुनासिब हद के अन्दर रहे | अल्लाह 
तआला मुझे और आप सब को इस हदीस पर अमल करने की 
तौफीक अता फरमाये, आमीन। 


0४», वी ५.०॥ ८५०५ «), 

ताल्‍लुकात को निभाएं 


॥ ३7 ५० 

हदीस का खुलासा 
हज़रत आयशा सिद्दीका रजियल्लाहु अन्हा फरमाती हैं कि एक 
बार हुजूरे अक्दस सलल्‍लल्लाहु अलैहि व सल्‍लम की खिदमत में एक 
उम्र रसीदा (बड़ी अम्र की) ख़ातून आईं, आं हजरत सल्लल्लाहु अलैहि 
व सलल्‍लम ने उनका बड़ा इकराम और इस्तिकबाल (स्वागत) किया, 
और उनको इज्जत के साथ बिठाया, उनकी बड़ी खातिर तवाजो की 
और उनकी खैरियत दरियाफ़्त की, जब वह खातून चली गईं तो 
हज़रत आयशा रजियल्लाहु अन्हा ने पूछा: या रसूलललाह! सलल्‍्लल्लाहु 
अलैहि व सलल्‍लम, आपने उन ख़ातून के लिये बहुत इकराम और 
एहतिमाम फरमाया, यह कौन थीं? जवाब में हुजूरे अक्दस सल्लल्लाहु 
अलैहि व सल्‍लम ने फरमाया 
42२५ 8395 ०७४ का. 

यह खातून उस वक्‍त हमारे घर आया करती थीं जब हजरत 
ख़दीजा रजियल्लाहु अन्हा जिन्दा थीं। हजरत ख़दीजा रजियल्लाहु 
अन्हा से उनका ताल्लुक था, गोया कि यह उनकी सहेली थीं, इस 
लिये मैंने उनका इकराम किया, फिर फरमाया: 
2४ (० १६४ (५५७ है| 
यानी किसी के साथ अच्छी तरह निबाह करना भी ईमान का एक 
हिस्सा है। 


ताल्लुकात निभाने की कोशिश करे 
यानी मोमिन का काम यह है कि जब उसका किसी के साथ 
ताल्लुक कायम हो तो अब जहां तक मुम्किन हो अपनी तरफ से उस 
तालल्‍लुक को न तोड़े, बल्कि उसको निभाता रहे, चाहे तबीयत पर 
निभाने की वजह से बोझ भी हो, लेकिन फिर भी उसको निभाता रहे 
और उस ताल्लुक को बद मजगी पर ख़त्म न करे, ज़्यादा से ज़्यादा 
यह करे कि अगर किसी के साथ तुम्हारी मुनासबत नहीं है तो उसके 
साथ उठना बैठना ज़्यादा न करे, लेकिन ऐसा तालल्‍लुक खत्म करना 
कि अब बोल चाल भी बन्द और अलै सलैक भी ख़त्म, मिलना जुलना 
भी ख़त्म, एक मोमिन के लिये मुनासिब नहीं | 
अपने गुज़रे हुए अजीजों के मुताल्लिकीन से निबाह 

इस हदीस में हमारे लिये दो सबक हैं, पहला सबक यह है कि 

न सिर्फ यह कि अपने तालल्‍लुक वालों से निबाह करना चाहिये बल्कि 
अपने वे अजीज पहले गुज़र चुके हैं, जैसे मां बाप हैं, या बीवी है, तो 
उनके ताल्लुक वालों से भी निबाह करना चाहिये। हदीस शरीफ में 
आता है कि एक साहिब हुज़ूरे अक्दस सलल्‍्लल्लाहु अलैहि व सलल्‍लम 
की खिदमत में हाजिर हुए और आकर अर्ज किया: हुज़्र! मेरे वालिद 
साहिब का इन्तिकाल हो चुका है, और मेरी तबीयत पर इस बात का 
असर है कि मैं जिन्दगी में उनकी ख़िदमत नहीं कर सका, और 
उनकी क॒द्र न कर सका, और जैसे हुकूक अदा करने चाहियें थे इस 

तरह हुकूक अदा न कर सका। (जो लोग जिन्दगी में मां बाप की 
खिदतम नहीं करते, अकसर उनके दिलों में इस किस्म की हसरत 
पैदा होती है, इसी तरह उन साहिब के दिल में भी उसकी बहुत 
ज़्यादा हसरत थी, इसलिये अर्ज किया कि मेरे दिल में इस की बहुत 
हसरत है और असर है) अब मैं क्या करूं? ह 

जवाब में आं हजरत सल्लल्लाहु अलैहि व सल्‍लम ने फरमाया 
कि अब तुम यह करो कि तुम्हारे वालिद के जो दोस्त अहबाब हैं और 
जो उनके ताल्लुक वाले और उनके रिश्तेदार हैं, तुम उनके साथ 
अच्छा सुलूक करो, उसके नतीजे में तुम्हारे वालिद की रूह खुश 
होगी, और तुमने अपने वालिद के इकराम और अच्छा सुलूक करने में 
जो कोताही की है, इन्शा अल्लाह, अल्लाह तआला किसी न किसी 
दर्जे में उसकी तलाफी फरमा देंगे। इसलिये मां बाप और अहले 
तालल्‍लुकात के इन्तिकाल के बाद उनके ताल्लुक वालों से निबाह 
करना और उनके साथ अच्छा सुलूक करना और उनसे मिलते जुलते 
रहना यह भी ईमान का एक हिस्सा है। यह नहीं कि जो आदमी मर 
गया तो वह अपने ताललुक वालों को भी साथ ले गया, बल्कि उसके 
ताललुक वाले तो दुनिया में मौजूद हैं, तुम उनके साथ अच्छा सुलूक 
करो । देखिये! हजरत ख़दीजा रजियल्लाहु अन्हा का इन्तिकाल हुए 
बहुत वक्‍त गुजर चुका था लेकिन इसके बावजूद हुज़ूरे अक्दस सल्‍्ल. 
ने उस औरत का इकराम फरमाया। इसके अलावा बाज़ हदीसों में 
आता है कि आप हज़रत खदीजा रजियल्लाहु अन्हा की सहेलियों के 
पास हदिये तोहफे भेजा करते थे। सिर्फ इस वजह से कि उनका 
ताललुक हजरत ख़दीजा रजियल्लाहु अन्हु से था और ये उनकी 
सहेलियां थीं | ह 

ताल्‍लुक का निभाना सुन्नत है 

इस हदीस से दूसरा सबक वह मिलता है जो हदीस के अल्फाज 
“हुस्नुल अहद” से मालूम हो रहा है “हुस्नुल अहद” के मायने हैं 
अच्छी तरह निबाह करना, यानी एक बार किसी से ताललुक कायम हो . 

गया तो जहां तक मुम्किन हो उस ताललुक को निभाओ, और जब 
तक हो सके अपनी तरफ से उसको तोड़ने से परहेज करो। फर्ज 
करें अगर उसकी तरफ से तुम्हें तक्लीफें भी पहुंच रही हैं तो यह 
. समझौ कि दूसरे के साथ ताल्लुक को निभाना हुज़्रे अक्दस 
सल्लल्लाहु अलैहि व सलल्‍लम की सुन्नत है, फिर सुननत और इबादत 
समझ कर उस ताल्लुक को निभाएं। 
खुद मेरा एक वाकिआ 
मेरे वालिद माजिद हजरत मौलाना मुफ्ती मुहम्मद शफी साहिब 
रह्मतुल्लाहि अलैहि के ताल्लुकात वालों में एक साहिब थे, वैसे तो 
बड़े नेक आदमी थे, लेकिन बाज लोगों की एतिराज करने की 
तबीयत होती है, वह जब भी किसी से मिलेंगे तो उस पर कोई न 
कोई एतिराज कर देंगे और कोई ताना मार देंगे, कोई शिकायत कर 
देंगे। बाज लोगों का ऐसा मिजाज होता है। उन साहिब का भी ऐसा 
ही मिजाज था। चुनांचे लोग इस मामले में उनसे परेशान रहते थे, 
एक बार उन्होंने अपनी इस आदत के मुताबिक खुद मेरे साथ ऐसी 
बात की कि वह मेरी बर्दाश्त से बाहर हो गयी, वह बात मेरे लिये ना 
काबिले बर्दाश्त थी, उस वक्‍त तो मैं उस बात को पी गया। मेरे 
दिमाग में उस वक्‍त यह बात आई कि यह साहिब कुछ अपने मर्तबे 
और कुछ अपने माल व दौलत के घमण्ड में दूसरों को हकीर समझते 
हैं और इसी वजह से इन्होंने मुझ से ऐसी बात की है। चुनांचे घर 
वापस आकर मैंने एक तेज़ ख़त लिखा और उस खत में यह बात भी 
लिख दी कि आपके मिजाज में यह बात है, जिंसके नतीजे में लोगों 
को आप से शिकायतें रहती हैं, और आज आपने मेरे साथ जो रवैया 
. इख्तियार किया, यह मेरे लिये ना काबिले बर्दाश्त है, इसलिये अब 
आइन्दा मैं आप से ताल्लुक नहीं रखना चाहता, यह ख़त लिखा। 
अपनी तरफ से ताल्लुक मत तोड़ो 
लेकिन चूंकि अल्हम्दु लिल्‍लाह मेरी आदत यह थी कि जब कभी 


रे 

कोई ऐसी बात सामने आती तो हजरत वालिद साहिब रहमतुल्लाहि 
अलैहि की ख़िदमत में ज़रूर पेश कर दिया करता था, चुनांचे वह 
खात लिख कर हजरत वालिद साहिब रह्मतुल्लाहि अलैहि की 
खिदमत में पेश किया और उनको सारा किस्सा भी सुनाया, कि यह 
बात हुई और उन्होंने यह रवैया इख्तियार किया, और यह बात मेरी 
बर्दाश्त से बाहर हो गयी है, चूंकि उस वक्‍त मेरी तबीयत में हैजान 





और इश्तिआल (उत्तेजना) था इसलिये वालिद साहिब ने उस वक्त तो ह 


वह खत लेकर रख लिया और फरमाया कि अच्छा फिर किसी वक्‍त 
बात करेंगे। यह कह कर टला दिया? जब पूरा एक दिन गुजर गया 
तो हजरत वालिद साहिब ने मुझे बुलाया और फुरमाया कि तुम्हारा 
ख़त रखा हुआ है, और मैंने पढ़ लिया है, इस ख़त से तुम्हारा क्या 
मकसद है? मैंने कहा कि मेरा मकसद यह है कि अब यह ख़त 
उनको भेज कर ताल्लुकात ख़त्म कर दें | 

उस वक्‍त हजरत वालिद साहिब ने एक जुम्ला इर्शाद फरमाया 
कि देखो किसी से ताल्लुक तोड़ना ऐसा काम है कि जब चाहो कर 
लो, इसमें किसी इन्तिज़ार की या वक्‍त की जरूरत नहीं, इसमें कोई 
लम्बा चौड़ा काम नहीं करना पड़ता, लेकिन ताल्लुक जोड़ना ऐसा 
काम है जो हर वक्‍त नहीं किया जा सकता, इसलिये तुम्हें इसकी 


जल्दी क्‍या है, कि यह ख़त अभी भेजना है, अभी कुछ दिन और 


इन्तिजार कर लो और देख लो, लेकिन अगर उनसे मिलने का दिल 
नहीं चाहता तो उनके पास मत जाओ, लेकिन इस तरह ख़त लिख 
कर बा कायदा ताल्लुक तोड़ना तो यह अपनी तरफ से ताल्लुक ख़त्म 
करने की बात हुई। 
ताल्‍लुक तोड़ना आसान है, जोड़ना मुश्किल है 

. फिर फरमाया कि ताल्लुक ऐसी चीज है कि एक बार कायम हो 
जाये तो जहां तक मुम्किन हो उस ताल्लुक को निभाओ, ताललुक को 
तोड़ना आसान है जोड़ना मुश्किल है। अगर तुम्हारी तबीयत उनके 
साथ नहीं मिलती तो यह जरूरी नहीं कि तुम सुबह व शाम उनके 

पास जाया करो, बल्कि तबीयत नहीं मिलती तो मत जाओ, लेकिन 
जब ताल्‍लुक कायम है तो अपनी तरफ से तोड़ने की कोशिश न 
करो । फिर एक दूसरा ख़त निकाल कर दिखाया जो खुद लिखा था 
और फरमाया कि अब मैंने यह दूसरा ख़त लिखा है, इस ख़त को 
पढ़ो और अपने ख़त को पढ़ो, तुम्हारा खत ताल्लुकात को ख़त्म 
करने वाला है, और मेरा खत पढ़ो, मेरे ख़त के अन्दर भी शिकायत 
और नाराजगी का इजहार हो गया, और यह बात भी इसमें आ गयी 
कि उनका यह तरीका और रवैया तुम्हें नागवार हुआ, मामले की पूरी 
बात आ गयी, लेकिन इस ख़त ने ताललुकात को खत्म नहीं किया। 
चुनांचे वह ख़त लेकर मैंने पढ़ा तो मेरे खत में और हज़रत के ख़त 
में जमीन व आसमान का फर्क था, हमने अपने जज़्बात और गुस्से में 
आकर वह ख़त लिख दिया था, और उन्होंने नबी करीम सल्लल्लाहु 
अलैहि व सल्‍लम की सुन्नत के मुताबिक बात निभाने के लिये इस 
तरह खत लिखा कि शिकायत अपनी जगह हो गयी और उनके जिस 
तरीके और रवैए से नागवारी हुई थी, उसको भी इजहार हो गया, कि 
आपकी यह बात पसन्द नहीं आई, लेकिन आइन्दा के लिये ताल्लुक॒ 
तोड़ने की जो बात थी वह उसमें से काट दी। 
फिर फरमायाः देखो यह पुराने ताल्लुकात हैं और उन साहिब 

से ताल्लुक मेरा अपना जाती ताल्लुक नहीं है बल्कि हमारे वालिद 
साहिब के वक्‍त से यह ताल्‍लुक चला आ रहा है, उनके वालिद 
साहिब से हमारे वालिद साहिब का ताललुक था, अब इतने पुराने 
ताल्लुक को एक लम्हे में काट कर ख़त्म कर देना कोई अच्छी बात 
नहीं | 

इमारत ढाना आसान है 

बहर हाल, हजरत वालिद साहिब ने यह जुम्ला जो इशदि 
फरमाया था कि ताल्लुकात को तोड़ना आसान है जोड़ना मुश्किल है, 
यह ऐसा जुम्ला फरमा दिया कि आज यह जुम्ला दिल पर नक्श है। 
एक इमारत खड़ी हुई है, उस इमारत को कुल्हाड़े से ढा ०० लक 2 री इमारत को कुल्हाड़े से ढा दो, वह 

इमारत दो दिन के अन्दर खत्म हो जायेगी, लेकिन जब तामीर करने 
लगोगे तो उसमें कई साल खार्च हो जायेंगे। इसलिये कोई भी 
ताल्‍लुक हो उसको तोड़ना आसान है जोड़ना मुश्किल है। इसलिये 
ताल्लुक तोड़ने के लिये पहले हजार बार सोचो, इसलिये कि हुजूरे 
अक्दस सलल्‍्लल्लाहु अलैहि व सल्‍लम ने फरमाया 
०४७५० ३३ 3.०० 2 

यानी अच्छी तरह निभाव करना यह ईमान का तकाजा है। 

अगर ताल्लुकात से तकलीफ पहुंचे तो? 

मान लीजिए कि अगर आपको ताल्लुक की वजह से दूसरे से 
तकलीफ भी पहुंच रही है तो यह सोचो कि तुम्हें जितनी तक्‍लीफें 
पहुंचेंगी, तुम्हारे दर्जे में उतना ही इजाफा होगा, तुम्हारे सवाब में 
इजाफा होगा। इसलिये कि हुज़ू्रे अक्दस सलल्‍्लल्लाहु अलैहि व 
सलल्‍लम ने फरमाया है कि अगर किसी मोमिन को एक कांटा भी 
चुभता है तो वह कांटा उसके सवाब और उसके दर्जों में इजाफा 
करता है। इसलिये अगर किसी से तुम्हें तकलीफ पहुंच रही है और 
तुम उस पर सब्र कर रहे हो तो उस सब्र का सवाब तुम्हें मिल रहा 
है। और अगर हुजूरे अक्दस सल्लल्लाहु अलैहि व सल्लल्‍म के इस 
्र्शाद 

पर अमल करने की नियत है तो उस सूरत में इत्तिबा-ए-सुन्नत 
का और ज़्यादा सवाब तुम्हें मिल रहा है। 

तक्लीफों पर सब्र करने का बदला 

इसलिये यहां जो तकक्‍लीफें तुम्हें पहुंच रही हैं, वे इस दुनिया में 
रह जायेंगी, ये तो थोड़ी देर और थोड़े वक्‍त की हैं, लेकिन उसका 
जो अज़ व सवाब तुम अपनी कब्र में समेट कर ले जाओगे और जो 
अज व सवाब अल्लाह तुम्हें आख़िरत में अता 'फरमायेंगे वह अज़ व 
सवाब इन्शा अल्लाह उन तक्‍्लीफों के मुकाबले में इतना ज़्यादा होगा 

कि उसके सामने इन तक्लीफों की कोई हकीकत नहीं होगी। एक 
हदीस में नबी-ए-करीम सलल्‍्लल्लाहु अलैहि व सलल्‍्लम ने इर्शाद 
फ्रमया कि जब अल्लाह तआला कियामत के दिन सब्र करने वालों 
को अपनी रहमतों से नवाजेंगे, और उनका सब्र का सिला अता 
फरमायेंगे तो जो लोग दुनिया में आराम और राहत से रह रहे हैं वे 
तमन्ना करेंगे कि काश दुनिया में हमारी खालों को कैंचियों से काटा 
गया होता, और उस पर हम सब्र करते, और हमें भी इतना ही सवाब 
मिलता जितना इन लोगों को मिल रहा है। इस तरह लोग हसरत 
करेंगे। इसलिये जो ये तकक्‍्लीफें थोड़ी बहुत पहुंच रही हैं. इनको 
बदश्ति कर लो। 


ताल्लुक को निभाने का मतलब 
लेकिन निबाह करने के मायने समझ लेना चाहिये। निबाह करने 
के मायने यह हैं कि उसके हुकूक अदा करते रहो और उस से 
ताल्‍लुक खत्म न करो। 
लेकिन निबाह करने के लिये दिल में मुनासबत का पैदा होना, 
उसके साथ दिल का लगना और तबीयत में किसी किस्म की उलझन 
का बाकी न रहना जरूरी नहीं। और न यह जरूरी है कि दिन रात 
उनके साथ उठना बैठना बाकी रहे, और उनके साथ हंसना बोलना 
: और मिलना जुलना बाकी रहे। निबाह के लिये इन चीजों का बाकी 
रखना ज़रूरी नहीं, बल्कि ताल्लुकात को बाकी रखने के लिये शरई 
हुकूक की अदायगी काफी है। 
इसलिये आपको इस बात पर कोई मजबूर नहीं करता कि 
आपका दिल तो फलां के साथ नहीं लगता, लेकिन आप जबरदस्ती 
उसके साथ जाकर मुलाकात करें| या आपकी उनके साथ मुनासबत 
नहीं है, तो अब कोई इस पर मजबूर नहीं करता कि आप॑ तबीयत के 
खिलाफ उनके पास जाकर बैठें। बस सिर्फ उनके हुकूक अदा करते 
रहें और ताल्लुक न॑ तोड़ें। बस “अच्छी तरह निभाव करना ईमान का 
तकाजा है” के यही मायने हैं। 

यह सुनन्‍नत छोड़ने का नतीजा है 

बहर हाल, हमारे आपस के ताल्लुकात में दिन रात लड़ाईयां और 
झगड़े उठते रहते हैं, वे हकीकत में हुजूरे अक्दस सल्‍्लल्लाहु अलैहि 
व सल्‍लम की इस सुनन्‍नत को छोड़ने और आपकी हिदायतों और 
तालीमात को नजर अन्दाज करने का नतीजा है। 

अगर एक वह हदीस जो पिछले बयान में पढ़ी थी, और एक यह 
हदीस जो आज पढ़ी है, हकीकत यह है कि अगर हम इन दोनों 
हदीसों को पल्‍ले बांध लें और इनकी हकीकत समझ लें और इन पर 
अमल कर लें तो हमारे समाज के बेशुमार झगड़े ख़त्म हो जायें, वह 
यह कि मुहब्बत करो तो एतिदाल से करो, और दुश्मनी करो तो 
एतिदाल से करो। 

. शरीअत की सारी तालीम यह है कि एतिदाल (यानी दरमियानी 
तरीके) से काम लो और कहीं भी हद से आगे न बढ़ जाओ। और 
यह कि जब किसी से ताल्लुक कायम हो ज़ाये तो उस ताल्‍लुक को 
निभाने की कोशिश करो। अल्लाह तआला अपनी रहमत से और 
अपने फज़्ल व करम से मुझे और आप सब को इन इर्शादों पर अमल 
करने की तौफीक अता फरमाये, आमीन। 

मरने वालों की 
बुराई न करें 

मरने वालों को बुरा मत कहो 
हजरत मुगीरा बिन शोबा रजियल्लाहु अन्हु फरमाते हैं कि 
नबी-ए-करीम सलल्‍्लल्लाहु अलैहि व सलल्‍लम ने इर्शाद फरमाया कि 
जिन लोगों का इन्तिकाल हो चुका है, उनको बुरा मत कहो, इसलिये 
कि मुर्दों को बुरा कहने से जिन्दा लोगों को तकलीफ होगी। 
एक और हदीस जो हजरत अब्दुल्लाह बिन उमर रजियल्लाहु 
अन्हु से रिवायत की गई है कि हुजूरे अक्दस सल्‍्लल्लाहु अलैहि व 
सल्लम ने इशार्द फरमाया: 
(५५० ५5 3॥५३२) ७६२३-५० ६ ($%५ ५ 6५79 (>> ३५७ 
यानी अपने मुर्दों की अच्छाईयां जिक्र करो और उनकी बुराईयां 
जिक्र करने से बाज रहो | 
ये दो हदीसें हैं, दोनों का मज़मून तकरीबन एक जैसा है, कि 
जब किसी का इन्तिकाल हो जाये तो इन्तिकाल के बाद अगर उसका 
जिक्र करना है तो अच्छाई से जिक्र करो, बुराई से जिक्र मत करो, 

चाहे बजाहिर उसके आमाल कितने भी खराब रहे हों, लेकिन तुम 
उसकी अच्छाई का जिक्र करो और बुराई का जिक्र मत करो | 

मरने वालों से माफ कराना मुम्किन नहीं 

यहां सवाल यह पैदा होता है कि यह हुक्म तो जिन्दों के लिये 
भी है कि जिन्दों का उनके पीछे बुराई से तज़्किर करना जायज 
नहीं, बल्कि जिन्दों का तज़्किरा भी अच्छाई से करना चाहिये, अगर 
बुराई से जिक्र करेंगे तो गीबत हो जायेगी और गीबत हराम है, फिर 
इन हदीसों में ख़ास तौर पर मुर्दों के बारे में यह क्‍यों फरमाया कि 
मुर्दों का जिक्र बुराई से मत करो? द 

इसका जवाब यह है कि अगरचे जिन्दा आदमी की गीबत भी 
हराम है लेकिन मुर्दा आदमी की गीबत डबल हराम है, उसकी हुर्मत 
कहीं ज़्यादा है, इसकी कई वजह हैं । 

एक वजह यह है कि अगर कोई शख्स जिन्दा आदमी की गीबत 
करे तो उम्मीद यह है कि जब उस से किसी वक्‍त मुलाकात होगी तो 
उस से माफी मांग लेगा और वह माफ कर देगा, इस तरह गीबत 
करने का गुनाह खत्म हो जायेगा। क्‍योंकि गीबत बन्दों के हुकूक में 
से है। और बन्दों के हुकूक का मामला यह है कि अगर हक वाला 
माफ कर दे तो माफ हो जाता है, लेकिन जिस शख्स का इन्तिकाल 
हो गया, उस से माफी मांगने का कोई रास्ता नहीं, वह तो अल्लाह 
तआला के यहां जा चुका, इस वजह से वह गुनाह माफ हो ही नहीं 
सकता, इसलिये यह गुनाह डबल हो गया। 

अल्लाह के फैसले पर एतिराज 

मरने वाले की गीबत मना होने की दूसरी वजह यह है कि अब 
तो वह अल्लाह तआला के पास पहुंच चुका है, और तुम उसकी जिस 
बुराई का जिक्र कर रहे हो, हो सकता है कि अल्लाह तआला ने 
उसकी उस बुराई को माफ कर दिया हो और उसकी मग़फिरत कर 
दी हो, तो उस सूरत में अल्लाह तआला ने माफ कर दिया, और तुम 

उसकी बुराई लिये बैठे हो, जिसका मतलब यह है कि अल्लाह 
तआला के फैसले पर एतिराज़ हो रहा है, कि या अल्लाह! आपने तो 
उस बन्दे को माफ कर दियां, लेकिन मैं माफ नहीं करता, वह तो 
बहुत बुरा था, अस्तगफिरुललाह, यह और बड़ा गुनाह है। 

जिन्दा और मुर्दा में फर्क 

तीसरी वजह यह है कि जिन्दा आदमी की “गीबत” में बाज 
सूरतें ऐसी होती हैं कि जो जायज होती हैं। जैसे एक आदमी की 

. आदत खराब -है, उसकी आदत ख़राब होने की वजह से अन्देशा यह 

है कि लोग उस से धोखे में मुब्तला हो जायेंगे, या वह किसी को 
तकलीफ पहुंचायेगा, अब अगर उसके बारे में किसी को बता देना कि 
देखो उस से होशियार रहना उसकी यह आदत है, यह गीबत जायज 
है, इसलिये कि उसका मकसद दूसरे को नुकसान से बचाना है, ; 
लेकिन जिस आदमी का इन्तिकाल हो गया है, वह अब किसी दूसरे ' 
को न तो तकलीफ पहुंचा सकता है और न दूसरे को धोखा दे सकता 
है, इसलिये उसकी गीबत किसी भी वक्‍त हलाल नहीं हो सकती, इस 
वजह से ख़ास तौर पर फरमाया कि मरने वालों की गीबत मत करो, 
और न बुराई से उनका तज्किरा करो | 

उसकी गीबत से जिन्दों को तकलीफ 

चौथी वजह खुद हदीस शरीफ में जनाब रसूलुल्लाह सल्‍्लल्लाहु 
अलैहि व सलल्‍लम ने बयान फ्रमा दी, वह यह कि तुमने यह सोच कर 
मुर्दे की गीबत की कि वह मुर्दा तो अब अल्लाह तआला के यहां जा 
चुका है, मेरे बुराई करने से उसको न तो तकलीफ पहुंचेगी, और न 
ही उसको इत्तिला होगी, लेकिन तुमने यह न सोचा कि आखिर उस 
मुर्दे के कुछ चाहने वाले भी तो दुनिया में होंगे, जब उनको यह पता द 
चलेगा कि हमारे फलां मरने वाले कुरीबी अजीज की बुराई बयान की 
गयी है तो उसकी वजह से उनको तकलीफ होगी। 

फर्ज करें कि आपने किसी जिन्दा आदमी की गीबत कर ली है 

तो आपके लिये यह आसान है कि जाकर उसी से माफी मांग लें, वह 
माफ कर देगा तो बात खत्म हो जायेगी, लेकिन अगर आपने किसी 
मुर्दा आदमी की गीबत कर ली तो उस गीबत से उसके जितने 
अजीज व करीबी लोग, दोस्त व अहबाब हैं, उन सब को तकलीफ 
होगी, अब तुम कहां कहां जाकर उसके अजीज व अकारिब को 
तलाश करोगे, और यह तहकीक करोगे कि किस किस को तकलीफ 
पहुंची है, और फिर किस किस से जाकर माफी मांगोगे, इसलिये मुर्दे 
की गीबत करने की बुराई बहुत ज़्यादा सख्त है। 

इसलिये जिन्दा आदमी की ग़ीबत तो हराम है ही, लेकिन मरने 
वाले की गीबत उसके मुकाबले में ज़्यादा हराम है, और उसकी माफी 
भी बहुत मुश्किल है। इसलिये हुजूरे अक्दस सलल्‍्लल्लाहु अलैहि व 
सलल्‍लम ने फरमाया कि मुर्दों की बुराई बयान न करो, सिर्फ अच्छाई 
बयान करो । क्‍ 

मुर्दे की गीबत जायज होने की सूरत 

सिर्फ एक सूरत में मुर्दे की बुराई बयान करना जायज है, वह 
यह है कि कोई शख्स गुमराही की बातें किताबों में लिख कर दुनिया 
से रुख्सत हो गया, अब उसकी किताबें हर जगह फैल रही हैं, हर 
आदमी उसकी किताबें पढ़ रहा है, इसलिये उस शख्स के बारे में 
लोगों को यह बताना कि उस शख्स ने अकीदों के बारे में जो बातें 
लिखी हैं, वे गलत हैं और गुमराही की बातें हैं, ताकि लोग उसकी 
किताबें पढ़ कर गुमराही में मुब्तला न हों, बस इस हद तक उसकी 
बुराई बयान करने की इजाजत है। इसमें यह भी जरूरी है कि इस 
हद तक उसके बारे में लोगों को बताया जाये जिस हद तक जरूरत 
हो, लेकिन उस शख्स को बुरा भला कहना या उसके लिये ऐसे 
अल्फाज इस्तेमाल करना जो गाली में दाखिल हो जायें, यह अमल 
फिर भी जायज न होगा, इसलिये कि अगरचे वह अपनी किताबों में 
गुमराही की बातें लिख गया, लेकिन क्या मालूम कि मर्ते वक्त उसको 
अल्लाह तआला ने तौबा की तौफीक दे दी हो, और उस तौबा की 

वजह से अल्लाह तआला ने उसको माफ फरमा दिया हो, इसलिये 
उसके लिये बुरे अल्फाज़ इस्तेमाल करना, जैसे यह कंहना कि वह तो 
जहन्नमी था, वगैरह, अल्लाह अपनी पनाह में रखे" यह किसी तरह 
जायज नहीं। क्योंकि किसी के जहन्नमी होने या न होने का फैसला 
सिर्फ एक जात के इख्तियार में है, वही फैसला करता है कि कौन 
जन्नती है? और कौन जहन्नमी है। इसलिये तुम उसके ऊपर 
जहन्नमी होने का फैसला करने वाले कौन हो? और तुमने उसके बारे 
में यह कैसे फैसला कर लिया कि वह मर्दूद था। इस किस्म के 
अल्फाज उसके बारे में इस्तेमाल करना किसी तरह भी जायज नहीं, 
लेकिन उसने जो गुमराही फैलाई है, उसकी तरदीद करो कि ये 
उसके अकीदे गुमराही वाले थे, और कोई शख्स इन अकीदों से धोखे 
में न आये। 
अच्छे तज़्किरे से मुर्दे का फायदा 
इसलिये जो बात हुज़्रे अक्दस सल्लल्लाहु अलैहि व सल्लम ने 
इर्शाद फुरमाई, यह याद रखने की है कि मरने वालों की अच्छाईयों 
का जिक्र करो और उनकी बुराईयों का जिक्र करने से परहेज करो। 
इस हदीस शरीफ में सिर्फ बुराईयों से परहेज करने का जिक्र 
नहीं किया, बल्कि साथ में यह भी फरमा दिया कि उसकी अच्छाईयां 
जिक्र करो, उसकी अच्छाईयां जिक्र करने की तरगीब दी, मैंने अपने 
बाज बुजुर्गों से इसकी हिक्मत यह सुनी है कि जब कोई मुसलमान 
किसी मरने वाले की कोई अच्छाई जिक्र करता है, या उसकी नेकी 
का तज़्किरा करता है तो यह उस मरने वाले के हक में एक गवाही 
होती है, और इस गवाही की बुनियाद पर कभी कभी अल्लाह तआला 
उस मरने वाले पर फज़्ल फरमा देते हैं, कि मेरे नेक बन्दे तुम्हारे 
बारे में अच्छाई की गंवाही दे रहे हैं, चलो हम तुम्हें माफ करते हैं। 
इसलिये अच्छाई का जिक्र करना मरने वाले के हक में भी फायदे 
मन्द है, और जब तुम्हारी गवाही के नतीजे में उसको फायदा पहुंच 
गया तो क्‍या बईद है कि अल्लाह तआला उसके नतीजे में तुम्हारी भी 

मगफिरत फरमा दें, और यह फरमा दें कि तुमने मेरे एक बन्दे को 
फायदा पहुंचाया, इसलिये हम तुम्हें भी फायदा पहुंचाते हैं और तुम्हें 
भी बरूश देते हैं। 

इसलिये फरमाया कि सिर्फ यह नहीं कि मरने वाले का बुराई के 
साथ तज्किरा मत करो बल्कि फरमाया कि उसकी अच्छाईयां जिक्र 
करो, उस से इन्शा अल्लाह उनको भी फायदा पहुंचेगां और तुम्हें भी 
फायदा पहुंचेगा | 

मरने वालों के लिये दुआएं करो 

एक और हदीस भी इसी मज़्मून की है लेकिन अल्फाज दूसरे हैं, 
वह यह है कि हजरत आयशा रजियल्लाहु अन्हा से रिवायत है कि: 

(५०५5 ॥.०) “5०४ ०६।९७।, ८५५४" 

यानी अपने मरने वालों का जिक्र मत करो मगर अच्छाई के 
साथ, और अच्छाई के साथ ज़िक्र में यह बात भी दाखिल है कि जब 
उसकी अच्छाई जिक्र कर रहे हो तो उसके हक में यह दुआ करो कि 
अल्लाह तआला उसकी मगफिरत फरमाये और उस पर अपना फज्ल 
फरमाये। अल्लाह तआला उसको अपने अजाब से महफ्‌्ज फरमाये। 
ये दुआएं डबल फायदा देंगी, एक तो दुआ करना बजाते खुद इबादत 
और सवाब है, चाहे वह किसी काम के लिये भी करे। 

दूसरे किसी मुसलमान को फायदा पहुंचाने का अज़ व सवाब भी 
हासिल हो जायेगा, इसलिये उसके हक. में दुआ करने में आपका भी 
फायदा है और उसका भी फायदा है। अल्लाह तआला अपने फज्ल व 
करम से हम सब को इस पर अमल करने की तौफीक अता फरमाये, 
आमीन | 

(भी ३ 4५५.॥ / 4 »०५ .+।५ 

बहस व मुबाहसा 
और झूठ को छोड़ दीजिए 

कामिल ईमान की दो निशानियां 

हज़रत अबू हुरैरह रजियल्लाहु अन्हु से रिवायत है कि हुजूरे 
अक्दस सलल्‍्लल्लाहु अलैहि व सल्‍्लम ने इर्शाद फरमाया: कोई बन्दा 
उस वक्‍त तक कामिल मोमिन नहीं हो सकता जब तक कि वह 
मजाक में भी झूठ बोलना न छोड़े, और बहस व मुबाहसा न छोड़े, 
चाहे वह हक पर हो। इस इदीस में दो चीज़ें बयान फरमाई हैं कि 
जब तक आदमी इन दो चीज़ों को नहीं छोड़ेगा उस वक्‍त तक 
आदमी सही तौर पर मोमिन नहीं हो सकता, एक यह कि मज़ाक में 
भी झूठ न बोले और दूसरे यह कि हक पर होने के बावजूद बहस व 
मुबाहसे में न पड़े । 

मजाक में झूठ बोलना 

पहली चीज जिसका इस हदीस में हुक्म दिया, वह है झूठ 

छू दस्‍लाही खुतबात बचना 
छोडना और उसमें भी खास तौर पर मजाक में झूठ बोलने का जिक्र 
फरमाया, इसलिये कि बहुत से लोग यह समझते हैं कि झूठ उसी 
वक्‍त ना जायज और हराम है जब वह सनन्‍्दजीदगी से बोला जाये, 
.. और मजाक में झूठ बोलना जायज है। चुनांचे अगर किसी से कहा 
| जाये कि तुमने फलां मौके पर यह बात कही थी, वह तो ऐसे नहीं 
थी, तो जवाब में वह कहता है कि मैं तो मज़ाक में यह बात कह रहा 
था, गोया कि मज़ाक में झूठ बोलना कोई बुरी बात ही नहीं, हुज़ूरे 
अक्दस सल्लल्लाहु अलैहि व सललम ने फरमाया कि मोमिन ऐसा 
होना चाहिये कि उसकी जबान से खिलाफे वाकिआ बात निकले ही 
नहीं, यहां तक कि मज़ाक में भी न निकले, अगर मजाक और 
दिल्‍लगी हद के अन्दर हो तो उसमें कोई हर्ज नहीं, शरीअत ने 
दिल्‍लगी और मजाक को जायज करार दिया है, बल्कि उसकी थोड़ी 
सी तरगीब भी दी है, हर वक्‍त आदमी खुश्क और सन्‍जीदा होकर 
बैठा रहे कि उसके मुंह पर कभी तबस्सुम और मुस्कुराहट ही न आये, 
यह बात पसन्दीदा नहीं, खुद हुजूरे अक्दस सल्लल्लाहु अलैहि व 
सलल्‍लम का मजाक करना सबित है, लेकिन ऐसा लतीफ मज़ाक और 
ऐसी दिल्‍लगी की बातें आप से नकल की गयी हैं जो लतीफ भी हैं, 
और उनमें कोई बात हकीकत के खिलाफ भी नहीं । 
हुजूरे अक्दस सलल्‍ल. के मज़ाक का एक वाकिआ 
हदीस शरीफ में है कि एक आदमी हुजूरे अक्दस सल्लल्लाहु 
अलैहि व सल्‍लम की खिदमत में आये और अर्ज किया कि या 
रसूलल्लह सलल्‍्लल्लाहु अलैहि व सलल्‍लम मुझे एक ऊंट दे दीजिये, 
उस जमाने में ऊंट सब से बड़ी दौलत होती थी और मालदारी की 
अलामत समझी जाती थी, जिसके पास जितने ज़्यादा ऊंट होते थे 
वह उतना ही बड़ा मालदार होता था, तो हुजूरे अक्दस सलल्‍्लल्लाह 
अलैहि व सलल्‍लम ने फरमाया कि मैं तुम्हें ऊंटनी का बच्चा दूंगा, उन 


साहिब ने कहा या रसूलललाह सलल्‍लल्लाहु अलैहि व सलल्‍लम! मैं 

ऊंटनी का बच्चा लेकर क्‍या करूंगा, मुझे तो ऊंट चाहिये, जो मुझे 
सवारी के काम आ सके, आप सहलल ल्‍लाहु अलैहि व सल्‍लम ने 
फरमाया कि अरे जो भी ऊंट होगा वह भी तो ऊंटनी का बच्चा ही 
होगा। (मिश्कात शरीफ) 

देखिये! आपने दिल्‍लगी फरमाई और मज़ाक की बात फरमाई 
लेकिन हक बात कही कोई झूठ और हकीकत के खिलाफ बात नहीं 
कही | 


हुज़ूर सल्‍ल. के मज़ाक का दूसरा वाकिआ 

एक और हदीस में है कि एक औरत हुजूरे अक्दस सल्लल्लाहु 
अलैहि व सलल्‍लम की ख्िदमत में आई, और अर्ज किया कि या 
जसूलल्लाह सलल्‍लल्लाहु अलैहि व सल्‍लम मेरे लिये दुआ फरमायें कि 
अल्लाह तआला मुझे जन्नत में दाखिल फरमा दें, आप सल्लल्लाहु 
अलैहि व सलल्‍लम ने फरमाया कि कोई बूढ़ी औरत जन्नत में नहीं 
जायेगी, जब आपने देखा कि वह परेशान हो रही हैं, तो आपने 
फरमाया कि मेरा मतलब यह है कि कोई औरत बुढ़ापे की हालत में 
जन्नत में नहीं जायेगी बल्कि जवान होकर जायेगी। (मिश्कात शरीफ) 

देखिये आपने मज़ाक फरमाया और दिल्‍लगी की बात की, लेकिन 
उसमें कोई झूठ और गलत बयानी का पहलू नहीं था, यह मज़ाक 
करना भी हुज़ूरे अक्दस सलल्‍लल्लाहु अलैहि व सल्‍लम की सुन्नत है, 
इसलिये जब कोई शख्स इत्तिबा-ए-सुन्नत की नियत से मजाक 
करेगा तो इन्शा अल्लाह उस पर सवाब की भी उम्मीद है, हमारे 
जितने बुजुर्ग गुज़रे हैं उन सब का हाल यह था कि उनमें से कोई 
भी ख़ुश्क नहीं था, ऐसा खुश्क कि बुत बने बैठे हैं और जबान पर 
दिल्‍लगी की बात नहीं आती, बल्कि ये हजरात अपने साथियों से 
मज़ाक दिलल्‍लगी की बातें भी किया करते थे, और बाज बुजुर्ग तो इस 
बारे में मश्हूर थे, लेकिन उस दिल्‍लगी और मजाक में झूठ नहीं होता 
था, और जब अल्लाह तआला किसी पर अपना फज्ल फरमाते हैं तो 
उसकी जबान इस तरह कर देते हैं कि उस जबान पर कभी झूठ की 

कोई बात आती ही नहीं, न मजाक में न ही सन्जीदगी में। 

हजरत हाफिज जामिन शहीद रह. और दिल्‍लगी 

थाना भवन के तीन कुतब मश्हूर हुए हैं, उनमें से एक हजरत 
हाफिज जामिन शहीद रह्मतुल्लाहि अलैहि थे, बड़े दर्जे के औलिया 
अल्लाह में से थे। उनके बारे में बाज बुजुर्गों का यह कश्फ है कि 
857 में अंग्रेजों के खिलाफ जो जिहाद हुआ था वह इसी दूल्हा की 
बरात सजाने के लिये अल्लाह तआला ने मुक॒द्दर किया था। लेकिन 
उनका यह हाल था कि अगर कोई उनकी मज्लिस में जाकर बैठता 
तो देखता कि वहां तो हंसी मजाक और दिल्लगी हो रही है। जब 
कोई शख्स उनके पास जाता तो फरमाते कि भाई! अगर फतवा लेना 
हो तो देखो सामने मौलाना शैख्र मुहम्मद थानवी साहिब बैठे हैं, 
उनके पास चले जाओ, अगर जिक्र व अजकार सीखना हो और बैअत 
होना हो तो हज़रत हांजी इम्दादुल्लाह साहिब तश्रीफ फरमा हैं, 
उनसे जाकर ताल्‍लुक कायम कर लो, और अगर हुक्‍्का पीना हो तो 
यारों के पास आ जाओ। इस तरह की दिललगी की बातें करते थे, 
लेकिन उस दिलल्‍्लगी के पर्दे में अपने बातिन के बुलन्द मकाम को 
छुपाया हुआ था। द 

हजरत मुहम्मद बिन सीरीन रह. और क॒ह्कहे 

हजरत मुहम्मद बिन सीरीन रह्मतुल्लाहि अलैहि जो बड़े दर्जे के 
ताबिईन में से हैं, उनके हालात में उनके बारे में किसी ने लिखा है 
किः 

0 ५ ॥ का (७७8५० ७०.७ ५९ 

यानी दिन के वक़्त हम उनके हंसने की आवाजें सुना करते थे 
औ उनकी मज्लिस में कह्कहे गूंजते थे, और रात के वक्‍त उनके 
. रोने की आवाजें आया करती थीं। अल्लाह तआला के सामने जब 
सज्दे में पड़े होते तो रोते रहते थे। 


जिल (0)-5< 

हदीस में मजाक दिल्‍लगी की तरगीब 
बहर हाल! यह मज़ाक अपनी ज़ात में बुरा नहीं बशर्ते कि हदों 
के अन्दर हो, और आदमी हर वक्‍त ही मज़ाक न करता रहे, बल्कि 
कभी कभी मज़ाक और दिल्‍्लगी करनी चाहिये। एक हदीस में हुज़ूरे 
अक्दस सलल्‍लल्लाहु अलैहि व सलल्‍लम ने इसकी तरगीब देते हुए 
फरमाया: 
० १८५५ ०2 9930 
यानी अपने दिलों को थोड़े थोड़े वक्‍फे से आराम दिया करो | 
इसका मतलब यह है कि आदमी सन्‍जीदा कामों में लगा हुआ है 
तो थोड़ा वक्‍त वह ऐसा भी निकाले जिसमें आजादी से हंसी मज़ाक 
की बातें भी कर ले। गोया कि यह भी मतलूब है और हुजूरे अक्दस 
सल्लल्लाहु अलैहि व सलल्‍लम की सुननत है, लेकिन इसका ख्याल रहे 
कि किसी भी वक्‍त मुंह से गलत बात न निकाले। 

बहर हाल! जब मज़ाक में झूठ बोलने को मना किया गया है तो 
सनन्‍्जीदगी में झूठ बोलना कितनी बुरी बात होगी। और मोमिन की 
बुनियादी अलामतों में से एक अलामत (निशानी) यह है कि उसके 
मुंह से गलत बात नहीं निकलती, यहां तक कि जान पर मुसीबत आ 
जाती है उस वक्‍त भी मोमिन झूठ से बचता है, हांलाकि शरीअत ने 
इसकी इजाजत दी है कि जान बचाने की खातिर अगर कोई शख्स 
झूठ बोले तो इसकी इजाजत है, लेकिन जो अल्लाह के नेक बन्दे 
होते हैं, उस वक्‍त भी उनके मुंह पर खुला झूठ जारी नहीं होता। 

हजरत अबू बक्र सिद्दीक रजि. और झूठ से परहेज 

हजरत अबू बक्र सिद्दीक रजियल्लाहु अन्हु हिजरत के सफर में 
हुजूरे अक्दस सलल्‍लल्लाहु अलैहि व सल्‍लम के साथ जा रहे थे, मक्का 
मुकर्रमा के काफिरों ने आपको पकड़ने के लिये हरकारे दौड़ाये हुए 
थे, और यह ऐलापन किया हुआ था कि जो शख्स आप (सल्लल्लाहु : 
अलैहि व सलल्‍लम) को पकड़ कर लायेगा उसको सौ ऊंट इनाम में 

दिये जायेंगे, आप अन्दाजा लगायें कि कितना बडा इनाम था, आज 
भी सौ ऊंट की कीमत लाखों तक पहुंच जायेगी और सारा मक्का 
इस फिक्र में था कि आप (सल्लल्लाहु अलैहि व सलल्‍लम) को कहीं से 
पकड लायें, उस हालत में एक शख्स आप तक पहुंच गया, वह शख्स 
हजरत सिद्दीके अकबर रजियल्लाहु अन्हु को जानता था, लेकिन आप 
(सल्लल्लाहु अलैहि व सल्‍्लम) से वाकिफ नहीं था, उसने पूछा कि 
यह आपके साथ कौन हैं? आप अगर सही बताते हैं तो जान का 
खतरा, और नहीं बताते हैं तो गलत बयानी और झूठ होता है, जो 
लोग सच बोलने का एहतिमाम करते हैं, ऐसे मौके पर अल्लाह 
तआला उनकी मदद फरमाते हैं, आप तो “सिद्दीक” (रजियल्लाहु 
अन्हु) थे, चुनांच उस शख्स के सवाल के जवाब में आपके मुंह से 
यह निकला कि हादिन यहदीनिस्सबील” यह रहनुमा हैं और मुझे 
रास्ता दिखलाते हैं। अब देखिये कि आपने एक ऐसा जुम्ला बोल 
दिया जिसमें झूठ का शायबा भी नहीं था, इसलिये कि आप 
सल्लल्लाहु अलैहि व सलल्‍्लम वाकुई रहनुमा थे और दीन का रास्ता 
दिखलाते थे, और जान भी बच गयी। देखिये! जान पर बनी हुई है, 
मगर उस वक्‍त भी ज़बान पर खुला झूठ नहीं आ रहा है, हालांकि 
ऐसे मौके पर जब कि जान का ख़तरा हो, शरीअत ने झूठ बोलने की 
गुन्जाइश दे दी है, लेकिन सिद्दीके अकबर रजियल्लाह अन्हु ने ज़बान 
से झूठ का कलिमा नहीं निकाला। . क्‍ 
मौलाना मुहम्मद कासिम नानौतवी रह. और झूठ से परहेज 
हजरत मौलाना मुहम्मद कासिम साहिब नानौतवी रह्मतुल्लाहि 
अलैहि जो दारुल उलूम देवबन्द के बानी (संसाथापक) थे, 857 के 
आजादी के जिहाद के मौके पर उनकी गिरफ्तारी के वारन्ट निकले 
हुए थे, उस वक्‍त यह आलम था कि चौराहों पर फांसियों के तख्ते 
लटके हुए थे, और जब किसी के बारे में पता लगता कि यह जिहाद 
में शरीक है, उसको फौरन पकड़ कर चौराहे पर फांसी दे दी जाती 

थी | उस हालत में हज़रत मौलाना मुहम्मद कासिम साहिब नानौतवी 
रहमतुल्लाहि अलैहि देवबन्द में छत्ते की मस्जिद में तश्रीफ फरमा थे, 
आप बिल्कुल सादा रहते थे और आम तौर पर आप तहबन्द और 
मामूली कुर्ता पहने रहते थे। देखने में पता नहीं चलता था कि आप 
इतने बड़े आलिम होंगे। एक दिन आपको गिरफ़्तार करने के लिये 
पुलिस मस्जिद के अन्दर पहुंच गयी, अन्दर जाकर देखा तो कोई 
नजर न आया, पुलिस वालों के जेहन में यह था कि मौलाना मुहम्मद 
कासिम साहिब रह्मतुल्लाहि अलैहि बहुत बड़े आलिम होंगे, और 
जुब्बा और पगड़ी पहने हुए शान व शौकंत के साथ बैठे होंगे, लेकिन 
अन्दर मस्जिद में देखा कि एक आदमी लुंगी और मामूली कुर्ता पहने 
हुए है, पुलिस वाले यह समझे कि यह मस्जिद का कोई ख़ादिम है, 
उनसे पूछा कि मौलाना मुहम्मद कासिम साहिब नानौतवी कहां हैं? - 
अब. अगर यह जवाब देते हैं कि मैं ही हूं तो पकड़े जाते हैं, और 
अगर कोई और बात कहते हैं तो झूठ हो जाता है, आपने यह किया 
कि जिस जगह पर खड़े थे उस जगह से जरा से पीछे हट गये और 
फिर कहा कि अभी थोड़ी देर पहले तो यहीं थे। यह जवाब दिया, 
आप देखें कि ऐसे वक्‍त में जब कि फांसी दिए जाने का खतरा आंखों 
के सामने है, और मौत आंखों के सामने नाच रही है, उस वक्‍त भी 
खुला झूठ जबान से नहीं निकला, उसी की बर्कत से अल्लाह तआला 
ने बचा लिया, और उस पुलिस के दिल में यह बात आ गयी कि हो 
सकता है कि थोड़ी देर पहले यहां होंगे और अब कहीं निकल गये। 
बहर हाल! झूठ ऐसी चीज है कि एक मोमिन सूली के तख्ते पर भी 
उसको कभी गवारा नहीं करता । 
आज समाज में फैले हुए झूठ 
इसलिये जहां तक हो सके इन्सान झूठ न बोले, जब शरीअत ने 
सच बोलने की इतनी ताकीद फरमाई है और झूठ बोलने की मनाही 
फरमाई है तो आम हालात में झूठ की इजाज़त कैसे होगी? आजकल 

हमारा समाज झूठ बोलने से भर गया है, अच्छे खासे पढ़े लिखे 
' दीनदार और अल्लाह वालों से ताललुक रखने वाले, सोहबत याफ्ता 
लोग भी खुले झूठ का जुर्म करते हैं, जैसे छुट्टी लेने के लिये झूठे 
मैडिकल सर्टीफिकिट बनवा रहे हैं, और दिल में जरा सा यह ख्याल 
भी नहीं गुज़रता कि हमने झूठ का जुर्म किया है, तिजारत में, उधोग 
में, कारोबार में झूठे सर्टीफिकिट, झूठे बयानात, झूठी गवाहियां हो रही 
हैं, यहां तक नौबत आ गयी है कि अब कहने वाले यह कहते हैं 
इस दुनिया में सच के साथ गुज़ारा नहीं हो सकता,” अल्लाह की 
पनाह, यानी सच बोलने वाला जिन्दा नहीं रह सकता, और जब तक 
झूठ नहीं बोलेगा उस वक्‍त तक काम नहीं चलेगा, हालांकि अल्लाह 
के रसूल सलल्‍्लल्लाहु अलैहि व सल्‍्लम ने तो फरमाया है कि: 
४२ ५०३६॥॥ (२ 3+ 
"सच्चाई नजात दिलाने वाली चीज़ है और झूठ हलाकत में 
डालने वाला है” 
बजाहिर वदती तौर पर झूठ बोलने से कोई नफा हासिल हो 
जाये, लेकिन अन्जाम कार झूठ में फुलाह और कामयाबी नहीं, सच्चाई 
में फलाह है, अल्लाह के हुक्म मानने में फलाह है। 
इसलिये सच्चाई का एहतिमाम करना चाहिये, और फिर इस 
बारे में बहुत सी बातें ऐसी होती हैं जिनको हर एक जानता है कि 
यह झूठ है, लेकिन हमारे समाज में आजकल झूठ की हजारों किस्में 
निकल आयी हैं। ये झूठे सर्टीफिकिट, झूठे बयानात वगैरह, यह झूठ 
की बदतरीन किस्म है, इसमें अच्छे खासे पढ़े लिखे लोग भी मुब्तला 
हो जाते हैं, अल्लाह तआला हम सब को इस से महफूज रहने की 
तौफीर्क अता फरमाये, आमीन। द 
बहर हाल! इस हदीस में एक बात तो यह बयान फरमाई कि 
बन्दे के मुकम्मल मोमिन होने के लिये यह जरूरी है कि वह मज़ाक 
में भी झूठ न बोले। द 

बहस व मुबाहसे से परहेज करें द 

दूसरी बात यह इर्शाद फरमाई कि हक पर होने के बावजूद 
बहस व मुबाहसे से परहेज करे | हमारी जबान की आफतों में से एक 
बड़ी आफत “बहस व मुबाहसा"” भी है। लोगों को इसका बड़ा जौक्‌ 
है, जहां चन्द्र अफराद की मज्लिस जमी कोई मौजू निकला, बस फिर 
उस मौजू पर बहस व मुबाहसा शुरू हो गया। वह मुबाहसा भी ऐसी 
फूजूल बातों का जिनका न तो दुनिया में कोई फायदा है और न 
आखिरत में कोई फायदा। याद रखिये! यह बहस व मुबाहसा ऐसी 
चीज है जो इन्सान के बातिन को तबाह कर देता है, हज़रत इमाम 
मालिक रहमतुल्लाहि अलैहि फरमाते हैं: 

लओ 337 ५०७५२ ते >। 

“बहस व मुबाहसा इल्म के नूर को तबाह कर देता है” 

बहस व मुबाहसे की आदत आलिमों में ज़्यादा होती है, इसलिये 
कि हर आलिम यह समझता है कि मैं ज़्यादा जानता हूं, अगर दूसरे 
ने कोई बात कह दी तो उस से बहस व मुबाहसा करने को तैयार, 
और उस मुबाहसे में घन्टों खर्च हो रहे हैं, चाहे वह मुबाहसा जबानी 
हो या लिखित में हो, बस उसी में वक्‍त खर्च हो रहा है। 

अपनी राय बयान करके अलग हो जाएं 

सीधी सी बात यह है कि अगर तुम्हारी राय दूसरे की राय से 
अलग है तो तुम अपनी राय बयान कर दो, कि मेरी राय यह है, और 
दूसरे की बात सुन लो, अगर समझ में आती है तो कबूल कर लो 
और अगर समझ में नहीं आती तो बस यह कह दो कि तुम्हारी बात 
समझ में नहीं आई, तुम्हारी समझ में जो कुछ आ रहा है तुम उस पर 
अमल कर लो, और मेरी समझ में जो आ रहा है मैं उस पर अमल 
करूंगा, बहस करने से कुछ हासिल नहीं, इसलिये कि बहस व 
मुबाहसे में हर शरत्स यह चाहता है कि मैं दूसरे पर गालिब आ जाऊं, 
मेरी बात ऊंची रहे, और दूसरे को नीचा दिखाने की फिक्र में रहता 

है, उसके नतीजे में. फिर हक व बातिल में फर्क बाकी नहीं रहता, 
बल्कि यह फिक्र सवार होती है कि जिस तरह भी हो बस दूसरे को. 
नीवा दिखाना है। हज़ूर सल्लल्लाहु अलैहि व सल्‍लम ने इस हदीस 
में यह फरमा दिया क्रि अगर तुम हक पर हो और सही बात कह रहे 
हो और दूसरा शख्स गलत बात कह रहा -है, फिर भी बहस व 
मत क़रो, . बस अपना सही मौकफ (स्टैन्ड) बयान रक दो 
और उस से कह दो कि तुम्हारी समझ में आये तो कुबूल कर लो, 
और अगर समझ में न आये तो तुम जानो, तुम्हारा काम जाने। तो 
इस हदीस में हक बात पर भी बहस व मुबाहसा से मुमानअत 
(मनाही) फरमा दी।.__ क्‍ | 
सूर: काफिरून के नाज़िल होने का मकसद 
सूर: “कुल या अय्युहल काफिरून” जिसको हम और आप नमाज़ 
में पढ़ते हैं, यह इसी मकसद को बताने के लिये नाजिल हुई है, वह 
इस तरह कि हुजूरे अक्दस सलल्‍्लल्लाहु अलैहि व सलल्‍लम ने अपना - 
तौहीद का पैगाम मक्का के काफिरों के सामने वजाहत के साथ बयान 
फरमा दिया, उसकी दलीलें बयान फरमा दीं, लेकिन बयान करने के 
. बाद जब बहस व मुबाहसे की नौबत आ गयी तो उस वक्‍त यह सूर: 
नाजिल हुई: रे न 
हे 508 5 55% 9 550४ 5 एव २ 555४) फए के 
(७५3.४60॥ ७-०) -022 (3 52, | 4 4 534: ४ 33 4 5 22६ 
“आप फरमा दीजिये! ऐ काफिरो! तुम जिसकी इबादत करते हो, 
मैं उसकी इबादत नहीं करता, और तुम उसकी इबादत नहीं करते 
जिसकी मैं इबादत करता हूं, और न मैं इबादत करने वाला हूं. 
जिसकी तुम इबादत करते हो, और न तुम इबादत करने वाले हो डे 
जिसकी मैं इबादत करता हूं, तुम्हारा दीन तुम्हारें साथ और मेरा दीन . 


मेरे साथ/ न क्‍ हु 
मतलब यह है कि मैं बहस व मुबाहसा करना नहीं चाहता, जो 

हक की दलीलें थीं वे खोल कर बता दीं, समझा दीं, अगर कबूल 
करना हो तो अपनी फलाह और कामयाबी की ख़ातिर कबूल कर लो, 
आगे फुजूल बहस व मुबाहसे में वक्‍त जाया करना न तुम्हारे हक में 
मुफीद है और न मेरे हक में मुफीद है। “लकुम दीनुकुम व लि-य 
दीन” तुम्हारे लिये तुम्हारा दीन और मेरे लिये मेरा दीन । 


दूसरे की बात कबूल कर लो, वर्ना छोड़ दो 

देखिये, खालिस कुफ्र और इस्लाम के मामले में भी अल्लाह 
तआला ने यह फ्रमा दिया कि यह कह दो कि मैं झगड़ा नहीं करता 
और बहस व मुबाहसे में नहीं पड़ता। जब कुफ्र और इस्लाम के 
मामले में यह हुक्म है तो और दूसरे मसाइल में इस से ज़्यादा बचने 
की जरूरत है, लेकिन हमारी हालत यह है कि हर वक्‍त हमारे 
दरमियान बहस व मुबाहसे का सिलसिला चलता रहता है, यह बातिन 
को खराब करने वाली चीज है। अगर किसी से किसी मसले पर कोई 
बात करनी हो तो हक की तलब के साथ बात करो, और हक 
पहुंचाने के लिये बात करो, अपना मौकफ बयान करो, दूसरे का 
मौकफ सुन लो, समझ में आये तो कबलू कर लो, समझ में न आये 
तो छोड दो, वस, लेकिन बहस न करो । 

एक खत्म न होने वाला सिलसिला जारी हो जाएगा 

मेरे पास बेशुमार लोग खतों के अन्दर लखते रहते हैं कि फलां 
साहिब से इस मसले में बहस हुई, वह यह दलील पेश करते हैं हम 
उनका क्‍या जवाब दें? 

अब बताइये कि अगर यह सिलसिला इसी तरह जारी रहे कि 
वह एक दलील पेश करें और आप मुझ से पूछें कि इसका क्‍या 
जवाब दें? मैं उसका जवाब बता दूं, फिर वह कोई दूसरी दलील पेश 
करें तो फिर तुम मुझ से पूछोगे कि इस दलील का क्या जवाब दें, 
तो इस तरह एक खत्म न होने वाला सिलसिला जारी हो जायेगा। 

मस्लक बयान कर दो कि मेरे नज्दीक यह हक है, मैं इस पर अमल 
करता हूं, सामने वाला कबूल कर ले तो ठीक, नहीं कबूल करता है 
तो उस से यह कह दो कि तुम जानो तुम्हारा काम जाने, मैं जिस 
रास्ते पर हूं उसी पर कायम रहूंगा, इस से ज़्यादा आगे बढ़ने की 
जरूरत नहीं। हुजूरे अक्दस सलल्‍्लल्लाहु अलैहि व सल्‍लम की तालीम 


तो यही है कि अंगर तुम सच्चे और हक पर हो, फिर भी बहस व 
मुबाहसे में मत पड़ो | 

मुनाजरा मुफीद नहीं 

आजकल, 'मुनाजरा” करना और उस मुनाजरे में दूसरे को 
शिकस्त देना एक हुनर बन गया है, हकीमुल उम्मत हज़रत मौलाना 
अशरंफ अली साहिब थानवी रह्मतुल्लाहि अलैहि जब नये नये दारुल 
उलूम देवबन्द से फारिग हुए तो उस वक्‍त हज़रते वाला को बातिल 
फिर्कों से मुनाज़रा करने का बहुत शौक था, चुनांचे फारिग होने के 
बाद कुछ मुद्त तक मुनाजरों का सिलसिला जारी रखा, और जब भी 
किसी से मुनाज़रा करते तो दूसरे को ज़ेर ही कर देते थे, अल्लाह 
तआला ने बयान की कुव्वत खूब अता फरमाई थी, लेकिन हजरत 
खुद फरमाते हैं कि कुछ दिन के बाद उस मुनाज़रे के काम से ऐसा 
दिल हटा कि अब मैं किसी तरह से मुनाज़रा करने को. तैयार नहीं । 
फरमाया कि जब मैं मुनाजरा करता था तो दिल में एक अंधेरा 
महसूस होता था, फिर बाद में सारी उम्र कभी मुनाज़रा नहीं किया 
बल्कि दूसरों को भी मना करते थे कि यह कुछ फायदे मन्द नहीं। 
कहीं वाकई जरूरत पेश आ जाये और हक की वजाहत मकसूद हो 
तो और बात है, वर्ना इसको अपना मश्गला बनाना अच्छी बात नहीं। 
जब उलमा-ए-किराम के लिये यह अच्छी बात नहीं तो आम आदमी 
के लिये दीन के मसलों पर बहस करना फुज़ूल बात है। 

फालतू अक्ल वाले बहस व मुबाहसा करते हैं... 

अकबर इलाहाबादी मरहूम जो उर्दू के मश्हूर शायर हैं, उन्होंने 

इस बहस व मुबाहसे के बारे में बड़ा अच्छा शेर कहा है, वह यह है 


मजहबी बहस मैंने की ही नहीं 
फालतू अक्ल मुझ में थी ही नहीं... 
यानी मजहबी बहस वह करे जिसमें फालतू अक्ल हो, हर आदमी 
को इस पर अमल करना चाहियै। लेकिन अगर कोई मसला मालूम 
नहीं तो किसी जानने वाले से पूछ लो, कोई बात समझ में नहीं आ 
रही है तो पूछ लो, हक के तालिब बन कर मालूम कर लो, लेकिन 
बहस व मुबाहसे में कुछ नहीं रखा। 


बहस व मुबाहसे से अंधेरी पैदा होती है 

इस हदीस की त्तश्रीह में हज़रत थानवी रह्मतुल्लाहि अलैहि 
फरमाते हैं कि: | 

“इस से मालूम होता है कि बहस व मुबाहसे से जुल्मत (दिल में 
अंधेरी) पैदा होती है, क्योंकि ईमान का कामिल न होना ज़ुल्मत है, 
और इसी लिये तुम अहले तरीकत (सूफी हज़रात और अल्लाह वालों) 
को देखोगे कि वे बहस व मुबाहसे से सख्त नफरत करते हैं”। 

यानी तसवब्युफ और सुलूक के रास्ते पर चलने वाले औलिया 
अल्लाह बहस व मुबाहसे से सख्त नफरत करते हैं। 

जनाब मोौदूदी साहिब से मुबाहसे का एक वाकिआ 

हमारे एक बुजुर्ग थे, बाबा नजम अहसन साहिब रह्मतुल्लाहि 
अलैहि जो हजरत थानवी रह्मतुल्लाहि अलैहि के सोहबत याफ़्ता थे 
और बड़े अजीब बुजुर्ग थे। एक बार उन्होंने मुझ से फरमाया कि: 

“जनाब मौदूदी साहिब ने अपनी किताब ”“ख़िलाफत व 
मुलूकियत” में बाज सहाबा-ए-किराम पर बड़े गलत अन्दाज़ में 
गुफ्तगू की है, तुम उसके ऊपर कुछ लिखो”। द 

चुनांचे मैंने उस पर मज़्मून लिख दिया, उस मज़्मून पर फिर 
मौदूदी साहिब की तरफ से जवाब आया, उस पर फिर मैंने एक 

। 
॥ 
+ 
॥ 

। मजमून बतौर जवाब के लिख दिया, इस तरह दो बार जवाब लिखा] 


जब हजरत बाबा नजम अह्सन साहिब रह्मतुल्लाहि अलैहि ने मेरा 
दूसरा जवाब पढ़ा, तो मुझे एक पर्चा लिखा, वह पर्चा आज भी मेरे 
पास महफूज है, उसमें यह लिखा कि 

'मैंने तुम्हारा यह मज़्मून पढ़ा और पढ़ कर बड़ा दिल खुश हुआ 
और दुआएं निकलीं, अल्लाह तआला इसको कबूल फरमाये। फिर 
लिखा कि: क्‍ 

“अब इस मुर्दा बहसा बहसी को दंफना दीजिये”। 

यानी अब यह आख़री बार लिख दिया, और 'जो हक वाज़ेह 
करना था वह कर दिया; अब इसके बाद अगर वहां से कोई जवाब 
भी आये तब भी तुम- उसके जवाब में कुछ मत लिखना, इसलिये कि 
फिर तो बहस व मुबाहसे का दरवाज़ा खुल जायेगा। बहर हाल यह 
औलिया. अल्लाह इस बहस व मुबाहसे से सख्त नफरत करते हैं, 
क्योंकि इसका कोई फायदा नहीं होता, आज तक आपने नहीं देखा 
होगा कि किसी मुनाज़रे के नतीजे में हक कबूल करने की तौफीक 
हुई हो, सिवाए वक्‍त जाया करने के कुछ हासिल नहीं | 

ये अल्लाह वाले बहस व मुबाहसे से नफरत क्यों न करें जब कि 
नबी-ए-करीम सल्लल्लांहु अलैहि व सल्‍लम ने फरमा दिया कि: 
“मोमिन की अलामत (पहचान और निशानी) यह है कि वह बहस व 
मुबाहसे में नहीं पड़ता”। 

अल्लाह तआला हम सब को बहस व मुबाहसे और झूठ से बचने 
की हिम्मत और तौफीक अता फरमाये, आमीन। 

कटी, थी ५.० | 0 ,०५ ,<५ 

हदीस का तर्जुमा 

हजरत मालिक बिन हवीरस रजियल्लाहु अन्हु एक सहाबी हैं जो 
कबीला-ए-बनू लैस के एक फर्द थे, उनका कबीला मदीना मुनव्वरा 
से काफी दूर एक बस्ती में आबाद था, अल्लाह तबारक व तआला ने 
उनको ईमान की तौफीक अता फरमाई, ये लोग मुसलमान होने के 
बाद अपने गांव से सफर करके मदीना मुनव्वरा में हुज़ूरे अक्दस 








। 

सल्लल्लाहु अलैहि व सल्‍लम की खिदमत में हाजिर हुए, वह अपनी 
हाज़री का वाकिआ इस लम्बी हदीस में बयान फरमा रहे हैं कि हम 
हुजूरे अक्दस सलल्‍्लल्लाहु अलैहि व सलल्‍लम की ख़िदमत में मदीना 
मुनव्वरा हाजिर हुए और हम लोग सब नौजवान और हमउम्र थे, और 
हमने हुजूरे अक्दस सलल्‍्लल्लाहु अलैहि व सल्‍लम की ख़िदमत में बीस 
दिन कियाम किया, बीस दिन के बाद हुज़ूरे अक्दस सलल्‍लल्लाहु 
अलैहि व सलल्‍लम को ख्याल हुआ कि शायद हमें अपने घर वालों के 
पास जाने की ख्वाहिश पैदा हो रही है, चुनांचे आपने हम से पूछा कि 
तुम अपने घर में किस किसको छोड़ कर आये हो? यानी तुम्हारे घर 
में कौन कौन तुम्हारे रिश्तेदार हैं? हमने आपको बता दिया कि फलां 
फलां रिश्तेदार हैं। नबी-ए-करीम सलल्‍्लल्लाहु अलैहि व सल्‍लम हर 
इन्सान पर बड़े ही मेहरबान और बड़े ही नर्म आदत वाले थे। चुनांचे 
आपने हम से फरमाया कि अब तुम अपने घर वालों के पास जाओ, 
और जाकर उनको दीन सिखाओ और उनको हुक्म दो कि वे दीन 
पर अमल करें, और जिस तरह. तुमने मुझे नमाज पढ़ते हुए देखा है, 
उसी तरह तुम भी नमाज पढ़ो और जब नमाज़ का वक्‍त आ जाये तो 
तुम में से एक आदमी अजान दिया करे, और तुम में जो उम्र में बड़ा 
हो वह इमाम बने, ये हिदायतें देकर आपने हमें रुख्सत फ्रमा दिया। 

दीन सीखने का तरीका, सोहबत 

यह एक लम्बी हदीस है, इसमें हमारे लिये हिदायत के अनेक 
सबक हैं, सब से पहली बात जो हजरत मालिक बिन हवीरस 
रजियल्लाहु अन्हु ने बयान फरमाई वह यह थी कि हम॑ नबी-ए- 
करीम सल्लल्लाहु अलैहि व सल्‍लम की ख़िदमत में आये और हम 
नौजवान थे, और तकरीबन बीस दिन हुज़्रे अक्दस सल्लल्लाहु 
अलैहि व सलल्‍लम की ख़िदमत में रहे, हकीकत में दीन सीखने का 
यही तरीका था, उस जमाने में न कोई बाकायदा मदरसा था और न 
कोई यूनिवर्सिटी थी, न कोई कॉलेज था और न किताबें थीं, बस दीन 

'सीखने का यह तरीका था कि जिसको दीन सीखना होता वह हुज़ूरे 
अक्दस सल्लल्लाहु अलैहि व सल्‍लम की सोहबत में आ जाता, और 
आकर आपको देखता कि आप किस तरह जिन्दगी गुज़ार रहे हैं? 
सुबह से लेकर शाम तक आपके मामूलात क्‍या हैं? लोगों के साथ 
. आपका रवैया कैसा है? आप घर में किस तरह रहते हैं? बाहर वालों 
के साथ किस तरह रहते हैं? ये सब चीज़ें अपनी आंखों से देख देख 
कर हुजूरे अक्दस सल्लल्लाहु अलैहि व सल्‍लम की सीरते तैयबा को 
मालूम करते और इसी से उनको दीन समझ में आता। 


“सोहबत”' का मतलब 

. अल्लाह तआला ने दीन सीखने का जो असल तरीका मुकर्रर 
फरमाया है वह यही सोहबत है, इसलिये कि किताब और मदरसे से 
दीन सीखना तो उन लोगों के लिये है जो पढ़े लिखे हों, और फिर 
तन्हा किताब से पूरा दीन भी हासिल नहीं हो सकता, अल्लाह तआला 
ने इन्सान की ऐसी फितरत बनाई है कि सिर्फ किताब पढ़ लेने से 
उसको कोई इल्म व हुनर नहीं आता। दुनिया का कोई इल्म सिर्फ 
किताब के जरिये हासिल नहीं हो सकता, बल्कि इल्म व हुनर के 
लिये सोहबत की जरूरत होती है। सोहबत का मतलब यह है कि 
किसी जानने वाले के पास कुछ दिन रहनां और उसके तर्जे अमल 
का मुशाहदा करना, इसी का नाम सोहबत है, और यही सोहबत 
इन्सान को कोई. इल्म व हुनर और कोई फन सिखाती है। जैसे अगर 
किसी को डॉक्टर बनना है तो उसको किसी डॉक्टर की सोहबत में 
रहना होगा, अगर किसी को इन्जीनियर बनना है तो उसको किसी 
इन्जीनियर की सोहबत में रहना होगा। यहां तक कि अगर किसी को 
खाना पकाना सीखना है तो उसको भी कुछ वक्‍त बावर्ची की सोहबत 
में गुजारना होगा और उस से सीखना पड़ेगा। इसी तरह अल्लाह 
तआला ने दीन का मामला रखा है कि यह दीन सोहबत के बगैर 
हासिल नहीं होता। 


हि 

सहाबा रजि. ने किस तरह दीन सीखा? 

इसी वजह से अल्लाह तआला ने जब कभी कोई आसमानी 
किताब दुनिया में भेजी तो उसके साथ एक रसूल जरूर भेजा, वर्ना 
अगर अल्लाह तआला चाहते तो बराहे रास्त किताब नाजिल फरमा 
देते, लेकिन बराहे रास्त किताब नाजिल करनै के बजाये हमेशा किसी 
रसूल और पैगम्बर के ज़रिये किताब भेजी, ताकि वह रसूल और 
पैगम्बर उस किताब पर अमल करने का तरीका लोगों को बताये और 
उस रसूल की सोहबत और उसकी जिन्दगी के तर्ज अमल से लोग 
यह सीखें कि उस किताब पर किस तरह अमल किया जाता है। 
हजराते सहाबा रजि. से पूछिये कि उन्होंने किस यूनीवर्सिटी में 
तालीम पाई? वे हजरात कौन से मदरसे से पढ़ कर फारिग हुए थे? 
उन्होंने कौन सी किताबें पढ़ी थीं? सही बात यह है कि उनके लिये न 
तो जाहिरी तौर पर कोई मदरसा था, न ही उनके लिये कोर्स मुकर्रर 
था, न कोई निसाबे तालीम था, न किताबें थीं, लेकिन एक सहाबी के 
तर्ज अमल पर हजार मदरसे और हजार किताबें कुरबान हैं, इसलिये 
कि उस सहाबी ने नबी-ए-करीम सल्लल्लाहु अलैहि व सलल्‍लम की 
सोहबत उठाई और सोहबत के नतीजे में हुजूरे अक्दस सल्लल्लाहु 
अलैहि व सल्‍लम की एक एक अदा को देखा, और फिर उस अदा 
को अपनी ज़िन्दगी में अपनाने की कोशिश की और इस तरह वह 
सहाबी बन गये। 

अच्छी सोहबत इख्तियार करो 

बहर हाल! यह सोहबत ऐसी चीज़ है जो इन्सान को कीमिया 
बना देती है, इसी लिये हमारे तमाम बुजुर्गों का कहना यह है कि 
अगर दीन सीखना है तो फिर अपनी सोहबत दुरुस्त करो, और ऐसे 
लोगों के साथ उठो बैठो और ऐसे लोगों के पास जाओ जो दीन के 
हामिल (उठाने वाले और उसको अपनाए हुए) हैं। वह सोहबत धीरे 
धीरे तुम्हारे अन्दर भी दीन की बड़ाई, मुहब्बत और उसकी फिक्र पैदा 

करेगी, और गलत सोहबत में बैठोगे तो फिर गलत सोहबत के 
असरात तुम पर जाहिर होंगे, और यह दीन हुजूरे अक्दस सल्लल्लाहु 
अलेहि व सल्‍्लम के वक्‍त से इसी तरह चला आ रहा है। हुज़ूरे 
क्दस सल्लल्लाहु अलैहि व सल्‍लम की सोहबत से सहाबा-ए-- 
किराम रजियल्लाहु अन्हुम तैयार हुए और सहाबा-ए-किराम की 
सोहबत से ताबिईन तैयार हुए, और ताबिईन की सोहबत से तबए 
ताबिईन तैयार हुए, यह सारे दीन का सिलसिला उस वक़्त से लेकर 
आज तक इसी तरह चला आ रहा है। 


दो सिलसिले 


मेरे वालिद माजिद हजरत मौलाना मुफ्ती मुहम्मद शफी साहिब 
रह्मतुल्लाहि अलैहि “मआरिफुल कुरआन” में लिखते हैं कि अल्लाह 
तबारक व तआला ने इन्सान की हिदायत के लिये दो सिलसिले जारी 
फरमा दिये हैं, एक अल्लाह की किताब का सिलसिला, और दूसरा 
रिजालुल्लाह का सिलसिला। एक अल्लाह की किताब और दूसरे 
अल्लाह के आदमी। यानी अल्लाह तआला ने ऐसे रिजाल पैदा 
फरमायें हैं जो इस किताब पर अमल का नमूना हैं, इसलिये अगर 
कोई शख्स दोनों सिलसिलों को लेकर चले तो उस वक्‍त दीन की 
हकीकत समझ में आती है, लेकिन अगर सिर्फ किताब लेकर बैठ 
जाये और रिजालुल्लाह (अल्लाह वालों) से गाफिल हो जाये तो भी 
गुमराही में मुब्तला हो सकता है, और अगर तन्‍्हा रिजालुल्लाह की 
तरफ देखे और किताबुल्‍लाह से गाफिल हो जाये तो भी गुमराही में 
मुब्तला हो सकता है, इसलिये दोनों चीज़ों को साथ लेकर चलने की 
जरूरत है | 

इसी लिये हमारे बुजुर्गों ने फरमाया कि इस वक्‍त दीन को 
हासिल करने और उस पर अमल करने का आसान तरीका यह है कि 
आदमी अल्लाह वालों की सोहबत इख्तियार करे, और ऐसे लोगों की 
सोहबत इसख्तियार करें जो अल्लाह तआला के दीन की समझ रखते 
23235: +<त २८८८ -८८<८<-+रप-<--<--+ तहत» न +-म--ा+म-तह८न्‍-पुूू-प 

हैं, और दीन पर अमल पैरा हैं, जो शख्स जितनी सोहबत इखि्तियार 
करेगा वह उतना ही दीन के अन्दर तरक्की करेगा । 

बहर हाल! यह हजराते सहाबा-ए-किराम चूंकि नंबी-ए--करीम 
सलल्‍्लल्लाहु अलैहि व सलल्‍्लम से दूर रहते थे, इसी लिये ये हज़रात 
बीस दिन निकाल कर हुज़ूरे अक्दस सल्लल्लाहु अलैहि व सल्‍लम की 
र्व्दमत में रहे और उन बीस दिनों में दीन की जो बुनियादी 
तालीमात थीं वे हासिल कर लीं, दीन का तरीका सीख लिया और 
हुज़्रे अक्द्स सल्‍लल्लाहु अलैहि व सल्‍लम की सोहबत से फैज 
हासिल करने वाले बन गये। | 

अपने छोटों का ख्याल 

फिर खुद ही हुजूरे अक्दस सलल्‍्लल्लाहु अलैहि व सल्‍लम के दिल 
में यह ख्याल आया कि ये नौजवान लो हैं, ये अपने घर बार छोड़ 
कर आये हैं, इसलिये इनको अपने घर वालों की याद आती होगी, 
और इनको अपने घर वालों से मिलने की ख्वाहिश होगी, तो खुद ही 
हुजूरे अक्दस सलल्‍लल्लाहु अलैहि व सल्‍लम ने उनसे पूछा कि तुम 
अपने घर में किस किसको छोड़ कर आये हो? 

उनमें से कुछ ऐसे नौजवान थे जो नये शादी शुदा थे। जब 
उन्होंने बताया कि हम फलां फलां को छोड़ कर आये हैं, तो आपने 
उनसे फरमाया कि अब तुम अपने घरों को वापस जाओ | 

घर से दूरे रहने का उसूल 

इस हदीस के तहत उलमा-ए-किराम ने यह मसला लिखा है 
कि जो आदमी शादी शुदा हो, उसको किसी सख्त जरूरत के बगैर 
अपने घर से ज़्यादा समय तक दूर न रहना चाहिये, इसमें खुद 
अपनी भी हिफाजत है और घर वालों की भी हिफाजत है। क्योंकि 
अल्लाह तआला ने हमें ऐसा दीन अता फरमाया है जिसमें तमाम 
सिम्तों और तमाम जानिबों की रियायत है, यह नहीं कि एक तरफ 
को झुकाव हो गया और दूसरे पहलू निगाहों से ओझल हो गये, बल्कि 

इस दीने इस्लाम के अन्दर एतिदाल है, और इसी लिये इसको 
“दरमियानी उम्मत” से ताबीर फरमाया। इसलिये एक तरफ तो यह 
फरमा दिया कि दीन सीखने के लिये अच्छी सोहबत उठाओ, लेकिन 
दूसरी तरफ यह बता दिया कि ऐसा न हो कि अच्छी सोहबत उठाने 
के नतीजे में दूसरों के जो हुकूक तुम्हारे जिम्मे हैं वे पामाल होने 
लगें, बल्कि दोनों बातों की रियायत करनी चाहिये। चुनांचे उन 
हज़रात से फ्रमाया कि बीस दिन तक यहां कियाम कर लिया और 
ज़रूरी बातें तुमने इन दिनों के अन्दर सीख लीं, अब तुम्हारे जिम्मे 
तुम्हारे घर वालों के हुकूक हैं, और ख़ुद तुम्हारे अपने हुकूक हैं 
इसलिये तुम अपने घरों को वापस जाओ | 

दूसरे हुकूक की अदायगी की त्तरफ तवज्जोह.. 

अब आप गौर करें कि उन्होंने बीस दिन में दीन की तमाम 
तफसीलात तो हासिल नहीं कर ली होंगी, और न ही दीन का सारा 
इल्म सीखा होगा। अगर हुज़ूरे अक्दस सल्लल्लाहु अलैहि व सल्‍लम 
चाहते तो उनसे फरमा देते कि अभी और कुरबानी दो और कुछ दिन 
और यहां रहो, ताकि तुम्हें दीन की सारी तफ्सीलात मालूम हो जायें, 
लेकिन हुज़ूरे अक्दस सल्लल्लाहु अलैहि व सलल्‍लम ने जब यह देखा 
कि उन्होंने दीन की ज़रूरी बातें सीख ली हैं, अब उनको दूसरे 
हुकूक की अदायगी के लिये भेजना चांहिये। | 

इतना इल्म सीखना लाजमी फर्ज है 

यहां यह बात भी समझ लेनी चाहिये कि दीन के इल्म की दो 
किसमें हैं, पहली किस्म यह है कि दीन का इतना इल्म सीखना जो 
इन्सान को अपने फराइज और वाजिबात अदा करने के लिये जरूरी 
है, जैसे यह कि नमाज़ कैसे पढ़ी जाती है? नमाजों में रक्‍्अतों की 
तायदाद कितनी है? नमाज में कितने फराइज़ और वाजिबात हैं? 
रोजा कैसे रखा जाता है, और किस वक्‍त फ़र्ज होता है? जकात कब 
फर्ज होती है, और कितनी मिक॒दार (मात्रा) में किन अफराद को अदा 

की जाती है? और हज कब फर्ज होता है? और यह कि कौन सी 
चीज़ हलाल है और कौन सी चीज़ हराम है? जैसे झूठ बोलना हराम 
है, गीबत करना हराम है, शराब पीना हराम है, सुअर खाना हराम है, 
यह हलाल व हराम की बुनियादी मोटी मोटी बातें सीखना, इसलिये 
इतनी मालूमात हासिल करना जिसके जरिये इन्सान अपने फ्राइज 
और वाजिबात अदा कर सके, और हराम से अपने आपको बचा सके, 
हर मुसलमान मर्द और औरत के जिम्मे लाजमी फर्ज है। यह जो 
हदीस शरीफ में आया है कि 
4.[... | ७(.«० ((६ ८ २.०५ ,४ //५॥ ५ 
यानी इल्म का तलब करना हर मुसलमान मर्द और औरत के 
जिम्मे फर्ज है। इस से मुराद यही इल्म है। . 
इतना इल्म हासिल करने के लिये जितनी भी कुरबानी देनी पड़े 
करबानी दे, जैसे मां बाप को छोड़ना पड़े तो छोड़े, बीवी को और 
बहन भाईयों को छोड़ना पड़े तो छोड़े, इसलिये कि इतना इल्म 
हासिल करना फर्ज है। अगर कोई यह इल्म हासिल करने से रोके 
जैसे मां बाप रोकें, बीवी रोके, या बीवी को शौहर रोके तो उनकी 
बात मानना जायज नहीं । द 


यह इल्म फर्जे किफाया है 
इल्म की दूसरी किस्म यह है कि आदमी दीन के इल्म की 
बाकायदा पूरी तफ़ुसीलात हासिल करे और बाकायदा आलिम बने 
यह हर इन्सान के जिम्मे फर्जे अन (लाजमी फर्ज) नहीं है, बल्कि यह 
इल्म फर्जे किफाया है। अगर कुछ लोग आलिम बन जायें तो बाकी 
लोगों का फरीजा भी अदा हो जाता है। जैसे एक बस्ती में एक 
आलिम है और दीन की तमाम जरूरतों के लिये काफी है, तो एक 
आदमी के आलिम बन जाने से बाकी लोगों का फरीजा भी साकित 
हो जायेगा, और अगर कोई बड़ी बस्ती हो या शहर हो तो उसके 
. लिये जितने आलिमों की ज़रूरत हो, उस जरूरत के मुताबिक उतने 

लोग आलिम बन जायें तो बाकी लोगों का फरीजा साकित हो 
जायेगा। 
दीन की बातें घर वालों को सिखाओ 
बहर हाल! जब हुजूरे अक्दस सल्लल्लाहु अलैहि व सल्लम ने 
यह महसूस किया कि इन हजरात ने फर्जे अन के लायक जो इल्म 
था वह बीस दिन में हासिल कर लिया है, और अब उनको और यहां 
रोकने में यह अन्देशा है कि उनके घर वालों की हक त्तलल्‍फी न हो। 
इसलिये आपने उन हज़रात से फरमाया कि अब आप अपने घरों को 
वापस जाओ, लेकिन साथ ही यह तंबीह भी फरमा दी कि यह न हो 
कि घर वालों के पास जाकर गफलत के साथ जिन्दगी गुजारना शुरू 
कर दो, बल्कि आपने फरमाया कि जो कुछ तुमने यहां रह कर इल्म 
हासिल किया और जो कुछ दीन की बातें यहां सीखीं वे बातें अपने 
घर वालों को जाकर सिखाओ। इस से पता चला कि हर इन्सान के 
ज़िम्मे यह भी फर्ज है कि वह जिस तरह खुद दीन की बातें सीखता 
है, अपने घर वालों को भी सिखाये, उनको इतनी दीन की बातें 
सिखाना जिनके जरिये वे सही मायनों में मुसलमान बन सकें और 
मुसलमान रह सकें, यह तालीम देना भी हर मुसलमान के जिम्मे फर्ज 
अन है। और यह ऐसा ही फर्ज है जैसे नमाज पढ़ना फर्ज है, जैसे 
रमजान में रोजे रखना फर्ज है, जकात अदा करना और हज अदा 
करना फर्ज है, ये काम जितने जरूरी हैं, इतना ही घर वालों को दीन 
सिखाना भी जरूरी है। 
औलाद की तरफ से गफलत 
हमारे समाज में इस बारे में बड़ी कोताही पाई जाती है, अच्छे 
खासे पढ़े लिखे, समझदार और बजाहिर दीनदार लोग भी अपनी 
औलाद को दीनी तालीम देने की फिक्र नहीं करते। औलाद को न तो 
करआने करीम सही तरीके से पढ़ना आता है, न उनको नमाजों का 
सही तरीका आता है, और न ही उनको दीन की बुनियादी मालूमात 

हासिल हैं। दुनियावी तालीम आला दर्जे की हासिल करने के बावजूद 
उनको यह पता नहीं होता कि फर्ज़ और सुन्नत में क्‍या फर्क होता 
है, इसलिये औलाद को दीन सिखाने का इतना ही एहतिमाम करना 
चाहिये जितना खुद नमाज पढ़ने का एहतिमाम करते हैं| और आगे 
आपने फरमाया कि जाकर घर वालों को हुक्म दो, यानी उनको दीन 
की बातों का और फ्राइज़ पर अमल करने का हुक्म दो। द 

किस तरह नमाज पढ़नी चाहिए 

फिर फरमाया: 

यानी अपने वतन जाकर इसी तरह नमाज पढ़ना जिस तरह 
तुमने मुझे नमाज पढ़ते हुए दखा है, अब यह देखिये कि आपने उनसे 
सिर्फ यह नहीं फरमाया कि नमाज़ पढ़ते रहना, बल्कि यह फरमाया 
कि नमाज़ इस तरह पढ़ना जिस तरह तुमने मुझे पढ़ते हुए देखा है। 
यानी यह नमाज़ दीन का सतून है, इसलिये इसको ठीक इसी तरह 
अदा करने की कोशिश करनी चाहिए जिस तरह हुजूर नबी-ए- 
करीम सलल्‍्लल्लाहु अलैहि व सल्‍लम से साबित और मन्कूल है, यह 
मसला भी हमारे समाज में बड़ी तवज्जोह का तालिब है, अल्लाह 
तआला के फज़्ल व करम से बहुत से लोग नमाज़ पढ़ते तो हैं, 
लेकिन वह पढ़ना ऐसा होता है जैसे सर से एक बोझ उतार दिया, न 
इसकी फिक्र कि कियाम सही हुआ या नहीं? रुकू सही हुआ या नहीं? 
सज्दा सही हुआ या नहीं? और यह अर्कान सुन्नत के मुताबिक अदा 
हुए या नहीं? - 

बस जल्दी जल्दी नमाज पढ़ कर फारिग हो गये और सर से 
फरीजा उतार दिया, हालांकि हुजूरे अक्दस सललल्लाहु अलैहि व 
सलल्‍लम यह फरमा रहे हैं कि: । 

“(र्ज 203:222554।॥०' 

यानी जिस तरह मुझे नमाज पढ़ते हुए देखा है, इसी तरह नमाज 

पढ़ो | 

नमाज सुन्नत के मुताबिक पढ़िये 

देखिये! अगर नमाज सुननत के मुताबिक इस तरह पढ़ी जाये 
जिस तरह नबी-ए-करीम सल्लल्लाहु अलैहि व सल्‍्लम से साबित है 
है, तो इसमें कोई ज़्यादा वक्‍त खर्च नहीं होता, न ही ज़्यादा मेहनत 
लगती है, बल्कि उतना ही वक्‍त खर्च होगा और उतनी ही मेहनत 
खर्च होगी जितनी कि इस तरीके से पढ़ने में लगती है जिस तरीके 
से हम पढ़ते हैं, लेकिन अगर थोड़ा सा ध्यान और तवज्जोह कर ली 
जाये कि जो नमाज़ मैं पढ़ रहा हूं वह सुन्नत के मुताबिक हो जाये, 
तो उस तवज्जोह के नतीजे में वही नमाज सुन्नत के नूर से मुनव्वर 
और रोशन हो जायेगी, और गफलत से अपने तरीके से पढ़ते रहोगे 
तो फरीज़ा तो अदा हो जायेगा और नमाज़ छोड़ने का गुनाह भी न 
होगा, लेकिन सुन्नत का जो नूर है, जो उसकी बर्कत है और उसके 
जो फायदे हैं वे हासिल न होंगे। 

एक बार मैंने इसी मज्लिस में तफसील से अर्ज किया था कि 
सुननत के मुताबिक किस तरह नमाज पढ़ी जाती है, वह बयान 
किताब की शक्ल में छप चुका है, जिसका नाम “नमाज़ें सुन्नत के 
मुताबिक पढ़िये” है, यह एक छोटा सा रिसाला है और आम तौर पर 
लोग नमाज़ में जो गलतियां करते हैं उसमें उनकी निशान देही कर 
दी है, आप उस रिसाले को पढ़ें और फिर अपनी नमाज का जायजा 
लें, और यह देखें कि जिस तरीके से आप नमाज पढ़ते हैं उसमें और 
जो तरीका उस रिसाले में लिखा है उसमें क्‍या फर्क है? आप 
अन्दाज़ा लगायेंगे कि उस रिसाले के मुताबिक नमाज पढ़ने में कोई 
ज़्यादा वक्‍त खार्च नहीं होगा, ज़्यादा मेहनत नहीं लगेगी, लेकिन 
सुननत का नूर हासिल हो जायेगा। इसलिये हर मुसलमान को इसकी 
फिक्र करनी चाहिये | 

किडहे | 


हजरत मुफ्ती साहिब रह, का नमाज की दुरुस्‍्ती का ख्याल 

मेरे वालिद माजिद हजरत मौलाना मुफ्ती मुहम्मद शफी साहिब 
रह्मतुल्लाहि अलैहि की तिरासी (८३) साल की उम्र में वफात हुई, 
बचपन से दीन ही पढ़ना शुरू किया, सारी उम्र दीन ही की तालीम 
दी और फतवे लिखे, यहां तक कि हिन्दुस्तान में दारुल उलूम 
देवबन्द के मुफ्ती-ए-आजम करार पाये, फिर जब पाकिस्तान तश्रीफ 
लाये तो यहां पर भी “मुफ़्ती-ए-आजम” के लकब से मश्हूर हुए, 
और बिला मुबालगा लाखों फुतवों के जवाब जबानी और लिखित रूप 
में दिये, और सारी उम्र पढ़ने पढ़ाने में गुज़ारी। एक बार फरमाने लगे 
कि मेरी सारी उम्र फिका (मसाइल वगैरह) पढ़ने पढ़ाने में गुज़री, 
लेकिन अब भी कभी कभी नमाज़ पढ़ते हुए ऐसी सूरते हाल पैदा हो 
जाती है कि समझ में नहीं आता कि अब क्‍या करूं। चुनांचे नमाज 
पढ़ने के बाद किताब देख कर यह पता लगाता हूं कि मेरी नमाज 
दुरुस्त हुई या नहीं? लेकिन मैं लोगों को देखता हूं कि किसी के 
दिल में यह ख्याल ही पैदा नहीं होता कि. नमाज दुरुस्त हुई या 
नहीं? बस पढ़ ली और सुननत के मुताबिक होने या न होने का 
ख्याल तो बहुत दूर की बात है। 


नमाज फासिद हो जायेगी 

नमाज की सफों में रोज़ाना यह मन्ज़र नज़र आता है कि लोग 
आराम से बिल्कुल बेपरवाह होकर नमाज में खड़े सर खुजला रहे हैं, 
या दोनों हाथ चेहरे पर फेर रहे हैं। याद रखिये! इस तरह अगर 
दोनों हाथों से कोई काम कर लिया और उस हालत में इतना वक्‍त 
गुजर गया कि जितनी देर में तीन बार सुब्हा-न रब्बियल आला” की 
तस्बीह पढ़ी जा सके तो बस नमाज छूट गयी, फासिद हो गयी, . 
फरीजा ही अदा न हुआ। लेकिन लोगों को इसकी कोई परवाह नहीं, 
कभी कभी दोनों हाथों से कपड़े दुरुस्त कर रहे हैं, या दोनों हाथों से 
पसीना साफ कर रहे हैं, हालांकि इस तरह करने में ज्यादा वक्‍त लग 
जाये तो नमाज ही फासिद हो जाती है। याद रखिये। नमाज में ऐसी 

हैअत (शक्ल व सूरत) इख्तियार करना जिस से देखने वाला यह 
समझे कि शायद यह नमाज़ नहीं पढ़ रहा है, तो ऐसी हैअत से 
नमाज फासिद हो जाती है। और अगर कोई शख्स नमाज़ में एक 
हाथ से काम करे, उसके बारे में फुकहा-ए-किराम ने यह मसला 
लिखा है कि अगर कोई शख्स एक रुक्‍न में बराबर तीन बार एक 
हाथ से कोई काम करे कि देखने वाला उसे नमाज में न समझे तो 
नमाज फासिद हो जायेगी। इसी तरह सज्दा करते वक्‍त पेशानी 
(माथा) तो ज़मीन पर टिकी हुई है, लेकिन दोनों पांव जमीन से उठे 
हुए हैं, अगर पूरे सज्दे में दोनों पांव पूरे उठे रहे और ज़रा ञ्री. देर 
के लिये भी जमीन पर न टिके तो सज्दा अदा न हुआ, और जब 
सज्दा अदा न हुआ तो नमाज़ भी दुरुस्त न हुई | 

सिर्फ नियत का दुरुस्त कर लेना काफी नहीं 

ये चनन्‍्द बातें मिसाल के तौर पर अर्ज कर दीं, इनकी तरफ 
तवज्जोह और ध्यान नहीं, और इनकी इस्लाह और दुरुस्‍्ती (सुधार) 
की फिक्र नहीं, बल्कि उनकी तरफ से ग़फलत है। वक्‍त भी खर्च कर 
रहे हैं, नमाज भी पढ़ रहे हैं, लेकिन उसको सही तरीके से अदा 
करने की फिक्र नहीं, इसका नतीजा यह है कि करी कराई मेहनत 
अकारत जा रही है। और अब तो यह हाल है कि अगर किसी को 
बताया जाये कि भाई! नमाज़ में ऐसी हर्कत नहीं करनी चाहिये तो 
एक टक्‍्साली जवाब हर शख्स को याद है, बस वह जवाब दे दिया 
जाता है, वह यह कि: “अल आमालु बिन्निय्यात” यह ऐसा जवाब है 
कि जो हर जगह जाकर फिट हो जाता है। यानी हमारी नियत तो 
दुरुस्त है, और अल्लाह मियां नियत को देखने वाले हैं। अरे भाई 
अगर नियत ही काफी थी तो यह सब तकल्लुफ करने की क्‍या 
जरूरत थी, बस घर में बैठ कर नियत कर लेते कि हम अल्लाह 
मियां की नमाज पढ़ रहे हैं, बस नमाज अदा हो जाती। अरे भाई! 
नियत के मुताबिक अमल भी तो चाहिये। जैसे आपने यह नियत तो 
कर ली कि मैं लाहौर जा रहा हूं, और कोयटा वाली गाड़ी में बैठ गये 


तो का जो या निया कल तल खाली यह नियत करने से कि मैं लाहौर जा रहा हूं, क्या तुम 

लाहौर पहुंच जाओगे? इसी तरह अगर नियत कर ली कि मैं नमाज 
पढ़ रहा हूं, लेकिन नमाज़ पढ़ने का सही तरीका इख्तियार नहीं 
किया, तो सिर्फ नियत करने से नमाज किस तरह दुरुस्त होगी? जब 
वह तरीका इसख्तियार नहीं किया तो सिर्फ नियत करने से नमाज 
किस तरह दुरुस्त होगी? जब वह तरीका इस्श्तियार न किया हो जो 
जनाब रसूलुल्लाह सल्‍्लल्लाहु अलैहि व सल्‍लम ने बयान फरमाया है। 
इसी लिये आपने उन नौजवानों को रुख्सत करते हुए इर्शाद फरमाया 
कि इस तरह नमाज पढ़ो जिस तरह तुमने मुझे नमाज पढ़ते हुए 
देखा है। अल्लाह तआला हम सबको सुन्नत के मुताबिक नमाज पढ़ने 
की तौफीक अता फरमाये, आमीन | 

अजान की अहमियत 

फिर आप सलल्‍्लल्लाहु अलैहि व सलल्‍लम ने उनसे फरमाया: 

१५ «५ (3$.$ ०५/-०/ ८ )०- 

यानी. जब नमाज़ का वक्‍त आ जाये तो तुम में से एक शख्स 
अजान दे, यह अजान देना मसनून है। अगर फर्ज करें कोई शख्स 
मस्जिद में नमाज नहीं पढ़ रहा है बल्कि जंगल या बयाबान में नमाज 
पढ़ रहा है तो उस वक्‍त भी सुन्नत यह है कि अजान दे, यहां तक 
कि अगर आदमी अकेला है तब भी हुक्म यह है कि अजान देकर 
नमाज पढ़े। क्योंकि अजान अल्लाह के दीन का एक शिआर और 
निशानी है, इसलिये हर नमाज़ के वक्‍त अजान का हुक्म है। बाज 
उलमा-ए-किराम से सवाल किया गया कि जंगल और बयाबान में 
अज़ान देने से क्‍या फायदा है? जब कि किसी और इन्सान के सुनने 
: और सुनकर नमाज़ के लिये आने की कोई उम्मीद नहीं है। या जैसे 
गैर मुस्लिमों का इलाका है, तो फिर अजान देने से क्‍या फायदा? 
इसलिये कि अजान की आवाज़ सुनकर कौन नमाज के लिये आयेगा? 
तो उलमा-ए-किराम ने जवाब में फरमाया कि अल्लाह तआला की 
मख्लूक बेशुमार हैं, हो सकता है कि इन्सान उस आवाज को न सुनें, 
लेकिन हो सकता है कि जिनन्‍नात अज़ान की आवाज़ सुनकर आ 

जायें, या फरिश्ते आ जायें और वे तुम्हारी नमाज़ में शरीक हो जायें। 
बहर हाल! हुक्म यह है कि नमाज से पहले अज़ान दो, चाहे तुम 
अकेले ही हो। 
बड़े को इमाम बनायें 
फिर आपने फरमाया कि: 
क्‍ हा पर बा पर 
यानी तुम में से जो शख्स उम्र में बड़ा हो वह इमामत करे। 
असल हुक्म यह है कि जमाअत के वक्‍त बहुत से लोग मौजूद हैं तो 
उनमें जो शख्स इल्म में ज़्यादा हो, उसको इमामत के लिये आगे 
"करना चाहिये, लेकिन यहां पर चूंकि इल्म के एतिबार से ये हज़रात 
बराबर थे, सब इकट्ठे हुजूरे अक्दस सलल्‍लल्लाहु अलैहि व सल्‍लम की 
खिदमत में आये थे। जो इल्म एक ने सीखा वही इल्म दूसरे ने भी 
सीखा, और हुक्म यह है कि जब इल्म में सब बराबर हों तो फिर जो 
शख्स उम्र में बड़ा हो उसको आगे करना चाहिए, यह अल्लाह तआला 
ने बड़े आदमी का एक ऐजाज़ और सम्मान रखा है कि जिसको 
अल्लाह तआला ने उम्र में बड़ा बनाया है, छोटों को चाहिये कि 
उसको बड़ा मानें और बड़ा मान कर उसको आगे करें। 
बड़े को बड़ाई देना इस्लामी अदब है 
हदीस शरीफ में आता है कि हुजूरे अक्दस सल्लल्लाहु अलैहि व 
सलल्‍लम के जमाने में खैबर, जो यहूदियों की बस्ती थी, वहां पर एक 
मुसलमान को यहूदियों ने कृत्ल कर दिया, जिन साहिब को कत्ल 
किया गया था उनके एक भाई थे, जो उस कत्ल होने वाले आदमी 
के वली थे, वारिस थे। वह भाई अपने चचा को लेकर हुजूरे अक्दस 
सल्लल्लाहु अलैहि व सलल्‍लम के पास यह बताने आये कि हमारा भाई 
कत्ल कर दिया गया, अब उसके बदला लेने का क्या तरीका होना 
चाहिये | चूंकि यह भाई थे, यह रिश्ते के एतिबार से कत्ल होने वाले 
शख्स के ज़्यादा करीबी थे, और दूसरे चचा थे। ये दोनों हुज़ूरे 

अक्दस सल्लल्लाहु अलैहि व सल्‍लम की खिदमत में पहुंचे और कत्ल 
होने वाले के भाई ने हुजूरे अक्दस सल्‍्लल्लाहु अलैहि व सल्‍लम से 
बात करनी शुरू कर दी और चचा खामोश बैठे थे, तो उस वक्‍त 
हुजूरे अक्दस सलल्‍्लल्लाहु अलैहि व्र सल्‍लम ने कत्ल होने वाले के 
भाई से फरमाया कि: “बड़े को बड़ाई दो” यानी जब एक बड़ा तुम्हारे 
साथ मौजूद है तो फिर तुम्हें गुफ्तगू की शुरूआत न करनी चाहिये, 
बल्कि तुम्हें अपने चचा को कहना चाहिये कि गुफ्तगू की शुरूआत 
करें, फ़िर जब ज़रूरत हो तो तुम भी दरमियान में गुफ़्तगू कर लेना, 
लेकिन बड़े को बड़ाई दो, यह भी इस्लामी आदाब का एक तकाजा है 
कि जो उम्र में बड़ा हो उसको आगे किया जाये, अगरचे उसको 
दूसरी कोई फजीलत हासिल नहीं है, सिर्फ बड़ी उम्र होने की 
फंजीलत हासिल है, तो उसका भी अदब और लिहाज किया जाये 
और उसको आगे रखा जाये, न कि छोटा आगे बढ़ने की कोशिश 
करे । इसी लिये आप सल्लल्लाहु अलैहि व सल्‍लम ने उन नौजवानों 
से फरमाया कि जब नमाज़ का वक्‍त आ जाये तो तुम में से जो उम्र 
में बड़ा हो, उसको इमाम बना दो, इसलिये कि इमामत का मन्सब 
(ओह दा) ऐसे आदमी को देना चाहिये जो सब में इल्म के एतिबार से 
बढ़ा हुआ हो, या कम से कम उम्र के एतिबार से ज़्यादा हो। अल्लाह 
तआला हमें इन बातों पर अमल करने की हिम्मत और तौफीक अता 
फ्रमाये, आमीन | 
2: ५3 4|| ५..॥ (3! [| 9८० 35५ 

हदीस का मतलब 

यह हजरत अब्दुल्लाह बिन उम्र रजियल्लाहु अन्हु का एक इर्शाद 
है, फरमाते हैं कि कभी कभी इन्सान अल्लाह तआला से इस्तिखारा 
करता है कि जिस काम में मेरे लिये स्वैर हो वह काम हो जाये, तो 
अल्लाह तआला उसके लिये वह काम इख्तियार फरमा देते हैं जो 
उसके हक में बेहतर होता है, लेकिन जाहिरी एतिबार से वह काम 
उस बन्दे की समझ में नहीं आता तो वह बन्दा अपने पंरवर्दिगार पर 
नाराज होता है कि मैंने अल्लाह तआला से तो यह कहा था कि मेरे 
लिये अच्छा काम तलाश कीजिये, लेकिन जो काम मिला वह तो मुझे 
अच्छा नजर नहीं आ रहा है, उसमें तो मेरे लिये तकलीफ और 
परेशानी है। लेकिन कुछ वक्‍त के बाद जब अन्जाम सामने आता है 

तब उसको पता चलता है कि हकीकत में अल्लाह तआला ने मेरे 
लिये जो फैसला किया था वही मेरे हक में बेहतर था, उस वक्‍त 
उसको पता नहीं था और यह समझ रहा था कि मेरे साथ ज़्यादती 
और जुल्म हुआ है, और अल्लाह तआला के फैसले का सही होना 
कभी कभी दुनिया में जाहिर हो जाता है और कभी कभी आखिरत में 
जाहिर होगा | 

इस रिवायत में चन्द बातें काबिले जिक्र हैं, उनको समझ लेना 
चाहिये। पहली बात यह है कि जब कोई बन्दा अल्लाह तआला से 
इस्तिख़ारा करता है तो अल्लाह तआला उसके लिये खैर का फैसला 
फरमा देते हैं। 

इस्तिखारा किसे कहते हैं? इस बारे में लोगों के दरमियान तरह 
तरह की ग़लत फहमियां पाई जाती हैं। आम तौर पर लोग यह 
समझते हैं कि “इस्तिख़ारा करने का कोई ख़ास तरीका और खास 
अमल होता है, उसके बाद कोई ख़्वाब नज़र आता है, और उस 
ख्वाब के अन्दर हिदायत दी जाती है कि फलां काम करो या न 
करो | खूब समझ लें कि हुजूरे अक्दस सल्लल्लाहु अलैहि व सलल्‍लम 
से “इस्तिख़ारा” का जो मसनून तरीका साबित है उसमें इस किस्म 
की कोई बात मौजूद नहीं | 

इस्तिख़ारा का तरीका और उसकी दुआ 

“इस्तिखारा” का मसनून तरीका यह है कि आदमी दो रक्‍्अत 
नफिल इस्तिख़ारा की नियत से पढ़े, नियत यह करे कि मेरे सामने 
दो रास्ते हैं, उनमें से जो रास्ता मेरे हक में बेहतर हो, अल्लाह 
तआला उसका फैसला फरमा दें, फिर दो रक्ञत पढ़े और नमाज के 
बाद इस्तिख़ारा की वह मसनून दुआ पढ़े जो हुजूरे पाक सल्लल्लाहु 
अलैहि व सल्‍लम ने तल्कीन फरमाई है। यह बड़ी अजीब दुआ है, 
पैगम्बर ही यह दुआ मांग सकता है, और किसी के बस की बात 
नहीं। अगर इन्सान ऐड़ी चोटी का जोर लगा लेता तो भी ऐसी दुआ 
कभी न कर सकता जो नबी-ए-करीम सलल्‍्लल्लाहु अलैहि व सलल्‍्लम 
ने तल्‍कीन फरमाई, वह दुआ यह है: 

. “अल्लाहुम्‌-म इन्नी अस्तखीरु-क बिञिल्मि-क व अस्तक्दिरु-क 
बिक दरति-क व अस्अलु-क मिन फज़्लिकल अजीम, फइन्न-क 
तक्दिरु व ला अक्दिरु, व तअलमु व ला अअलमु, व अन्‌-त 
अल्लामुल तुयूब, अल्लाहुम-म इन कुन्‌ू-त तअलमु अनू-न हाजल 
अम्‌-र खैरुल्ली फी दीनी व मआशती व आकिबति अम्री, औ का-ल - 
फी आजिलि अम्री व आजिलिही फ़यस्सिरहु ली सुमू-म बारिक ली 
फौहि, व इन कुनू-त तअलमु अनू-न हाजल अम्‌-र शर्रुल्ली फी 
दीनी व मअआऔशती व आकिबति अम्री, औ का-ल फी आजिलि अम्री व 
आजिलिही फसरिफहु अन्नी वसरिफनी अन्हु वक्दिर लियल- खै-र 
हैसु का-न सुम्मर्जिनी बिही” (तिर्मिज़ी शरीफ) 
दुआ का तर्जुमा 
ऐ अल्लाह! मैं आपके इल्म का वास्ता देकर आप से खैर तलब 
करता हूं और आपकी कुदरत का वास्ता देकर मैं अच्छाई पर कुदरत 
तलब करता हूं। आप गैब को जानने वाले हैं। ऐ अल्लाह! आप इल्म 
रखते हैं, मैं इल्म नहीं रखता, यानी यह मामला मेरे हक में बेहतर है 
या नहीं, इसका इल्म आपको है मुझे नहीं। या अल्लाह! अगर आपके 
इल्म में है कि यह मामला (इस जगह पर उस मामले का तसब्वुर 
दिल में लाये जिसके लिये इस्तिख़ारा कर रहा है) मेरे हक में बेहतर 
है, मेरे दीन के लिये बेहतर है, मेरी मआश और दुनिया के एतिबार से 
भी बेहतर है, और अन्जाम कार के एतिबार से भी बेहतर है तो 
इसको मेरे लिये मुकद्दर फरमा दीजिये, और इसको मेरे लिये आसान 
फरमा दीजिये, और इसमें मेरे लिये बर्कत पैदा फरमा दीजिये। और 
अगर आपके इल्म में यह बात है कि यह मामला मेरे हक में बुरा है, 
मेरे दीन के हक में बुरा है, या मेरी दुनिया और मआश के हक में 
बुरा है या मेरे अन्जाम कार के एतिबार से बुरा है, तो इस काम को 
मुझ से फेर दीजिये और मेरे लिये खैर मुक॒द्दर फरमा दीजिये जहां भी 
हो | यानी अगर यह मामला मेरे लिये बेहतर नहीं है तो इसको तो 
छोड दीजिये और इसके बदले जो काम मेरे लिये बेहतर हो उसको 
मुक॒ददर फरमा दीजिये फिर मुझे उस पल ----प८---न्टट फरमा दीजिये फिर मुझे उस पर राजी भी कर दीजिये और 

उस पर मुत्मइन (संतुष्ट) भी कर दीजिये | 

दो रक्‍्ञत पढ़ने के बाद अल्लाह तआला से यह दुआ कर ली 
तो बस इस्तिखारा हो गया। 

इस्तिख़ारा का कोई वक्त मुकर्रर नहीं 

बाज लोग यह समझते हैं कि इस्तिखारा हमेशा रात को सोते 
वक्‍त ही करना चाहिये, या इशा की नमाज के बाद ही करना चाहिये, 
ऐसा कोई ज़रूरी नहीं, बल्कि जब भी मौका मिले उस वक्‍त यह 
इस्तिखारा कर ले, न रात की कोई कैद है और न दिन की कोई 
कैद है, न सोने की कोई कैद है और न जागने की कोई कैद है। 

ख्वाब आना जरूरी नहीं 

बाज लोग यह समझते हैं कि इस्तिखारा करने के बाद ख्वाब 
आयेगा और ख़्वाब के ज़रिये हमें बताया जायेगा कि यह काम करो 
या न करो। याद रखिये! ख्वाब आना कोई जरूरी नहीं कि ख्वाब में 
कोई बात जरूर बताई जाये या ख्वाब में कोई इशारा जरूर दिया 
जाये, कभी ख्वाब में आ जाता है और कभी ख्वाब में नहीं आता। 

इस्तिखारा का नतीजा 

बाज हजरात का कहना यह है कि इस्तिख़ारा करने के बाद खुद 
इन्सान के दिल का रुझान एक तरफ हो जाता है, बस जिस तरफ 
रुझान हो जाये वह काम कर ले, और ज़्यादातर ऐसा रुझान हो 
जाता है, लेकिन फर्ज करें कि अगर किसी एक तरफ दिल में रुझान 
न भी हो, बल्कि दिल में कश्मकश मौजूद हो तो भी इस्तिख़ारा का 
मकसद फिर भी हासिल है, इसलिये कि बन्दे के इस्तिखारा करने के 
बाद अल्लाह तआला वही करते हैं जो उसके हक में बेहतर होता है, 
उसके बाद हालात ऐसे पैदा हो जाते हैं फिर वही होता है जिसमें 
बन्दे के लिये खैर होती है और उसको पहले से पता भी नहीं होता। 
कभी कभी इन्सान एक रास्ते को बहुत अच्छा समझ रहा होता है 
लेकिन अचानक रुकावटों पैदा हो जाती हैं और अल्लाह तआला 

उसको उस बन्दे से फेर देते हैं। इसलिये अल्लाह तआला इस्तिखारा 
के बाद असबाब ऐसे पैदा फरमा देते हैं कि फिर वही होता है जिसमें 
बन्दे के लिये सैर होती है, अब खैर किस में है? इन्सान को पता 
नहीं होता, लेकिन अल्लाह तआला फैसला फरमा देते हैं। 

तुम्हारे हक में यही बेहतर था 

अब जब वह काम हो गया तो अब जाहिरी एतिबार से कभी कभी 
ऐसा लगता है कि जो काम हुआ वह अच्छा नज़र नहीं आ रहा है, 
दिल के मुताबिक नहीं है, तो अब बन्दा अल्लाह तआला से शिकवा 
करता है कि या अल्लाह! मैंने आप से मश्विरा और इस्तिखारा किया 
था मगर काम वह हो गया जो मेरी मर्जी और तबीयत के खिलाफ है 
और बजाहिर यह काम अच्छा मालूम नहीं हो रहा है। उस पर हजरत 
अब्दुल्लाह बिन उम्र रजियल्लाहु अन्हु फरमा रहे हैं कि अरे नादान! तू 
अपनी महदूद (सीमित) अक्ल से सोच रहा है कि यह काम तेरे हक. 
में बेहतर नहीं हुआ, लेकिन जिसके इल्म में सारी कायनात का 
निज़ाम है, वह जानता है कि तेरे हक में क्या बेहतर था और क्‍या 
बेहतर नहीं था, उसने जो किया वही तेरे हक में बेहतर था। कभी 
कभी दुनिया में तुझे पता चल जायेगा कि तेरे हक में क्या बेहतर था 
और कभी कभी पूरी जिन्दगी में भी पता नहीं चलेगा, जब आख़िरत में 
पहुंचेगा तब वहां जाकर पता चलेगा कि हकीकत में यही मेरे लिये 
बेहतर था। 


तुम बच्चे की तरह हो 

इसकी मिसाल यों समझें कि जैसे एक बच्चा है जो मां बाप के 
सामने मचल रहा है कि फलां चीज़ खाऊंगा, और मां बाप जानते हैं 
कि इस वक्‍त बच्चे का यह चीज खाना बच्चे के लिये नुकसान देह है 
और खतरनाक है, चुनांचे मां बाप बच्चे को वह चीज नहीं देते, अबः 
बच्चा अपनी नादानी की वजह से यह समझता है कि मेरे मां बाप ने 
मेरे साथ ज़ुल्म किया, मैं जो चीज मांग रहा था वह चीज मुझे नहीं 

टी, और उसके बदले में मुझे कड़वी कड़वी दवा खिला रहे हैं। अब 
वह बच्चा उस दवा को अपने हक में खैर नहीं समझ रहा है, लेकिन 
बड़ा होने के बाद जब अल्लाह तआला उस बच्चे को अक्ल और 
समझ अता फरमायेंगे और उसको समझ आयेगी तो उस वक्‍त उसको 
पता चलेगा कि मैं अपने लिये मौत मांग रहा था और मेरे मां बाप मेरे 
लिये जिन्दगी और सेहत का रास्ता तलाश कर रहे थे। अल्लाह 
तआला तो अपने बन्दों पर मां बाप से ज़्यादा मेहरबान हैं, इसलिये 
अल्लाह तआला वह रास्ता इख्तियार फरमाते हैं जो अन्जाम कार 
बन्दे के लिये बेहतर होता है। अब कभी कभी उसका बेहतर होना 
दुनिया में पता चल जाता है और बहुत सी बार दुनिया में पता नहीं 
चलता। 

हजरत मूसा अलै. का एक वाकिआ 

मेरे शैख़ हजरत डॉ. अब्दुल हई साहिब रह्मतुल्लाहि अलैहि ने 
एक बार एक वाकिआ सुनाया, यह वाकिआ मैंने उन्हीं से सुना है 
कहीं किताब में नज़र से नहीं गुजरा, लेकिन किताबों में किसी जगह 
नकल किया गया होगा। 

वह यह है कि जब मूसा अलैहिस्सलाम अल्लाह तआला से हम- 
कलाम होने लिये तूर पहाड़ पर तश्रीफ लेजा रहे थे तो रास्ते में एक 
शख्स ने हजरत मूसा अलैहिस्सलाम से कहा कि हजरत! आप 
अल्लाह तआला से कलाम करने के लिये तश्रीफ लेजा रहे हैं, 
आपको अल्लाह तआला से बात चीत करने का शर्फ हासिल होगा, 
और अपनी ख्वाहिशें, अपनी तमन्‍नायें और अपनी आरजुएं अल्लाह 
तआला के सामने पेश करने का इस से ज़्यादा अच्छा मौका और क्‍या 
हो सकता है, इसलिये जब आप वहां पहुंचें तो मेरे हक में भी दुआ 
कर दीजियेगा, क्योंकि मेरी जिन्दगी में मुसीबतें बहुत हैं और मेरे 
ऊपर तक्‍्लीफों का एक पहाड़ टूटा हुआ है, फके और तंगी का 
आलम है और तरह तरह की परेशानियों में गिरफ्तार हूं। मेरे लिये 
अल्लाह तआला से यह दुआ कीजिये कि अल्लाह तआला मुझे राहत 

और आफियत अता फरमा दें। हज़रत मूसा अलैहिस्सलाम ने वायदा 
किया कि अच्छी बात है, मैं तुम्हारे लिये दुआ करूंगा। 

जाओ हमने उसको ज़्यादा दे दी 

जब तूर पहाड़ पर पहुंचे तो अल्लाह तआला से गुफ्तगू हुई, 
गुफ़्तगू के बाद आपको वह शख्स याद आया जिसने दुआ के लिये 
कहा था, आपने दुआ की, या अल्लाह! आपका एक बन्‍्दा है जो फलां 
जगह रहता है, उसका यह नाम है, उसने मुझ से कहा था कि जब मैं 
आपके सामने हाज़िर हूं तो उसकी परेशानी पेश कर दूं। या अल्लाह! 
वह भी आपका बन्दा है, आप अपनी रहमत से उसको राहत अता 
फ्रमा दीजिये ताकि वह आराम और आफियत में आ जाये और 
उसकी मुसीबतें दूर हो जायें और उसको भी अपनी नेमतें अता फरमा 
दें। अल्लाह तआला ने पूछा कि ऐ मूसा! उसको थोड़ी नेमत दूं या 
ज़्यादा दूं? हज़रत मूसा अलेहिस्सलाम ने सोचा कि जब अल्लाह 
तआला से मां रहे हैं तो थोड़ी क्‍यों मांगें, इसलिये उन्होंने अल्लाह 
तआला से फरमाया कि या अल्लाह! जब नेमत देनी है तो ज्यादा ही 
दीजिये। अल्लाह तआला ने फरमाया, जाओ हमने उसको ज़्यादा दे 
दी। हज़रत मूसा अलैहिस्सलाम मुत्मइन हो गये। उसके बाद तूर 
पहाड़ पर जितने दिन ठहरना था ठहरे | 


सारी दुनिया भी थोड़ी है 

जब तूर पहाड़ से वापस तश्रीफ ले जाने लगे तो ख्याल आया 
कि जाकर जरा उस बन्दे का हाल देखें कि वह किस हाल में है, 
क्योंकि अल्लाह तआला ने उसके हक में दुआ कबूल फरमा ली थी। 
चुनांचे उसके घर जाकर दरवाजे पर दस्तक दी तो एक दूसरा शख्स 
बाहर निकला, आपने फरमाया कि मुझे फुलां से मुलाकात करनी है, 
उसने कहा कि उसका तो काफी जमाना हुआ इन्तिकाल हो चुका है। 
आपने पूछा कि कब इन्तिकाल हुआ? उसने कहा कि फलां दिन और 


फलां वक्‍त इन्तिकाल हुआ। हजरत मूसा अलैहिस्सलाम ने अन्दाज़ा 

लगाया कि जिस वक्‍त मैंने उसके हक में दुआ की थी उसके थोडी 

देर के बाद ही उसका इन्तिकाल हुआ है। अब मूसा अलैहिस्सलाम 

बहुत परेशान हुए और अल्लाह तआला से अर्ज किया कि या अल्लाह! 

यह बात मेरी समझ में नहीं आई, मैंने उसके लिये आफियत और 

राहत मांगी थी और नेमत मांगी थी, मगर आपने उसको जिन्दगी से 

खत्म कर दिया? 


अल्लाह तआला ने फरमाया कि हमने तुम से पूछा था कि थोड़ी 
नेमत दें या ज्यादा दें, तुमने कहा था कि ज़्यादा दें। अगर हम सारी 
दुनिया भी उठा कर दे देते तब भी थोड़ी ही होती, और अब हमने 
उसको- आखिरत और जन्नत की जो नेमतें दी हैं, उन पर वाकई यह 
बात सादिक आती है कि वे ज़्यादा नेमतें हैं। दुनिया के अन्दर ज़्यादा 
नेमतें उसको मिल ही नहीं सकती थीं, इसलिये हमने उसको 
आखिरत की नमतें अता फरमा दीं । 

यह इन्सान किस तरह अपनी महदूद (सीमित) अक्ल से अल्लाह 
तआला के फैसलों तक पहुंच सकता है, वही जानते हैं कि किस बन्दे 
के हक में क्या बेहतर है, और इन्सान सिर्फ जाहिर में चन्द चीजों को 
देख कर अल्लाह तआला से शिकवा करने लगता है और अल्लाह 
तआला के फैसलों को बुरा मानने लगता है, लेकिन हकीकत यह है 
कि अल्लाह तआला से बेहतर फुसला कोई नहीं कर सकता कि 
किसके हक में क्‍या बेहतर है। 


इस्तिख़ारा करने के बाद मुत्मइन हो जाओ 

इसी वजह से इस हदीस में हजरत अब्दुल्लाह बिन उमर 
रजियल्लाहु अन्हु फरमाते हैं कि जब तुम किसी काम का इस्तिखारा 
कर चुकों तो उसके बाद उस पर मुत्मइन हो जाओ कि अब अल्लाह 
तआला जो भी फैसला फरमायेंगे वह खौर ही का फैसला फरमायेंगे 
चाहे वह फैसला जाहिर नज़र में तुम्हें अच्छा नज़र न आ रहा हो 
लेकिन अन्जाम के एतिबार से वही बेहतर होगा। और फिर उसका 
बेहतर होना या तो दुनिया ही में मालूम हो जायेगा वर्ना आख़िरत में 

जाकर तो यकीनन मालूम हो जायेगा कि अल्लाह तआला ने जो 
फैसला किया था वही मेरे हक में बेहतर था,। 


इस्तिखारा करने वाला नाकाम नहीं होगा 

एक और हदीस में हुजूरे अक्दस सल्लल्लाहु अलैहि व सल्‍लम ने 
इरशाद फरमाया: 

(3:६५ ॥॥ (०३०) जप 0० 6५० ४ 3)७:० ० प+ ० 

यानी जो आदमी अपने मामलात में इस्तिख़ारा करता हो वह 
कभी नाकाम नहीं होगा, और जो शख्स अपने कामों में मश्विरा करता 
हो वह कभी नादिम और शर्मिन्दा नहीं होगा, कि मैंने यह काम क्‍यों 
कर लिया, या मैंने यह काम क्‍यों नहीं किया, इसलिये कि जो काम 
किया वह मश्विरा के बाद किया और अगर नहीं किया तो मश्विरा के 
बाद नहीं किया, इस वजह से वह शर्मिन्दा नहीं होगा । 

इस हदीस में यह जो फरमाया कि इस्तिखारा करने वाला 
नाकाम नहीं होगा. मतलब इसका यह है कि अन्जाम कार इस्तिखारा 
करने वाले को जरूर कामयाबी होगी, चाहे किसी मौके पर उसके 
दिल में यह ख्याल भी आ जाये कि जो काम हुआ वह अच्छा नहीं 
हुआ, लेकिन इस ख्याल के आने के बावजूद कामयाबी उस शख्स को 
होगी जो अल्लाह तआला से इस्तिख़ारा करता है। और जो शख्स 
मश्विरा करके काम करेगा वह पछतायेगा नहीं, इसलिये कि फर्ज करें 
अगर वह काम खराब भी हो गया तो उसके दिल में इस बात की 
तसल्ली मौजदू होगी कि मैंने यह काम अपनी खुदराई से और अपने 
बल बूते पर नहीं किया था बल्कि अपने दोस्तों से और बड़ों से 
मश्विरा के बाद यह काम किया था, अब आगे अल्लाह तआला के 
हवाले है कि वह जैसा चाहें फैसला फरमा दें। इसलिये इस हदीस में 
दो बातों का मश्विरा दिया है, कि जब भी किसी काम में कश्मकश हो 
तो दो काम कर लिया करो, एक इस्तिख़ारा और दूसरे इस्तिशार 
यानी मश्विरा | 

इस्तिखारा की मुख्तसर दुआ 
ऊपर इस्तिखारा का जो मसनून तरीका अर्ज किया, यह तो उस 
वक्‍त है जब आदमी को इस्तिख़ारा करने की मोहलत और मौका हो, 
उस वक्‍त तो दो रक्‍्ञृत पढ़ कर वह मसनून दुआ पढ़े। लेकिन बहुत 
सी बार इन्सान को इतनी जल्दी फैसला करना पड़ता है कि उसको 
पूरी दो रक्‍्ञृत पढ़ कर दुआ करने का मौका ही नहीं होता, इसलिये 
कि अचानक कोई काम सामने आ गया और फौरन उसके करने या 
न करने का फैसला करना है, उस मौके के लिये खुद नबी-ए-करीम 
सल्लल्लाहु अलैहि व सलल्‍लम ने एक दुआ तल्कीन फरमाई है, वह यह 
है किः 
(॥०५५०० 5 ;75॥5 ५! 3 (६॥ 
ऐ अल्लाह! मेरे लिये आप पसन्द फरमा दीजिये कि मुझे कौन 
सा रास्ता इख्तियार करना चाहिये। 
बस यह दुआ पढ़ ले, इसके अलावा एक और दुआ हुजूरे पाक 
सल्लल्लाहु अलैहि व सल्‍लम ने तल्कीन फ्रमाई है, वह यह है: 
(५/... (००.०) 5233-०3 523 (| 
ऐ अल्लाह! मेरी सही हिदायत फरमाइये और मुझे सीधे रास्ते पर 
रखिये। इसी तरह एक और मसनून दुआ हैः 
(५:५5 ७3०,) ७35) 55-४॥ ((# 
ऐ अल्लाह! जो सही रास्ता है वह मेरे दिल में डाल दीजिये 
इन दुआओं में से जो याद आ जाये उसको उसी वक्त पढ़ ले 
और अगर अरबी में दुआ याद न आये तो उर्दू ही में दुआ कर लो 
कि या अल्लाह! मुझे यह कश्मकश पेश आ गयी है, आप मुझे सही 
रास्ता दिखा दीजिये। अगर जबान से न कह सको तो दिल ही में 
अल्लाह तआला से कह दो कि या अल्लाह! यह मुश्किल और 
परेशानी आ गयी है, आप सही रास्ता दिल में डाल दीजिये, जो रास्ता 
आपकी रिजा के मुताबिक हो और जिसमें मेरे लिये खैर हो। 





झ्ल््ड इस्लाही रुतबात (40)डिननप्स 


हजरत मुफ्ती-ए-आजम रह. का मामूल 
मैंने अपने वालिद माजिद मुफ़्ती-ए-आजम पाकिस्तान हजरत 
मौलाना मुफ्ती मुहम्मद शफी साहिब रह्मतुल्लाहि अलैहि को सारी 
उम्र यह अमल करते हुए देखा, कि जब कभी कोई ऐसा मामला पेश 
आता जिसमें फौरन फैसला करना होता कि ये दो रास्ते हैं, इनमें से 
एक रास्ते को इख़्तियार करना है, तो आप उस वक्‍त चन्द लम्हों के 
लिये आंख बन्द कर लेते। अब जो शख्स आपकी आदत से वाकिफ 
नहीं उसको मालूम ही न होता कि यह आंख बन्द करके क्‍या काम 
हो रहा है, लेकिन हकीकृत में वह आंख बन्द करके जरा सी देर में 
अल्लाह तआला की तरफ रुजू कर लेते और दिल ही दिल में 
अल्लाह तआला से दुआ कर लेते, कि या अल्लाह! आप सामने यह 
कश्मकश की बात पेश आ गयी है, मेरी समझ में नहीं आ रहा है कि 
क्या फैसला करूं, आप मेरे दिल में वह बात डाल दीजिये जो आपके 
नज़्दीक बेहतर हो। बस दिल ही दिल में यह छोटा सा और मुख्तसर 
सा इस्तिखारा हो गया। 
हर काम करने से पहले अल्लाह तआला की तरफ 
रुजू कर लो 
मेरे शैख्श हज़रत डॉ. अब्दुल हई साहिब रह्मतुल्लाहि अलैहि 
फरमाया करते थे कि जो शख्स हर काम करने से पहले अल्लाह 
तआला की तरफ रुजू कर ले तो अल्लाह तआला जरूर उसकी 
मदद फरमाते हैं, इसलिये कि तुम्हें इसका अन्दाज़ा नहीं कि तुमने 
एक लम्हे के अन्दर क्‍या से क्या कर लिया, यानी उस एक लम्हे के 
अन्दर तुमने अल्लाह तआला से रिश्ता जोड़ लिया है, अल्लाह तआला 
के साथ अपना ताल्‍लुक कायम कर लिया, अल्लाह तआला से खैर 
मांग ली और अपने लिये सही रास्ता तलब कर लिया। उसका 
नतीजा यह हुआ कि एक तरफ तुम्हें सही रास्ता मिल गया, और 
दूसरी तरफ अल्लाह तआला के साथ ताल्लुक कायम करने का अज 
हि बा: : न न न 

भी मिल गया, और दुआ करने का भी अज़ व सवाब मिल गया, 
क्योंकि अल्लाह तआला इस बात को पसन्द फरमाते हैं कि बन्दा ऐसे 
मौकों पर मुझ से रुजू करता है, और उस पर ख़ास अज़ व सवाब 
भी अता फरताते हैं। 

इसलिये इन्सान को अल्लाह तआला की तरफ रुजू करने की 
आदत डालनी चाहिये, सुबह से शाम तक न जाने कितने वाकिआत 
ऐसे पेश आते हैं जिनमें आदमी को कोई फैसला करना पड़ता है कि 
यह काम करूं या न करूं, उस वक़्त फौरन एक लम्हे के लिए 
अल्लाह तआला की तरफ रुजू कर लो, या अल्लाह! मेरे दिल में वह 
बात डाल दीजिये जो आपकी रिजा के मुताबिक हो। 

जवाब से पहले दुआ का मामूल 

हकीमुल उम्मत हजरत मौलाना अशरफ अली साहिब थानवी 
रह्मतुल्लाहि अलैहि फरमाया करते थे कि कभी इसके खिलाफ नहीं 
होता कि जब भी कोई शख्स आकर यह कहता है कि हज़रत! एक 
बात पूछनी है, तो मैं उस वक़्त फौरन अल्लाह तआला की तरफ रुजू 
करता हूं कि मालूम नहीं यह क्या बात पूछेगा? ऐ अल्लाह! यह शख्स 
जो सवाल करने वाला है उसका सही जवाब मेरे दिल में डाल 
दीजिये, कभी भी इस रुजू करने को छोड़ता नहीं हूं | 

यह है अल्लाह तआला के साथ ताल्लुक, इसलिये जब भी कोई 
बात पेश आये फौरन अल्लाह तआला की तरफ रुजू कर लो | 

हमारे हजरत डॉ. अब्दुल हई साहिब रह्मतुल्लाहि अलैहि 
फरमाया करते थे कि भाई! अपने अल्लाह मियां से बातें किया करो, 
कि जहां कोई वाकिआ पेश आये, उसमें फौरन अल्लाह तआला से 
मदद मांग लो, अल्लाह तआला से रुजू कर लो, उसमें अल्लाह 
तआला से हिदायत तलब कर लो और अपनी जिन्दगी में इस काम 
की आदत डाल लो। धीरे धीरे यह चीज अल्लाह तआला के साथ 
ताल्‍लुक को मज़बूत कर देती है, और यह ताल्लुक इतना मजबूत हो 


जाता है कि फिर हर वक्‍त अल्लाह तआला का ध्यान दिल में रहता 

है। हमारे हजरत फरमाया करते थे कि तुम वे मुजाहदे और रियाजतें 
कहां करोगे जो पिछले सूफिया-ए-किराम करके चले गये, लेकिन. मैं 
तुम्हें ऐसे चुटकुले बता देता हूं कि अगर तुम उन पर अमल कर 
लोगे तो इन्शा अल्लाह जो असली मकसद है यानी अल्लाह तआला 
के साथ ताललुक का कायम हो जाना वह इन्शा अल्लाह इसी तरह 
हासिल हो जायेगा। 

अल्लाह तआला हम सब को इन बातों पर अमल करने की 
तौफीक अता फरमाये, आमीन। 

0४भी॥॥ ०) ५७५००॥ || ,०५ ,»५ 


एहसान का बदला 
'एहसान 

हदीस का तर्जुमा द 

हजरत जाबिर इब्मे अब्दुल्लाह रजियल्लाहु अन्हु फरमाते हैं कि 
नबी-ए-करीम सलल्‍लल्लाहु अलैहि व सलल्‍्लम ने इर्शाद फरमाया: जिस 
शख्स के साथ कोई नेकी की जाये और उसके पास नेकी का बदला 
देने के लिये कोई जीज़ मौजूद हो तो उसको चाहिये कि वह उस 
नेकी का बदला दे, और अगर उसके पास कोई ऐसी चीज न हो 
जिस से वह नेकी का बदला दे सके तो कम से कम यह करे कि जो 
नेकी उसके साथ की गयी है, उसका तज़्किरा करे, उसकी तारीफ 
करे कि फलां ने मेरे साथ यह एहसान और नेकी की है, इसलिये कि 
जिस शख्स ने उसकी तारीफ कर दी तो गोया उसका शुक्रिया अदा 
' कर दिया। और अगर उस शख्स ने उस नेकी और एहसान को 


छुपाकर रखा तो उसने उसकी नाशुक्री की। और जो शख्स उस 

चीज से आरास्ता हुआ जो उसको नहीं दी गयी तो उसने गोया झूठ 
के दो कपड़े पहने। यह तो हदीस का तर्जुमा था। 

नेकी का बदला 

हुज़्रे अक्दस सल्लल्लाहु अलैहि व सलल्‍लम ने इस हदीस में दो 
बातों की तालीम दी है, एक यह कि अगर कोई शख्स किसी दूसरे के 
साथ अच्छा बर्ताव करे, या कोई नेकी करे, तो उसको चाहिये कि 
जिसने उसके साथ नेकी की है, उसको उसका कुछ न कुछ बदला 
दे। दूसरी हदीस में इसी बदले को “मुकाफात” से ताबीर फरमाया है, 
यह बदला जिसका जिक्र हुजूरे अक्दस सललल्लाहु अलैहि व सल्लम 
फरमा रहे हैं इसका मतलब यह है कि आदमी इस एहसास के साथ 
दूसरे से अच्छा बर्ताव करे कि उसने चूंकि मेरे साथ नेकी की है तो 
मैं भी उसके साथ कोई नेक सुलूक करूं। यह बदला देना तो हुजूरे 
अक्दस सल्लल्लाहु अलैहि व सल्‍्लम की सुन्नत है, इसलिये कि हुजूरे 
अक्दस सलल्‍्लल्लाहु अलैहि व सल्‍लम की आदत यह थी कि जब कोई 
शख्स आपके साथ अच्छा मामला करता, या कोई हदिया पेश करता 
तो आप उसको बदला दिया करते थे, और उसके साथ भी अच्छाई 
का मामला किया करते थे। इसलिये यह बदला तो अज व सवाब का 
सबब है। 


“'न्यौता* देना जायज नहीं 

एक बदला वह है जो आज हमारे समाज में फैल गया है, वह 
यह कि किसी को बदला देने को दिल तो नहीं चाह रहा है लेकिन 
इस गर्ज से दे रहा है कि अगर मैं नहीं दूंगा तो समाज में मेरी नाक 
कट जायेगी, या इस नियत से दे रहा है कि इस वक्त दे रहा हूं तो 
मेरे यहां शादी विवाह के मौके पर यह देगा, जिसको “न्यौता” कहा 
जाता है, यहां तक कि बाज इलाकों में यह रिवाज है कि शादी विवाह 
के मौके पर कोई किसी को क॒छ देता है तो उसकी बाकायदा 
फेहरिस्त बनती है, कि फलां शख्स ने इतने दिये, फुलां शख्स ने 

इतने दिये। फिर उस फेहरिस्त को महफूज रखा जाता है और फिर 
जब उस शख्स के यहां शादी विवाह का मौका आता है तो जिसने 
दिया था उसको पूरी उम्मीद होती है कि मैंने उसको जितना दिया 
था, यह कम से कम उतना ही मुझे वापस देगा, और अगर उस से 
कम दे तो फिर गिले शिकवे लड़ाईयां शुरू हो जाती हैं, यह “बदला 
बहुत ख़राब है और इसी को कुरआने करीम में सूर: रूम में “सूद' 
से ताबीर फरमाया है, फरमाया: 
ददुज पु व 8५938 05 0०५ 0 के उर9 ७ की एड 
(7%७०३)३-). 5492 [& 56 | ८5 554:59/65 0५ 
“यानी तुम लोग जो सूद देते हो ताकि लोगों के मालों के साथ 
मिलकर उसमें इजाफा हो जाये, तो याद रखो कि अल्लाह तआला के 
नज्दीक उसमें इजाफा नहीं होता, और जो तुम अल्लाह तआला की 
रिजा की खातिर जकात देते हो, तो यही लोग अपने मालों में 
इजाफा कराने वाले हैं”। 
इस आयत में इस “न्यौता” को सूद से ताबीर किया है। इसलिये 
अगर कोई शख्स दूसरे को इस नियत से दे कि चूंकि उसने मुझे 
शादी के मौके पर दिया था, अब मेरे जिम्मे फर्ज है कि मैं भी उसको 
ज़रूर दूं, अगर मैं नहीं दूंगा तो समाज में मेरी नाक कट जायेगी 
और यह मुझे कर्जदार समझेगा, यह देना गुनाह में दाख़िल है, इसमें 
कभी मुब्तला नहीं होना चाहिये, इसमें न दुनिया का कोई फायदा है 
और न ही आखिरत का कोई फायदा है। 
मुहब्बत की ख़ातिर बदला और हदिया दो 
लेकिन एक वह “बदला” जिसकी तल्कीन हुजूरे अक्दस सलल्‍्ल. 
फरमा रहे हैं, यानी देने वाले के दिल में यह ख्याल पैदा न हो कि 
जो मैं दे रहा हूं इसका बदला मुझे मिलेगा, बल्कि उसने सिफ 
मुहब्बत की खातिर अल्लाह को राजी करने के लिये अपने बहन या 
भाई को कुछ दिया हो, जैसा कि हुज़ूरे अक्दस सल्लल्लाई अलैहि व 

सलल्‍्लम का इर्शाद है: 
॥/ 9०-७३ 

यानी आपस में एक दूसरे को हदिये दिया करो, इस से आपस 
में मुहब्बत पैदा होगी। इसलिये अगर आदमी हुज़ूरे पाक सल्लल्लाहु 
अलैहि व सलल्‍लम के इस इर्शाद पर अमल करने के लिये अपने दिल 
के तकाजे से दे रहा है और उसके दिल में दूर दूर तक यह ख़्याल 
नहीं है कि इसका बदला भी मुझे मिलेगा, तो यह देना बड़ी बर्कत की 
चीज है, और जिस शख्स को वह हदिया दिया गया वह भी यह 
समझ कर न ले कि यह “न्यौता” है, और इसका बदला मुझे अदा 
करना है, बल्कि वह यह सोचे कि यह मेरा भाई है, इसने मेरे साथ 
एक अच्छाई की है, तो मेरा दिल चाहता है कि मैं भी उसके साथ 
अच्छाई करूं और मैं भी अपनी ताकत के मुताबिक उसको हदिया 
देकर उसका दिल खुश करूं, तो इसका नाम है “मुकाफात” जिसकी 
हुजूरे अक्दस सल्लल्लाहु अलैहि व सल्‍लम ने ताकीद फरमाई है, यह 
पसन्दीदा है, और इसकी कोशिश करनी चाहिये। 

बदला देने में बराबरी का लिहाज मत करो. 

इस “मुकाफात” यानी बदले का नतीजा यह होता है कि जब 
दूसरा शख्स तुम्हारे हदिये का बदला देगा तो उस बदले में इसका 
लिहाज नहीं होगा कि जितना कीमती हदिया उसने दिया था उतना 
ही कीमती हदिया मैं भी दूं, बल्कि मुकाफात करने वाला यह सोचेगा 
कि उसने अपनी गुन्जाइश और हिम्मत के मुताबिक बदला दिया था 
मैं भी अपनी गुन्जाइश और हिम्मत के मुताबिक बदला दूं । जैसे किसी 
ने आपको बहुत कीमती तोहफा दे दिया था, अब आपकी गुन्जाइश 
कीमती तोहफा देने की नहीं है, तो आप छोटा और मामूली तोहफा 
देते वक्‍त शर्माएं नहीं, इसलिये कि उसका मकसद भी आपका दिल 
खुश करना था और आपका मकसद भी उसका दिल खुश करना है, 


और दिल छोटी चीज से भी खुश हो जाता है। यह न सोचें कि 

जितना कीमती तोहफा उसने मुझे दिया था मैं भी उतना ही कीमती 
तोहफा उसको दूँ, चाहे इस मकसद के लिये मुझे कर्ज लेना पड़े, 
चाहे रिश्वत लेनी पड़े, या इसके लिये मुझे ना जायज़ आमदनी के 
ज़राए इख्तियार करने पड़ें, हरगिज़ नहीं, बल्कि जितनी गुन्जाइश 
और हिम्मत उसके मुताबिक तोहफा दो। 

तारीफ करना भी बदला है 

बल्कि इस हदीस में यहां तक फरमा दिया कि अगर तुम्हारे पास 
हदिये का बदला देने के लिये कुछ नहीं है तो फिर “मुकाफात” का 
एक तरीका यह भी है कि तुम उसकी तारीफ करो, और लोगों को 
बताओ कि मेरे भाई ने मेरे साथ अच्छा सुलूक किया और मुझे हदिये 
में यह ज़रूरत की चीज़ दे दी, यह कह कर उसका दिल खुश कर 
देना भी एक तरह का बदला है। 

हजरत डॉ. अब्दुल हई साहिब रह. का अन्दाज 

मेरे हजरत डॉ. अब्दुल हई साहिब रहमतुल्लाहि अलैहि फरमाया 
करते थे कि जब कोई शख्स मुहब्बत से कोई चीज हदिये के तौर पर 
लेकर आये तो कम से कम उस पर खुशी का इजहार करके उसका 
दिल खुश करो, ताकि उसको यह मालूम हो जाये कि तुम्हें उस 
हदिये से खुशी हुई है। 

चुनांचे मैंने हज़रते वाला को देखा कि जब कोई शख्स आपके 

पास कोई हदिया लेकर आता तो आप बहुत खुशी सी उसंको कबूल 
फरमाते, और फरमाते कि भाई! यह तो हमारी पसन्द की और जरूरत 
की चीज़ है, आपका यह हदिया तो हमें बहुत पसन्द आया, हम तो 
यह सोच रहे थे कि बाजार से यह चीज खरीद लेंगे। 

ये अल्फाज इसलिये फरमाते ताकि देने वाले को यह एहसास हो 
कि उनको मेरे हदिये से ख़ुशी हुई है, और इस हदीस पर अमल भी 
हो जाये। इसलिये उसकी तारीफ करनी चाहिये और छुपा कर बैठना 

करना यह उस हदिये की नाशुक्री है। 


छुपाकर हदिया देना 

एक बार एक साहिब हज़रंत डॉ. साहिब रह्मतुल्लाहि अलैहि की 
खिदमत में आये, और मुसाफा करते हुए चुपके से कोई चीज़ बतौर 
हदिया के दे दी, इसलिये कि यह भी एक तरीका है कि चुपके से 
मुसाफा करते हुए हदिया दे दिया जाये। तो उन साहिब ने भी ऐसा 
ही किथा। 

हजरते वाला ने उनसे पूछा कि यह क्या है? 

उन्होंने जवाब दिया कि हजरत हदिया पेश करने को दिल चाह 
रहा था। 
हजरत ने फरमाया कि यह बताओ कि इस तरह छुपाकर देने 
का क्‍या मतलब है? क्‍या तुम चोरी कर रहे हो, या मैं चोरी कर रहा 
हूं? जब न तुम चोरी कर रहे हो, और न मैं चोरी कर रहा हूं, बल्कि 
हुजूरे अक्दस सललल्लाहु अलैहि व सल्‍लम के एक इर्शाद पर अमल 
करना चाहते हैं तो फिर इसको इस तरह छुपाने की क्‍या जरूरत है, 
यह तो एक मुहब्बत और तालल्‍लुक का इजहार है, सब के सामने पेश 
कर दो, इसमें कोई हर्ज नहीं । 

बहर हाल! हदिये के जरिये असल में दिल की मुहब्बत का 
इजहार है, चाहे वह चीज़ छोटी हो या बड़ी हो। और जब कोई 
शख्स तुम्हें कोई चीज दे तो तुम उसका बदला दे दो, या कम से 
कम उसकी तारीफ कर दो। 

परेशानी में दुरूद शरीफ की कसरत क्‍यों? 

एक बार हमारे हज़रत डॉ. साहिब रह्मतुल्लाहि अलैहि ने इर्शाद 
फ्रमाया कि जब तुम किसी मुश्किल और परेशानी में हो तो उस 
वक्‍त दुरूद शरीफ कसरत से पढ़ा करो, फिर उसकी वजह बयान 
करते हुए फरमाया कि मेरे जौक में एक बात आती है, वह यह कि 
हदीस शरीफ में आता है कि हुजूरे अक्दस सल्लल्लाहु अलैहि व 

सलल्‍लम का उम्मती जब भी हुजूरे पाक सल्लल्लाहु अलैहि व सल्‍्लम 
पर दुरूद भेजता है, तो वह दुरूद शरीफ हुजूरे अक्दस सल्लल्लाहु 
अलैहि व सल्‍लम की ख़िदमत में फरिश्ते पहुंचाते हैं, और जाकर अर्ज 
करते हैं कि आपके फुलां उम्मती ने आपंकी ख़िदमत में दुरूद शरीफ 
का यह हदिया भेजा है। 
और दूसरी तरफ जिन्दगी में हुजूरे अक्दस सल्लल्लाहु अलैहि व 
सलल्‍लम की सुननत यह थी कि जब कभी कोई शख्स आपकी खिदमत 
में कोई हदिया पेश करता तो आप उसकी “मुकाफात” (यानी बदला) 
जरूर फरमाते थे, उसके बदले में उसके साथ कोई नेकी जरूर 
फरमाते थे। . 
इन दोनों बातों के मिलाने से यह समझ में आता है कि जब तुम 
हुज़ूरे अक्दस सललल्लाहु अलैहि व सल्‍लम की ख़िदमत में दुरूद 
भेजोगे तो यह मुम्किन नहीं है कि सरकारे दो आलम सल्लल्लाहु 
अलैहि व सल्‍लम उसका बदला न दें, बल्कि बदला ज़रूर देंगे, और 
वह बदला यह होगा कि आप सलल्‍्लल्लाहु अलैहि व सल्‍लम उस 
उम्मती के हक में दुआ करेंगे कि ऐ अल्लाह! यह मेरा उम्मती जो 
मुझ पर दुरूद शरीफ भेज रहा है, वह फुलां मुश्किल और परेशानी में. 
मुब्तला है, ऐ अल्लाह! उसकी मुश्किल दूर फरमा दीजिये। 
तो इस दुआ की बर्कत से इन्शा अल्लाह, अल्लाह तआला तुम्हें 
उस मुश्किल से नजात अता फरमायेंगे। इसलिये जब कभी कोई 
परेशानी आए तो उस वक्‍त हुज़्रे अक्दस सलल्‍लल्लाहु अलैहि व 
सलल्‍लम पर दुरूद शरीफ की कसरत करें | 


खुलासा 

खुलासा यह है कि हुजूरे अक्दस सलल्‍्लल्लाहु अलैहि व सल्‍्लम ने 
इस हदीस में पहली तालीम यह दी कि जब कोई शख्स तुम्हारे साथ 
नेकी करे, तो तुम उसको बदला देने की कोशिश करो, और इस 
नियत से बदला दो कि चूंकि यह हुज़ूरे अक्दस सलल्‍्लल्लाहु अलैहि व 

सल्लम की सुन्‍नत है कि आप बदला दिया करते थे, इसलिये मैं भी 

बदला दे रहा हूं, लेकिन कर्ज वाला बदला न हो “न्यौता” वाला 

बदला न हो, बल्कि वह बदला अल्लाह तआला को राजी करने के 

लिये और हुजूरे अक्दस सल्लल्लाहु अलैहिं व सल्‍लम की सुन्नत पर 

अमल करने के लिये हो। अल्लाह तआला हम सब को इन बातों पर 

अमल करने की तौफीक अता फरमाये, आमीन। 

0३ ०) थी। ५५०॥ ८9०५७. ५ 





की तामीर की अहमियत 

तम्हीद 

जनाबे सदर, मेहमानाने ग्रांमी और सम्मानित हाजिरीना अस्सलामु 
अलैकम व रह्मतुल्लाहि व ब-रकातुहू | हम सब के लिये यह बड़ी 
सआदत का मौका है कि आज हम सब का एक मस्जिद की तामीर 
की बुनियाद रखने में हिस्सा लगने वाला है, मस्जिद की तामीर करना 
या उसमें किसी तरह का हिस्सा लेना एक मुसलमान के लिये बड़ी 
खुश नसीबी की बात है। जो आयत अभी मैंने आपके सामने पढ़ी है 
उसमें अल्लाह तआला ने इर्शाद फ्रमाया कि अल्लाह तआला की 
मस्जिदें सिर्फ वही लोग आबाद करते हैं जिनका अल्लाह पर और 
आखिरत के दिन पर ईमान हो। इसलिये मस्जिद की तामीर इन्सान 
के ईमान की अलामत और निशानी है, और उसके ईमान का सब से 
मय 33332 3-33 मय पल प ७ कण जकज पप थ सपजसप अप कब सबब पर 


ब्च्य्ब्इस्लाही खुतबात 
पहला तकाजा है। 
मस्जिद का मकाम 


इस्लामी समाज में मस्जिद को जो मकाम हासिल है वह किसी 
मुसलमान से पोशीदा नहीं। नबी-ए-करीम सलल्‍लल्लाहु अलैहि व 
सलल्‍लम ने नमाज़ को दीन का सतून करार दिया और फरमाया कि 
जो शख्स नमाज कायम करता है वह दीन को कायम करता है, और 
जो शख्स नमाज़ को छोड़ता है वह दीन के बुनियादी सतून को 
तोड़ता है। और चूंकि वही नमाज़ अल्लाह तआला के यहां सही 
मायने में मकबूल है जो नमाज जंमाअत के साथ मस्जिद में अदा की 
जाये, और जो नमाज़ घर के अन्दर पढ़ ली जाये, उसको फुकहा की 
इस्तिलाह में “अदा-ए-कासिर” (ना मुकम्मल अदा) कहा जाता है। 
यानी वह नमाज़ नाकिस है। नमाज़ की कामिल अदाएगी यह है कि 
इन्सान जमाअत के साथ मस्जिद में नमाज अदा करे। 

मुसलमान और मस्जिद 

इसलिये मुसलमानों की यह खुसूसियत रही है कि वे जहां कहीं 
गये और जिस ख़ित्ते और इलाके में पहुंचे वहां पर अपना घर तामीर 
हुआ हो या न हुआ हो, लेकिन सब से पहले उन्होंने वहां जाकर 
अल्लाह के घर की बुनियाद डाली और ऐसे संगीन और खतरनाक 
हालात में भी इस फरीजे को नहीं छोड़ा जब कि उनकी जानों पर 





बनी हुई थी, और जब कि माल की भी कमी थी, फाके व तंगी का 


दौर दौरा था, उन हालात में भी उम्मते मुस्लिमा ने मस्जिद की 
तामीर को किसी हाल में पीठ पीछे नहीं डाला। 

दक्षिण अफरीका का एक वाकिआ 

मुझे याद आया, आज से तकरीबन सात साल पहले मुझे दक्षिण 
अफरीका जाने का इत्तिफाकु हुआ, दक्षिण अफ्रीका वह मुल्क है जो 
अफरीका के बर्रें आजम में इन्तिहाई दक्षिणी किनारे पर वाके है, और 
उसका मश्हूर शहर कैपटॉऊन सारी दुनिया में मश्हूर है, उस शहर में 

जाकर मैंने देखा कि वहां पर ज्यादा तर “मलाया” के लोग आबाद हैं 
जो आजकल “मलेशिया” कहलाता है। जो मुसलमान वहां आबाद हैं 
उनमें अस्सी फीसद “मलाया” के लोग हैं। मैंने पूछा कि “मलाया” के 
लोग यहां कैसे पहुंच गये, तो उस वक्त मुझे उसकी बड़ी अजीब 
तारीख बताई गयी, जो हम सब के लिये इब्शत का सामान है। 


““मलाया”' वालों का कैपटॉऊन आना 

लोगों ने बताया कि यह असल में “मलाया” के वे लोग हैं कि 
जब अंग्रेजों ने “मलाया” की रियासत पर कब्जा किया और उनको 
गुलाम बनाया (जिस तरह हिन्दुस्तान पर कब्जा किया था और उनको 
गुलाम बनाया था) तो ये वे लोग थे जो अंग्रेजों की हुकूमत को 
तस्लीम करने के लिये तैयार नहीं थे। चुनांचे ये लोग अंग्रेजों से 
आजादी हासिल करने के लिये जिहाद करते रहे। चूंकि ये लोग 
बेसरों सामान थे, इनके पास वसाइल कम थे, इसलिये अंग्रेज इन पर 
गालिब आ गये, और अंग्रेजों ने इनको गिरफ्तार करके इनके पांव में 
बेडियां डाल कर और गुलाम बनाकर कैपटॉऊन ले आये, इस तरह 
इन मलाया के मुसलमानों की एक बड़ी तायदाद यहां पहुंच गयी, 
आज ये अंग्रेज और पश्चिमी मुल्क वाले बड़ी रवादारी और लोकतन्त्र 
और इजाहरे राय की आजादी का सबक देते हैं, लेकिन उस वक्‍त 
उनका यह हाल था कि जिनको गुलाम बनाया था, उनके पांव में 
बेडियां डाल दी थीं और उनको अपने दीन और अकीदे के मुताबिक 
नमाज पढ़ने की भी इजाजत नहीं थी, वे अगर अपने घर में भी 
नमाज पढ़ना चाहते तो उसकी भी उनको इजाजत नहीं थी। अगर 


कोई शख्स नमाज़ पढ़ता हुआ पाया जाता तो उसके ऊपर हन्टर 
बरसाये जाते थ। 

रात की तन्‍्हाई में नमाज की अदाएगी 

उन लोगों से दिन भर मेहनत मजदूरी के काम लिये जाते, 
मशक्कत वाले काम उनसे लिये जाते और शाम को खाना खाने के 

बाद जब उनके आका सो जाते तो सोते वक्‍त उनके पांव की बेड़ियां 
खोली जाती ताकि ये अपने बैरकों में जाकर सो जायें, लेकिन जब 
उनकी बेड़ियां खोल दी जातीं और उनके आका सो जाते तो ये लोग 
चुपके चुपके एक एक करके वहां से निकल कर पहाड़ की चोटी पर 
जाकर पूरे दिन की नमाजें इकट्ठे जमाअत से अदा करते, इसी तरह 
ये लोग एक मुद्दत तक नमाज़ें अदा करते रहे | 

नमाज़ पढ़ने की इजाजत दी जाये 

अल्लाह का करना ऐसा हुआ कि कैपटॉऊन पर डच कौम ने 
हमला कर दिया, ताकि कैपटॉऊन पर कब्ज़ा कर लें। चूंकि “मलाया“ 
के ये लोग बड़े लड़ाके थे, और बड़े बहादुर थे, और इनकी बहादुरी 
के करिश्मे अंग्रेज़ देख चुके थे, इसलिये अंग्रेजों ने इनसे कहा कि 
हमारे दुश्मनों का मुकाबला करने के लिये हम तुम्हें आगे करते हैं, 
तुम उनसे मुकाबला करो और लड़ो, ताकि ये लोग कैपटॉऊन पर : 
कब्जा न कर लें। उन “मलाया” के मुसलमानों ने उनसे कहा कि 
तुम हुक्मरानी करो या डच हुक्मरानी करे, हमारे लिये तो कोई फर्क 
नहीं पड़ता, सिर्फ आकाओं की तब्दीली की बात है। आज तुम आका 
हो कल को उनका कब्जा हुआ तो वे लोग आका बन जायेंगे। उनके 
आने या न आने से कोई फर्क नहीं पड़ता। अगर आप कहते हैं कि 
हम उनसे लड़े तो हम लड़ने को तैयार हैं, लेकिन हमारा एक 
मुतालबा है, वह यह कि इस कैपटॉऊन की जमीन पर हमें नमाज़ 
पढ़ने की इजाजत दी जाये और एक मस्जिद तामीर करने की 
इजाज़त दी जाये। द 

सिर्फ मस्जिद बनाने का मुतालबा 

देखिये! उन्होंने पैसे का कोई मुतालबा नहीं रखा, आज़ादी का 
मुतालबा नहीं किया, कोई और दुनियावी मुतालबा नहीं किया, 
मुतालबा किया तो सिर्फ यह कि हमें मस्जिद तामीर करने की 
इजाजत दी जाए। चुनांचे उन्होंने बड़ी बहादुरी से डच कौम का 
हि 3-3 333 35% _335:32:3,32 "7:32: 

मुकाबला किया, यहां तक कि उनको पीछे हटने पर मजबूर कर दिया 
और इनको फतह हो गयी, तो उन्होंने कहा कि हमने जो मस्जिद 
तामीर करने की इजाजत का मुतालबा किया था वह पूरा किया 
जाये। चुनांचे उनको इजाजत मिल गयी, और पूरे कैपटॉऊन में 
पहली मस्जिद इस हालत में तामीर की गयी कि उन बेचारों के पास 
न आलात व असबाब थे और न ही तामीर करने के लिये सरमाया 
था, यहां तक कि किबले का सही रुख मालूम करने के लिये भी कोई 
जरिया नहीं था, सिर्फ अन्दाजे से किबले का रुख़ मुताय्यन किया । 
चुनांचे उसका रुख किबले की सही सिम्त से २० या २५ डिग्री हटा 
हुआ है, आज उस मस्जिद में सफुं टेढ़ी करके बनाई जाती हैं। 
तो उन्होंने न तो यह मुतालबा किया कि हमें रहने के लिये 
मकान दो, न यह मुतालबा किया कि हमें पैसे दो, न यह मुतालबा 
किया कि हमारे खाने पीने का बन्दोबस्त करो, बल्कि पहला मुतालबा _ 
यह किया कि हमें मस्जिद बनाने की इजाजत दो। यह है एक उम्मते 
मुस्लिमा की तारीख, कि उसने मस्जिद की तामीर को हर चीज़ पर 
 मुकद्दम रखा और उन हालात में भी मस्जिद के तामीर के फरीजे को 
नहीं छोड़ा! 
ईमान की मिठास किसको? 
हकीकत में ईमान की मिठास उन्हीं जैसे लोगों को नसीब होती 
है, हमें और आपको लो बैठे बिठाए यह दीन हासिल हो गया, 
मुसलमान मां बाप के घर में पैदा हो गये और अपने मां बाप को 
मुसलमान पाया, इस दीन को हासिल करने के लिये कोई कुरबानी 
नहीं दी, कोई पैसा खर्च नहीं किया, कोई मेहनत नहीं की, इसका 
नतीजा यह है कि इस दीन की हमारे दिलों में कोई क॒द्र नहीं, 
लेकिन जिन लोगों ने इस काम के लिये मेहनत की, कुरबानियां दीं, 
मशक्‍कतें झेलीं, उनको हकीकत में ईमान की सही मिठास नसीब 


होती है। क्‍ 

हमें शुक्र करना चाहिये 

यह वाकिआ मैंने इसलिये बयान किया कि हम अल्लाह तआतला 
का शुक्र अदा करें कि अल्लाह तआला के फज़्ल व करम से मस्जिद 
की तामीर करने में हम पर कोई पाबन्दी नहीं, कोई परेशानी और 
उलझन नहीं, बल्कि जब और जहां मस्जिद बनाना चाहें, मस्जिद बना 
. सकते हैं, इसलिए मस्जिद की तामीर का यह मौका हम सब के लिये 
बड़ी सआदत का मौका है। और इस तामीर में जो शख्स भी जिस 
जिहत से पैसे से, या किसी भी तरह की कोशिश से जिस तरह भी 
मुम्किन हो, हिस्सा ले तो उसके लिये बड़ी अजीम सआदत की बात 
है । 

मस्जिद की आबादी नमाजियों से 

दूसरी बात मुझे यह अर्ज करनी है कि मस्जिद की तामीर 
दीवारों से, बलाकों से, ईंटों से, पलास्टर से और चूना पत्थर से नहीं 
होती, आपको मालूम है कि मदीना मुनव्वरा में नबी-ए-करीम 
सलल्‍्लल्लाहु अलैहि व सल्‍लम ने सब से पहले जो मस्जिद तामीर 
फरमाई यानी मस्जिदे नबवी, उसकी छत भी पक्‍की नहीं थी, उसकी 
दीवारें भी पक्की नहीं थीं, बल्कि खजूर के पत्तों की दीवारें खड़ी कर 
दी गयी थीं। लेकिन रूए जमीन. पर मस्जिदे हराम के बाद उस से 
ज्यादा अफज़ल मस्जिद कोई वजूद में नहीं आई, इस से मालूम हुआ 
कि मस्जिद इन दीवारों का नाम नहीं, मस्जिद इन मीनारों का नाम 
नहीं, इस मेहराब और इन पत्थर और चूने का नाम नहीं, बल्कि 
मस्जिद हकीकत में सज्दा करने वालों का नाम है। अगर बड़ी 
आलीशान मस्जिद तामीर कर दी गयी और उस पर दुनिया भर की 
दौलत खर्च करके उस पर नक्शो निगार बना दिये गये, लेकिन वह 
मस्जिद नमाज पढ़ने वालों से खाली है तो वह मस्जिद आबाद नहीं 
है, बल्कि वह मस्जिद वीरान है। इसलिये मस्जिद की आबादी वहां 
पर नमाज पढ़ने वालों से और वहां पर जिक्र करने वालों से होती 

कियामत के करीबी जमाने में मस्जिदों की हालत 
नबी-ए-करीम सल्लल्लाहु अलैहि व सल्‍लम ने कियामत के 
करीब के हालात की पेशीन गोई (भविष्य वाणी) करते हुए फरमाया 
था कि आखरी दौर में ऐसा जमाना आ जायेगा कि: 
५ >> (४0७ 8 ० (4५-92: 

यानी बजाहिर उनकी मस्जिदें आबाद होंगी, तामीर शुदा होंगी 
और देखने में बड़ी आलीशान मस्जिदें नज़र आयेंगी, लेकिन अन्दर से 
वे वीरान होंगी। इसलिये कि उनमें नमाज़ पढ़ने वाले बहुत कम होंगे, 
और जिन कामों के लिये मस्जिद बनाई जाती है उन कामों की 
अदाएगी करने वाले बहुत कम होंगे। ऐसी मस्जिद के बारे में 
फरमाया कि बजाहिर वह आबाद है लेकिन हकीकत में वह वीरान है। 
इसी की तरफ इकबाल मरहूम ने इस शेर में इशारा किया कि: 

मस्जिद तो बना दी शब भर में ईमान की हरारत वालों ने 

मन अपना पुराना पापी है, बरसों में नमाजी बन न सका 

इख्तिताम 

बहर हाल! जो लोग इस मस्जिद की तामीर में जिस तरीके से 
भी हिस्सा ले रहे हैं उनके लिये बड़ी सआदत की बात है, अल्लाह 
तआला इस काम की मुश्किलों को उनके लिये आसान फरमाये और 
इसको मुकम्मल फ्रमाए, आमीन। | 

लेकिन यह बात कभी न भूलिये कि मस्जिद के सिलसिले में 
हमारा फरीजा सिर्फ इमारत खड़ी कर देने पर ख़त्म नहीं होता, 
बल्कि इमारत खड़ी कर देने के बाद यह भी हमारे फराइज में 
दाखिल है कि हम उसको नमाज़ से आबाद करें, तिलावत से आबाद 
करें, अल्लाह के जिक्र से आबाद करें। इस्लामी समाज में मस्जिद 
हकीकत में एक मर्कजी मकाम की हामिल है, इसलिये कि वहां सीरत 
की तामीर होती है, वहां क्रिदार की तामीर होती है, अच्छे अख्लाक 

की तामीर होती है, इन्हीं कामों के लिये इस मस्जिद को तामीर किया 
जा रहा है, ताकि यह मस्जिद जाहिरी एतिबार से भी आबाद हो और 
बातिनी एतिबार से भी आबाद हो। अल्लाह तआला से दुआ है कि 
इस मस्जिद की तामीर को तमाम मौहल्ले वालों के लिये खैर व 
बर्कत का जरिया बनाये और तमाम मौहल्ले वालों को इस सिलसिले 
में अपने फराइज को अदा करने की तौफीक अता फरमाये और इस 
मस्जिद को सही मायने में आबाद रखने की तौफीक अता फरमाये, 


आमीन | 
(३४ (७) 4॥ ५०० ८४9०५) ५ 

हलाल रोजी की तलब 
एक दीनी फरीजा 

हलाल रोजी की तलब दूसरे दर्जे का फरीजा 

हज़रत अब्दुल्लाह बिन मसऊद रजियल्लाहु अन्हु से रिवायत है 
कि हुज़ूरे अक्दस सल्लल्लाहु अलेहि व सलल्‍्लम ने इर्शाद फरमाया कि 
हलाल रिज़्क को तलब करना दीन के सब से पहले फरीजे के बाद 
दूसरे दर्जे का फरीजा है। अगरचे सनद के एतिबार से मुहद्दिसीन ने 
इस हदीस को जईफ (कमजोर) कहा है, लेकिन उलमा-ए-उम्मत ने 
इस हदीस को मायने के एतिबार से कबूल किया है, और इस बात 
पर सारी उम्मत के उलमा का इत्तिफाक है कि मायने के एतिबार से 
यह हदीस सही है, इस हदीस में हुजूर नबी-ए-करीम सल्लल्लाहु 
अलैहि व सल्‍लम ने एक अज़ीम बयान फरमाया है, वह यह कि 
हलाल रिज़्क को तलब करना दीन के पहले फ्राइज के बाद दूसरे 
दर्ज का फरीज़ा है। यानी दीन के सब से पहले फराइज तो वे हैं, 
जो अर्काने इस्लाम कहलाते हैं और जिनके बारे में हर मुसलमान 
जानता है कि ये चीजें दीन में फर्ज हैं, जैसे नमाज पढ़ना,. जकात 

अदा करना, रोज़े रखना, हज करना वगैरह। ये सब दीन के सब से 
पहले फराइज़ हैं। हुजूरे अक्दस सल्लल्लाहु अलैहि व सलल्‍लम फरमाते 
हैं कि इन दीनी फराइज़ के बाद दूसरे दर्जे का फु्रीजा “रिज़्के 
हलाल को तलब करना और हलाल रोजी को हासिल करने की 
कोशिश करना” है, यह एक मुख्तसर सा इर्शाद और मुख्तसर सी 
तालीम है, लेकिन हदीस में बड़े अजीम उलूम बयान फरमये गये हैं। 
अगर आदमी इस हदीस में गौर करे तो दीन की समझ अता करने 
के लिये इसमें बड़ा सामान है। 


हलाल रिज़्क की तलब दीन का हिस्सा है 

इस हदीस़ से पहली बात तो यह मालूम हुई कि हम और आप 
हलाल रिज़्क की तलब में जो कुछ कार्रवाई करते हैं, चाहे वह 
तिजारत हो, चाहे वह खेती बाड़ी हो, चाहे वह नौकरी हो, चाहे वह 
मजदूरी हो, ये सब काम दीन से ख़ारिज नहीं हैं, बल्कि ये सब भी 
दीन का हिस्सा हैं, और न सिर्फ यह कि ये काम जायज और दुरुस्त 
हैं बल्कि उनको फरीजा करार दिया गया है, इसलिये अगर कोई 
शख्स यह काम न करे, और हलाल रिज़्क की तलब न करे बल्कि 
हाथ पर हाथ रख कर घर में बैठ जाये तो वह शख्स फरीजे के 
छोड़ने का गुनाहगार होगा, इसलिये कि उसने एक फर्ज और वाजिब 
काम को छोड़ रखा .है। क्योंकि शरीअत का मुतालबा यह है कि 
इन्सान सुस्त और बेकार होकर न बैठ जाये, और किसी दूसरे का 
मोहताज न बने, अल्लाह तआला के सिवाए किसी दूसरे के सामने 
हाथ न फैलाये, और इन चीजों से बचने का रास्ता हुजूरे अक्दस 
सल्लल्लाहु अलैहि व सल्‍्लम ने यह इर्शाद फुरमाया कि आदमी अपनी 
वुसअत और कोशिश के मुताबिक हलाल रिज़्क तलब करता रहे 
ताकि दूसरे के समने हाथ फैलाने की नौबत न आये। क्योंकि जिस 
तरह अल्लाह तआला ने अपने हुकूक हमारे ऊपर वाजिब फरमाये हैं 
इसी तरह कुछ हुकूक हमारे ऊपर हमारे नफ़्स से मुताल्लिक और 
हमारी जात से मुताल्लिक और हमारे घर वालों से मुताल्लिक भी 

वाजिब फरमाये हैं, और हलाल रिज़्क की तलब के बगैर ये हुकूक 
अदा नहीं हो सकते, इसलिये इन हुकूकु की अदएगी के लिये जरूरी 
है कि आदमी हलाल रिज़्क तलब करे। 


इस्लाम में ““रह्बानियत** नहीं 

इस हदीस के ज़रिये इस्लाम ने “रह्बानियत” की जड़ काट दी। 
ईसाई मजहब में रहबानियत का जो तरीका इखि्तियार किया गया था 
कि अल्लाह तआला का कुर्ब (निकटता) और अल्लाह तआला की 
रिजा हासिल करने का रास्ता और तरीका यह है कि इन्सान अपने 
दुनियावी कारोबार को छोड़े और अपने नफ्स और जात के मुतालबों 
को खत्म करे और जंगल में जाकर बैठ जाये और वहां पर अल्लाह 
अल्लाह किया करे, बस इसके अलावा अल्लाह तआला को राजी 
करने और उसका कुर्ब हासिल करने का कोई रास्ता नहीं था, लेकिन 
अल्लाह तआला फरमाते हैं कि हमने इन्सान को पैदा किया और 
उसके अन्दर नफ़्सानी तकाजे रखे, भूख उसको लगती है, प्यास 
उसको लगती है, जिस्म ढांपने के लिये उसको कपड़े की भी जरूरत 
है, सर छुपाने के लिये उसको मकान की भी जरूरत है, ये सारे 
तकाजे हमने उसके अन्दर पैदा किये, अब हमारा मुतालबा इस 
इन्सान से यह है कि वह इन तकाजों भी को पूरा करे और उसके 
साथ साथ हमारे हुकूक भी अदा करे, तब वह इन्सान कामिल बनेगा। 
और अगर वह हाथ पर हाथ रख कर बैठ गया तो ऐसा इन्सान चाहे 
कितना ही जिक्र व शुग्ल में मश्गूल हो, लेकिन ऐसा शख्स हमारे यहां 
कबूलियत का और कुर्ब का मकाम हासिल नहीं कर सकता। 

हुजूर सललल्लाहु अलैहि व सल्‍लम 
और हलाल रिज़्क के तरीके 

देखिये! जितने अंबिया अलैहिमुस्सलाम इस दुनिया में तश्रीफ 

लाये हर एक से अल्लाह तआला ने हलाल रोजी कमाने का काम 


जरूर कराया और हलाल रिज्क के हासिल करने के लिये हर नबी ने 

जद्दोजिहद की, कोई नबी मजदूरी करते थे, कोई नबी बढ़ई का काम 
करते थे, कोई नबी बकरियां चराया करते थे, खुद हुज़्रे अक्दस 
सल्लल्लाहु अलैहि व सलल्‍लम ने मक्का मुकर्रमा के पहाड़ों पर उज्रत 
पर बकरियां चराईं, बाद में फरमाया करते थे कि मुझे याद है कि मैं 
अजयाद के पहाड़ों पर लोगों की बकरियां चराया करता था। बहर 
हाल! बकरियां आपने चराईं, मजदूरी आपने की, तिजारत आपने की। 


. चुनांचे तिजारत के सिलसिले में आपने मुल्क शाम के दो सफर किये, 
! जिसमें आप हजरत खादीजा रजियल्लाहु अन्हा का तिजारत का 


सामान लेकर शाम तश्रीफ ले गये, खेती बाड़ी आपने की, मदीना 
तैयबा से कछ फासले पर जरफ जगह थी, वहां पर आपने खेती का 
काम किया। इसलिये हलाल रोजी कमाने के जितने तरीके हैं उन 
सब में आप सल्लल्लाहु अलैहि व सल्‍लम का हिस्सा और आपकी 
सुननत मौजूद है। अगर कोई शख्स नौकरी कर रहा है तो यह नियत 
कर ले कि मैं हुजरे अक्दस सल्लल्लाहु अलेहि व सल्‍लम की इत्तिबा 
में यह नौकरी कर रहा हूं। अगर कोई शख्स तिजारत कर रहा है तो 
वह नियत कर ले कि मैं हुजूरे पाक सल्लल्लाहु अलैहि व सलल्‍लम की 
पैरवी में तिजारत कर रहा हूं और अगर कोई खेती बाड़ी कर रहा है 
तो वह नियत कर ले कि मैं नबी-ए-करीम सलल्‍्लल्लाहु अलैहि व 
सलल्‍लम की इत्तिबा में खेती बाड़ी कर रहा हूं तो इस सूरत में ये सब 
काम दीन का हिस्सा बन जायेंगे। 

मोमिन की दुनिया भी दीन है 

इस हदीस ने एक गतल फहमी पैदा कर दी है कि दीन और 
चीज का नाम है और दुनिया किसी अलग चीज का नाम है। हकीकत 
यह है कि अगर इन्सान गौर से देखे तो एक मोमिन की दुनिया भी 
दीन है, जिस काम को वह दुनिया का काम समझ रहा है यानी रिज़्क 
हासिल करने की फिक्र और कोशिश, यह भी हकीकृत में दीन ही का 
हिस्सा है। बशर्ते कि उसको सही तरीके से करे, और नबी-ए-करीम 
सल्लल्लाहु अलैहि व सल्‍लम की तालीम की इत्तिबा करे। बहर हाल! 

एक बात तो इस से यह मालूम हुई कि हलाल रिज्क की तलब भी 
दीन का हिस्सा है, अगर यह बात एक बार जेहन में बैठ जाये तो 
फिर बेशुमार गुमराहियों का रास्ता बन्द हो जाये। 


बाज सूफिया-ए-किराम का तवक्कुल करके बैठ जाना 

बाज सूफिया-ए-किराम की तरफ यह मन्सबू है और उनसे यह 
तरीका नकल किया गया है कि उन्होंने कोई पेशा इख्तियार नहीं 
किया और रिज़्क की तलब में कोई काम नहीं किया, बल्कि तवक्कुल 
की जिन्दगी इस तरह गुज़ार दी कि बस अपनी जगह पर बैठे हैं, 
अल्लाह तआला ने जो कुछ गैबं से भेज दिया उस पर शुक्र किया 
और कनाअत कर ली, अगर नहीं भेजा तो सब्र कर लिया। बाज 
सूफिया-ए-किराम से यह तर्जे अमल नकल किया गया है। इस बारे 
में यह समझ लें कि सूफिया-ए-किराम से इस किस्म का जो तर्जे 
अमल नकल किया गया है वह दो हाल से खाली नहीं, या तो वे 
सूफिया-ए-किराम ऐसे थे जिन पर किसी हालत के गल्बे की 
कैफियत तारी हुई और वह इस्तिगराक के आलम में थे, और अपने 
आम होश व हवास के आलम में नहीं थे, और जब इन्सान अपने 
होश व हवास में न हो तो वह शरीकत के अहकाम का मुकल्लफ 
नहीं होता, इस वजह से अगर उन सूफिया-ए-किराम ने यह तर्जे 
अमल इखितयार किया तो यह उनका अपना मख्सूस मामला था तमाम 
उम्मत के लिये वह आम हुक्म नहीं था, या फिर उन सूफिया-ए- 
किराम का तवक्कुल इतना जबरदस्त और कामिल था कि वे इस बात 
पर राजी थे कि अगर हम पर महीनों फाका भी गुज़रता है तो हमें 
कोई फिक्र नहीं, हम न तो किंसी के सामने हाथ फैलायेंगे न किसी 
के सामने शिकवा करेंगे, ये सूफिया बड़े हिम्मत वाले थे, बड़े आला 
दर्जे के मकामात पर फाइज थे, उनहोंने इसी पर इक्तिफा किया कि 
हम अपने जिक्र व शुग्ल में मश्गूल रहेंगे और उसके नतीजे में फाके 
की नौबत आती है तो कोई बात नहीं, और उनके साथ दूसरों के 
हुकूक वाबस्ता नहीं थे, न बीवी बच्चे थे कि उनको खाना खिलाना 

हो। इसलिये ये उन सूफिया-ए-किराम के मख्सूस हालात थे और 
उनका खास तर्जे अमल था जो आम लोगों के लिये और हम जैसे 
कमज़ोरों के लिये पैरवी के काबिल नहीं है, हमारे लिये नबी-ए-- 
करीम सल्लल्लाहु अलैहि व सल्लम ने सुन्नत का जो रास्ता बताया 
वह यह है कि रिज्के हलाल की तलब दूसरे दीनी फराइज के बाद 
दूसरे दर्जे का फरीजा है। 
तलब ““हलाल“ की हो 
दूसरी बात यह है कि रिज्क तलब करना फरीज़ा उस वक्‍त है 
_ तलब हलाल कौ हो, रोटी कपड़ा और पैसा बजाते खुद मकसूद 
नहीं है, यह नियत न हो कि बस पैसा हासिल करना है, चाहे जिस 
तरह भी हासिल हो, चाहे जायज तरीके से हासिल हो या ना जायज 
तरीके से हासिल हो, हलाल तरीके से हासिल हो या हराम तरीके से 
हासिल हो। उस सूरत में यह तलब, तलबे हलाल न हुई जिसकी 
फ्‌जीलत बयान की गयी है और जिसको फरीजा करार दिया गया है। 
क्योंकि मोमिन का यह अमल उस वक्‍त दीन बनता है जब वह 
इस्लामी तालीमात के मुताबिक उसको हासिल करे। अब अगर उसने 
हलाल व हराम की तमीज़ हटा दी और जायज व ना जायज का 
सवाल जेहन से मिटा दिया तो फिर एक मुसलमान में और काफिर में 
रिज़्क हासिल करने के एतिबार से कोई फर्क न रहा। बात जभी 
बनेगी जब वह रिज़्क तो ज़रूर तलब करे लेकिन अल्लाह तआला की 
कायम की हुई हदों के अन्दर करे, उसको एक एक पैसे के बारे में 
फिक्र लगी हो कि यह पैसा हलाल तरीके से आ रहा है या हराम 
तरीके से आ रहा है, यह पैसा अल्लाह तआला की रिज़ा के मुताबिक 
आ रहा है या उसके खिलाफ आ रहा हैं, अगर वह अल्लाह तआला 
की रिजा के खिलाफ आ रहा है तो उसको जहन्नम का अंगारा समझ 
कर छोड़े दे, कितनी बड़ी से बड़ी दौलत हो, लेकिन वह हराम तरीके 
से आ रही है तो उसको लात मार दे और किसी कीमत पर भी उस 
हराम को अपनी जिन्दगी का हिस्सा बनाने पर राजी न हो। 

मेहनत की हर कमाई हलाल नहीं होती 
बाज लोगों ने रोजी कमाने का वह जरिया इख्तियार कर रखा है 
जो हराम है और शरीअत ने उसकी इजाजत नहीं दीं। जैसे सूद को 
रोजगार का जरिया बनाया हुआ है, अब अगर उनसे कहा जाये कि 
यह तो ना जायज और हराम है, इस तरीके से पैसे नहीं कमाना 
चाहियें, तो जवाब यह दिया जाता है कि हम तो अपनी मेहनत का 
खा रहे हैं, अपनी मेहनत लगा रहे हैं, अपना वक्‍त खर्च कर रहे हैं, 
अब अगर वह काम हराम और ना जायज है तो हमारा इस से क्‍या 
ताललुक? 
खूब समझ लें कि अल्लाह तआला के यहां हर मेहनत जायज 
नहीं होती, बल्कि वह मेहनत जायज होती है जो अल्लाह तआला के 
बताये हुए तरीके के मुताबिक हो, अगर उस तरीके के खिलाफ 
इन्सान हजार मेहनत कर ले लेकिन उसके जरिये जो पैसे कमायेगा 
वे पैसे हलाल नहीं होंगे बल्कि हराम होंगे। अब कहने को तो एक 
“तवाइफ” भी मेहनत करती है, वह भी कह सकती है कि मैं अपनी 
मेहनत के जरिये पैसे कमा रही हूं, इसलिये मेरी आमदनी हलाल 
होनी चाहिये। इसी तरह आमदनी के जो हराम तरीके और जरिए हैं 
उनको यह कह कर हलाल करने की कोशिश करना -कि यह हमारी 
मेहनत की आमदनी है, शरई तौर पर इसकी कोई गुन्जाइश नहीं है। 
यह रोजगार हलाल है या हराम? 
इसलिये जब रोज़गार का कोई जरिया सामने आये तो पहले यह 
देखो कि वह तरीका जायज है या नहीं? शरीअत ने उसको हलाल 
करार दिया है या हराम? अगर शरीअत ने हराम करार दिया है तो 
फिर उस जरिया-ए-आमदनी से चाहे कितने ही दुनियावी फायदे 
हासिल हो रहे हों, इन्सान उसको छोड़ दे और उस ज़रिये को 
इख्तियार करे जो अल्लाह को राजी करने वाला हो, चाहे उसमें 
आमदनी और नफा कम हो | 

बैंक का मुलाजिम क्‍या करे? 

चुनांच बहुत से लोग बैंक की नौकरी के अन्दर मुब्तला हैं और 
बैंक के अन्दर बहुत सारा कारोबार सूद पर होता है, अब जो शख्स 
वहां पर मुलाजिम है अगर वह सूद के कारोबार में उनके साथ 
मददगार बन रहा है तो यह नौकरी ना जायज और हराम है। चुनांचे 
उलमा-ए-किराम फरमाते हैं कि अगर कोई शर्स बैंक की ऐसी 
नौकरी मैं मुब्तला हो और बाद में अल्लाह तआला उसको हिदायत दें 
और उसको बैंक की नौकरी छोड़ने की फिक्र हो जाये तो उसको 
चाहिये कि जायज जरिया-ए-आमदनी तलाश करे और जब दूसरा 
जरिया-ए-आमदनी मिल जाये तो उसको छोड़ दे। लेकिन जायज 
ज़रिया-ए-आमदनी इस तरह तलाश करे जिस तरह एक बेरोजगार 
आदमी तलाश करता है। यह न हो कि बेफिक्री के साथ बैंक की ना 
जायज नौकरी में लगा हुआ है और जेहन में यह बैठा हुआ है कि 
जब दूसरी नौकरी मिल जायेगी तो इसको छोड दूंगा। बल्कि इस 
तरह तलाश करे जिस तरह एक बेरोजगार आदमी तलाश करता है, 
और जब दूसरी नौकरी मिल जाये तो मौजूदा नौकरी को छोड़ दे 
और उसको इस्तियार कर ले, चाहे उसमें आमदनी कम हो | 


हलाल रोजी में बर्कत 

अल्लाह तआला ने हलाल रोजी के अन्दर जो बर्कत रखी है वह 
हराम के अन्दर नहीं रखी। हराम की बहुत बड़ी रकम से वह फायदा 
हासिल नहीं होता, जो हलाल की थोड़ी सी रकम में हासिल हो जाता 
है। हुजूरे अक्दस नबी-ए-करीम सलल्‍्लल्लाहु अलैहि व सलल्‍लम हर 
वुज़ू के बाद यह दुआ फरमाया करते थे: 
(3५०5७४०) ७5) 58 -/५)५३ ७.७ ७ 26555 5+ (४४ ६" 

ऐ अल्लाह, मेरे गुनाह की मगफिरत फ्रमा और मेरे घर में 
वुस्‌ूअत फरमा और मेरे रिज़्क में बर्कत अता फरमा। आजकल लोग 
बर्कत की क॒द्र व कीमत को नहीं जानते बल्कि रुपये पैसे की गिनती 

बहुत ज़्यादा हो गयी, यह देख कर खुश हो जाते हैं कि हमारा बैंक 
बैलेंस बहुत ज़्यादा हो गया, रुपये की गिनती बहुत ज़्यादा हो गयी 
लेकिन उस रुपये से क्या फायदा हासिल हुआ, उन रुपयों से कितनी 
राहत मिली, कितना सुकून हासिंल हुआ? इसका हिसाब नहीं करते, 
लाखों का बैंक बैलेंस है लेकिन सुकून मयस्सर नहीं, राहत मयस्सर 
नहीं। बताइये वह लाखों का बैंक बैलेंस किस काम का? और अगर 
पैसे थोड़े हैं लेकिन अल्लाह तआला ने राहत और सुकून अता 
फरमाया हुआ है तो यह हकीकत में “बर्कत” है और यह बर्कत वह 
चीज है जो बाज़ार से खरीद कर नहीं लाई जा सकती, लाखों और 
करोड़ों ख़र्च करके भी हासिल नहीं की जा सकती, बल्कि यह सिर्फ 
अल्लाह तआला की देन है और उसकी अता है, अल्लाह तआला 
जिसको अता फरमा दें उसी को यह बर्कत नसीब होती है, दूसरे को 
नसीब नहीं होती। और यह बर्कत हलाल रिज््क में होती है, हराम 
माल के अन्दर यह बर्कत नहीं होती, चाहे वह हराम माल कितना 
ज्यादा हासिल हो जाये। इसलिये इन्सान जो कमा रहा है वह इसकी 

फिक्र करे कि यह लुक्मा जो मरे और बीवी बच्चों के हलक में जा 

रहा है और यह पैसा जो मेरे पास आ रहा है यह अल्लाह तआला की 

रिज़ा के मुताबिक है या नहीं? शरीअत के अहकाम के मुताबिक है या 

नहीं? हर इन्सान अपने अन्दर यह फिक्र पैदा करे | 

तन्ख्वाह का यह हिस्सा हराम हो गया 
फिर बाज हराम माल वे हैं जिनका इल्म सब को है, जैसे सब 

जानते हैं कि सूद हराम है, रिश्वत लेना हराम है वगैरह। लेकिन 

हमारी जिन्दगी में उनके अलावा भी बहुत सी आमदनियां इस तरह 

दाखिल हो गयी हैं कि हमें उनके बारे में यह एहसास भी नहीं कि ये 

आमदनियां हराम हैं। जैसे आपने किसी जगह पर जायज और 

शरीअत के मुताबिक नौकरी इखितियार कर रखी है लेकिन नौकरी का 

जो वक्‍त तय हो चुका है उस वक्‍त में आप कमी कर रहे हैं और 

पूरा वक्‍त नहीं दे रहे हैं, बल्कि डन्डी मा रहे हैं। जैसे एक शख्स की 

आठ का घन्टे की ड्यूटी है मगर वह उनमें से एक घन्टा चोरी छुपे दूसरे 
कामों में जाया कर देता है, इसका नतीजा यह होगा कि महीने के 
ख़त्म पर जो तन्ख्वाह मिलेगी उसका आठवां हिस्सा हराम हो गया, 
वह आठवां हिस्सा रिज़्के हलाल न रहा बल्कि वह रिज़्के हराम हो 


गया, लेकिन इसका एहसास ही नहीं कि यह हराम माल हमारी 
आमदनी में शामिल हो रहा है। 


थाना भवन के मदरसे के उस्ताजों का तन्ख्वाह कटवाना 

हकीमुल उम्मत हजरत मौलाना अशरफ अली साहिब थानवी 
रहंमतुल्लाहि अलैहि की ख़ानकाह में जो मदरसा था, उस मदरसे के 
हर उस्ताज़ और हर मुलाजिम के पास एक रोजनामचा रखा रहता 
था। जैसे एक उस्ताज़ है और उसको छह घन्टे सबक पढ़ाना है, अब 
सबक्‌ पढ़ाने के दौरान उसके पास कोई मेहमान मिलने के लिये आ 
गया तो जिस वक्‍त मेहमान आता, वह उस्ताज़ उसके आने का वक्‍त 
उस रोजनामचे में लिख लेता, और फिर जब वह मेहमान रुख्सत हो 
कर वापस जाता तो उसके जाने का वक्‍त भी नोट कर लेता, सारा 
महीना वह इसी तरह करता और जब महीने के आखिर में तन्ख्गह 
मिलने का वक्‍त आता तो वह उस्ताज दफ्तर में एक दरख्वास्त देता 
कि इस महीने के दौरान मेरा इतना वक्‍त मेहमानों के साथ खर्च हुआ 
है, इसलिये इतनी देर की तन्ख्वाह मेरी तन्ख्वाह से कम कर ली 
जाये। इस तरह हर उस्ताज और हर मुलाजिम दरख्वास्त देकर 
अपनी तन्ख्वाह कटवाता, सिर्फ मेहमान के आने की हद तक नहीं, 
बल्कि मदरसे का वह वक्‍त किसी भी जाती काम में खर्च होता तो 
वह वक्‍त नोट करके उसकी तन्ख्वाह कटवाता | 

वजह इसकी यह थी कि यह वक्‍त बिका हुआ था, अब यह वक्‍त 
हमारा नहीं है, जिस इदारे में आपने नौकरी की है वह वक्‍त उस 
इदारे की मिल्कियत बन गया। अब अगर आपने उस वक्त के अन्दर 
कमी की तो उतने वक्‍त की तन्ख्वाह आपके लिये हराम हो गयी। 
आज हम लोगों को इस तरफ ध्यान नहीं है, हम लोग तो सिफ सूद 

खाने और रिश्वत लेने को हराम समझते हैं, लेकिन इन मुख्तलिफ 
तरीकों से हमारी आमदनियों में जो हराम की मिलावट हो रही है, 
उसकी तरफ हमारा जेहन नहीं जाता। 


ट्रेन के सफर में पैसे बचाना 


या जैसे आप ट्रेन में सफर कर रहे हैं और जिस दर्जे का आप 
ने टिकट ख़रीदा है उस से ऊंचे दर्जे के डब्बे में सफर कर लिया, 
और दोनों दर्जों के दरमियान किराये का जो फर्क है उतने पैसे 
आपने बचा लिये, तो जो पैसे बचे वे आपके लिये हराम हो गये और 
वह हराम माल आपकी हलाल आमदनी में शामिल हो गया और 
आपको पता भी न चला कि यह हराम माल शामिल हो गया। 

जायद सामान का किराया 

हजरत थानवी रह्मतुल्लाहि अलैहि से ताल्लुक रखने वालों के 
बारे में यह बात मश्हूर व॑ मारूफू थी कि जब वे रेल का सफर करते 
तो अपने सामान का वज़न जरूर कराया करते थे, और एक मुसाफिर 
को जितना सामान ले जाने की इजाजत होती, अगर सामान उस 
वजन से ज्यादा होता तो वे ज़ायद सामान का किराया रेलवे को अदा 
करते और फिर सफुर शुरू करते। यह कार्रवाई किये बगैर सफर 
करने का उनके यहां तसब्बुर ही नहीं था। 

हजरत थानवी रह्मतुल्लाहि अलैहि का एक सफ्र 

एक बार खुद हज़रत थानवी रह्मतुल्लाहि अलैहि के साथ यह 
वाकिआ पेश आया कि एक बार सफर करने के लिये स्टेशन पहुंचे 
वहां इत्तिफाक से रेलवे गार्ड खड़ा था जो हजरते वाला को पहचानता 
था, वह पूछने लगा कि हजरत कैसे तश्रीफ लाये? हजरत ने 
फ्रमाया कि मैं अपने सामान का वजन कराने आया हूं ताकि अगर 
ज़्यादा हो तो उसका किराया अदा कर दूं। उस गार्ड ने कहा हजरत! 
आप वजन कराने के चक्कर में क्‍यों पड़ रहे हैं, आप सामान को 
वजन कराये बगैर सफर कर लें, मैं आपके साथ हूं और मैं उस ट्रेन 
वि >> 3 नर प सर कप 

का गार्ड हूं आपको रास्ते में कोई नहीं पकड़ेगा, और अगर सामान 
ज़्यादा हो तो आपसे कोई शख्स भी जुर्माने का मुतालबा नहीं करेगा। 
हजरत ने गार्ड से पूछा कि आप कहां तक मेरे साथ जायेंगे? उस 
गार्ड ने जवाब दिया कि मैं फंलां स्टेशन तक जाऊंगा, हज़रते वाला 
ने पूछा कि उसके बाद फिर क्‍या होगा? उसने कहा कि उसके बाद 
जो गार्ड आयेगा मैं उस से कह दूंगा कि इनके सामान का जरा 
ख्याल रखना, हज़रत ने फिर पूछा कि वह गार्ड कहां तक जायेगा? 
गार्ड ने जवाब दिया कि वह गार्ड तो जहां तक आपकी मन्जिल है 
वहां तक आपके साथ सफर करेगा, इसलिये आपको कोई ख़तरा नहीं 
है। हजरते वाला ने फरमाया कि मुझे तो और भी आगे जाना है, 
उसने पूछा आगे कहां जाना है? हजरते वाला ने फरमाया कि मुझे तो 
उस मन्जिल से आगे अल्लाह तबारक व तआला के पास जाना है, 
वहां कौन सा गार्ड मेरे साथ जायेगा, जो मुझे अल्लाह तआला के 
सामने सवाल 4 जवाब से बचायेगा? 
फिर हज़रते वाला ने फरमाया कि यह ट्रेन तुम्हारी मिल्कियत 
नहीं है, इसके ऊपर तुम्हारा इख्तियार नहीं है, तुम्हें महकमे की तरफ 
से इजाजत नहीं है कि तुम किसी शख्स के ज्यादा सामान को किराये 
के बगैर छोड़ दो। इसलिये मैं तुम्हारी वजह से दुनियावी पकड़ से तो 
बच जाऊंगा लेकिन इस वक्‍त जो चन्द पैसे बचा लूंगा और वे चन्द 
पैसे मेरे लिये हराम हो जायेंगे, उन हराम पैसों के बारे में जब 
अल्लाह तआला के सामने सवाल व जवाब होगा तो वहां पर कौन सा 
गार्ड मुझे बचायेगा और कौन जवाब देही करेगा? ये बातें सुनकर उस 
गार्ड की आंखें खुल गयीं और फिर हजरते वाला सामान वजन करा 
कर उसके जायद पैसे अदा करके सफर पर रवाना हो गये | 
ये हराम पैसे हलाल रिज़्क में शामिल हो गये 
इसलिये अगर किसी ने इस तरह रेल गाड़ी में या हवाई जहाज 
में सफर के दौरान इजाजत से ज़्यादा सामान के साथ सफर कर 


लिया और उस सामान का वज़न करा कर उसका किराया अलग से 
न फल अऔीी फै _ आन नननननिििििन्म्म्म्म्सि 

अदा नहीं किया तो उसके नतीजे में जो पैसे बचे वे हराम बचे और 
ये हराम पैसे हमारे हलाल रिज़्कु के अन्दर शामिल हो गये, इसका 
नतीजा यह हुआ कि हमारा जो माल अच्छा ख़ासा हलाल पैसा था 
उसमें हराम की मिलावट हो गयी। 

यह बेबर्कती क्‍यों न हो 

आज हम लोग जो बेबर्कती की वजह से परेशान हैं और हर 
शख्स रोना रो रहा है, जो लखपती है वह भी रो रहा है, और जो 
करोड़पती है वह भी रो रहा है कि साहिब ख़र्चा पूरा नहीं होता और 
मसाइल हल नहीं होते। हकीकत में यह बेबर्कती इसलिये है कि 
हलाल व हराम की तमीज़ और उसकी फिक्र उठ गयी है। बस चन्द 
मख्सूस चीजों के बारे में तो यह जेहन में बिठा लिया है कि ये हराम 
हैं, उनसे तो किसी न किसी तरीके से बचने की कोशिश करते हैं 
लेकिन मुख्तलिफ जरियों से जो ये हराम पैसे हमारी आमदनियों में 
दाखिल हो रहे हैं उनकी फिक्र नहीं । 


टेलीफोन और बिजली की चोरी 

या जैसे टेलीफोन के महकमे वालों से दोस्ती कर ली और अब 
उसके ज़रिये मुल्की और गैर मुल्की कॉलें हो रही हैं, दुनिया भर में 
बातें हो रही हैं और उन कॉलों पर एक पैसा अदा नहीं किया जा 
रहा है। यह हकीकत में महकमे की चोरी हो रही है और उस चोरी 
के नतीजे में जो पैसे बचे वह हराम माल है और वह हराम माल 
हलाल के अन्दर शामिल हो रहा है। या जैसे बिजली की चोरी हो 
रही है कि बिजली का मीटर बन्द पड़ा है लेकिन बिजली इस्तेमाल 
हो रही है, इस तरह जो पैसे बचे वह हराम माल है और वह हराम 
माल हमारे हलाल माल के अन्दर शामिल हो रहा है और हराम माल 
की मिलावट हो रही है। इसलिये न जाने कितने शोबे ऐसे हैं जिनमें 
हमने अपने लिये हराम के रास्ते खोल रखे हैं और हराम माल हमारे 
हलाल माल में दाखिल हो रहा है। इसका नतीजा यह है कि हम 

बेबर्कती के अजाब के अन्दर गिरफ्तार हैं। 


हलाल व हराम की फिक्र पैदा करें 

इसलिये हर काम करते वक्‍त यह देखो कि जो काम मैं कर रहा 
हूं यह हक है या नाहक है। अगर इन्सान इस फिक्र के साथ जिन्दगी 
गुज़ारे कि नाहक कोई पैसा उसके माल के अन्दर शामिल न हो तो 
यकीन रखिये फिर सारी उम्र नवाफिल न पढ़ीं और जिक्र व तस्बीह 
न की, लेकिन अपने आपको हराम से बचा कर कब्र तक ले गया तो 
इन्शा अल्लाह सीधा जन्नत में जायेगा। और अगर हलाल व हराम की 
फिक्र नहीं की मगर तहज्जुद की नमाज़ भी पढ़ रहा है, इश्राक भी 
पढ़ रहा है, ज़िक्र व तस्बीह भी कर रहा है तो ये नवाफिल और यह 
जिक्र इन्सान को हराम माल के अज़ाब से नहीं बचा सकेंगे। अल्लाह 
तआला अपने फज़्ल व करम से हर मुसलमान की हिफाजत फरमाये 
आमीन | 

यहां तो आदमी बनाये जाते हैं 

हजरत मौलाना अशरफ अली साहिब थानवी रह्मतुल्लाहि अलैहि 
फरमाया करते थे कि लोग ख़ानकाहों में जिक्र व शुग्ल सीखने के 
लिये जाते हैं, अगर जिक्र व शुग्ल सीखना है तो बहुत सारी 
ख़ानकाहें खुली हैं वहां चले जायें, लेकिन हमारे यहां तो आदमी 
बनाने की कोशिश की जाती है और शरीअत के जो अहकाम हैं उन 
पर अमल करने वाला होने की फिक्र पैदा की जाती है, चुनांचे रेलवे 
स्टेशन पर अगर कोई दाढ़ी वाला आदमी अपना सामान वजन कराने 
के लिये बुकिंग आफिस पहुंचता तो वे दफ़्तर वाले उसको देखते ही 
पहचान लेते कि इसका ताल्लुक थाना भवन से है, इसलिये उस से 
खुद पूछ लेते कि आप थाना भवन जा रहे हैं? 

चुनांचे हजरत थानवी रह्मतुल्लाहि अलेहि फरमाते हैं कि अगर 
मुझे अपने ताललुक रखने वालों में से किसी के बारे में यह मालूम हो 
जाये कि उसके मामूलात छूट गये हैं तो मुझे ज्यादा दुख और 

नहीं होती, लेकिन अगर किसी के बारे में यह मालूम हो 
जायें कि उसने हलाल व हराम को एक कर रखा है और उसको 


मामलात के अन्दर हलाल व हराम की फिक्र नहीं है तो मुझे उस 
शख्स से नफरत हो जाती है। 


एक खलीफा का सबक सिखाने वाला वाकिआ 

हजरत थानवी रहमतुल्लाहि अलैहि के एक बड़े खलीफा थे 
जिनको आपने बाकायदा ख़िलाफत अता फरमाई थी। एक बार वह 
एक सफर से तश्रीफ लाये तो उनके साथ एक बच्चा भी था, हजरते 
वाला की खिदमत में हाज़िर हुए और सलाम व दुआ हुई, खैरियत 
मालूम की। हज़रते वाला ने पूछा कि आप कहां से तश्रीफ ला रहे 
हैं? उन्होंने जवाब दिया कि फलां जगह से आ रहा हूं। हज़रत ने 
पूछा कि रेल गाड़ी से आ रहे हैं? उन्होंने जवाब दिया कि जी हां। 
हजरत ने पूछा कि यह बच्चा जो तुम्हारे साथ है इसका टिकट पूरा 
लिया था या आधा लिया था? अब आप अन्दाजा लगायें कि ख़ानकाह 
के अन्दर पीर साहिब अपने मुरीद से यह सवाल कर रहे हैं कि बच्चे 
का टिकट पूरा लिया था या आधा लिया था? जब कि दूसरी 
ख़ानकाहों में यह सवाल करने का कोई तसब्वुर ही नहीं है। दूसरी 
ख़ानकाहों में तो यह सवाल होता है कि मामूलात पूरे किये थे या 
नहीं? तहज्जुद की नमाज पढ़ी थी या नहीं? इश्राक की नमाज पढ़ी 
थी या नहीं? लेकिन यहां यह सवाल हो रहा है कि यह बच्चा जो 
आपके साथ है इसका टिकट आधा लिया था या पूरा लिया था? 
उन्होंने जवाब दिया कि हज़रत! आधा लिया था। हजरत ने पूछा इस 
बच्चे की उम्र क्या है? उन्होंने जवाब दिया कि हजरत! यह बच्चा वैसे 
तो तेरह साल का है लेकिन देखने में बारह साल का लगता है, 
इसलिये आधा टिकट लिया था, इसलिए आधा टिकट लिया था। यह 
जवाब सुनकर हजरते वाला को सख्त रंज हुआ और उनसे खिलाफत 
वापस ले ली और फरमाया कि मुझ से गलती हुई, तुम इस लायक 
नहीं हो कि तुम्हें खिबलाफुत दी जाये और तुम्हें मजाज़ बनाया जाये 

इसलिये कि तुम्हें हलाल व हराम की फिक्र नहीं। जब बच्चे की उम्र 
बारह साल से ज़्यादा हो गयी, चाहे एक दिन ही ज़्यादा क्‍यों न हुई 
हो तो उस वक़्त तुम पर वाजिब था कि तुम बच्चे का पूरा टिकट 
लेते, तुमने आधा टिकट लेकर जो पैसे बचाये वे हराम के पैसे बचाये 
और जिसको हराम से बचने की फिक्र न हो वह ख़लीफा बनने का 
अहल नहीं । चुनांचे खिलाफुत वापस ले ली । 

अगर कोई शख्स हज़रत थानवी रह्मतुल्लाहि अलैहि से आकर 
कहता कि हज़रत मामूलात छूट गए, तो हज़रते वाला फरमाते कि 
मामूलात छूट गए तो इस्तिगफार करो और दोबारा शुरू कर दो, और 
हिम्मत से काम लो और इस बात का दोबारा पक्का अहद करो कि 
आइन्दा नहीं छोड़ेगे, और मामूलात छोड़ने की बिना पर कभी. 
खिलाफत वापस नहीं ली, लेकिन हलाल व हराम की फिक्र न करने 
पर ख़िलाफत वापस ले ली। इसलिये कि जब हलाल व हराम की 
फिक्र न हो तो वह इन्सान इन्सान नहीं। इसलिये कि हुज़ूरे अक्दस 
सल्लल्लाहु अलैहि व सल्‍लम ने फरमाया कि: 

4.०. ,४॥ ५०५ २५०० ५ (५०॥ ७ 
यानी हलाल की तलब दूसरे फराइज़ के बाद यह भी फर्ज है। 
हराम माल, हलाल माल को भी तबाह कर देता है 
इसलिये हम में से हर शख्स अपना जायजा ले कि जो पैसे 

उसके पास आ रहे हैं और जो काम वह कर रहा है, उनमें कहीं 
हराम माल की मिलावट तो नहीं है। हराम माल की मिलावट की. 
चन्द मिसालें मैंने आपके सामने समझाने के लिये पेश कर दीं, वर्ना 
न जाने कितने काम ऐसे हैं जिनके जरिये ना दानिस्ता तौर पर और 
गैर शऊरी तौर पर हमारे हलाल माल में हराम माल की मिलावट हो. 
जाती है, और बुज़ुर्गों का मकूला है कि जब कभी किसी हलाल माल 
के साथ हराम माल लग जाता है तो वह हराम हलाल को भी तबाह 
करके छोड़ता है। यानी उस हराम माल के शामिल होने के नतीजे में 
हलाल माल की बकत, उसका सुकून और राहत तबाह हो जाती है। 












७०० इस्लाही खुंतबात ह-०००व्् 


इसलिये हर शख्स इसकी फिक्र करे और हर शख्स अपने एक एक 
अमल का जायजा ले और अपनी आमदनी का जायजा ले कि हमारे 
हलाल माल में कहीं कोई हराम माल तो शामिल नहीं हो रहा है। 
अल्लाह तआला हम सब को इस फिक्र की तौफीक अता फरमाये, 
आमीन। 

रिज्क की तलब ज़िन्दगी का मकसद नहीं 

तीसरी बात यह मालूम हुई कि इस हदीस ने जहां एक तरफ 
हलाल रोजी की अहमियत बताई कि हलाल रोजी की तलब दीन. से 
खारिज ८कोई चीज नहीं है, बल्कि यह भी दीन का एक हिस्सा है, 
वहां इस हदीस ने हमें हलाल रोजी की तलब का दर्जा भी बता दिया 
कि इसका कितना बड़ा दर्जा और कितनी अहमियत है, आजकी 
दुनिया ने रोज़गार को, रोज़ी रोटी को और रुपये पैसे कमाने को 
अपनी जिन्दगी का असली मकसद करार दे रखा है, आज हमारी 
सारी दौड़ धूप इसी के इर्द गिर्द घूम रही है कि पैसा किस तरह 
हासिल हो, किस तरह पैसों में इज़ाफा किया जाये और किस तरह 
अपने कारोबार को तरक्की दी जाये, और इसी को हमने अपनी 
जिन्दगी की आख़री मन्जिल करार दे रखा है। सरकारे दो आलम 
सललल्लाहु अलैहि व सल्‍लम ने इस हदीस में बता दिया कि रिज़्के 
हलाल की तलब फरीज़ा तो है लेकिन दूसरे दीनी फराइज़ के बाद 
इसका दर्जा आता है, यह इन्सान की जिन्दगी का असली मकसद 
नहीं है, बल्कि यंह एक जरूरत है और इस जरूरतत के तहत 
इन्सान को न सिर्फ यह कि रिज़्के हलाल के तलब की इजाजत दी 
गयी है बल्कि इसकी तरगीब और ताकीद की गयी है कि तुम रिज़्के 
हलाल तलब करो, लेकिन यह रिज़्के हलाल की तलब तुम्हारा 
जिन्दगी का असली मकसद नहीं है, बल्कि जिन्दगी का मकसद कुछ 
और है, और वह है अल्लाह जल्ल जलालुहू के साथ ताललुक कायम 
करना, अल्लाह तआला की बन्दगी और इबादत करना, यह इन्सान 
की जिन्दगी का असली मकसद है, और रोज़गार और कारोबार का 
न मा 2 332 777 7 न न 

दर्जा उसके बाद आता है। 


रिज्क की तलब में फराइज का छोड़ देना जायज नहीं 

इसलिये जिस जगह पर रोज़गार में और अल्लाह तबारक व 
तआला के लागू किये हुए फराइज़ के दरमियान टकराव हो जाये, 
वहां पर अल्लाह तआला के नाफिज़ किये हुए फराइज को तरजीह 
होगी। बाज़ लोग हद से बढ़ जाते हैं, जब उन्होंने यह सुना कि तलबे 


' हलाल भी दीन का एक हिस्सा है तो उसको इतना आगे बढ़ाया कि 


इस तलबे हलाल के नतीजे में अगर नमाजें जाया हो रही हैं तो 
उनको इसकी परवाह नहीं, हलाल व हराम एक हो रहा है तो उनको 
इसकी परवाह नहीं। अगर उनसे कहा जाये कि नमाज पढ़ो तो 
जवाब देते हैं कि यह काम जो हम कर रहे हैं यह भी तो दीन का 
एक हिस्सा है, हमारे दीन में दीन व दुनिया का कोई फक नहीं है। 
इसलिये जो काम हम कर रहे हैं यह भी दीन का एक हिस्सा है। 


एक डॉ. साहिब का दलील पकड़ना 

कुछ समय पहले एक औरत ने मुझे बताया कि उनके शौहर 
डॉक्टर हैं, वह दवाखाना के समय में नमाज नहीं पढ़ते और जब 
दवाखाना बन्द करके घर वापस आते हैं तो घर आकर तीनों नमाजें 
इकट्ठी पढ़ लेते हैं। मैं उनसे कहती हूं कि आप नमाज़ को कजा कर 
देते हैं यह अच्छा नहीं है, आप वक्‍त पर नमाज पढ़ लिया करें, तो 
जवाब में शौहर कहते हैं कि इस्लाम ने मख्लूक की ख़िदमत सिखाई 
है, और यह डॉक्टरी और दवा देने का जो काम हम कर रहे हैं यह 
भी मख्लूक की ख़िदमत कर रहे हैं, और यह भी दीन का एक हिस्सा 
है। अब अगर हमने मख्लूक॒ की खिमदत की खातिर नमाज को छोड़ 
दिया तो इसमें कोई हर्ज नहीं। अब देखिये! हलाल कमाने के लिये 
उन्होंने दीनी फरीजे को छोड़ दिया, हालांकि हुज़ूरे अक्दस सलल्‍ल. यह 
फरमा रहे हैं कि यह फरीज़ा तो है लेकिन फुराइज के बाद है। 
इसलिये अगर रोजी कमाने के फरीजे में और पहले दर्जे के फराइज 

के दरमियान टकराव हो जाये तो उस वक्‍त दीनी फरीजा गालिब 
रहेगा। 

एक लुहार का किस्सा 

मैंने अपने वालिद माजिद हज़रत मौलाना मुफ्ती मुहम्मद शफी 
साहिब रह्मतुल्लाहि अलैहि से यह वाकिआ सुना कि हजरत 
अब्दुल्लाह बिन मुबारक रह्मतुल्लाहि अलैहि बड़े ऊंचे दर्जे के अल्लाह 
के वली थे, फुकीह और मुहद्दिस और सूफी थे। उनको अल्लाह 
तआला ने बड़े बड़े दर्जे अता फुरमाये थे। जब उनका इन्तिकाल हो 
गया तो किसी ने उनको ख़्वाब में देखा तो उनसे पूछा कि अल्लाह 
तआला ने आपके साथ क्‍या मामला फरमाया? जवाब में हजरत 
अब्दुल्लाह बिन मुबारक रह्मतुल्लाहि अलैहि ने फरमाया कि अल्लाह 
तआला ने बड़ा करंम फ्रमाया और बहुत कुछ नवाजिशें फ्रमाई, 
लेकिन मेरे घर के सामने एक लुहार रहता था, उस लुहार को 
अल्लाह तआला ने जो मकाम बख्शा वह हमें नसीब न हो सका। जब 
उस शख्स की आंख खुली तो उसके दिल में यह ख्याल पैदा हुआ 
कि यह पता करना चाहिये कि वह कौन लुहार था, और वह क्‍या 
अमल करता था कि उसका दर्जा हजरत अब्दुल्लाह बिन मुबारक से 
भी आगे बढ़ गया। चुनांचे वह शख्स हजरत अब्दुल्लाह बिन मुबारक 
रंहमतुल्लाहि अलैहि के मौहल्ले में गया और मालूमात कीं तो पता 
चला कि वाकई उनके घर के सामने एक लुहार रहता था, और 
उसका भी इन्तिकाल हो चुका है। उसके घर जाकर उसकी बीवी से 
पूछा कि तुम्हारा शौहर क्‍या करता था? उसने बताया कि वह तो 
लुहार था और सारा दिन लोहा कूटता रहता था। उस शख्स ने कहा 
कि उसका कोई ख़ास अमल और ख़ास नेकी बताओ जो वह किया 
करता था, इसलिये कि मैंने ख़्वाब में देखा है कि हज़रत अब्दुल्लाह 
बिन मुबारक रह्मतुल्लाहि अलैहि फरमा रहे हैं कि उसका मकाम हम 


से भी आगे बढ़ गया। 
बकरा परम नम न पतन तवपप न परत परप ््न्त्््चि 

तहज्जुद न पढ़ने की हसरत 

उसकी बीवी ने कहा कि वह सारा दिन तो लोहा कूटता रहता 
था, लेकिन एक बात उसके अन्दर यह थी कि चूकि हजरत 
अब्दुल्लाह बिन मुबारक रह्मतुल्लाहि अलैहि हमारे घर के सामने रहते 
थे, रात को जिस वक्‍त वह तहज्जुद की नमाज पढ़ने के लिये खड़े 
होते थे तो अपने घर की छत पर इस तरह खड़े हो जाते जिस तरह 
कोई लकड़ी खड़ी होती है, और कोई हर्कत नहीं करते थे। जब मेरा 
शौहर उनको देखता तो यह कहा करता था कि अल्लाह तआला ने 
उनको फरागत अता फरमाई है, यह सारी रात कैसी इबादत करते 
हैं, उनको देख कर रश्क आता है, अगर हमें भी अपने मश्गले से 
फ्रागत नसीब होती तो हमें भी इस तरह तहज्जुद पढ़ने की तौफीक 
हो जाती । चुनांचे वह हसरत किया करता था कि मैं चूंकि दिन भर 
लोहा कूटता हूं, फिर रात को थक कर सो जाता हूं इसलिये इस 
तरह तहज्जुद पढ़ने की नौबत नहीं आती। 

नमाज के वक्‍त काम बन्द 

दूसरी बात उसके अन्दर यह थी कि जब वह लोहा कूट रहा 
होता था, और उस वक्‍त उसके कान में अज़ान की आवाज “अल्लाहु 
अकबर” आ जाती तो अगर उस वक्‍त उसने अपना हथौड़ा सर से 
ऊचा हाथ में उठाया हुआ होता तो उस वक्‍त यह गवारा न करता था 
कि उस हथौडे से एक बार और लोहे पर दे मारे, बल्कि उस हथौड़े 
को पीछे की तरफ फेंक देता था, और यह कहता था कि अब अजान 
की आवाज सुनने के बाद इस हथौड़े से चोट लगाना मेरे लिये 
दुरुस्त नहीं, फिर नमाज़ के लिये मस्जिद की तरफ चला जाता था। 
जिस शरूुस ने यह ख्वाब देखा था उसने ये बातें सुनकर कहा कि 
बस यही वजह है जिसने उनका दर्जा इतना बुलन्द कर दिया कि 
हजरत अब्दुल्लाह बिन मुबारक रह्मतुल्लाहि अलैहि को भी उन पर 
रश्क आ रहा है। 

टकराव के वक्‍त यह फरीजा छोड दो 
आपने देखा कि वह लुहार जो लोहा कूटने का काम कर रहा 
था, यह भी हलाल कमाने का फरीजा था, और जब अजान की 
आवाज आई तो वह पहले दर्जे के फरीजे की पुकार थी, जिस वक्त 
दोनों में टकराव हुआ तो उसने अल्लाह वाले और पहले दर्ज के 
फ्रीजे को तरजीह दी और दूसरे फरीज़े को छोड़ दिया, इसकी वजह 
से अल्लाह तआला ने उसको बुलन्द मकाम अता फरमा दिया। 
इसलिये जहां टकराव हो जाये वहां पहले दर्जे के फरीजे को 
इख्तियार कर लो और हलाल रोजी कमाने के फरीजे को छोड़ दो | 
एक जामे दुआ 
इसी लिये नबी-ए-करीम सल्लल्लाहु अलैहि व सल्‍लम ने यह 
दुआ फरमाई 

ऐ अल्लाह! हमारा सब से बड़ा गम दुनिया को न बनाइये कि 
हमारे दिमाग पर सब से बड़ा ग़म दुनिया का मुसल्लत हो, कि पैसे 
कहां से आयें, बंगला कैसे बन जाये और कार कैसे हासिल हो जाये। 
और ऐ अल्लाह! हमारे सारे इल्म का मब्लग दुनिया को न बनाइये कि 
जो कछ इल्म है वह बस दुनिया का इल्म है। और ऐ अल्लाह! न 
हमारी रगबत की इन्तिहा दुनिया को बनाइये कि जो कुछ दिल में 
रगबत पैदा हो वह दुनिया ही की हो और आख़िरत की रगबत पैदा 
नहो। 
बहर हाल! इस हदीस ने तीसरा सबक यह दे दिया कि हलाल 
कमाई का दर्जा दूसरे दीनी फराइज के बाद है। यह दुनिया ज़रूरत 
की चीज तो है लेकिन मकसद बनाने की चीज नहीं है। यह दुनिया 
ऐसी चीज नहीं है कि दिन रात आदमी इसी दुनिया की फिक्र में 
लगा रहे और इसी में डूबा रहे, और इसके अलावा कोई और फिक्र 


और ध्यान इन्सान के दिमाग पर न रहे। 

खुलासा, तीन सबक 

खुलासा यह है कि इस हदीस से तीन सबक मालूम हुए, एक 
यह कि हलाल का तलब करना भी दीन का एक हिस्सा है। दूसरा 
यह कि इन्सान हलाल को तलब करे, और हराम से बचने की फिक्र 
करे। और तीसरा यह कि इन्सान इस रोज़गार और कारोबार की 
सरगरमी को सही मकाम पर रखे और इसको अपनी जिन्दगी का 
मकसद न बनाये। इसलिये कि पहले दर्जे के दीनी फराइज के बाद 
यह दूसरे दर्जे का फरीजा है। अल्लाह तआला अपनी रहमत से और 
अपने फज़्ल व करम से इस हकीक॒त को जेहन में बिठाने की 
तौफीक अता फरमाये और इसके मुताबिक जिन्दगी गुजारने की 
तौफीक अता फरमाये, आमीन | 

गुनाह 
की तोहमत से बचिये 


रा 

हदीस का खुलासा 
यह एक लम्बी हदीस है जिसमें हुजूरे अक्दस सल्लल्लाहु अलैहि 
व सल्‍लम के एक वाकिए का बयान है। इस हदीस का खुलासा यह 
है कि हुजूरे अक्दस सलल्‍्लल्लाहु अलैहि व सल्‍लम हर साल रमजान 
मुबारक में मस्जिदे नबवी में एतिकाफ फरमाया करते थे। एक बार 
आप एतिकाफ में थे कि उम्मुल मोमिनीन हजरत सफिया रजियल्लाह 
अन्हा आप से मिलने के लिये एतिकाफ की जगह पर तश्रीफ लाईं, 
चूंकि एतिकाफ की वजह से आप घर के अन्दर तश्रीफ नहीं लेजा 
सकते थे, इसलिये वह ख़ुद ही मुलाकात के लिये आईं, और जितनी 
देर उनको बैठना था, उतनी देर बैठी रहीं, जब वह वापस जाने लगीं 
तो हुजूरे अक्दस सलल्‍लल्लाहु अलैहि व सल्‍लम उनको रुख़्सत करने 
के लिये मस्जिद के दरवाज़े तक तश्रीफ लाये। 

बीवी का शौहर से मुलाकात करने के लिये 


मस्जिद में आना 

अब आप हुजूरे अक्दस सलल्‍्लल्लाहु अलैहि व सललम की सुन्नतें 
देखते जायें। पहली बात तो इस से यह मालूम हुई कि अगर बीवी 
पर्दे के साथ शौहर से मुलाकात के लिये एतिकाफ की जगह में आ 
जाये तो यह जायज है। 

. बीवी का इकराम करना चाहिए 

दूसरी बात यह सामने आई कि हुजूरे अक्दस सल्लल्लाहु अलैहि 
व सल्लम ने सिर्फ उन्हें एतिकाफ की जगह ही से रुख्सत करने पर 
इक्तिफा नहीं फरमाया, बल्कि उनको पहुंचाने के लिये मस्जिद के 
दरवाजे तक तश्रीफ लाये। उनका इकराम किया, इस अमल से हुजूरे 
अक्दस सल्लल्लाहु अलैहि व सलल्‍लम ने यह तालीम दे दी कि बीवी 
के साथ ऐसा मामला और सुलूक करना चाहिये जो बराबरी की 
बुनियाद का हो। उसका इकराम करना उसका हक है, जब वह तुम 
से मिलने के लिये आई है, और अब तुम उसको पहुंचाने के लिये जा 
रहे हो तो यह पहुंचाना भी उसके हुकूक में दाखिल है। 


दूसरों के शुब्हात को वजाहत करके दूर कर देना चाहिए 

बहर हाल! जब हुजूरे पाक सललल्लाहु अलैहि व सल्‍लम उनको 
पहुंचाने के लिये दरवाज़े की तरफ जाने लगे तो आपने देखा कि दो 
हजराते सहाबा-ए-किराम रजियल्लाहु अन्हुमा आपके पास मिलने के 
लिये वहां आ रहे हैं, आपने सोचा कि कहीं इन दोनों हज़रात के 
करीब आने से उम्मुल मोमिनीन हजरत सफिया रज़ियल्लाहु अन्हा की 
बेपर्दगी न हो, इसलिये आपने उन दोनों हज़रात से फरमाया कि जरा 
ठहर जाओ, यह हुक्म इसलिये दिया ताकि जब हजरत सफिया 
रजियल्लाहु अन्हा पर्दे के साथ अपने घर वापस चली जायें तो फिर 
उन हज़रात को बुला लिया जाये। चुनांचे उम्मुल मोमिनीन हज़रत 
सफिया रजियल्लाहु अन्हा वहां से गुज़र कर अपने घर तश्रीफ ले 

गयीं, फिर आपने उन दोनों हज़रात से फरमाया कि अब आप तश्रीफ 
ले आयें। जब वे आ गये तो आपने उन दोनों से मुख़ातिब होकर 
फ्रमाया कि यह औरत हज़रत सफिया थीं, यानी मेरी बीवी थीं | 

एक रिवायत में यह भी आया है कि आपने उनसे फरमाया कि 
यह खुलासा मैंने इसलिये कर दिया कि कहीं शैतान तुम्हारे दिल में 
कोई बुराई न डाल दे। वजह इसकी यह थी कि जब उन हजरात ने 
यह देखा कि हुजूरे अक्दस सल्लल्लाहु अलैहि व सल्‍लम किसी औरत 
के साथ मस्जिदे नबवी में जा रहे हैं, तो कहीं उन हजरात के दिल 
में यह वस्वसा न आ जाये कि यह औरत कौन थी? और हुज़ूरे 
अक्दस सल्लल्लाहु अलैहि व सल्‍लम से मिलने के लिये क्‍यों आयी 
थी? इसलिये हुजूरे अक्दस सल्लल्लाहु अलैहि व सल्‍लम ने वजाहत 
से फ्रमा दिया कि यह “सफिया” (रजियल्लाहु अन्हा) थीं, जो मेरी 
बीवी हैं। यह वाकिआ बुख़ारी शरीफ और मुस्लिम शरीफ वगैरह में 
मौजूद है | 

अपने को तोहमत की जगहों से बचाओ 

इस हदीस की तश्रीह में उलमा-ए-किराम ने फरमाया कि क्‍या 
कोई शख्स यह तसव्वुर कर सकता है कि किसी सहाबी के दिल में 
हुजूरे अक्द्स नबी-ए-करीम सल्लल्लाहु अलैहि व सल्‍लम की तरफ 
से इस किस्म का कोई गलत ख्याल आयेगा कि आप इस तरह किसी 
ना मेहरम औरत के साथ तश्रीफ लेजा रहे होंगे? और फिर रमजान 
का महीना और रमजान का भी आख़री अश्रा, (आख़री दशक) और 
फिर जगह भी मस्जिदे नबवी और फिर एतिकाफ की हालत, किसी 
शाम मुसलमान के बारे में भी यह ख्याल आना मुश्किल है, कहां यह 

हुज़ूरे अक्दस सललल्लाहु अलैहि व सललम के बारे में। 

लेकिन आप सल्लल्लाहु अलैहि व सल्‍लम ने इस वाकिए के 
जरिये उम्मत को यह तालीम दे दी कि अपने आपको तोहमत की 
गेगहों से बचाओ, अगर किसी मौके पर इस बात का अन्देशा हो कि 

गलत ख्याल न आ जाये तो ऐसे मौकों से भी अपने आपको बचाओ | 
हदीस के तौर पर एक जुम्ला नकल किया जाता है कि: 
हर (००३० ३8! 
यानी तोहमत के मौकों से बचों। अगरचे इस जुम्ले के बारे में 
आप सल्लल्लाहु अलैहि व सल्‍लम की तरफ सही सनद से साबित 
नहीं है, लेकिन इस जुम्ले की असल यह वाकिआ है, इसलिये जिस 
तरह इन्सान के जिम्मे यह जरूरी है कि वह गुनाह से बचे, ना 
जायज कामों से बचे, इसी तरह यह भी जरूरी है कि वह अपने 
आपको गुनाह की तोहमत से भी बचाये, ना जायज़ काम की तोहमत 
से बचाये, कोई ऐसा काम न करे जिसकी वजह से लोगों के दिलों में 
यह ख्याल हो कि शायद यह फलां गुनाह के काम में मुब्तला है। 


तोहमत के मौकों से बचने के दो फायदे 

तोहमत के मौकों से अपने आपको बचाने के दो फायदे हैं। क्‍ 

एक फायदा तो यह है कि ख़्वाह मख्वाह अपने आपको दूसरों 
की नजर में बदगुमान क्‍यों किया जाये? क्योंकि जिस तरह दूसरों का 
हक्‌ है, अपने नफ़्स का भी हक है, और नफ़्स का हक यह है कि 
उसको बिला वजह जलील न किया जाये, बिला वजह उसके बारे में 
लोगों के दिलों में बदगुमानी न पैदा की जाये। 

दूसरा फायदा देखने वाले शख्स का है। इसलिये कि जो शख्स 
तुम्हें देख कर बदगुमानी में मुब्तला होगा, और तहकीक के बगैर 
तुम्हारे बारे में बदगुमानी करेगा तो वह बदगुमानी के गुनाह में मुब्तला 
होगा, इसलिये उसको गुनाह में क्‍यों मुब्तला करते हो? बहर हाल! 
ऐसा काम करना जिस से ख्वाह मख्वाह लोगों के दिलों में शक व 
शुब्हात पैदा हों यह दुरुस्त नहीं | । 

गुनाह के मौकों से भी बचना चाहिये 

गुनाह के जो मौके होते हैं, वहां जाकर आप चाहे गुनाह न करें, 
लेकिन गुनाह के उन मौकों के पास से गुज़रना कि देखने वाले यह 

समझें कि यह शख्स भी उस गुनाह में मुब्तला होगा, यह भी दुरुस्त 
नहीं । जैसे कोई सेनिमा हाल है, अब आप उस सेनिमा हाल के अन्दर 
से यह सोचकर गुज़र गये कि चलो यह रास्ता मुख्तसर है, यहां से 
निकल जायें, अब आपने वहां न तो किसी तस्वीर को देखा और न 
कोई और गुनाह किया, लेकिन जो शख्स भी आपको गुजरते हुए 
देखेगा तो वह यही समझेगा कि आप सेनिमा देखने आये होंगे, इस 
लिये कि आपने ऐसा काम कर लिया जिसकी वजह से ख्वाह मख्वाह 
आप पर तोहमत लग गयी और शुबह पैदा हो गया। ऐसा काम करना 
भी दुरुस्त नहीं। और अगर कभी ऐसी नौबत आ जाये जिस से शुबह 
पैदा हो तो वजाहत करके बता देना चाहिये कि मैं यहां फलां मकसद 
से आया था, जैसा कि हुजूरे अक्दस सलल्‍्लल्लाहु अलैहि व सल्‍्लम ने 
बता दिया कि यह हज़रत सफिया रजियल्लाहु अन्हा हैं। 

हुज़ूर सल्‍लल्लाहु अलैहि व सल्‍लम की सुननत 

यह बड़ा नाजुक मामला है, एक तरफ तो अपने आपको जान 
बूझ कर “मुत्तकी” जाहिर करना यह भी शरीअत में पसन्दीदा नहीं | 
दूसरी तरफ बिला वजह अपने आपको गुनाहगार जाहिर करना, यह 
भी पसन्दीदा नहीं, और न यह हुजूरे अक्दस सलल्‍्लल्लाहु अलैहि व 
सलल्‍लम की सुनन्‍नत है, बल्कि आपकी सुन्नत यह है कि अपने आपको 
तोहमत से बचाओ | 

 ““मलामती“ फिर्क की जिन्दगी का अन्दाज 

एक फिर्का गुजरा है जो अपने आपको “मलामती” कहता था, 
और फिर उसी “मलामती फिरके” के नाम से मश्हूर हुआ। यह फिर्का 
अपनी जाहिरी हालत गुनाहगारों, फासिकों और फाजिरों जैसी रखता 
था, जैसे वे न तो मस्जिद में जाकर नमाज पढ़ते थे, और न ही 
किसी के सामने जिक्र व इबादत करते थे, अपना हुलिया भी फासिकों 
जैसा बनाते थे। उनका कहना यह था कि हम अपना हुलिया इसलिये 
ऐसा बना देते हैं ताकि रियाकारी और दिखावा न हो जाये। अगर हम 

दाढ़ी रखेंगे और मस्जिद में जाकर पहली सफ में नमाज पढ़ेंगे तो 
लोग यह समझेंगे कि हम बड़े बुजुर्ग आदमी हैं। लोग हमारी इज्जत 
करेंगे, और इस से हमारा दिल ख़राब होगा, और उसके नतीजे में 
हमारे दिलों में तकब्बुर पैदा होगा। इसलिये हम मस्जिद में नमाज़ 
नहीं पढ़ते, यह “मलामती फिर्का” कहलाता था। यह नाम इसलिये 
पड़ गया कि ये लोग अपनी जाहिरी हालत ऐसी बनाते थे कि दूसरे 
लोग इन पर मलामत करें कि ये कैसे ख़राब लोग हैं, लेकिन उनका 
यह तर्ज अमल और तरीका, सुन्नत का तरीका और शरीअत का 
तरीका नहीं था, और न ही यह हमारे बुजुर्गने दीन का सही तरीका 
था। 

एक गुनाह से बचने के लिये दूसरा गुनाह करना 

यह हो सकता है कि कोई अल्लाह का बन्दा गल्बा-ए-हाल में 
ऐसा तर्ज इख्तियार कर गया हो, वह अल्लाह तआला के यहां माज़ूर 
होगा, लेकिन उसका यह तर्ज अमल पैरवी के काबिल नहीं, क्‍योंकि 
यह तर्ज अमल शरई एतिबार से दुरुस्त नहीं। क्या आदमी अपने 
आपको रियाकारी और तकब्बुर से बचाने के लिये एक दूसरे गुनाह 
का जुर्म करे? रियाकारी एक गुनाह है और उस गुनाह से बचने के 
लिये एक दूसरे गुनाह का इर्तिकाब कर रहा है कि मस्जिद में नमाज 
नहीं पढ़ रहा है, शरई एतिबार से बिल्कुल दुरुस्त नहीं। अल्लाह 
तआला ने जिस चीज को हराम कर दिया, बस वह हराम हो गयी । 
अगर कोई शख्स यह कहता है कि मैं मस्जिद में जाकर नमाज नहीं 
प्रढ़ता, बल्कि घर में पढ़ता हूं, इसलिये कि मस्जिद में पहली सफ में 
नमाज पढ़ूंगा तो यह दिखावा हो जायेगा, सब लोग देखेंगे कि यह 
शर्स पहली सफ में नमाज पढ़ रहा है। चुनांचे कितने लोग ऐसे हैं 
जिनके जेहनों में यह ख्याल आता है। 

नमाज मस्जिद ही में पढ़नी चाहिए 

याद रखिये। यह सब शैतान का धोखा है, जब अल्लाह तआला ने 

कह दिया कि मस्जिद में आकर नमाज पढ़ों, तो अब मस्जिद ही में 
आकर नमाज पढ़ना जरूरी है, और यह ख्याल कि यह मस्जिद में 
जाकर नमाज पढ़ने से रियाकारी और दिखावा हो जायेगा, यह सब 
शैतान का धोखा है। इस ख्याल पर हरगिज़ अमल मत करो और 
मस्जिद में आकर नमाज़ पढ़ो। और अगर रियाकारी का ख्याल आये 
तो इस्तिगफार कर लो: 
“५.॥ ३ ५०३७ (६ ७० ,,५) 4 ४४... 

(अस्तगफिरुलला-ह रब्बी मिन कुल्लि ज़म्बिन व अतूबु इलैहि) 

फराइज के बारे में शरीअत का हुक्म यह है कि उनको ऐलानिया 
अदा किया जाये, लेकिन नवाफिल घर में पढ़ने की इजाजत है। 
लेकिन जहां तक फराइज का ताल्लुक है तो मर्दों को चाहिए कि वे 
मस्जिद में जाकर जमाअत से अदा करें, और उस “मलामती फिक” 
की जो बात बयान की उसका शरीअत से और कुरआन व हदीस से 
कोई ताल्लुक नहीं, और शरई तौर पर वह तरीका जायज नहीं, सही 
तरीका वह है जो हुज़ूरे अक्दस सल्लल्लाहु अलेहि व सल्‍लम ने 
बयान फरमाया, वह यह कि “तोहमत के मौकों से भी बचो 


अपना उज्र जाहिर कर दें * 

फर्ज करें कि आप किसी शरई उज्र की वजह से मस्जिद में 
जमाअत से नमाज नहीं पढ़ सकते उस वक्‍त आपके पास कोई 
मेहमान मिलने आ गया, और आपको ख्याल आया कि चूंकि इस 
मेहमान ने यह देख लिया है कि मैं मस्जिद में नमाज में शरीक नहीं 
था, तो यह मेहमान मेरे बारे में यह समझेगा कि मैं जमाअत से 
नमाज नहीं पढ़ता, तो उस वक्‍त अगर आप उस मेहमान के सामने 
जमाअत से नमाज न पढ़ने का उज़्र वाजेह करके बता दें कि फलां 
मजबूरी की वजह से मैं जमाअत में पहुंच नहीं सका था, तो कोई 
गुनाह की बात नहीं, बल्कि यह तोहमत की जगह से बचने की बात 
है, इसलिये कि उस मेहमान के दिल में आपकी तरफ से यह तोहमत 

आ सकती थी कि शायद यह जान बूझ कर जमाअत की नमाज छोड़ 
रहा है, अब आपने उज़र बयान करके उसका दिल साफ कर दिया, 


इसमें न रियाकारी है और न दिखावा है, बल्कि यह तोहमत से अपने 
आपको बचाना है। 


इस हदीस की तश्रीह हज़रत थानवी रह. की जबानी 

हजरत थानवी रह्मतुल्लाहि अलेहि इस हदीस की तश्रीह करते 
हुए फरमाते हैं कि: “इस हदीस में इस बात पर दलालत है कि ऐसे 
शुब्हात के मौकों से बचना चाहिये जिनकी जाहिरी सूरत बाज़ बुराईयों 
की सूरत के जैसी हो | यानी जाहिरी तौर पर ऐसा मालूम हो रहा है 
कि किसी के दिल में यह ख्याल पैदा हो सकता है कि उसने किसी 
गुनाह का इर्तिकाब किया होगा, जैसे शादी शुदा औरत के पास बैठना 
और अजनबी औरत के पास बैठना, दोनों देखने में एक जैसे हैं, ऐसे 
मौकों पर एहतियात व मुदाफिअत ज़रूरी है, बाकी जो मामलात ऐसे 
न हों, उनकी फिक्र में पड़ना यह मलामत का खौफ है जिसके छोड़ने 
पर तारीफ की गयी है“। 

यानी जाहिरी एतिबार से जो गुनाह मालूम हो रहे हों उनके 
शुबह से आपने आपको बचाना जरूरी है, लेकिन आदमी अपने 
आपको ऐसी बातों से बरी और पाक जाहिर करने की कोशिश करे 
जो अपने आप में दुरुस्त हैं, और लोगों की मलामत के खौफ से 
उनकी तावील और वजह बयान करे तो यह बात पसन्दीदा नहीं। 

किसी नेकः काम की तावील की जरूरत नहीं 

जैसे किसी शख्स ने सुन्‍ननत का कोई काम किया, लेकिन वह 
सुन्नत का काम ऐसा है जिसको लोग अच्छा नहीं समझते। जैसे 
किसी ने दाढ़ी रख ली, और लोग उसको पसन्द नहीं करते, अब यह 
शख्स इसकी तावील करता फिर रहा है ताकि लोग उसको मलामत 
न करें और उसकी बुराई न करें। क्‍ 

याद रखिये। इसकी कोई जरूरत नहीं, इसलिये कि जब अल्लाह 

तआला को राज़ी करने के लिये एक सुन्नत का काम किया है, हे और 
रसूलुल्लाह सल्लल्लाहु अलैहि ब सलल्‍लम के हुक्म की तामील में यह 
काम किया है तो अब लोग तुम्हें अच्छा समझें या बुरा समझें, लोग 
तुम्हें उस काम पर मलामत करें या तुम्हारी तारीफ करें, इन सब से 
बे परवाह होकर तुम अपना काम किये जाओ | अगर वे मलामत करते 
हैं तो करने दों। वह मलामत एक मुसलमान के गले का हार है, वह 
उसके लिये जीनत है। अगंर कोई शख्स इत्तिबा-ए-सुन्नत की वजह 
से तुम्हें मलामत कर रहा है, दीन पर चलने और अल्लाह के हुक्म 
की इत्तिबा की वजह से मलामत कर रहा है तो वह मलामत मुबारक 
बाद के काबिल है, यह अंबिया अलैहिमुस्सलाम की विरासत है जो 
तुम्हें मिल रही है, उस से मत घबराओ और उसकी वजह से अपनी 
बराअत जाहिर मत करो | द 

खुलासा 

खुलासा यह निकला कि अपने आपको किसी गुनाह के शुबह से 
बचाने के लिये किसी दूसरे पर कोई. बात जाहिर कर देना कि यह 
बात असल में ऐसी थी, यह अमल सिर्फ यह कि ना जायज नहीं, 
बल्कि यह अमल पसन्दीदा है, ताकि उसके दिल में तुम्हारी तरफ से 
बदगुमानी पैदा न हो। इसलिये कि दूसरे को बदगुमानी से बचाना भी 
एक मुसलमान का काम है। 

अल्लाह तआला अपने फज़्ल व करम से और अपनी रहमत से 
हज़ूरे अक्द्स सल्‍्लल्लाहु अलैहि व सल्‍लम के इन इर्शादात पर पूरी 
तरह अमल करने की तौफीक अता फ्रमाये, आमीन | 

हदीस का तर्जुमा 
जब तुम्हारे पास किसी कौम का मुअज्जज (सम्मानित) मेहमान 
आये तो तुम उसका इकराम करो। यानी अगर कोई शख्स किसी 
कौम का सरदार है या ओहदे दार है, और उस कौम के अन्दर 
उसको मुअज़्जज़ समझा जाता है, जब वह तुम्हारे पास आये तो तुम 
उसका इकराम करो | 
इकराम का एक अन्दाज 
वैसे तो शरीअत में हर मुसलमान का इकराम करने का हुक्म 
दिया गया. है, कोई मुसलमान भाई तुम्हारे पल आये तो उसका हक 
यह है कि उसका इकराम किया जाये और उसकी इज्जत की जाये। 
हदीस शरीफ में यहां तक आया है कि अगर आप किसी जगह बैठे हैं 
और कोई मुसलमान तुम्हारे पास मिलने आ गया तो कम से कम 
इतना जरूर होना चाहिये कि उसके आने पर तुम थोड़ी सी हरकत 
कर लो, यह न हो कि एक मुसलमान भाई तुम से मिलने आया 
लेकिन तुम अपनी जगह से टस से मस न हुए बल्कि बुत बने बैठे 
रहे, यह तरीका उसके इकराम के ख़िलाफ है। इसलिये कम से कम 

थोड़ी सी अपनी जगह से हर्कत करनी चाहिये ताकि आने वाले को 


यह महसूस हो कि उसने मेरे आने पर मेरी इज्जत की है और मेरा 
इकराम किया है। द 


इकराम के लिये खड़ा हो जाना 


एक तरीका है दूसरे के इकराम के लिये खड़ा हो जाना, जैसे 
कोई शख्स आपके पास आये तो आप उसकी इज्जत और इकराम के 
लिये अपनी जगह से खड़े हो जायें। इसका शरई हुक्म यह है कि जो 
शख्स आने वाला है, अगर वह इस बात की ख्वाहिश रखता है कि 
लोग मेरे इकराम और मेरी इज़्जत के लिये खड़े हों, तो उस सूरत में 
खड़ा होना दुरुस्त नहीं, इसलिये कि यह ख्वाहिश इस बात की 
निशान देही कर रही है कि उसके अन्दर तकब्बुर और बड़ाई है, और 
वह. दूसरे लोगों को हकीर समझता है। इसलिये वह यह चाहता. है 
कि दूसरे लोग मेरे लिये खड़े हों। ऐसे शख्स के बारे में शरीअत का 
हुक्म यह है कि उसके लिये न खड़े हों। लेकिन अगर आने वाले 
' शख्स के दिल में यह ख्वाहिश नहीं है कि लोग मेरे लिये खड़े हों, 
अब आप उस शख्स के इल्म या उसके तकवे या उसके ओहदे की 
वजह से इकराम करते हुए उसके लिये खड़े हो जायें तो इसमें कोई 
हर्ज नहीं, कोई गुनाह भी नहीं, और खड़ा होना वाजिब भी नहीं। 


हदीस से खड़ा होने का सबूत 

खुद हुज़ूरे अक्दस सल्लल्लाहु अलैहि व सल्‍लम ने बाज मौकों 
पर सहाबा-ए--किराम को खड़े होने का हुक्म दिया। चुनांचे जब बनू 
क्रैज़ा के बारे में फैसला करने के लिये हज़रत सअद बिन मआज़ 
रजियल्लाहु अन्हु को आपने बुलाया और वह तश्रीफ लाये तो आपने 
उस वक्‍त बनू कुरैज़ा के हज़रात से फ्रमाया: 

क्‍ क्‍ ... 42: 5%७३ 

यानी तुम्हारे सरदार आ रहे हैं, उनके लिये तुम खड़े हो जाओ। 
इसलिये ऐसे मौके पर खड़ा हो जाना जायज है, अगर खड़े न हों तो 

उसमें कोई हर्ज नहीं। लेकिन हदीस में इस बात की ताकीद जंरूर 
आई है कि किसी के आने पर यह न हो कि आप बुत बने बैठे रहें 
और अपनी जगह से हर्कत भी न करें, और न उसके आने पर खुशी 
का इजहार करें। बल्कि आपने फरमाया कि कम से कम इतना कर 
लो कि अपनी जगह पर जरा सी हर्कत कर लो, ताकि आने वाले को 
यह एहसास हो कि मेरा इकराम किया है | 


मुसलमान का इकराम “ईमान” का इकराम है 

एक मुसलमान का इकराम और उसकी इज़्जत हकीकत में उस 
“ईमान” का इकराम है जो उस मुसलमान के दिल में है। जब एक 
मुसलमान कलिमा-ए-तस्यिबा “ला इला-ह इल्लल्लाहु मुहम्मदुर-- 
रसूलुल्लाह” पर ईमान रखता है और वह ईमान उसके दिल में है, तो 
इसका तकाजा और इसका हक यह है कि उस मुसलमान का 
इकराम किया जाये, अगरचे जाहिरी हालत के एतिबार से वह 
मुसलमान तुम्हें कमज़ोर नज़र आ रहा हो, और उसके आमाल और 
उसकी जाहिरी शक्ल व सूरत पूरी तरह दीन के मुताबिक न हो, 
लेकिन तुम्हें क्या मालूम कि उसके दिल में जो ईमान अल्लाह तआला 
ने अता फरमाया है उस ईमान का क्या मकाम है, अल्लाह तआला के 
यहां उसका ईमान कितना मकबूल है? सिर्फ जाहिरी शक्ल व सूरत 
से इसका अन्दाज़ा नहीं हो सकता। इसलिये हर आने वाले मुसलमान 
का मुसलमान होने की हैसियत से इकराम करना चाहिये। 

एक नौजवान का सबक लेने वाला वाकिआ 

एक बार मैं दारुल उलूम में अपने दफ़्तर में बैठा हुआ था, उस 
वक्‍त एक नौजवान मेरे पास आया। उस नौजवान में सर से लेकर 
पांव तक जाहिरी एतिबार से इस्लामी लिबास और शक्ल व सूरत की 
कोई बात नज़र नहीं आ रही थी, पश्चिमी लिबास पहने हुए था, 
उसकी जाहिरी शक्ल देख कर बिल्कुल इसका पता नहीं चल रहा था 
कि उसके अन्दर भी दीनदारी की कोई बात मौजूद होगी, मेरे पास 

आकर कहने लगा कि में आपसे एक मसला पूछने आया हूं। मैंने 
कहा कि क्‍या मसला है? वह कहने लगा कि मसला यह है कि मैं 
अकचूरी” आंकड़ों का माहिर (६८४७४) हूं। (बीमा कम्पनियों में जो 
हिसाबात वगैरह लगाये जाते हैं कि कितनी “किस्त” होनी चाहिये 
और बीमे की कितनी रक॒म होनी चाहिये, इस किस्म के हिसाबात के 
लिये “अकचूरी” रखा जाता है। उस जमाने में पाकिस्तान भर में कहीं 
भी यह इल्म नहीं पढ़ाया जाता था। फिर उस नौजवान ने कहा कि) 
मैंने यह इल्म हासिल करने के लिये “इंग्लैंड” का सफर किया और 
. वहां से यह इल्म हासिल करके आया हूं (उस वक्त पूरे पाकिस्तान में 
इस फन को जानने वाले दो तीन से ज़्यादा नहीं थे, और जो शख्स 
“माहिरे शुमारियात” बन जाता है वह बीमा कम्पनी के अलावा किसी 
और जगह पर काम करने के काबिल नहीं रहता। बहर हाल, उस 
नौजवान ने कहा कि) और मैंने यहां आकर एक बीमा कम्पनी में 
नौकरी कर ली, और चूंकि पाकिस्तान भर में इसके माहिर बहुत कम 
थे इसलिये उनकी मांग भी बहुत थी, और उनकी तन्ख्वाह और 
सुहूलतें भी बहुत ज्यादा हैं। इसलिये मैंने यह नौकरी इस्तियार कर 
ली। जब यह सब कुछ हो गया, तालीम हासिल कर ली, नौकरी 
इख्तियार कर ली, तो अब मुझे किसी ने बताया कि यह बीमे का काम 
हराम है, जायज नहीं | अब मैं आप से इसकी तस्दीक करने आया हूं 
कि वाकई यह हराम है या हलाल है? . 

बीमा कम्पनी का मुलाज़िम क्‍या करे? 

मैंने उस से कहा कि इस वक्‍त बीमें की जितनी सूरतें राइज हैं, 
उनमें किसी में सूद है, किसी में जुआ है, इसलिये वे सब हराम हैं। 
और इस वजह से बीमा कम्पनी की नौकरी भी जायज नहीं। लेकिन 
हमारे बुजुर्ग यह कहते हैं कि अगर कोई बैंक में या बीमा कम्पनी में 
मुलाजिम हो, तो उसको चाहिये कि वह अपने लिये दूसरा हलाल 
और जायज रोज़गार का जरिया तलाश करे, जैसे एक बे रोज़गार 

तलाश करता है, और जब उसको दूसरा हलाल आमदनी का जरिया 
मिल जाये, तो उस वक़्त उस हराम जरिये को छोड़ दे। यह बात 
बुजुर्ग इसलिये फरमाते हैं कि कुछ पता नहीं कि किसके हालात कैसे 
हों। अब अगर कोई शख्स फौरन उस हराम जरिये को छोड़ दे तो 
कहीं ऐसा न हो कि किसी परेशानी में मुब्तला हो जाये, फिर शैतान 
आकर उसको यह बहका दे कि देखो तुम दीन पर अमल करने चले 
थे तो. उसके नतीजे में तुम पर यह मुसीबत आ गयी। इसलिये हमारे 
बुजुर्ग फरमाते हैं कि उस हराम नौकरी को फौरन मत छोड़ो, बल्कि 
दूसरी जगह नौकरी तलाश करो, जब हलाल रोजगार मिल जाये तो 
उस वक़्त उसको छोड़ देना। 
मैं मशिविरा लेने नहीं आया 

मेरा यह जवाब सुनकर वह नौजवान मुझ से कहने लगा कि 
मौलाना साहिब! मैं आप से यह मश्विरा लेने नहीं आया कि नौकरी 
छोड़ दूं या न छोडूं? मैं आप से सिर्फ यह पूछने आया हूं कि यह 
काम हलाल है या हराम है? मैंने उस से कहा कि हलाल और हराम 
होने के बारे में भी मैंने तुम्हें बता दिया, और साथ में बुजुर्गों से जो 
बात सुनी थी वह भी आपको बता दी। उस नौजवान ने कहा कि आप 
मुझे इसका मश्विरा न दें कि मैं नौकरी छोडूं या न छोडूं, बस! आप 
मुझे साफ और दो टोक लफ़्ज़ों में यह बता दें कि इसको “अल्लाह” 
ने हराम किया है या आपने हराम किया है? मैंने कहा कि अल्लाह ने 
हराम किया है। उस नौजवान ने कहा कि जिस अल्लाह ने इसको 
हराम किया है वह मुझे रिज़्क से महरूम नहीं करेगा, इसलिये अब मैं 
यहां से उस दफ़्तर में वापस नहीं जाऊंगा। जब अल्लाह तआला ने 
हराम किया है तो वह ऐसा नहीं करेगा कि मुझ पर रिज्क्‌ के दरवाजे 
बन्द कर दे | इसलिये मैं आज ही से इसको छोड़ता हूं। 


. जाहिरी शक्ल पर मत जाओ 
अब देखिये! जाहिरी श्क्‍ल व सूरत से दूर दूर तक पता नहीं 

लगता था कि उस अल्लाह के बन्दे के दिल में ऐसा पक्का ईमान 
होगा, और अल्लाह तआला की जात पर ऐसा पक्का भरोसा और 
तब्यकुल होगा, लेकिन अल्लाह ने उसको ऐसा पुख्ता तवक्कुल अता 
फरमाया था और वाकई उस नौजवान ने वह नौकरी उम्मीं दिन छोड़ 
दी। फिर अल्लाह तआला ने उसको खूब नवाजा और दूसरे हलाल 
रोज़गार उसको अता फरमाये। वह अब अमेरिका में है। आज तक 
उस नौजवान की यह बात मेरे दिल पर नक्श है। बहर हाल! किसी 
की जाहिरी हालत देख कर हम उस पर क्‍या हुक्म लगायें, मालूम 
नहीं कि अल्लाह तआला ने उसके दिल में ईमान की कैसी शमा 
रोशन की हुई है, और उसको अपनी जात पर कैसा तवक्कूल और 
भरोसा अता फरमाया हुआ है। इसलिये किसी इन्सान की तहकीर मत 
करो, जो ईमान वाला है और उसको अल्लाह तआला ने: 
"॥॥ ५..,४००० ७! (६५ 4॥ ४ ५४ ८। ७५७" 

(अश्हदु अल्ला इला-ह इल्लल्लाह व अश्हदु अनू-न मुहम्मदर-- 
-रसूलुल्लाह) 

की दौलत अता फरमायी है, वह काबिले इकराम है। इसी वजह 
से हर ईमान वाले के इकराम का हुक्म दिया गया है। 

हजरत शैख सादी रह्मतुल्लाहि अलैहि फरमाते हैं कि: 

हर बीशा गुमां मबर कि ख़ालीस्त 
शायद कि पलंग खुफ़्ता बाशद 

यानी हर जंगल को खाली गुमान मत करो, पता नहीं कैसे कैसे 
शेर और चीते उसमें सोए हुए होंगे। जब अल्लाह तआला किसी को 
ईमान की दौलत अता फरमा दें तो अब हमारा काम यह है कि हम 
उस ईमान वाले की क॒द्र करें, उसकी इज्जत करें और उस ईमान 
का इकराम करें जो उसके दिल में है। 


मुअज्जज़ काफिर का इकराम 

हदीस में यहां तक फरमाया कि अगर आने वाला काफिर ही क्‍यों न 
हो, मगर वह अपनी कौम में मुअज़्जज़ (सम्मानित और इज़्जदार) 
समझा जाता है, उसकी इज्जत की जाती है, लोग उसको एहतिराम 
की निगाह से देखते हैं और उसको अपना बड़ा मानते हैं, चाहे वह 
काफिर और गैर मुस्लिम ही क्‍यों न हो, उसके आने पर भी तुम 
उसका इकराम करो और उसकी इज्जत करो। यह इस्लामी अख्लाक 
का एक तकाजा है कि उसकी इज्जत की जाये। यह इज्जत उसके 
कुफ्र की नहीं है, क्योंकि उसके कुफ्र से तो नफरत और कराहियत 
का मामला करेंगे, लेकिन चूंकि उसको अपनी कौम में बा इज्जत 
समझा जाता है, इसलिये जब .वह तुम्हारे पास आये तो तुम उसकी 
ख़ातिर मुदारात के लिये उसका इकराम करो। ऐसा न हो कि उस से 
नफरत करने के नतीजे में तुम उसके साथ ऐसा बर्ताव इख्तियार कर 
लो कि वह तुम से और तुम्हारे दीन ही से नफरत करने लगे, इस 
लिये उसका इकराम करो। 


काफिरों के साथ आप सलल्‍्लल्लाहु अलैहि व सलल्‍लम 


का तरीका... 

हुज्रे अक्दस नबी-ए-करीम सल्लल्लाहु अलैहि व सलल्‍्लम ने 
ऐसा करके दिखाया। आप सलल्‍लल्लाहु अलैहि व सलल्‍लम के पास 
काफिरों के बड़े बड़े सरदार आया करते थे, जब वे सरदार हुजूरे 
अक्दस सलल्‍्लल्लाहु अलैहि व सल्‍लम की ख़िदमत में आते तो उनको 
कभी यह एहसास ही नहीं हुआ कि हमारे साथ बे इज्ज़ती हुई है, 
बल्कि आपने उनकी इज्जत की, उनका सम्मान किया, उनको इज्जत 
से बिठाया और इज्जत के साथ उनसे बात की। यह है नबी-ए- 
करीम सलल्‍्लल्लाहु अलैहि व सल्‍लम की सुन्नत कि अगर काफिर भी 
हमारे पास आ जाये तो उसको भी बे इज़्जती का एहसास न हो। 


एक काफिर शख्स का वाकिआ 
हदीस शरीफ में है कि एक बार हुजूरे अक्दस सलल्‍्लल्लाहु अलैहि 

व सलल्‍लम अपने घर में तश्रीफ फरमा थे। सामने से एक साहिब आते 
हुए दिखाई दिये। हजरत आयशा सिद्दीका रज़ियल्लाहु अन्हा आपके 
करीब तश्रीफ फरमा थीं, आप सलल्‍लल्लाहु अलैहि व सल्‍लम ने 
फ्रमाया ऐ आयशा! यह शख्स जो सामने से आ रहा है, यह अपने 
कबीले का बुरा आदमी है। फिर वह शख्स हुजूरे अक्दस सल्लल्लाहु 
अलैहि व सल्‍लम की खिदमत में आया तो आप सल्लल्लाहु अलैहि व 
सलल्‍लम ने खड़े होकर उसका इकराम किया, और बड़ी इज्जत के 
साथ उस से बात चीत की। जब वह शख्स बात चीत करने के बाद 
वापस चला गया तो हज़रत आयशा रजियल्लाहु अन्हा ने कहा कि: 
या रसूलल्लाह सलल्‍लल्लाहु अलैहि व सल्‍लम! आपने ख़ुद ही तो 
फरमाया था कि यह शख्स अपने कबीले का बुरा आदमी है, लेकिन 
जब यह शख्स आ गया तो आपने उसकी बड़ी इज्जत की और उस 
से बड़ी नर्मी के साथ पेश आये, इसकी क्‍या वजह है? आं हजरत 
सल्लल्लाहु अलैहि व सल्‍लम ने फरमाया किः वह आदमी बहुत बुरा है 
जिसकी बुराई से बचने के लिये उसका इकराम किया जाये। 

यह गीबत जायज है ह 

इस हदीस में दो सवाल पैदा होते हैं। पहला सवाल यह पैदा 
होता है कि जब वह शख्स दूर से चलता हुआ आ रहा था तो उसके 
आने से पहले ही उसकी पीठ पीछे हुजूरे अक्दस सल्लल्लाहु अलैहि 
व सल्‍लम ने हजरत आयशा रजियल्लाहु अन्हा से उसकी बुराई बयान 
की कि यह शख्स अपने कबीले का बुरा आदमी है। बजाहिर यह 
मालूम होता है कि यह तो गीबत है, इसलिये कि पीठ पीछे एक 
आदमी की बुराई बयान की जा रही है। इसका जवाब यह है कि 
हकीकत में यह गीबत नहीं, इसलिये कि अगर किसी शख्स को किसी 
दूसरे शर्स की बुराई से बचाने की नियत से उसकी बुराई की जाये 
तो यह गीबत नहीं | जैसे कोई शख्स किसी दूसरे को सचेत करने के 
लिये उस से कहे कि तुम फुलां शख्स से ज़रा बचके रहना, कहीं 

ऐसा न हो कि वह तुमहें धोखा दे जाये, या कहीं ऐसा न हो कि वह 
तुम्हें तकलीफ पहुंचाये, तो यह गीबत में दाखिल नहीं, हराम और ना 
जायज नहीं। बल्कि बाज सूरतों में यह बताना वाजिब हो जाता है। 
जैसे आपको यकीनी तौर पर मालूम है कि फुलां शख्स फुलां आदमी 
को धोखा देगा, और उस धोखे के नतीजे में उस दूसरे शख्स को 
माली या जानी सख्त तकलीफ पहुंचने का अन्देशा है, तो आप पर 
वाजिब है कि आप उस दूसरे शख्स को बता दें कि देखो फलां 
आदमी तुम्हें धोखा देना चाहता है, ताकि वह उस से महफज रहे, यह 
गीबत में दाखिल नहीं । 
इसलिये जब हुज़्रे अक्दस सलल्‍्लल्लाहु अलैहि व सल्‍्लम ने 
हजरत आयशा रजियल्लाहु अन्हा को यह बताया कि यह शख्स अपने 
कबीले का बुरा आदमी है तो बताने का मन्‍्शा यह था कि कहीं ऐसा 
न हो कि यह शख्स हज़रत आयशा रजियल्लाहु अन्हा को किसी 
वक्‍त धोखा दे जाये, या कहीं उस शख्स पर ए।तिमाद और भरोसा 
करते हुए खुद हज़रत आयशा रजियल्लाहु अन्हा या कोई दूसरा 
मुसलमान कोई ऐसा काम कर गुज़रे जिसकी वजह से बाद में उन्हें 
पछतावा हो, इसलिये आप सल्लल्लाहु अलैहि व सल्‍लम ने हजरत 
आयशा रजियल्लाहु अन्हा को उसके बारे में पहले से बता दिया। 
बुरे आदमी का आपने इकराम क्‍यों किया? 
दूसरा सवाल यह पैदा होता है कि एक तरफ तो आपने उसकी 
बुराई बयान फरमाई और दूसरी तरफ जब वह शख्स आ गया तो 
आपने उसकी बड़ी इज़्ज़त फरमाई, और बड़ी खातिर तवाजों फरमाई 
इसमें जाहिर और बातिन में फर्क हो गया कि सामने का मामला कछ 
है और पीछे कुछ और है। बात असल में यह है कि यह अल्लाह के 
रसूल सल्लल्लाहु अलैहि व सलल्‍्लम हैं, जिन्होंने एक एक चीज़ की 
हद बयान फरमाई है। इसलिये सचेत करने के लिये तो आपने इतना 
बता दिया कि यह शख्स बुरा आदमी है, लेकिन जब वह शख्स हमारे 

पास मेहमान बनकर आया है तो मेहमान होने की हैसियत से भी 
उसका कुछ हक है, वह यह कि हम उसके साथ इज्जत से पेश आयें 
और उसके साथ ऐसा बर्ताव करें जो एक मेहमान के साथ करना 
चाहिये। चुनांचे हुजूरे अक्दस सलल्‍्लल्लाहु अलैहि व सल्‍लम ने यही 
बर्ताव फरमाया | 

वह आदमी बहुत बुरा है 

इस हदीस में साथ ही यह भी फरमा दिया कि इसमें एक हिक्मत 
यह भी है कि अगर बुरे आदमी का इकराम न किया जाये तो हो 
सकता है कि वह तुम्हें कोई तकलीफ पहुंचा दे, या किसी मुसीबत के 
अन्दर मुब्तला कर दे, या तुम्हारे साथ वह कोई ऐसा मामला कर दे 
जिसके नतीजे में तुम्हें आईन्दा पछताना पड़े। इसलिये अगर किसी 
बुरे आदमी से मुलाकात की नौबत आ जाये तो उसका इकराम करने 
में कोई हर्ज नहीं। उसकी बुराई से अपनी जान को और अपने माल 
को और अपनी आबरू को बचाना भी इन्सान के फराइज में दाखिल 
है। इसी लिये हुज़ूरे अक्दस सल्लल्लाहु अलैहि व सल्‍लम ने इस 
हदीस में साफ साफ इर्शाद फ्रमा दिया कि वह आदमी बहुत बुरा है 
जिसके शर से बचने के लिये लोग उसका इकराम करें | लोग उसका 
इकराम इसलिये नहीं कर रहे हैं कि वह आदमी अच्छा है, बल्कि 
इसलिये कर रहे हैं कि अगर उसका इकराम नहीं करेंगे तो यह 
तकलीफ पहुंचायेगा। ऐसी सूरत में भी इकराम करने में कोई हर्ज नहीं 
बशर्ते कि वह इकराम जायज हदों के अन्दर हो और उसकी वजह से 
किसी गुनाह का इर्तिकाब न किया जाये। 

हुज्रे अकरम सलल्‍्लल्लाहु अलैहि व सलल्‍लम की जिन्दगी के एक 
एक नमूने के एक एक जुज में न जाने कितने बेशुमार सबक हमारे 
और आपके लिये मौजूद हैं। आपने गीबत की हद बता दी कि इतनी 
बात गीबत है, और इतनी बात गीबत नहीं। और इकराम करना कोई 
दोगला पन नहीं, बल्कि हुक्म यह है कि वह आने वाला चाहे कैसा ही 

काफिर और फासिक व गुनाहगार हो लेकिन जब वह तुम्हारे पास 
मेहमान बनकर आये तो उसकी इज़्ज़त करो, उसका इकराम करो, 
क्योंकि यह बात मुनाफकत और दोगलेपन में दाखिल नहीं । 


सर सैयद का एक वाकिआ 


मैंने अपने वालिद माजिद हज़रत मौलाना मुफ्ती मुहम्मद शफी 
साहिब रहमतुल्लाहि अंलैहि से सर सैयद का यह वाकिआ सुना। अब 
तो वह अल्लाह के पास चले गये, अब अल्लाह तआला के साथ 
उनका मामला है, लेकिन हकीकत यह है कि उन्होंने इस्लामी अकीदे 
के अन्दर जो गड़बड़ी की है वह बड़ी ख़तरनाक किस्म की है, मगर 
चूंकि शुरू में वह बुजुर्गों की सोहबत में रहे हुए थे और बाकायदा 
आलिम भी थे इसलिये उनके अख्लाक॒ अच्छे थे। बहर हाल! हजरत 
वालिद साहिब रह्मतुल्लाहि अलैहि ने उनका यह वाकिआ सुनाया कि 
एक बार वह अपने घर में बैठे हुए थे और उनके साथ कुछ बे 
तकल्लुफ दोस्त भी थे, सामने दूर से उनको एक आदमी आता हुआ 
दिखाई दिया। वह आने वाला आम हिन्दुस्तानी लिबास पहने हुए चला 
आ रहा था, लेकिन जब वह कुछ करीब आ गया त्तो बाहर ही एक 
हौज़ के पास आकर खड़ा हो गया, उसके हाथ में एक थैला था, उस 
थेले में से उसने एक अरबी जुब्बा निकाला और अरब लोग सर पर 
रूमाल के ऊपर जो डोरी बांधते हैं, वह निकाली, और उन दोनों को 
पहना और फिर करीब आने लगा। सर सैयद साहिब दूर से यह 
मन्जर देख रहे थे, आपने एक साथी से कहा कि यह जो शख्स आ 
रहा है यह फरॉडी आदमी मालूम हो रहा है, इसलिये कि यह शख्स 
अब तक तो सीधे साधे हिन्दुस्तानी लिबास में आ रहा था, यहां करीब 
आकर उसने अपना चोला बदल लिया है और अरबी लिबास पहन 
लिया है, अब यहां आकर यह अपने आपको अरब का रहने वाला 
जाहिर करेगा और फिर पैसे वगैरह मांगेगा। 
थोड़ी देर के बाद वह शख्स उनके पास पहुंच गया और आकर 
दरवाजे पर दस्तक दी, सर सैयद साहिब ने जाकर दरवाज़ा खोला 

और इज्जत के साथ उसको अन्दर बुला लिया। सर सैयद ने पूछा 
कि कहां रे तश्रीफ लाये हैं? उसने जवाब दिया कि मैं हजरत शाह 
गुलाम अली रहमतुल्लाहि अलैहि से बैअत हूं। यह हज़रत शाह गुलाम 
अली रह्मतुल्लाहि अलैहि बड़े दर्जे के सूफिया-ए-किराम में से थे। 
और फिर उस शख्स ने अपनी जरूरत बयान की, कि मैं इस जरूरत 
से आया हूं आप मेरी कुछ मदद करें। चुनांचे सर सैयद साहिब ने 
पहले उसकी खूब खातिर तवाज़ो की, और जितने पैसों की उसको 
जरूरत थी, उस से ज़्यादा लाकर उसको दे दिये, और फिर बड़े 
ऐजाज व इकराम के साथ उसको रुख्सत कर दिया | 

आपन उसकी खात्तिर मुदारात क्‍यों की? 

जब वह शख्स वापस चला गया तो उनके साथी ने सर सैयद 
साहिब से कहा कि आप भी अजीब इन्सान हैं, आपने अपनी आंखों से 
देखा कि उसने अपना चोला बदला और अपना आम लिबास उतार 
कर अरब लिबास पहना, फिर आपने ख़ुद कहा कि यह फरॉडी 
आदमी है, आकर धोखा देगा और पैसे मांगेगा, इसके बावजूद आपने 
उसकी इतनी खातिर मुदारात की और उसको इतने पैसे भी दे दिये, 
इसकी क्या वजह है? 

सर सैयद साहिब ने जवाब दिया कि बात असल में यह है कि 
एक तरफ तो वह मेहमान बनकर अया था, इसलिये मैंने उसकी 
खातिर तवाजों की। जहां तक पैसे देने का ताल्लुक है, उसके धोखे 
की वजह से मैं उसको पैसे न देता, लेकिन चूंकि उसने एक बड़े 
बुजुर्ग का नमा लिया जिसके बाद मेरी हिम्मत न हुई कि मैं इन्कार 
करूं, क्योंकि हजरत शाह गुलाम अली साहिब रह्मतुल्लाहि अलैहि 
उन औलिया-ए-किराम में से हैं कि अगर इस शर्स को उनसे दूर 
दराज की भी निस्बत थी तो उस निस्बत का एहतिराम करना मेरा 
फर्ज था। शायद अल्लाह तआला मेरे उस निस्बत के एहतिराम पर 
मेरी मगफिरत फरमा दें । इसलिये मैंने उसको पैसे भी दे दिये। 

दीन की निस्यत का एहतिराम 


यह वाकिआ मैंने अपने वालिद माजिद रह्मतुल्लाहि अलैहि से 
सुना और उन्होंने यह वाकिआ अपने शैख हजरत मौलाना अशरफ 
अली साहिब थानवी रहमतुल्लाहि अलैहि से सुना, और हजरत थानवी 
रहमतुल्लाहि अलैहि ने यह वाकिआ बयान करने के बाद फरमाया कि 
एक तरफ सर सैयद साहिब ने मेहमान का इकराम किया, और दूसरी 
तरफ बुज़ु्गनि दीन की निस्बत का एहतिराम किया | क्योंकि जो 
शख्स अल्लाह का वली है, और उसकी तरफ किसी शख्स को जरा 
सी भी निस्बत हो गयी है, अगर उस निस्बत का एहतिराम कर लिया 
तो क्‍या पता कि अल्लाह तआला उस निस्बत के इकराम ही की 
बदौलत नवाजिश फरमा दे। अल्लाह तआला हम सब को इसकी 
तौफीक अता फरमा दे, आमीन | 

बहर हाल! हुज़ूर अक्दस सल्लल्लाहु अलैहि व सलल्‍लम ने इस 
हदीस में फरमाया कि किसी भी कौम का इज़्जतदार आदमी आये तो 
उसका इकराम करो | 

आम जलसे में इज़्जदार का इकराम 

यहां एक बात और अर्ज कर दूं वह यह कि जो आम इज्तिमा 
गाह या मज्लिस या मस्जिद होती है, उसका आम कायदा यह है कि 
जौ शख्स मस्जिद मैँ या किसी मज्लिस में या किसी इज्तिमा में जिस 
जगह जाकर पहले बैठ जाये, वही उस जगह का ज्यादा हकदार है। 
जैसे मरिजद की अगली सफ मेँ जाकर अगर कोई शख्स पहले बैठ 
जाये, वह उसका ज़्यादा हक॒दार है। अब दूसरे शख्स को इसख्तियार 
नहीं कि वह उस से कहे कि भाई! तुम इस जहग से हट जाओ, यहां 
मैं बैटूंगा। बल्कि जिस शख्स को जहां जगह मिल जाये, वह वहां बैठ 
जाये। लेकिन अगर उसी मज्लिस में या आम इज्तिमा में या मस्जिद 
में को ्ई ऐसा शख्स आ जाये जौ अपनी कौम का मुअज्ज़ज़ फर्द है, 
ती उसको आगे बिठाना और दूसरों से आगे जगह दे देना भी इस 

हदीस के मफ़्हूम में दाखिल है। हमारे बुजुर्गों का मामूल यह है कि 
जब किसी मज्लिस में सब लोग अपनी अपनी जगह बैठे हों और उस 
वक्‍त कोई मुअज़्जज़ मेहमान आ जाये तो उस मुअज़्जज मेहमान को 
अपने करीब बिठाते हैं, और अगर उसको बिठाने के लिये दूसरों से 
यह भी कहना पड़े कि थोड़ा सा पीछे हो जायें, तो इसमें भी कोई 
मुजायका और हर्ज नहीं | 
यह हदीस पर अमल हो रहा है 
यह बात इसलिये अर्ज कर दी कि इस तरीके पर हमारे बुजुर्गों 
के दिलों में यह इश्काल पैदा होता है कि शरीअत का तो हुक्म यह 
है कि जो शख्स पहले आ जाये, उसको जहां जगह मिल जाये, वह 
वहां बैठ जाये। अब अगर कोई शख्स देर से आया है, और उसको 
पीछे जगह मिल रही है तो उसको चाहिये कि वह वहीं पीछे बैठे, 
लेकिन यह बुजुर्ग साहिब दूसरों का हक जाया करके देर से आने 
वाले को आगे क्‍यों बुला रहे हैं? बात असल में यह है कि वह आगे 
बुलाने वाले बुजुर्ग हकीकत में इस हदीस पर अमल फ्रमाते हैं किः 
| “०३०४५ ७४ 2६ /६5||3 
यानी जब तुम्हारे पास किसी कौम का मुअज़्जज आदमी आ जाये 
तो उसका इकराम करो । 
बल्कि हमारे बुजुर्ग हज़रत मौलाना मसीहुल्लाह खां साहिब रह. 
(अल्लाह तआला उनके दर्ज बुलन्द फरमाये, आमीन) वह इस बात 
का बड़ा ख्याल फरमाते थे, यहां तक कि अगर कोई बड़ा आदमी 
मस्जिद में आ जाता और अगली सफ के लोग उसको जगह न देते 
तो हजरते वाला इस तर्जे अमल पर लोगों को खास तौर पर तंबीह 
फरमाते कि भाई यह कया अन्दाज है? तुम्हें चाहिये कि अपनी जगह 
से हट कर ऐसे मुअज़्जज आदमी को जगह दें। और इसको यह न 
समझा जाये कि यह ना इन्साफी है, बल्कि यह भी इस हदीस के 
इर्शाद पर अमल का एक हिस्सा है। 


इस्लाही ख़ुतबात जिल्द(40)--<5च5 


मुअज्जज आदमी का इकराम अज का सबब है 

हज़रत थानवी रहमतुल्लाहि अलैहि ने इस हदीस पर एक जुम्ला 
लिखा है, वह भी याद रखने का है। वह यह कि “कोई शख्स काफिर 
हो या फासिक हो, अगर उसके आने पर उसका इकराम इस हदीस 
पर अमल करने की नियत से हो तो इन्शा अल्लाह अज़ का सबब 
है। क्योंकि हुजूरे अक्दस सल्लल्लाहु अलैहि व सलल्‍्लम के हुक्म की 
तामील है। लेकिन अगर उसका इकराम इस नियत से करे कि मैं 
अगर इसका इकराम करूंगा तो यह फलां मौके पर मेरे काम आयेगा, 
या फलां मौके पर इस से सिफारिश कराऊंगा, या इस से फलां 
दुनियावी मकसद हासिल करूंगा, गोया कि एक फासिक या काफिर 
के इकराम का मकसद दुनियावी लालच है और उस से पैसे बटोरना 
मकसूद है, या अपने लिये कोई ओहदा हासिल करना है, तो उस 
सूरत में यह इकराम दुरुस्त नहीं । 

इसलिये इकराम करते वक्‍त नियत दुरुस्त होनी चाहिये। यानी 
यह नियत होनी चाहिये कि चूंकि हमारे नबी-ए-करीम सल्लल्लाहु 
अलैहि व सल्‍लम ने इसका हुक्म दिया है, इसलिये उस हुक्म की 
तामील में मैं यह इकराम कर रहा हूं। 

अल्लाह तआला अपनी रहमत से हम सब को इस पर अमल 
करने की तौफीक अता फरमाये, आमीन | 

तम्हीद 
बुजुर्गन मोहतरम व प्यारे भाईयो! आज हम सब के लिये यह 
सआदत का मौका है कि एक दीनी मदरसे की बुनियाद की तकरीब 
में शिरकत की सआदत हासिल हो रही है। एक ऐसा मदरसा जो 
करआने करीम के पढ़ने पढ़ाने के लिये कायम किया जा रहा है, 
इसकी पहली ईंट रखने में हम सब को शिर्कत का मौका मिल रहा 
है, यह इन्शा अल्लाह सब के लिये सदका-ए-जारिया होगा, अल्लाह 
तआला इसके अनवार व बरकतें हम सबको अता फरमाये, आमीन।. 

आयत की तश्रीह 

मौके की मुनासबत से मैंने कुरआने करीम की एक आयत और 
नबी-ए-करीम सलल्‍्लल्लाहु अलैहि व सल्‍लम की एक हदीस तिलावत 
की है, उनकी थोड़ी सी तश्रीह इस मुख्तसर वक्त मैं करना चाहता 
हूं। कुरआने करीम में अल्लाह तआला ने इर्शाद फरमाया: 

यानी जिन लोगों को हमने किताब अता फरमाई, किताब से 
मुराद है अल्लाह की किताब, वे लोग उसकी तिलावत का हक अदा 
करते हैं, वही लोग हकीकत में उस किताब पर ईमान लाने वाले हैं। 
यानी सिर्फ जबानी तौर पर किताब पर ईमान लाने का दावा काफी 
नहीं, जब तक कि उसकी तिलावत का हक अदा न किया जाये। इस 
आयते करीमा के जरिये से अल्लाह तआला ने इस तरफ मुतवज्जह 
फरमाया कि जबान से तो हर शख्स यह कह देता है कि मैं अल्लाह 
तआला की किताब पर ईमान लाता हूं लेकिन जब तक वह उसकी 
तिलावत का हक अदा न करे, उस वक्‍त तक वह अपने ईमान के 
इस दावे में सही मायने में सच्चा नहीं। 

कुरआने करीम के तीन हक 

इस से यह बात मालूम हुई कि कुरआने करीम के कुछ हुकूक 
अल्लाह तआला की तरफ से हमारे ऊपर मुक॒र्रर फरमाये गये हैं, वे 
तीन हुकूक हैं। पहला हक यह है कि कुरआने करीम की सही तरीके 
से इस तरह तिलावत करना जिस तरह वह नाजिल हुआ और जिस 
तरह नबी-ए-करीम सल्लल्लाहु अलैहि व सल्‍लम ने उसकी तिलावत 
फरमाई | दूसरा हक यह है कि कूरआने करीम को समझने की 
कोशिश करना और उसके हकाइक और मआरिफ को अपने दिल में 
उतारना| तीसरा हक यह है कि कुरआने करीम की तालीमात और 
हिदायात पर अमल करना। अगर कुरआने करीम के ये तीन हुकूक 
कोई शख्स अदा करे तो यह कहा जायेगा कि उसने कुरआने करीम 

का हक अदा कर दिया, लेकिन अगर इन तीन में से किसी एक हक 
की अदाएगी न की तो इसका मतलब यह है कि कुरआने करीम की 
तिलावत का हक अदा नहीं किया। 

कुरआन की तिलावत खुद मक॒सूद है 

सब से पहला हक है सही तरीके पर तिलावत करना। आजकल 
लोगों में प्रोपेगन्डा किया गया है कि कुरआने करीम को तोता मैना 
की तरह रटने से क्‍या फायदा, जब तक कि इन्सान उसके मायने 
और मतलब न समझे, और जब तक उसके मफहूम को न जाने, इस 
तरह बच्चों को कुरआने करीम रटाने से क्या हासिल है (अल्लाह 
अपनी पनाह में रखे) याद रखिये! यह शैतान की तरफ से बहुत बड़ा 
धोखा और फरेब है, जो मुसलमानों के अन्दर फैलाया जा रहा है। 
हुजूरे अक्दस सलल्‍लल्लाहु अलैहि व सल्‍लम को जिन मकासिद के 
लिये भेजा गया कुरआने करीम ने उनको अनेक मकामात पर बयान 
फरमाया, उन मकासिद में दो चीज़ों को अलग अलग जिक्र फरमाया, 
एक तरफ फरमाया: क्‍ 

और दूसरी तरफ फरमायाः 

यानी आप सलल्‍्लल्लाहु अलैहि व सलल्‍लम इसलिये तश्रीफ लाये 
ताकि अल्लाह की किताब की आयतों को लोगों के सामने तिलावत 
करें, इसलिय तिलावत करना एक मुस्तकिल मकसद है और एक 
मुस्तकिल नेकी और अज् का काम है, चाहे समझ कर तिलावत करे 
या बे समझे तिलावत करे। और यह तिलावत हुजूरे अक्दस 

लाहु अलैहि व सल्‍लम के भेजने के मकासिद में से एक 

मकसद है, जिसको सब से पहले जिक्र फरमाया 

कुरआने करीम और तजवीद का फन 

और कुरआने करीम की तिलावत ऐसी बेवक्अत चीज नहीं कि 
जिस तरह चाहा तिलावत कर लिया, बल्कि नबी-ए-करीम 
सल्लल्लाहु अलैहि व सलल्‍लम ने अपने सहाबा-ए-किराम रजियल्लाहु 
अन्हुम को बाकायदा तिलावत करने का तरीका सिखाया और इसकी 
तालीम दी कि किस लफ्ज़ को किस तरह अदा करना है, किस तरह 
जबान से निकालना है, इसकी बुनियाद पर दो मुस्तकिल उलूम वजूद 
में आये, जिनकी नजीर दुनिया की किसी कौम में नहीं है, एक इल्मे 
तजवीद, दूसरा इल्मे क्राअत। इल्मे तजवीद यह सिखाता है कि 
कुरआने करीम को पढ़ने के लिये किस हर्फ को किस तरह निकाला 
जाये और किस हर्फ को निकालने के लिये किन बातों का ख्याल 
रखने की ज़रूरत है। और इस इल्म के अन्दर वह तरीका बताया 
गया है जिस तरीके से नबी-ए-करीम सल्लल्लाहु अलैहि व सल्‍लम 
ने कुरआने करीम पढ़ा, और इस इल्म पर बेशुमार किताबें मौजूद हैं, 
जिनमें उलमा-ए-किराम ने मेहनत करके इस इल्म को मुरत्तब किया 
है, इस इल्म की नज़ीर दुनिया की किसी दूसरी कौम के पास नहीं है 
कि अल्फाज़ की अदाएगी के लिये क्‍या क्‍या तरीके होते हैं और किस 
तरह अल्फाज को जबान से निकाला जाता- है। यह सिर्फ उम्मते 
मुस्लिमा की खुसूसियत है और नबी-ए-करीम सल्लल्लाहु अलैहि व 
सलल्‍्लम के मोजिज़ात में से एक मोजिज़ा है। और यह इल्म आज तक 
इस तरह महफूज है कि आज पूरे इत्मीनान के साथ यह बात कही 
जा सकती है कि सरकारे दो आलम सलल्‍्लल्लाहु अलैहि व सलल्‍्लम ने 
जिस तरह कुरआने करीम पढ़ा था और जिस तरह आप पर नाजिल 
किया गया था, अल्हम्दु लिल्‍लाह, उसी शक्ल व सूरत में वह कुरआने 
करीम आज भी महफूज है। कोई शख्स उसके अन्दर किसी किस्म 
की तब्दीली नहीं ला सका। 

कुरआने करीम और किराअत का इल्म 

दूसरा किराअत का इल्म है, वह यह कि जब अल्लाह तआला ने 

कुरआने करीम नाजिल फरमाया तो खुद अल्लाह तआला की तरफ 
से कुरआने करीम पढ़ने के कई तरीके भी नाजिल फरमा दिये गये 
कि इस लफ़्ज़ को इस तरह भी पढ़ा जा सकता है और इस तरह भी 
पढ़ा जा सकता है। इसको “इल्मे क्राअत” कहते हैं, इस इल्म को 
भी उम्मते मुस्लिमा ने जूं का तूं महफूज़ रखा और आज तक महफूज 
चला आ रहा है। 

यह पहली सीढ़ी है 

बहर हाल, तिलावत बज़ाते खुद एक मकसद है और यह कहना 
कि बगैर समझे सिर्फ अल्फाज को पढ़ने से क्या हासिल? यह शैतान 
का धोखा है। याद रखिये! जब तक किसी शख्स को कुरआने करीम 
समझे बगैर पढ़ना न आया तो वह शख्स दूसरी मन्जिल पर कृदम 
रख ही नहीं सकता। कुरआने करीम समझे बगैर पढ़ना पहली सीढ़ी 
है, इस सीढ़ी को पार करने के बाद दूसरी सीढ़ी का नम्बर आता है। 
अगर किसी शख्स को पहली सीढ़ी पार करने की तौफीक न हुईं तो 
वह दूसरी सीढ़ी तक कैसे पहुंचेगा। 

हर हर्फ पर दस नेकियां 

इसी वजह से नबी-ए-करीम सल्लल्लाहु अलैहि व सल्लम ने 
इर्शाद फरमाया कि अगर कोई शख्स कुरआने करीम की तिलावत 
करता है तो हर हर्फ की अदाएगी पर अल्लाह तआला की तरफ से 
दस नेकियां लिखी जाती हैं, और फिर हुज़्रे अक्दस सल्लल्लाहु 
अलैहि व सल्‍लम ने इसकी तश्रीह करते हुए फुरमाया कि मैं यह नहीं 
कहता कि “अलीफ लाम मीम” एक हर्फ है, बल्कि “अलिफ” एक 
हर्फ है, और “लाम” एक हर्फ है और “मीम” एक हफ है। इसलिये 
जिस शख्स ने “अलिफ लाम मीम“ पढ़ा तो उसके नामा-ए-आमाल 
में तीस नेकियों का इजाफा हो गया। अगरचे बाज उलमा ने तो इस 
हदीस की तश्रीह में यह फरमाया कि “अलिफ लाम भीम” पढ़ने पर 
नव्वे नेकियां लिखी जायगीं, क्योंकि खुद “अलिफ” तीन हर्फों पर 

मुश्तमिल है, और “लाम” तीन हर्फों पर मुश्तमिल है, और “मीम” 
तीन हर्फों पर मुश्तमिल है, और इस तरह ये नौ हर्फ हुए और हर 
हर्फ पर दस नेकियों का सवाब लिखा जाता है तो इस तरह नव्बे 
नेकियां उसके नामा-ए-आमाल में लिख दी जाती हैं। इतनी बड़ी 
फजीलत कुरआने करीम की तिलावत पर अल्लाह तआला ने रखी है। 


“नेकियां' आखिरत की क्रसी 

आज हमारे दिलों में नमा-ए-आमाल में नेकियों के इज़ाफे की 
अहमियत और उंसकी क॒द्र मालूम नहीं होती, लेकिन अगर कोई 
शख्स यह कह देता कि यह नेक काम करोगे तो तुम्हें नव्वे रुपये 
मिलेंगे तो उसकी हमारे दिलों में बड़ी कृद्र व अहमियत होती। वजह 
इसकी यह है कि आज हमें इन नेकियों की क॒द्र मालूम नहीं, लेकिन 
याद रखिये! ये नकियां ही हकीकत में आख़िरत की क्रंसी हैं, जब 
तक यह जाहिरी आंख खुली हुई है, और जब तक इन्सान का सांस 
चल रहा है, उस वक्‍त तक इस नेकी का अज् व सवाब और इसका 
हकीकी फायदा इन्सान को मालूम नहीं होता, लेकिन जब यह आंख 
बन्द हो गयी और आखिरत का और बर्जत़ का आलम शुरू होगा तो 
उस वक्त तुम वहां न तो पैसे साथ लेजा सकोगे और न रुपये साथ 
लेजा सकोगे। वहां तो सिर्फ यह सवाल होगा कि कितनी नेकियां 
अपने आमाल नामे में लेकर आये हो? उस वक्‍त इन नेकियों की क॒द्र 
व कीमत मालूम होगी । 
हमने कुरआने करीम का पढ़ना छोड़ दिया 
बहर हाल! कुरआने करीम का पढ़ना मुस्तकिल फजीलत का 
बाइस और अज् व सवाब का जरिया है। यही वजह है कि इस्लाम 
की शुरू के जमाने से लेकर आज तक उम्मते मुस्लिमा का मामूल 
रहा है कि सुबह को बेदार होने के बाद जब तक कुरआने करीम की 
थोड़ी सी तिलावत न कर लेते, उस वक्‍त तक दुनिया के दूसरे कामों 
में नहीं लगते थे। सुबह के वक्‍त मुसलमानों के मौहल्ले से गुज़रें तो 

घर घर से कुरआने करीम की तिलावत की आवाजें आया करती थीं, 
और तिलावत की आवाज आना यह मुसलमानों के मौहल्ले की 
निशानी थी। अफसोप्त है कि आज हमने एक तरफ कुफ्र और शिर्क 
से भी आजादी हासिल कर ली और दूसरी तरफ अल्लाह और 
अल्लाह के रसूल सल्लल्लाहु अलैहि व सल्‍लम के अहकाम और 
उनकी तालीमात से और दीन से भी आजाद हो गये, और अब हर 
साल आजादी का जश्न मनाया जाता है, चिरागां किया जाता है, 
झन्डियां लगाई जाती हैं कि हमें आजादी हासिल हो गयी। लेकिन 
ऐसी आजादी हासिल हुई कि उसके बाद हम दीन से भी आजाद हो 
गये, और उसके नतीजे में न हमारी जानें महफूज हैं, न माल महफूज 
है, न आबरू महफूज है, बल्कि बुराईयों और गुनाहों का बाज़ार गर्म 
है, इसी को हमने आजादी का नाम दे दिया, और अब हमारी पूरी 
कौम यह अज़ाब भुगत रही है। 

कुरआने करीम की लानत से बचें 

आज कुरआने करीम की तिलावत करने वाला नहीं मिलता, और 
अगर कोई शख्स कुरआने करीम की तिलावत भी करता है तो वह 
इस तरह तिलावत नहीं करता जिस तरह तिलावत करने का हक है, 
हालांकि हदीस शरीफ में हुज़ूरे अक्दस सललल्लाहु अलैहि व सल्‍लम 
ने इर्शाद फरमाया कि कभी कभी इन्सान तिलावत करता है लेकिन 
कुरआने करीम के हुरूफ्‌ उसको लानत कर रहे होते हैं, इसलिये कि 
वह कुरआने करीम को बिगाड़ कर पढ़ता है और सही तरीके से 
पढ़ने की फिक्र, ध्यान और ख्याल नहीं है। अगर एक शख्स आज ही 
मुसलमान हुआ और गलत तरीके से कुरआने करीम पढ़े तो वह 
अल्लाह तआला के यहां माजूर है, लेकिन अगर किसी ने सारी उम्र 
गुजार दी फिर भी सूरः फातिहा तक सही तरीके से पढ़ना न आई तो 
ऐसा शख्स अल्लाह तआला के सामने क्‍या उज़र पेश करेगा। इसलिये 


हमें इस तरह तिलावत करने का एहतिमाम करना चाहिये जिस तरह 

नबी-ए-करीम सलल्‍्लल्लाहु अलैहि व सल्लम ने सिखाया, यह हर 

मुसलमान की जिम्मेदारी है जिसके बगैर वह कुरआने करीम का 

पहला हक भी अदा नहीं कर सकता, दूसरा हक और तीसरा हक तो 
वह क्‍या अदा करेगा। 


एक सहाबी का वाकिआ 
_># जमाना वह था जब मुसलमान कुरआने करीम के अल्फाज 
सीखने के लिये मेहनतें और मशक्‍कतें और कुरबानियां दिया करते 
थे। बुखारी शरीफ में वाकिआ लिखा है कि एक सहाबी अमर बिन 
सलमा रजियल्लाहु अन्हु फरमाते हैं कि जब हुज़ूरे अक्दस सल्‍्लल्लाहु 
अलैहि व सलल्‍लम मदीना तैयबा तश्रीफ लाये तो मैं उस वक्त बच्चा 
था और मेरा गांव मदीना मुनव्वरा से बहुत फासले पर था। मेरे 
कबीले के कुछ लोग मुसलमान हो गये और मुझे भी अल्लाह तआला 
ने ईमान की तौफीक अता फ्रमाई। ईमान लाने के बाद सब से बड़ी 
दौलत कुरआने करीम है। मुझे यह ख्वाहिश हुई कि मैं कुरआने 
करीम के अल्फाज़ याद करूं, इसका इल्म सीखूं, लेकिन पूरी बस्ती में 
कुरआने करीम पढ़ाने वाला कोई नहीं था और कुरआने करीम सीखने 
का कोई इन्तिज़ाम नहीं था। चुनांचे मैं यह करता कि मेरी बस्ती के 
बाहर काफिलों के गुजरने का जो रास्ता था, रोज़ाना सुबह के वक़्त 
वहां जाकर खड़ा हो जाता, जब कोई काफिला गुज़रता तो मैं पूछता 
कि क्‍या यह काफिला मदीना मुनव्वरा से आया है? जब काफिले वाले 
बताते कि हम मदीना मुनव्वरा से आये हैं तो फिर उनसे दरख्वास्त 
करता कि आप में से किसी को कुरआने करीम का कुछ हिस्सा याद 
हो तो मुझे सिखा दें, जिनको याद होता मैं उनसे वह हिस्सा याद 
करे लेता, यह मेरा रोज़ाना का मामूल था। इस तरह चन्द महीनों के 
अन्दर में अपनी बस्ती में सब से ज्यादा कुरआने करीम का याद 
करने वाला हो गया और सब से ज़्यादा सूरतें मुझे याद थीं, चुनांचे 
जब मेरी बस्ती में मस्जिद की तामीर हुई और इमामत के लिये किसी 
को आगे बढ़ाने का वक़्त आया तो लोगों ने मुझे आगे कर दिया, 

इसलिये कि सब से ज्यादा कुरआने करीम मुझे याद था। 

कुरआने करीम उसी तरह महफूज है 

बहर हाल! इस तरह लोगों ने मेहनत और मशक्कत करके 
कुरआने करीम हासिल किया और उन्हीं की मेहनत और कोशिश का 
नतीजा है कि आज “अल्हम्दु लिल्लाह” यह कुरआने करीम अल्लाह 
के फज्ल से सही शक्ल व सूरत में मौजूद है, और न सिफु अल्फाज 
बल्कि मायने भी महफूज़ हैं। आज अल्हम्दु लिल्लाह पूरे इत्मीनान के 
साथ कहा जा सकता है कि कुरआने करीम की वह सही तफसीर जो 
हुजूरे अक्दस सल्‍लल्लाहु अलैहि व सल्‍लम से सहाबा तक और 
सहाबा-ए-किराम रजियल्लाहु अन्हुम से लेकर हम तक पहुंची है वह 
अपनी सही शक्ल व सूरत में महफूज़ है। इसमें कोई बदलाव नहीं 
हुआ | अल्लाह तआला ने जिस तरह इसके अल्फाज की हिफाजत का 
इन्तिजामा फरमाया है, इसी तरह इसके मायनों का भी इन्तिज़ाम 
फरमाया है। 

अरबी लुगत की हिफाजत का एक तरीका 

मायनों की हिफाज़त किस तरह फरमाई? इसकी एक छोटी सी 
मिसाल पेश करता हूं। एक बुजुर्ग और आलिम गुज़रे हैं, अल्लामा 
हमवी रह्मतुल्लाहि अलैहि, उनकी एक किताब है जिसका नाम है 
“मोजमुल बलदान” इस किताब में उन्होंने अपने जमाने तक के 
मश्हूर शहरों के हालात और उनकी तारीख बयान फरमाइ है। गोया 
कि यह जुगराफिया (भूगोल) और तारीख़ की किताब है, उस किताब 
में उन्‍होंने लिखा है कि जजीरा-ए-अरब में दो कबीले थे, एक का 
नाम उकाद और दूसरे का नमा जराइब था, उन दोनों के बारे में यह 
बात मश्हूर थी कि अगर कोई मेहमान दूसरे शहर और दूसरी बस्ती 
का उनके कबीले में आता तो ये लोग उस मेहमान को अपने यहां 
तीन दिन से ज़्यादा ठहरने नहीं देते थे, हालांकि अरब के लोग बड़े 
मेहमान नवाज होते हैं और मेहमान के आने पर खुशियां मनाते हैं, 

लेकिन उकाद और जराइब के कबीले के लोग मेहमान को अपने यहां 
तीन दिन से ज़्यादा ठहरने की इजाजत नहीं देते थे। लोगों ने उनसे 
पूछा कि इसकी क्‍या वजह है कि तुम मेहमान को तीन दिन से 
ज़्यादा ठहरने नहीं देते? जवाब में उन्होंने कहा कि बात असल में यह 
है कि अगर कोई बाहर का आदमी हमारे यहां तीन दिन से ज़्यादा 
ठहर जायेगा तो वह हमारी जबान ख़राब कर जायेगा और ज़बान से 
अल्फाज की अदाएगी के तरीके, जबान का मफहूम, जबान के 
मुख्तलिफ अल्फाज के मायने और उनके इस्तेमाल के तरीके में वह 
शख्स असर अन्दाज़ हो जायेगा, और हमारी जबान को तब्दील कर 
देगा, और हमारी जबान कुरआने करीम की जबान है, और इस 
जबान को महफूज रखना जरूरी है, इस वजह से हम किसी मेहमान 
को तीन दिन से ज़्यादा ठहरने की इजाजत नहीं देते। इस तरह 
अल्लाह तआला ने कुरआने करीम के अल्फाज और उसके मायनों को 
महफूज रखा। 

कुरआने करीम की तालीम के लिये बच्चों का चन्दा 

आज कुरआने करीम और उसके तमाम उलूम पक्की पकाई रोटी 
की शक्ल में हमारे सामने हैं। अब हमारा काम यह है कि हम इस 
कुरआने करीम को और इसके उलूम को हासिल करें और इसको 
अपनी जिन्दगी के अन्दर दाखिल करें। हमारे मुल्क और शहर में 
बहुत से मदरसे और मकातिब कायम हैं जिनके अन्दर कुरआने करीम 
के पढ़ने पढ़ाने का इन्तिज़ाम है, अल्लाह तआला का फज़्ल व करम 
है कि इस जगह पर भी एक मदरसे के कियाम (स्थापना) का 
इन्तिजाम हुआ है और इसके लिये यह जगह मुक॒र्रर की गयी है। 
बहुत से मदरसे कायम होते रहते हैं और उनके लिये चन्दे भी बहुत 
किये जाते हैं, लेकिन जब किसी मदरसे के लिये चन्दे का मामला 
सामने आता है तो मुझे अपने वालिद माजिद हजरत मौलाना मुफ़्ती 
मुहम्मद शफी साहिब रह्मतुल्लाहि अलैहि की एक बात याद आती है, 

वह फरमाया करते थे कि लोग मदरसे के लिये पैसों के चन्दे का तो 
बड़ा एहतिमाम करते हैं, हालांकि पैसों का चन्दा इतनी अहमियत नहीं 
रखता, क्‍योंकि मेरा यह तजुर्बा है कि जब एक काम इख्लास के साथ 
शुरू किया जाता है तो अल्लाह तआला गैब से उसकी मदद फरमाते 
हैं और उसका इन्तिज़ाम फरमाते हैं। इसका मुशाहदा और तलजुर्बा है 
और इस वक्‍त जितने मदरसे चल रहे हैं, उन सब के अन्दर जाकर 
खुली आंखों से इसका मुशाहदा कर सकते हैं, हालांकि वहां कोई 
अपील नहीं है, कोई चन्दा नहीं है, कोई सफीर नहीं है। अगर काम 
के अन्दर इख्लास हो तो अल्लाह तआला अता फरमा ही देते हैं, 
लेकिन मदरसों के लिये असल चन्दा बच्चों का चन्दा होना चाहिये, 
अब अगर कायम करने वालों ने मदरसे तो कायम कर दिये और उस 
पर पैसे भी खर्च कर दिये, इमारतें भी खड़ी कर दीं और पढ़ाई भी 
शुरू हो गई, लेकिन यह सब होने के बाद यह बात सामने आईं कि 
मुसलमान उस मदरसे में अपने बच्चों को भेजने के लिये तैयार नहीं, 
वे मुसलमान अपने बच्चों को इसलिये भेजने के लिये तैयार नहीं कि 
मदरसे में भेजने से नेकियां मिलती हैं और दूसरी जगह भेजने से 
रुपये मिलते हैं, तो रुपये के मुकाबले में नेकियों को तरजीह किस 
तरह दें | । 
. मदरसा इमारत का नाम नहीं 

बहर हाल! यह मदरसा तो कायम हो रहा है, लेकिन मदरसा 
इमारत का नाम नहीं, मदरसा जगह और प्लाट का नाम नहीं, मदरसा 
दर्स गाह का नाम नहीं, बल्कि पढ़ने और पढ़ाने वालों का नाम 
मदरसा है। दारुल उलूम देवबन्द का नाम तो आपने सुना होगा, 
इतनी बड़ी दीनी दर्स गाह, लेकिन जब वह कायम हुआ तो उस वक्‍त 
उसकी न कोई इमारत थी, न कोई जगह थी, न कोई कमरा था, 
बल्कि एक अनार के दरख्त के नीचे बैठ कर एक उस्ताद और एक 
शागिर्द ने पढ़ना पढ़ाना शुरू कर दिया और इस तरह “दारुल उलूम 

देवबन्द” कायम हो गया, और यही नबी-ए-करीम सल्लल्लाहु अलैहि 
व सलल्‍्ल़म की सुन्नत है कि आप सलल्‍लल्लाहु अलैहि व सलल्‍लम ने एक 
चबूतरे पर पहला मदरसा कायम फुरमाया, और एक “सुफ़्फा” पर 
सहाबा-ए-किराम रजियल्लाहु अन्हुम आकर जमा हो गये और दुनिया 
का अजीमुश्शान मदरसा कायम हो गया। 

और अगर मदरसा तो कायम हो गया लेकिन हमारे सारे मौहल्ले 
के लोग उस से गाफिल हैं, न तो खुद कुरआने करीम की तालीम 
हासिल करने को तैयार हैं और न बच्चों को उसमें भेजने के लिये 
तैयार हैं। तो इस तरह मदरसे से पूरी तरह फायदा हासिल नहीं हो 
सकता, इसलिये आप हज़रात से मेरी गुजारिश यह है कि न सिर्फ 
यह कि इस मदरसे के साथ माली सहयोग फरमायें बल्कि साथ साथ 
इस बात की कोशिश भी फरमायें कि लोगों के दिलों में कुरआने 
करीम सीखने और पढ़ने का एहतिमाम पैदा हो जाये और अपने 
बच्चों को भेजें, और जिन बड़ों का कुरआने करीम सही नहीं है वे 
अपने कुरआने करीम को सही करने का एहतिमाम करें। अगर यह 
काम हमने कर लिया तो इन्शा अल्लाह यह मदरसा बड़ा कामयाब 
और मुफीद होगा और हमारे लिये जबीरा-ए--आखिरत होगा | 

अल्लाह तआला इस मंदरसे को अपनी बारगाह में कबूल 
फरमाये और इस मदरसे के -कायम करने में जिन लोगों ने मेहनत 
और कोशिश की है, अल्लाह तआला उनकी इस मेहनत को कबूल 
फरमाये और इस मदरसे को दिन दोगुनी रात चौगुनी तरक्की अता 
फरमाये, और मुसलमानों को इस मदरसे से सही मायनों में फायदा 
उठाने की तरफ मुतवज्जह फरमाये, आमीन | 


भी ५) १॥५५०॥ ३५०५ ,७ 

हदीस का मतलब 
हजरत ज़ाबिर बिन अब्दुल्लाह रजियल्लाहु अन्हु से रिवायत है 
कि जनाब रसूलुल्लाह सलल्‍्लल्लाहु अलैहि व सल्‍्लम ने इर्शाद फ्रमाया 
कि जो शख्स आरास्ता (सुसज्जित) हो ऐसी चीज़ से जो उसको नहीं 
दी गयी तो वह झूठ के दो कपड़े पहनने वाले की तरह है। मतलब 
यह है कि अगर कोई शख्स अपने बारे में लोगों के सामने कोई ऐसी 
सिफ्त जाहिर करे जो हकीकत में उसके अन्दर मौजूद नहीं, तो 
गोया उसने अपने पूरे जिस्म पर सर से पांव तक झूठ लपेट रखा है, 
और जिस तरह लिबास सारे जिस्म को ढांपा हुआ होता है, इस तरह 
उसने झूठ से अपने आपको ढांप लिया है। 
यह भी झूठ और धोखा है... 
मतलब इस हदीस का यह है कि आदमी धोखा देने के लिये 
अपने लिये कोई ऐसी सिफत जाहिर करे जो हकीकत में उसके 
अन्दर नहीं है। जैसे एक शख्स आलिम नहीं है, लेकिन अपने आपको 
आलिम जाहिर करता है, या एक शख्स एक ख़ास पद नहीं रखता, 
लेकिन अपने आपको उस ख़ास पद वाला जाहिर करता है, या एक 


शख्स एक ख़ास हसब नसब (नस्ल और खानदान) से ताल्‍्लुक नहीं 

रखता, मगर अपने आपको उस नसब के साथ मन्सूब करता है, उनके 
बारे में फ्रमाया कि यह झूठ के कपड़े पहनने वाले की तरह है। इसी 
तरह एक शख्स मालदार नहीं है, लेकिन अपने आपको मालदार 
जाहिर करता है। बहर हाल! जो सिफुत इन्सान के अन्दर मौजूद नहीं 
है, लेकिन वह बनावटी तौर पर उस सिफ्‌त को जाहिर करता है, इस 
हदीस में उस पर यह वईद बयान फुरमाई गयी है। 

अपने नाम के साथ “'फारूकी, सिद्दीकी”“ लिखना 

जैसे हमारे समाज में यह बात बहुत ज़्यादा पाई जाती है कि 
लोग अपने आपको किसी ऐसे नसब और ख़ानदान से मन्सूब कर देते 
हैं जिसके साथ हकीकत में ताल्लुक नहीं होता। जैसे कोई शख्स 
“सिद्दीकी” नहीं है लेकिन अपने नाम के साथ “सिद्दीकी” लिखता है। 
या कोई “फारूकी” नहीं है, लेकिन अपने आपको “फारूकी” लिखता 
है, या कोई “अन्सारी“ नहीं है, लेकिन अपने आपको “अन्सारी” 
लिखता है। इसलिये अपने आपको किसी और नसब की तरफ मन्सूब 
करना जिस से उसका कोई ताल्लुक नहीं, यह बड़ा सख्त गुनाह है, 
और इसके बारे में इस हदीस में फुरमाया कि गोया उसने सर से 
लेकर पांव तक झूठ का लिबास पहना हुआ है। 


कपड़ों जैसा क्‍यों कहा? क्‍ 

इस गुनाह को झूठ के कपड़े पहनने वाले से इसलिये तश्बीह दी 
कि एक गुनाह तो वह होता है जिसमें इन्सान थोड़ी देर के लिये 
मुब्तला हुआ, फिर वह गुनाह ख़त्म हो गया, लेकिन जिस शख्स ने 
गलत निस्‍्बत इखितियार कर रखी है, और लोगों में अपनी ऐसी 
हैसियत जाहिर कर रखी है जों हकीकत में उसकी हैसियत नहीं है 
तो वह एक हमेशा रहने वाला गुनाह है, और हर वक्‍त उसके साथ 
लगा हुआ है, जिस तरह लिबास इन्सान के साथ हर वक्‍त चिपका 
रहता है, इसी तरीके से यह गुनाह भी हर वक्‍त इन्सान के साथ 
चिपका रहेगा। 

जुलाहों का “अन्सारी” और कसाईयों का 
““क्रैशी““ लिखना 

मेरे वालिद माजिद हज़रत मौलाना मुफ़्ती मुहम्मद शफी साहिब 
रह्मतुल्लाहि अलैहि ने इस मौजू पर एक मुस्तकिल रिसाला लिखा है, 
जिसका नाम है “गायातुन्नसब” क्‍योंकि बाज कौमें अपने नामों के 
साथ गलत निस्वबतें लगाती हैं। हिन्दुस्तान में यह बात आम थी कि 
कपड़े बुनने वाले जिनको “जुलाहे” कहा जाता था, वे अपने साथ 
अन्सारी लिखते थे, और गोश्त बेचने वाले कसाई अपने नामों के साथ 
“कुरैशी” लिखते थे। इसलिये हजरत वालिद साहिब रह्मतुल्लाहि 
अलैहि ने यह रिसाला लिखा और उंसमें इस बात की तरफ तवज्जोह 
दिलाई कि नसब के बारे में झूठा बयान करना सख्त गुनाह है, और 
उसके बारे में कई हदीसें आयी हैं जिनमें झूठी निस्बत से आपने मना 
फरमाया है। उस रिसाले के लिखने के नतीजे में उन कौमों ने 
हजरत वालिद साहिब रहमतुल्लाहि अलैहि के खिलाफ पूरे हिन्दुस्तान 
में एक तूफान खड़ा कर दिया कि इन्होंने हमारे खिलाफ बड़ी सख्त 
किताब लिखी है, लेकिन हकीकत वही है जो नबी-ए-करीम 
सल्लल्लाहु अलैहि व सलल्‍लम ने बयान फ्रमाई | 


नसब और खानदान फजीलत की चीज नहीं 

बात असल में यह है कि “नसब और खानदान” का मामला ऐसा 
है कि उस पर कोई दीनी फजीलत नहीं। कोई शख्स किसी नसब 
और खानदान से ताल्‍लुक रखता हो, लेकिन अल्लाह तआला ने 
उसको “तक॒वा“ (परहेजगारी) अता फरमाया है तो वह अच्छे नसब 
वाले से बेहतर है। कुरआने करीम में अल्लाह तआला ने साफ ऐलान 
फरमा दिया है 

यानी ऐ लोगो! हमने तुम सब को एक मर्द और एक औरत से 
पैदा किया। मर्द हजरत आदम अलैहिस्सलाम और औरत हजरत 
हव्वा अलैहस्सलाम | इसलिये जितने भी इन्सान दुनिया में आये हैं सब 
एक मां बाप के बेटे हैं। लेकिन हमने जो ये मुख्तलिफ कबीले बना 
दिये कि किसी इन्सान का ताल्‍लुक किसी कबीले से है, और किसी 
इन्सान का ताल्लुक किसी खानदान से है, ये खानदान और कबीले 
इसलिये बनाये ताकि तुम एक दूसरे को पहचान सको। अगर सब 
इन्सान एक ही कबीले के होते तो एक दूसरे को पहचानने में दुश्वारी 
होती। अब यह बता देना आसान है कि यह फलां शख्स है और 
फलां कबीले का है। इसलिये सिर्फ पहचान की आसानी की खातिर 
हमने तुम्हें कबीलों में तकसीम किया है। लेकिन किसी कबीले को 
दूसरे कबीले पर कोई फजीलत नहीं, बल्कि तुम में सब से ज्यादा 
बुलन्द मर्तबे वाला और इज्जत वाला वह है जिसमें तक॒वा और 
परहेजगारी ज़्यादा हो। इसलिये अगर कोई शख्स किसी ऐसे नसब 
और खानदान से ताल्लुक रखता है जिसको लोग आला नसब नहीं 
समझते तो कोई परवाह की बात नहीं, तुम अपने आमाल और 
अख्लाक दुरुस्त करो, और अपनी जिन्दगी का क्रिदार सही करो तो 
फिर क्रिदार और अमल के नतीजे में तुम आला से आला नसब वाले 
से आगे बढ़ जाओगे। इसलिये क्‍यों अपने आपको गलत खानदान की 
तरफ मन्सबू करके गुनाह का काम करते हो? इसलिये जिस शख्स 
का जो नसब है वह उसी को बयान करे, और नसब बयान करने की 
जरूरत ही क्या है, बयान ही न करे। लेकिन अगर बयान करना ही 
है तो वह नसब बयान करे जो अपना वाकई नसब है, बिला वजह 
दूसरे नसब की तरफ मन्सूब करके लोगों को गलत फहमी में मुब्तला 
करना जायज नहीं, इस पर बड़ी सख्त वईद बयान फरमाई गयी है। 

“लेपालक” को हकीकी बाप की तरफ मन्सूब करें 

इसी तरह का एक दूसरा मसला भी है, जिस पर कुरआने करीम 
ने आधा रुक्‌ नाजिल किया है: वह यह कि कभी कभी कोई शख्स 

दूसरे के बच्चे को अपना “मुतबन्ना” (लेपालक) बना लेता है, जैसे 
किसी शख्स की कोई औलाद नहीं है, उसने दूसरे का बच्चा गोद ले 
लिया और उसकी परवरिश की, और उसको अपना “लेपालक” बना 
लिया, तो शरई एतिबार से लेपालक बनाना और किसी बच्चे की 
परवरिश करना और अपने बेटे की तरह उसको पालना तो जायज है, 
लेकिन शरई एतिबार से वह “लेपालक“ किसी हालत में उस पालने 
वाले का हकीकी बेटा नहीं बन सकता। इसलिये जब उस बच्चे को 
मन्सूब करना हो तो उसको असल बाप ही की तरफ मन्सूब करना 
चाहिये कि फलां का बेटा है, परवरिश करने वाले की तरफ निस्बत 
करना जायज नहीं, और रिश्ते के जितने अहकाम हैं वे सब असल 
बाप की तरफ मन्सबू होंगे, यहां तक कि अगर वह ना मेहरम है तो 
उस बच्चे के बड़े होने के बाद उस से इसी तरह पर्दा करना होगा 
जिस तरह एक ना मेहरम से पर्दा होता है। 

हजरत जैद बिन हारिसा रजियल्लाहु अन्हु का वाकिआ 

हुजूरे अक्दस सलल्‍लल्लाहु अलैहि व सल्‍लम ने हजरत जैद बिन 
हारिसा रजियल्लाहु अन्हु को अपना लेपालक बनाया था। उनका 
वाकिआ भी बड़ा अजीब व गरीब है। यह हज़रत जैद बिन हारिसा 
रजियल्लाहु अन्हु इस्लाम से पहले जमाने में किसी के गुलाम थ, 
अल्लाह तआला ने उनको मक्का मुकर्रमा आने की तौफीक दी, यहां 
आकर हुजूरे अक्दस सलल्‍्लल्लाहु अलैहि व सल्‍लम के मुबारक हाथ 
पर मुसलमान हो गये। उनके मां बाप और खानदान के दूसरे 
अफराद उनकी तलाश में थे कि कहां हैं, तलाश करते करते कई 
साल गुज़र गये, कई साल के बाद किसी ने उनको ख़बर दी कि 
हजरत जैद बिन हारिसा मक्का मुकर्रमा में हैं और वह मुसलमान हो 
चुके हैं, और हुजूरे अक्दस सलल्‍्लल्लाहु अलैहि व सलल्‍लम के पास 
रहते हैं। चुनांच उनके वालिद और चचा तलाश करते हुए मक्का 
भुकर्रमा पहुंच गये और जाकर हुजूरे अक्दस सल्लल्लाहु अलैहि व 

सलल्‍लम से मुलाकात की, और कहा कि यह जैद बिन हारिसा जो 
आपके पास रहता है, यह हमारा बेटा है, हम इसकी तलाश में 
परेशान हैं, यह हमें मिल नहीं रहा था, अब यहां हमें मिल गया है, 
हम इसको ले जाना चाहते हैं। आं हज़रत सलल्‍्लल्लाहु अलेहि व 
सललम ने उनसे फरमाया कि ठीक है, तुम उसके बाप हो और वह 
तुम्हारा बेटा है, जाकर उस से पूछ लो, वह अगर तुम्हारे साथ जाना 
चाहे तो चला जाये, मुझे इस पर कोई एतिराज नहीं। हुजूरे अक्दस 
सलल्‍्लल्लाहु अलैहि व सल्‍लम की यह बात सुनकर खुश हो गये कि 
चलो इन्होंने बहुत आसानी से इजाजत दे दी। अब ये दोनों बाप और 
चचा इस ख्याल में थे कि बेटे को जुदा हुए कई साल गुजर चुके हैं, 
बाप और चचा को देख कर खुश हो जायेगा और साथ चलने के 
लिये फौरन तैयार हो जायेगा। उस वक्‍त हजरत जैद बिन हारिसा 
रजियल्लाहु अन्हु हरम में थे। जब ये दोनों उनको लेने के लिये वहां 
पहुंचे और मुलाकात की तो उन्होंने खुशी का इजहार तो किया, 
लेकिन जब बाप ने यह कहा कि अब मेरे साथ घर चलो तो उन्होंने 
कहा नहीं अब्बा जान! मैं आपके साथ नहीं जाऊंगा। इसलिये कि एक 
तरफ तो अल्लाह तआला ने मुझे इस्लाम की नेमत बख्शी है, और 
आपको अभी तक इस्लाम की दौलत नसीब नहीं हुई, दूसरे यह कि 
यहां पर मुझे जनाब रसूलुल्लाह सलल्‍लल्लाहु अलेहि व सल्‍लम की 
सोहबत नसीब है, इस सोहबत को छोड़ कर मैं नहीं जा सकता। बाप 
ने उनसे कहा: बेटा तुम इतने समय के बाद मुझ से मिले, इसके 
बावजूद तुमने मुझे इतना मुख्तसर सा जवाब दे दिया कि तुम मेरे 
साथ नहीं जा सकते। उन्होंने कहा कि आपके जो हुकूक हैं, मैं 
उनको अदा करने के लिये तैयार हूं, लेकिन जनाब मुहम्मद 
रसूलुल्लाह सलल्‍लल्लाहु अलैहि व सलल्‍लम से मेरा जो ताल्‍लुक्‌ कायम 
हुआ है वह अब मरने जीने का ताललुक है। इसलिये मैं आपके साथ 
नहीं जाऊंगा। 








जब हुज़ूर अक्दस सल्लल्लाहु अलैहि व सलल्‍लम ने उनका यह 
जवाब सुना तो आपने फरमाया कि चूंकि तुमने मेरे साथ यह ताल्‍्लुक 
कायम किया है इसलिये मैं तुम्हें आज से अपना बेटा बनाता हूं। इस 
तरह हुजूरे अक्दस सलल्‍्लल्लाहु अलैहि व सल्‍लम ने हज़रत जैद बिन 
हारिसा रजियल्लाहु अन्हु को अपना लेपालक बना लिया, उसके बाद 
से हुजूरे अक्दस सल्लल्लाहु अलैहि व सल्‍लम उनके साथ बेटे जैसा 
सुलूक फरमाने लगे तो लोगों ने भी उनको जैद बिन मुहम्मद 
(सल्लल्लाहु अलैहि व सलल्‍लम) कह कर पुकारना शुरू कर दिया, 
जिस पर अल्लाह तआला की तरफ से बाकायदा आयत नाज़िल हुई 

किः 

यानी तुम लोगों ने लेपालक का जो नसब बयान करना शुरू कर 
दिया है, यह दुरुस्त नहीं है, बल्कि जो बेटा जिस बाप का है उसको 
उसी हकौकी बाप की तरफ मन्सबू करो, किसी और की तरफ मन्सूब 
करना जायज नहीं | और दूसरी जगह यह आयत नाजिल फरमाई: 

यानी मुहम्मद सलल्‍लल्लाहु अलैहि व सलल्‍लम तुम में से किसी मर्द 
के हकीकी बाप नहीं हैं, लेकिन वह अल्लाह के रसूल हैं और नबियों 
के सिलसिले को खत्म करने वाले हैं। इसलिये उनकी तरफ किसी 
बेटे को मन्‍्सबू मत करो और आइन्दा के लिये यह उसूल मुकर्रर 
फ्रमाया कि कोई लेपालक आइन्दा अपने मुंह बोले बाप की त्तरफ 
मन्सबू नहीं होगा, बल्कि हकीकी और असली बाप की तरफ मन्सूब 
होगा। 

हजरत जैद बिना हारिसा रजियल्लाहु अन्हु के अलावा एक और 
सहाबी हजरत सालिम मौला हुजैफा रजियल्लाहु अन्हु थे, उनको भी 
मुंह बोला बेटा बनाया गया था। उनके बारे में भी हुजूरे अक्दस 
भल्लल्लाहु अलेहि व सल्‍लम ने हुक्म फरमाया कि यह मुंह बोले बाप 

की तरफ मन्सबू नहीं होंगे, और जब यह अपने मुंह बोले बाप के घर 
में दाखिल हों तो पर्दे के साथ दाखिल हों। 

ये सब अहकाम इसलिये दिये गये कि शरीअत ने नसब की 
हिफाजत का बहुत एहतिमाम फ्रमाया है, कि किसी की निस्बत गलत 
न हो जाये। उसकी वजह से मुगालता पैदा न हो जाये, इसलिये जो 
शख्स अपना नसब गलत बयान करे वह इस हदीस की वईद के 
का दाखिल है, और वह झूठ के दो कपड़े पहनने वाले की तरह 

| 


अपने नाम के साथ “मौलाना” लिखना 

इसी तरह अगर कोई आलिम नहीं है लेकिन अपने आपको 
आलिम जाहिर करता है, जैसे आजकल लोग अपने नाम के साथ 
“मौलाना” लिख देते हैं, हालांकि उर्फे आम में लफ़्ज “मौलाना” या 
लफ्ज “अल्लामा” उन अफराद के लिये इस्तेमाल किये जाते हैं जो 
बाकायदा दीन का इल्म रखते हों। अब अगर एक शख्स दीन का 
आलिम नहीं है, वह अगर इन अल्फाज को इस्तेमाल करेगा तो 
उसकी वजह से मुगालता पैदा होगा और वह इस हदीस की वईद में 
दाखिल होगा । 

' अपने नाम के साथ “प्रोफेसर” लिखना 

इसी तरह लफ्ज प्रोफेसर है, हमारे समाज में “प्रोफेसर” एक 
खास ओहदा है, उसकी ख़ास शर्तें हैं, उन शर्तों को जो शख्स पूरी 
करेगा तो वह प्रोफेसर कहलाएगा। लेकिन आजकल यह हाल हो गया 
है कि जो शख्स किसी जगह का उस्ताद बन गया वह अपने नाम के 
साथ प्रोफेसर लिख देता है, हालांकि इसके जरिये वह अपने अन्दर 
एक ऐसी सिफुत जाहिर कर रहा है जो उसके अन्दर मौजूद नहीं है, 
इसलिये यह गलत बयानी है और दूसरों को मुगालते में डालना है, 
और यह भी इस हदीस की वईद के अन्दर दाखिल है और हराम है, 


और ना जायज है। । 

लफ्ज “डॉक्टर*“ लिखना 


इसी तरह एक शख्स डॉक्टर नहीं है, लेकिन अपने नाम के साथ 
लफ़्ज “डॉक्टर” लिख दिया। बाज लोग ऐसे होते हैं कि उन्होंने चन्द 
दिन तक किसी डॉक्टर के पास कम्पाउन्डरी की, उसके नतीजे में 
कुछ दवाओं के नाम याद हो गये तो बस उसके बाद अपने नाम के 
साथ “डॉक्टर” लिखना शुरू कर दिया, और बाकायदा दवाखाना 
खोल कर बैठ गये और इलाज शुरू कर दिया, यह भी इस वईद के 
अन्दर दाखिल है और यह निस्बत करना ना जायज है और हराम है। 
ये सब मुगालते इस हदीस के तहत दाखिल हैं कि जो शख्स ऐसी 
चीज जाहिर करे जो हकीकत में उसके अन्दर नहीं है तो वह झूठ के 
दो कपड़े पहनने वाले की तरह है। 


जेसा अल्लाह ने बनाया है, वैसे ही रहो 

और ये सब गुनाह ऐसे नहीं हैं कि इनको एक बार कर लिया, 
बस वह गुनाह ख़त्म हो गया, बल्कि चूंकि उस शर्स ने उस निस्बत 
को अपने नाम का जुज़ और हिस्सा बना रखा है, जैसे लफ़्ज मौलाना 
या डॉक्टर या प्रोफेसर वगैरह को अपने नाम का हिस्सा बना रखा है, 
तो वह गुनाह मुस्तकिल और हमेशा का है, उसकी जिन्दगी के साथ 
साथ चला जा रहा है। इसलिये गुनाह को झूठ के कपड़े पहनने से 
तश्बीह दी। अल्लाह तआला हम सब को इस गुनाह से महफूज़ 
फरमाये आमीन। 

अरे भाई! अपनी कोई सिफत बयान करने में क्‍या रखा है, जैसा 
अल्लाह तआला ने पैदा किया है, वैसे ही रहो, और बिला वजह उस 
से आगे बढ़ने की कोशिश में न पड़ो। बल्कि जो सिफत अल्लाह 
तआला ने दी है, बस वही सिफत जाहिर करो। इसलिये कि अल्लाह 
तआला ने अपनी हिक्मत से किसी को कोई सिफत दे दी, किसी को 
कोई सिफत दे दी, जिन्दगी का यह सारा कारोबार अल्लाह तआला 
की हिक्मत और मस्लिहत से चल रहा है, तुम इसके अन्दर दखल 

अन्दाज़ी करके एक गलत बात जाहिर करोगे तो यह बात अल्लाह 
तआला को ना पसन्द होगी। 


मालदारी का इजहार 


इसी तरह इसमें यह बात भी दाख़िल है कि एक आदमी ज़्यादा 
मालदार नहीं है, लेकिन लोगों को धोखा देने के लिये अपने आपको 
मालदार जाहिर करता है और दिखावे के लिये ऐसे काम करता है 
ताकि लोग मुझे ज़्यादा दौलत मन्द समझ कर मेरी ज़्यादा इज्जत 
करें। यही दिखावा है और यही नाम व नमूद है, यह बात भी इसी 
गुनाह में दाखिल है। 

अल्लाह की नेमत का इजहार करें 

नबी-ए-करीम सल्लल्लाहु अलैहि व सल्‍लम की तालीमात पर 
कुरबान जायें, आपने ऐसी ऐसी बारीक तालीमात अता फरमाई हैं जो 
इन्सान के ख्याल में भी नहीं आ सकतीं। चुनांचे आपकी तालीमात पर 
गौर करने से ज़ाहिर होता है कि दो हुक्म अलग अलग हैं। एक हुक्म 
तो यह है कि जो सिफत तुम्हारे अन्दर मौजूद नहीं है वह जाहिर मत 
करो, ताकि उसकी वजह से दूसरे को धोखा न हो, लेकिन दूसरी 
तरफ आपने दूसरी तालीम देते हुए इर्शाद फरमाया: 

(५३५५७ ४3०३०) “७५.० (० ५०७ 2७, ८५०. 4॥ 

यानी अल्लाह तबारक व तआला इस बात को पसन्द फरमाते हैं 
कि उन्होंने अपने बन्दे को जो नेमत अता फ्रमाई है, उस नेमत के 
आसार उस बन्दे पर जाहिर हों। जैसे एक आदमी को अल्लाह ने 
खाता पीता बनाया है और उसको माल व दौलत अता फरमाई है, तो 
अल्लाह तआला की इस नेमत का तकाज़ा यह है कि वह अपना रहन 
सहन ऐसा रखे जिस से अल्लाह तआला की नेमत का इजहार हो। 
जैसे वह साफ सुथरे कपड़े पहने, साफ सुथरे घर में रहे, अगर वह 
शख्स उस दौलत की नेमत के बावजूद फकीर और मिस्कीन बना 
फिरता है, मैला कुचैला और फटा पुराना लिबास पहना रहता है और 

आग्त इस्‍लाही खुतबात कक 
घर को गन्दा रखता है, तो ऐसी सूरत बनाना एक तरह से अल्लाह 
तआला की नेमत की नाशुक्री है। अरे भाई! जब अल्लाह तआला ने 
नेमत अता फरमाई है तो उसके आसार तुम्हारी जिन्दगी पर जाहिर 
होने चाहियें, तुम्हारी सूरत देख कर कोई तुम्हें फकीर न समझ ले, 
और कोई जकात का मुस्तहिक सझम कर तुम्हें ज़कात न दे दे। 
इसलिये जैसे हकीकत में तुम हो वैसे हीं रहो, न तो अपने आपको 
ज्यादा मालदार जाहिर करो और न ही इतना कम जाहिर करो जिस 
से अल्लाह तआला की नेमत की नाशुक्री हो। 


आलिम के लिये इल्म का इजहार करना 

इल्म का मामला भी यही है कि अगर अल्लाह तआला ने इल्म 
अता फरमाया है तो अब तवाज़ो का मतलब यह नहीं है कि आदमी 
छुप कर एक कोने में बैठ जाये, इस ख्याल से कि अगर मैं दूसरों के 
सामने अप्रने को आलिम जाहिर करूंगा तो उसके नतीजे में लोग मुझे 
आलिम समझेंगे और यह तवाज़ो के खिलाफ है। बल्कि असल बात 
यह है कि जब अल्लाह तआला ने इल्म की नेमत अता फरमाई है तो 
उस नेमत का तकाज़ा यह है कि उस इल्म का इतना इजहार करे 
कि जिस से आम लोगों को फायदा पहुंचे। और इल्म की नेमत का 
शुक्रिया भी यही है कि बन्दों की ख़िदमत में उस इल्म को इस्तेमाल 
करे | वह इल्म अल्लाह तआला ने इसलिये नहीं दिया कि तुम 
तकब्बुर करके बैठ जाओ, वह इल्म इसलिये नहीं दिया कि उसके 
जरिये तुम लोगों पर अना रोब जमाओ, बल्कि वह इल्म इसलिये 
दिया है कि उसके जरिये तुम लोगों की ख़िदमत करो। इसलिये 
: दोनों तरफ तवाजुन (सन्तुलन) बरकरार रखते हुए आदमी को चलना 
पड़ता है। यह सब दीन का हिस्सा है। अल्लाह तआला हम सब को 
इस पर अमल करने की तौफीक अता फरमाये, आमीन। 

बुरे वक्‍त से पनाह मांगना 
हज़रत सईद बिन समआन रह्मतुल्लाहि अलैहि जो ताबिईन में 
से हैं, वह फरमाते हैं कि मैंने हज़रत अबू हुरैरह रजि. को सुना कि 
वह बच्चों और बेवकफों के हाकिम बनने से पनाह मांग रहे थे। 
इशारा इस बात की तरफ फरमा दिया कि वह बहुत बुरा वक्‍त 
होगा जब नई उम्र वालों और ना तजुर्बाकार और बेवकूफ लोग अमीर 
और हाकिम बनाये जायेंगे। इसलिये आप पनाह मांगते थे कि या 
अल्लाह! ऐसे बुरे वक्‍त से मुझे बचाइए, और ऐसा वक्‍त न आये कि 
मुझे ऐसे हाकिमों से वास्ता पड़े। 


बुरे वक्‍त की तीन निशानियां 

हजरत सईद बिन समआन फरमाते हैं कि जब अबू हुरैरह 
रजियल्लाहु अन्हु ने यह पनाह मांगी तो उनसे पूछा गया कि ऐसे बुरे 
वक्‍त की निशानी क्‍या होगी? यानी किस तरह यह पहचाना जायेगा 
कि यह बेवकूफ लोगों की हुक्मरानी दौर है? जवाब में हजरत अबू 

हुरैरह रजियल्लाहु अन्हु ने उसकी निशानियां बयान करते हुए 
फरमाया कि: 
कयगी (५००२ ३ ७३४०) ६०2 ५ (०४ ७७४८ ८ 
यानी उस दौर की तीन निशानियां हैं, पहली निशानी यह है कि 
उस दौर में लोग रिश्तेदारों के हुकूक जाया करेंगे और रिश्ते तोड़े 
जाएंगे। दूसरी निशानी यह है कि गुमराह करने वालों की इताअत की 
जायेगी, लोग उनके पीछे चलेंगे और उनकी इत्तिबा करेंगे। तीसरी 
निशानी यह है कि हिदायत और रहनुमाई करने वाले लोगों की 
नाफरमानी की जायेगी। जब ये तीन निशानियां किसी दौर में पाई 
जायें तो इस से पता चल जायेगा कि यह बेवकूफों की और अहमकों 
और नई उम्र वालों की हुक्मरानी है। 
कियामत की एक निशानी 
हुजूरे अक्दस सलल्‍्लल्लाहु अलैहि व सलल्‍लम ने कियामत की जो 
निशानियां बयान फरमाई हैं, उनमें से एक निशानी यह बयान फरमाई 
है कि: 
04 ७ 539 5॥95॥75, शी 8॥॥ ॥8॥ ५५ ४" 
कियामत की एक निशानी यह है कि नंगे पांव वाले, नंगे बदन 
वाले, दूसरों के मोहताज, बकरियों के चरवाहे ऊंची ऊंची इमारतों में 
एक दूसरे पर फरूर करेंगे। 

. यानी वे लोग जिनका न तो माज़ी (गुज़रा हुआ जमाना) अच्छा है 
और न ही जिनके आदात व अख्लाक शरीफाना हैं, और मामूली 
किस्म के लोग हैं, जिनकी तर्बियत भी सही तरीके से नहीं हुई, 
जिनके पास दीन भी पूरा नहीं है, ऐसे लोग हाकिम बन जायेंगे, और 
बड़ी ऊंची इमारतों में एक दूसरे पर फरूर करेंगे, यह कियामत की 
निशानियों में से एक निशानी है जो नबी-ए-करीम सल्लल्लाहु अलैहि 
व सल्‍लम ने बयान फरमाई | 

स्ध्प्ट्य् इस्लाही सुतबात (॥0) चल 
जैसे आमाल वैसे हाकिम 


बहर हाल! हज़रत अबू हुरैरह रजियल्लाहु अन्हु के इस इर्शाद से 
यह मालूम हुआ कि आदमी को ऐसी लोगों की हुकूमतों से अल्लाह 
की पनाह मांगनी चाहिये जिनके अन्दर हुकूमत के कारोबार चलाने 
की अहलियत न हो। अगर कोई शख्स ऐसी हुकूमत में मुब्तला हो 
जाये जैसे हम और आप इस वक्‍त मुब्तला हैं, तो ऐसे मौके पर हमें 
क्या करना चाहिये? द 

ऐसे मौके के लिये हुजूरे अक्दस सल्लल्लाहु अलैहि व सल्लम ने 
यह इशदे फरमाया कि याद रखो! जब मुसलमानों पर खराब हाकिम 
मुसल्लत होते हैं, तो यह सब तुम्हारे ही आमाल का नतीजा होता है, 
चुनांचे एक रिवायत में ये अल्फाज आये हैं: 

#48 ४2% 5%५6॥8' 

यानी तुम जैसे होगो वैसे ही हाकिम तुम पर मुसल्लत किये 

जायेंगे। और एक रिवायत में ये अल्फाज आए हैं: 
“.९॥:८ ,<॥.८।।.४/" 

यानी तुम्हारे आमाल ही आखिरकार उम्माल और हाकिमों की 
शक्ल में तुम्हारे सामने आते हैं। इसलिये अगर तुम्हारे आमाल ख़राब 
होंगे तो फिर खराब हाकिम तुम्हारे ऊपर मुसल्लत किये जायेंगे। 
हुजूरे अक्दस सलल्‍्लल्लाहु अलैहि व सल्‍लम ने कई हदीसों में यह 
मज्मून बयान फरमाया है। 

उस वक्‍त हमें क्या करना चाहिए 

एक हदीस शरीफ में हुजूरे अक़्दस सलल्‍्लल्लाहु अलैहि व सल्‍्लम 
ने यह भी फरमाया कि जब तुम्हारे ऊपर ग़लत हुकूमत मुसल्लत हो 
जाये तो हुकूमत को बुरा भला कहने और उसको गाली देने का 
तरीका छोड़ दो। यानी यह मत कहो कि हमारे हाकिम ऐसे अय्यार 
और ऐसे मक्‍कार हैं वगैरह, और उनको गाली मत दो बल्कि अल्लाह 
तआला की तरफ रुज्‌ करो कि ऐ अल्लाह! ये हाकिम जो हम पर 

मुसल्लत हैं, ये हमारी बद आमालियों की वजह से हम पर मुसल्लत 
हैं। ऐ अल्लाह! अपनी रहमत से हमारी इन बद आमालियों को माफ 
फरमा दीजिये। यह तरीका हदीस में नबी-ए-करीम सलल्‍्लल्लाहु 
-अलैहि व सल्‍लम ने बयान फ्रमाया है। इसलिये कि सुबह व शाम 
हाकिमों को गालियां देने से कुछ हासिल न होगा, इसके बजाए 
अल्लाह तआला की तरफ रुजू करो और अपने आमाल की इस्लाह 
की फिक्र करो। 


हमारा तरीका क्‍या है? 

अब हम जरा अपना जायजा लेकर देखें कि हम में से हर शख्स 
सुबह व शाम यह रोना रो रहा है कि हम पर गलत किस्म के हाकिम 
मुसलल्‍लत हैं और ना अहल हाकिम मुसल्लत हैं। चुनांचे जब कभी चार 
आदमी कहीं बैठ कर बात करेंगे और हुकूमत का जिक्र आयेगा तो 
उस हुकूमत पर लानत व मलामत के दो चार जुम्ले जरूर निकाल 
देंगे। यह काम तो हम सब करते हैं, लेकिन हम जरा अपने गिरेबान 
में मुंह डाल कर देखें कि क्‍या कभी वाकई सच्चे दिल से अल्लाह 
तआला की तरफ रुजू करके यह कहा कि या अल्लाह! हम पर यह 
बला और मुसीबत मुसललत है, और हमारी बद आमालियों ही की 
वजह से है, ऐ अल्लाह! हमारी इन बद आमालियों को माफ फरमा 
दीजिये। और ऐ अल्लाह! इनकी जगह हमें नेक हुकूमत करने वाले 
अता फरमा दीजिये। अब बताइये कि हम में कितने अफराद यह दुआ 
करते हैं, मगर तनन्‍्कीद और बुरा भला कहना तो दिन रात हो रहा है, 
कोई मज्लिस इस से खाली नहीं, लेकिन अल्लाह तआला की तरफ 
रुजू नहीं करते। देखिये! दिन में पांच बार हम नमाज पढ़ते हैं और 
नमाज के बाद अल्लाह तआला से दुआएऐं तो करते ही हैं, लेकिन क्‍या 
कभी नमाज़ों के बाद यह दुआ भी की कि ऐ अल्लाह! यह हमारे 
आमाल की नहूसत जो हम पर मुसल्लत है, इसको उठा लीजिये। 
अगर हम नमाजों के बाद यह दुआ नहीं करते तो इसका मतलब यह 
है कि हुजूरे अक्दस सललल्लाहु अलैहि व सलल्‍लम ने तरीका हमें 

बताया था उस पर अमल नहीं हो रहा है। इसलिये अल्लाह तआला 
की पनाह मांगो, अल्लाह तआला की तरफ रुजू करो, फिर उसके 
साथ साथ अपने हालात की दुरुस्‍्तगी की फिक्र करो, इन्शा अल्लाह 
अल्लाह तआला फज्ल फरमा देंगे। 

अल्लाह तआला की तरफ रुजू करो 

एक और हदीस में जनाब रसूलुल्लाह सल्‍लल्लाहु अलैहि व 
सलल्‍लम ने इर्शाद फरमाया कि ये जितने बादशाह, हाकिम और 
इक्तिदार वाले हैं, इनके दिल अल्लाह तआला ही के कब्जे में हैं, 
अगर तुम अल्लाह तआला को राजी कर लो, और उसकी तरफ रुजू 
कर लो तो अल्लाह तआला उन्हीं हाकिमों के दिल बदल देंगे, और 
उन्हीं के दिल में खब्रैर पैदा फरमा देंगे। और अगर उनके लिये खैर 
मुकद्दर नहीं है तो अल्लाह तआला उनके बदले में अच्छे हाकिम अता 
फरमा देंगे। इसलिये सिर्फ गालियां देने से और सिर्फ तनन्‍्कीद करने 
से कुछ हासिल नहीं होता, बल्कि असल करने का काम यह है कि 
अल्लाह तआला को राजी करने के लिये अल्लाह तआला की तरफ 
रुजू करो। बहुत कम अल्लाह के बन्दे ऐसे हैं जो इन हालात में दर्द 
महसूस करके अल्लाह तआला की बारगाह में मुनाजात करते हैं और 
रोते हैं, और अल्लाह के सामने गिड़गिड़ा कर दुआ करते हैं कि ऐ 
अल्लाह! इस बला से हमें नजात अता फरमा दीजिये। अगर हम यह 
काम शुरू कर दें और अपने आमाल को दुरुस्त करने की फिक्र कर 
लें तो अल्लाह तआला जरूर करम फरमा कर सूरते हाल को बदल 
देंगे। 

बहर हाल! इस हदीस में हजरत अबू हुरैरह रजियल्लाहु अन्हु ने 
ऐसे हालात में करने का एक काम यह बता दिया कि अल्लाह तआला 
की तरफ रुजू करो और अल्लाह तआला से पनाह मांगो। 


बुरी हुकूमत की पहली और दूसरी निशानी 
हज़रत अबू हुरैरह रजियल्लाहु अन्हु ने ख़राब और बुरे हाकिमों 












5 इस्लाही खुतबात ; (237 >) स जिल्द(40) 


की हुकूमत की एक निशानी यह बयान फ्रमाई है कि उस जमाने में 
रिश्तों का तोड़ना आम हो जायेगा, यानी रिश्तेदारों के हुकूक जाया 
किये जायेंगे। दूसरी निशानी यह बयान फुरमाई कि गुमराह करने 
वाले आदमी की पैरवी की जायेगी, यानी जो शख्स जितना बड़ा 
गुमराह होगा, उसके पीछे उसके मानने वाले भी उतने ही ज़्यादा 
होंगे। चुनांचे आज अपनी आंखों से यह देख लें कि आजके दौर पर 
यह बात किस तरह सही सही सादिक आ रही है, कि आज जो लोग 
दूसरों को गुमराह करने वाले हैं और जिनके पास कुरआन और 
सुन्‍न्नत का सही इल्म नहीं है, बल्कि वे लोग या तो धोखेबाज हैं या 
जाहिल हैं, ऐसे लोग जरा सा सब्ज बाज अवाम को दिखाते हैं, वे 
अवाम उनके पीछे चल पड़ते हैं, फिर वे अवाम को जिस रास्ते पर 
चाहते हैं ले जाते हैं, और उनको गुमराह कर देते हैं। जब इन्सान 
की आंखों पर पट्टी पड़ जाती है तो फिर वह बड़े से बड़े गुमराह को 
अपना मुक्तदा और पेशवा बना लेता है, और वह यह नहीं देखता कि 
कुरआन व हदीस की रू से उसके आमाल व अख्लाक कैसे हैं। 
अल्लाह तआला हमें इस से महफूज रखे, आमीन। 

आगा खां का महल 

एक बार मेरा सूइट्जर लैंड जाना हुआ, वहां पर एक रास्ते से 
गुजरते हुए एक साहिब ने एक बहुत बड़े आलीशान महल की तरफ 
इशारा करते हुए बताया कि यह आगा खां का महल है। वह महल 
क्या था बल्कि वह झील के किनारे पर वाके एक आलीशान दुनिया 
की जन्नत मालूम हो रही थी। क्योंकि उन मुल्कों में आम तौर पर 
लोगों के मकान छोटे छोटे होते हैं, वहां बड़े मकानों और महलों का 
तसब्बुर नहीं होता। वह महल दो तीन किलो मीटर में फैला हुआ था, 
और उसमें बागात और नहरें और आलीशान इमारतें थीं, और नौकर 
चाकर का एक लश्कर था। यह बात तो मश्हूर है कि फुह्हाशी और 
अय्याशी के हर काम उनके यहां जायज होते हैं, और शराब पीने का 
दौर भी चलता है। 





ब्य्व्य्ड इस्लाही रखुतबात (0) लय 


आगा खानियों से एक सवाल 
तो उस वक्‍त मेरी ज़बान पर यह बात आ गयी और मैंने अपने 
मेजबानों से कहा कि लोग खुद अपनी आंखों से देखते हैं कि ये 
लोग जो पेशवा और रहनुमा बने हुए हैं, कितनी अय्याशियों में लगे 
हुए हैं, और वे काम जिसको एक मामूली दर्जे का मुसलमान भी हराम 
और ना जायज़ समझता है, ऐसे कामों में यह पेशवा और रहनुमा 
मश्गूल हैं, लेकिन उनके मानने वाले और पैरवी करने वाले फिर भी 
उनको अपना मुक्तदा और पेशवा मानते हैं? मेरी ये बातें सुनकर 
मेजबानों में से एक ने कहा कि इत्तिफाक की बात है कि जो बातें 
आपने उनके बारे में कहीं बिल्कुल वहीं बातें मैंने आगा खां के एक 
मोतकिद के सामने कहीं कि तुम किसी नेक और मुत्तकी आदमी को 
पेशवा बनाते तो समझ में आने वाली बात थी, लेकिन तुमने एक ऐसे 
आदमी को अपना पेशवा और मुक्तदा बना रखा है जिसको तुम 
अपनी आंखों से देखते हो कि वह अय्याशी के अन्दर मुब्तला है और 
इतने बड़े बडे आलीशान महल बना रखे हैं, इन सब चीज़ों को देखने 
के बावजूद फिर भी तुम उसको सोने में तौलते हो और उसको अपना 
इमाम मानते हो? 
उसके मोतकिद का जवाब 
तो उस आगा खां के मोतकिद ने जवाब दिया कि बात असल में 
यह है कि यह तो हमारे इमाम की बड़ी कुरबानी है कि वह दुनिया 
के इन महलों पर राज़ी हो गया, वर्ना हमारे इमाम का असल मकाम 
तो “जन्नत” था, लेकिन वह हमारी हिदायत की खातिर जन्नत की 
उन नेमतों को कुरबान करके दुनिया में आया और दुनिया की 
लज्जतें उसके आगे बे हकीकृत हैं, वर्ना वह तो इस से ज़्यादा बड़ी 
लज्जतों और नेमतों का हकदार था। यह वही बात है जिसकी तरफ 
इस हदीस के अन्दर इन अल्फाज में इशारा फरमाया कि: 
थी (४2८ 

यानी गुमराह करने वालों की इताअत की जायेगी। खुली आंखों 
से नज़र आ रहा है कि एक शख्स गुमराही के रास्ते पर है और 
गुनाह व बुरे कामों में मुब्तला है, फिर उसको यह कह रहा है कि यह 
मेरा इमाम है, यह मेरा मुक्तदा और पेशवा है। 
गुमराह करने वालों की इताअत की जा रही है 
इसी तरह आजकल बहुत से जाहिल पीरों की बादशाहतें कायम 
हैं, उनको अगर आप कभी जाकर देखें तो आपकी अक्ल हैरान हो 
जायेगी। वहां पर उन जाहिल पीरों की गद्दियां सजी हुईं हैं, दरबार 
लगे हुए हैं, जिनमें नशे वाली चीजें घोट कर भी पी जा रही हैं, और 
पिलाई जा रही हैं। बुरे से बुरे काम वहां किये जा रहे हैं, इसके 
बावजूद उसका मोतकिद और उसको मानने वाला यह कहता है कि 
यह मेरा पीर इस जमीन पर खुदा का नुमाईनदा है। यह वही है 
जिसको हदीस में बयान किया गया है कि जो गुमराह करने वाला है, 
लोग उसके पीछे चल पड़े हैं, और उसके पीछे चलने की वजह यह 
है कि उसके हाथ कुछ करतब आ गये हैं। जैसे किसी पर कब्जा 
किया तो उसका दिल. हर्कत करने लगा, किसी दूसरे पर तसर्रुफ 
किया तो उसको कोई अजीब व गरीब ख्वाब आ गया, किसी पर 
तसर्रुक किया तो मस्जिदे हराम का नक्शा उसके सामने आ गया, 
किसी पर तसर्रुफ करके उसको खाना-ए-काबा में नमाज़ पढ़ा दी । 
इन तसर्रुफात के नतीजे में लोग यह समझने लगे कि यह अल्लाह 
का कोई ख़ास नुमाईनदा जमीन पर उतरा है, इसलिये अब यह जो 
कुछ कहे उसकी पैरवी और इत्तिबा करो, चाहे वह काम हलाल हो या 
हराम हो, जायज हो या ना जायज हो, शरीअत के मुवाफिक हो या 
शरीअत के खिलाफ हो | 
बुरी हुकूमत की तीसरी निशानी ' 
तीसरी निशानी यह है कि कोई अल्लाह का नेक बन्दा जो 
सुन्नत की इत्तिबा करने वाला हो, और शरीअत के मुताबिक अपनी 

जिन्दगी गुज़ारने की फिक्र में हो, सही इल्म रखता हो। उसके पास 
अगर कोई शख्स अपनी इस्लाह के लिये आयेगा तो वह उसको 
मशक्कत के काम बतायेगा और फराइज- के करने का हुक्म देगा कि 
नमाजें पढ़ो, फलां काम करो, फलां काम करो और फलां काम से 
बचो, फलां गुनाह से बचो, आंखों की हिफाजत करो, जबान की 
हिफाजत करो और इन ताम गुनाहों से अपने आपको बचाओ। अब 
वह सही काम बता रहा है और जिसके करने में थोड़ी सी मशक्कत 
है तो लोग ऐसे शख्स के पास आने के लिये तैयार नहीं होंगे, क्योंकि 
यहां आयेंगे तो मशक्कत उठानी पड़ेगी | 
बहर हाल! हजरत अबू हुरैरह रजियल्लाहु अन्हु ने जो बात 
फरमाई थी कि जो. गुमराह करने वाला है, उसकी तो खूब इताअत 
की जायेगी, और जो शख्स हिदायत का रास्ता बता रहा है उसकी 
नाफरमानी की जायेगी, और वह अगर कहे कि फलां काम ना जायज 
और हराम है, उस से बचो, तो जवाब में वह यह कहेगा कि आप 
कहां से हराम कहने वाले आ गये और यह चीज क्‍यों हराम है? 
इसको हराम कहने की क्‍या वजह है? अब उस से दलील और 
हिक्मत का मुतालबा किया जा रहा है कि पहले आप यह बतायें कि 
इस हुक्म में और उस हुक्म में कया फर्क है? जब तक तुम यह नहीं 
बताओगे हम तुम्हारी बात नहीं मानेंगे। और फिर उसे पर ताना व 
और उसकी बुराई की जाती है कि इन मुल्लाओं ने हमारे दीन को 
मुश्किल और तंग कर दिया, इसी वजह से जिन्दगी गुज़ारनी मुश्किल 
हो गई। ये सब फितने हैं जो आज हमारे दौर में मौजूद हैं। 
फितने से बचने का तरीका 
इस फितने से बचने का सही रास्ता यह है कि यह देखो कि 
जिस शख्स के पास तुम जा रहे हो और जिस शख्स को तुम अपना 
मुक्तदा और पेशवा बना रहे हो वह सुननत की कितनी इत्तिबा करता 
है? यह मत देखो कि उसके पास शोबदे और करतब कितने हैं? 

. इसलिये कि उन शोबदों का दीन से कोई ताल्लुक नहीं । 

एक पीर साहिब का मकूला 

एक पीर साहिब का लिखा हुआ एक किताबचा देखा, उसमें यह 
लिखा था कि “जो शैख्र अपने मुरीदों को यहां रहते हुए मस्जिदे 
हराम में नमाज न पढ़ा सके वह शैख़ बनने का अहल नहीं” गोया 
कि शैख बनने की दलील यह है कि जब उसके पास कोई शख्स 
मुरीद बनने के लिये आये तो वह उसके ऊपर ऐसा तसर्रुफ करे कि 
कराची में बैठे बैठे उसको मस्जिदे हराम नज़र आये और वहां पर 
उसको नमाज पढ़वाए, वह असल में शैख्र बनाने की काबिल है। और 
जिस शख्स को यह करतब न आता हो वह शैख बनाने का अहल 
नहीं। कोई उनसे पूछे कि यह बात क्‍या कुरआन व हदीस में कहीं 
मौजूद है, इसका कहीं सबूत है? कहीं भी इसका सबूत नहीं। 

हुजूरे अक्दस सलल्‍लल्लाहु अलैहि व सल्‍लम का तरीका 

बल्कि हुजूरे अक्दस सलल्‍्लल्लाहु अलैहि व सलल्‍लम मकक्‍का मुकर्रमा 
से हिजरत करके मदीना मुनव्वरा तश्रीफ ले गये और मदीना मुनव्वरा 
में रहते हुए बैतुल्लाह की याद में तड़पते रहे, और हजरत बिलाल 
रजियल्लाहु अन्हु शदीद बुखार के आलम में मक्का मुकर्रमा और 
मस्जिदे हराम को याद करके रोते रहे और यह दुआ करते रहे कि 
या अल्लाह! वह वक्‍त कब आयेगा जब मक्का मुकर्रमा के पहाड़ मेरी 
आंखों के सामने होंगे, मगर कभी भी हुजूरे अक्दस सल्लल्लाहु अलैहि 
व सलल्‍लम ने उनसे यह नहीं फरमाया कि आओ मैं तुम्हें मस्जिदे 
हराम में नमाज पढ़वा दूं। लेकिन आजके पीर साहिब यह कहते हैं 
कि जो शैख तुम्हें मस्जिदे हराम में नमाज़ न पढ़वा दे, वह शैख 
बनाये जाने का अहल ही नहीं। चूंकि लोग जाहिरी चीजों के पीछे 
चलने के आदी हैं, इसलिये जब किसी शख्स के अन्दर ये जाहिरी 
चीजें देखते हैं तों उसके पीछे चल पड़ते हैं, हालांकि नेकी, इबादत 
और पाकीजगी व तकवे से इसका कोई ताल्लुक नहीं, बल्कि ये 

तसर्रुफात हैं जिसके लिये मुसलमान होना भी जरूरी नहीं, गैर 
मुस्लिम भी ये तसर्रुफात करते हैं। लेकिन आजकल लोगों ने इन्हीं 
तसर्रुफात को नेकी और परहेजगारी के लिये मेयार बना लिया है। 

बहत्तर फिकों में सही फिर्का कौन सा होगा? 

हुजूरे अक्दस सल्लल्लाहु अलैहि व सल्‍लम ने एक हदीस में 
हमारे लिये एक' मेयार बयान फरमा दिया है कि मेरी उम्मत में सत्तर 
से ज़्यादा फिर्के हो जायेंगे, कोई फिर्का किसी चीज़ की तरफ 
बुलाऐगा, दूसरा फिर्का दूसरी चीज़ की तरफ बुलाएगा। एक फिर्का 
कहेगा कि यह बात हक है, दूसरा फिर्का कहेगा कि यह बात हक है। 
और ये फिर्के लोगों को जहन्नम की तरफ दावत देंगे। ये सब रास्ते 
हलाकत की तरफ ले जाने वाले हैं, सिर्फ एक रास्ता नजात दिलाने 
वाला है, यह वह रास्ता है जिस पर मैं हूं और मेरे सहाबा हैं, बस 
इस रास्ते को मजबूती से थाम लो। 


खुलासा 
इसलिये जब किसी को मुक्तदा और पेशवा बनाने का इरादा 
करो तो पहले यह देखो कि इत्तिबा-ए-सुन्नत उसके अन्दर किस 
क॒द्र है? और कुरआन व हदीस पर किस दर्ज में अमल करता है? 
और इस मेयार पर वह पूरा उतरता है या नहीं? अगर वह इस मेयार 
पर पूरा उतरता है तो बेशक उसकी इत्तिबा करो, और अगर पूरा नहीं 
उतरता तो वह पेशवा बनाने के लायक नहीं, इसलिये उस से दूर 
रहो, चाहे कितने ही करतब और तमाशे दिखा दे, और' वह तुम्हारे 
ऊपर चाहे कोई तसर्रुफ कर दे, लेकिन तुम उसके पीछे चलने से 
परहेज करो | अल्लाह तआला हम सब को हिदायत का रास्ता अता 
फरमाये और गुमराही से हिफाजत फुरमाये, आमीन। 

. अन्सार सहाबा ने सारा अज व सवाब ले लिया 
हज़रत अनस रजियल्लाहु अन्हु फरमाते हैं कि जब हिजरत करने 
वाले मक्का मुकर्रमा से मदीना हिजरत करके आये तो उन्होंने हुजूरे 
अक्दस सलल्‍्लल्लाहु अलैहि व सल्‍लम से अर्ज किया: या रसूलल्लाह 
सलल्‍लल्लाहु अलैहि व सल्‍लम! ऐसा मालूम होता है कि जो मदीना 
मुनव्वरा के अन्सार सहाबा हैं, सारा अज व सवाब वे ले गये और 
हमारे लिये तो कुछ बचा ही नहीं | 
जवाब में आप सल्लल्लाहु अलैहि व सल्‍लम ने फरमाया: नहीं 
जब तक तुम उनके लिये दुआ करते रहोगे और उनका शुक्रिया अदा 
करते रहोगे, उस वक्‍त तक तुम सवाब से महरूम नहीं रहोगे। 
जब मुहाजिर सहाबा मक्का मुकर्रमा से आकर मदीना तैयबा में 
आबाद होना शुरू हुए तो उस वक्‍त आबादकारी का बहुत बड़ा मसला 
था, और लोगों का एक सैलाब मक्का मुकर्रमा से दमीना मुनब्वरा 
मुन्तकिल हो रहा था। और उस वक्‍त मदीना मुनव्वरा एक छोटी सी 
बस्ती थी। अब आबाद होने वालों को घर की जरूरत थी, उनके लिए 
रोज़गार चाहिये था, और उनके लिए खाने पीने का सामान और 
जिन्दगी की दूसरी जरूरतें चाहिए थीं। ये हज॒रात जब मदीना 

मुनव्वरा आये तो खाली हाथ आये थे, और मक्का मुकर्रमा में उनकी 
जमीनें थीं, जायदादें थीं, सब कुछ था लेकिन वह सब मक्का मुकर्रमा 
में छोड़ कर आये थे। 


अन्सार का ईसार व कुर्बानी 

अल्लाह तआला ने मदीना मुनववरा के अन्सार सहाबा के दिल में 
ऐसा ईसार (अपनी जरूरत पर दूसरे की जरूरत को तरजीह देना) 
डाला और उन्होंने ईसार की वह मिसाल कायम की कि तारीख में 
उसकी नजीर मिलनी मुश्किल है। अन्सारी सहाबा ने अपनी दुनिया 
की सारी दौलत मुहाजिरीन के लिये खोल दी। यह सब खुद अपनी 
तरफ से किया, हुज़्रे अक्दस सल्लल्लाहु अलैहि व सलल्‍लम ने उनको 
हुक्म नहीं दिया था, बल्कि अन्सारी सहाबा ने कहा कि जो भी 
मुहाजिर सहाबी आ रहे हैं, उनके लिए हमारे घर के दरवाजे खुले हैं, 
खाने पीने का इन्तिज़ाम हम करेंगे। हुजूरे अक्दस सल्लल्लाहु अलैहि 
व सलल्‍लम ने उनका जज़्बा देख कर मुहाजिरीन और अन्सार के 
दरमियान “मुवाखात” (भाई चारा) कायम फरमा दिया। यानी हर एक 
मुहाजिर को एक अन्सारी का भाई बना दिया, अब वह उसके साथ 
रहने लगा, उसी के साथ खाने पीने लगा, यहां तक कि बाज़ अन्सारी 
सहाबा ने फरमाया कि मेरी दो बीवियां हैं मैं इसके लिए भी तैयार हूं 
कि मैं अपनी एक बीवी से अलग हो जाऊं, उसको तलाक देकर 
अलग ,कर दूं, फिर तुम्हारे साथ उसका निकाह कर दूं, अगरचे ऐसा 
वाकिआ पेश नहीं आया लेकिन इसके लिए भी रजामन्दी ज़ाहिर की। 

अन्सार और मुहाजिरीन की खेती बाड़ी में साझेदारी 

यहां तक कि एक बार अन्सारी सहाबा हुजूरे अक्दस सलल्‍्लल्लाहु 
अलैहि व सलल्‍लम की रखिदमत में आये और अर्ज किया कि या 
रसूलल्लाह! हमारे जो मुहाजिर भाई हैं, वे भी हमारे साथ रहते हैं, 
अगरचे हम उनको मेहमान के तौर पर रखे हुए हैं, लेकिन उनके 
दिल में हर वक्‍त यह ख्याल रहता है कि हम तो मेहमान हैं और यहां 

उनका बाकायदा रोजगार का इन्तिजाम भी नहीं है। इसलिये हमने 
आपस में यह तय किया है कि मदीना मुनव्वरा में हमारी जितनी 


_जायदादें हैं, हम आधी आधी आपस में तकसीम कर लें, यानी आधी 


जायदाद मुहाजिर भाई को दे दें और आधी जायदाद हम रख लें, तो 
इस पर हुज़ूरे अक्दस सललल्लाहु अलैहि व सलल्‍लम ने मुहाजिर 
सहाबा से मश्विरा किया कि अन्सारी सहाबा यह पेशकश कर रहे हैं, 
आप हज॒रात का क्या ख्याल है? इस पर मुहाजिरीन सहाबा ने 
फरमाया कि नहीं, हमें यह पसन्द नहीं कि हम उनकी आधी जमीनें 
ले लें। उसके बाद हुजूरे अक्दस सल्लल्लाहु अलैहि व सल्‍लम ने यह 
फैसला फरमाया कि अच्छा तुम अन्सारी सहाबा की जमीनों पर काम 
करो और जो फल और पैदावार हो वह तुम दोनों में तकसीम हो 


. जाया करे। चुनांचे मुहाजिर सहाबा अन्सारी सहाबा की जमीनों पर 
५ काम करते थे और जो फल और पैदावार होती वह आपस में 
तकसीम कर लिया करते थे, इस तरह मुहाजिरीन ने अपना वक्‍त 


गुज़ारा। 

सहाबा के जज़्बात देखिये 

हजराते अन्सार ने ईसार (अपनी जरूरत पर दूसरे की जरूरत 
को तरजीह देने) की वह मिसालें पेश कीं जिनकी नज़ीर मिलनी 
मुश्किल है। बहर हाल मुहाजिर सहाबा-ए-किराम ने जब यह देखा 
कि सारे सवाब वाले काम तो अन्सारी सहाबा कर रहे हैं, और सारा 
सवाब तो वे ले गये तो एक बार ये हज़रात हुजूरे अक्दस सलल्‍्लल्लाहु 
अलैहि व सल्‍लम की ख़िदमत में हाजिर हुए और अर्ज किया कि या 
रसूलललाह सलल्‍्लल्लाहु अलैहि व सलल्‍लम! मदीना मुनव्वरा के जो 
अन्सारी सहाबा हैं, वे सारा सवाब ले गये, हमारे लिये तो कुछ बचा 
ही नहीं। अब आप यह देखिये कि अन्सारी सहाबा के जज्बात क्‍या हैं 
और मुहाजिरीन सहाबा के जज़्बात क्या हैं। एक तरफ अन्सारी सहाबा 


_ मुहाजिरीन के लिये अपनी आंखें बिछाए हुए हैं और दूसरी तरफ 
ः महाजिरीन सहाबा को यह ख्याल हो सम --->---८--वन सहाबा को यह ख्याल हो रहा है कि सारा अज व सवाब 

तो अन्सारी सहाबा के पास चला गया, अब हमारे अज़ व सवाब का 
क्या होगा? 

तुम्हें भी यह सवाब मिल सकता है 

जवाब में हुज़ूरे अक़्दस सलल्‍लल्लाहु अलैहि व सललम ने 
फरमाया: 

यानी तुम यह जो कह रहे हो कि सारा सवाब अन्सारी सहाबा ले 
गये, तो एक बात सुन लो! वह यह कि यह मत समझो कि तुम्हें 
सवाब नहीं मिला, बल्कि यह सवाब तुम्हें भी मिल सकता है। जब 
तक तुम उनके हक में दुआएं करते रहोगे और उनका शुक्रिया अदा 
करते रहोगो, उस वक्‍त तक तुम सवाब से महरूम नहीं रहोगे, और 
इस अमल के नतीजे में अल्लाह तआला उनके सवाब में तुमको भी 
शरीक कर लेंगे। | 

यह दुनिया चन्द दिन की है 

वहां यह नहीं था कि मुहाजिरीन अपने लिये “अन्जुमन तहफ्फुजे 
हुकूके मुहाजिरीन” बना लें और अन्सार अपने लिये “अन्जुमन 
तहफ्फुज़े हुकूके अन्सार” बना लें, और फिर दोनों अन्‍्जुमनें अपने 
अपने हुकूक के हासिल करने के लिये एक दूसरे से लड़ें कि उन्होंने 
हमारे हुकूक जाया कर दिए, बल्कि वहां तो उल्टा मामला हो रहा है 
और हर एक की यह ख्वाहिश है कि मैं अपने भाई के साथ कोई 
भलाई करूं। ऐसा क्‍यों था? यह इसलिये था कि सब के सामने यह 
है कि मरने के बाद हमारे साथ क्‍या हालात पेश आने वाले हैं। 
दुनिया तो चन्द दिन की है, किसी तरह गुजर जायेगी, अच्छी गुजर 
जाये या थोडी तंगी के साथ गुजर जाये, लेकिन गुजर जायेगी। .' 
लेकिन असल बात यह है कि मरने के बाद जो हालात पेश आयेंगे, 
उस वक्‍त हमारे साथ क्‍या मामला होगा? इस फिक्र का नतीजा यह 
था कि हर एक के दिल में दूसरे भाई के लिये ईसार (अपनी ज़रूरत 
नस +-मयप<<+रक८+-++हप+- ८-८ प८्र८ पर -८म-८-पपप ८-८८ ८ं ८ क्‍या. 

पर दूसरे की जरूरत को तरजीह देना) था। 
आखिरत पर नजर हो तो 


जब इन्सान की नज़र आख़िरत पर नहीं होती, दिल में अल्लाह 
तआला का खौफ नहीं होता, अल्लाह तआला के सामने खड़े होने का 
एहसास नहीं होता, तो फिर आदमी के पेशे नज़र सिर्फ दुनिया ही 
दुनिया होती है, और फिर हर वक्‍त यह फिक्र रहती है कि दूसरे 
शख्स ने मुझ से ज़्यादा दुनिया हासिल कर ली, मेरे पास कम रह 
गयी, तो आदमी फिर उस वक़्त इस उचधेड़ बुन में रहता है कि मैं 
किसी तरह ज़्यादा कमा लूं और ज़्यादा हासिल कर लूं। लेकिन अगर 
आदमी के दिल में यह फिक्र हो कि आखिरत में मेरे साथ क्‍या 
मामला होने वाला है, और साथ में यह ख्याल हो कि हकीकी राहत 
और खुशी रुपये में इज़ाफ़ा करने और बैंक बैलेंस ज़्यादा करने से 
हासिल नहीं होगी, बल्कि हकीकी खुशी यह है कि इन्सान के दिल में 
सुकून हो, इन्सान का जमीर 'मुत्मइन हो, उसको यह खौफ न हो कि 
जब मैं अल्लाह तआला के सामने जाऊंगा तो अपने इस अमल का 
क्या जवाब दूंगा, और हकीकी ख्रुशी यह है कि आदमी अपने 
मुसलमान भाई के चेहरे पर मुस्कुराहट देख ले, उसका कोई दुख दूर 
कर दे, उसकी कोई परेशानी दूर कर दे। जब इन्सान के दिल में 
इस किस्म के जज़्बात पैदा होते हैं तो फिर इन्सान दूसरों के साथ 
ईसार (अपनी ज़रूरत पर दूसरे की जरूरत को तरजीह देने) से काम 
लेता है। 

“सुकून” ईसार और कुर्बानी में है 

इस्लाम की तालीम सिर्फ इतनी नहीं है कि बस दूसरे के सिर्फ 
वाजिब हुकूक अदा कर दिये, बल्कि इसके साथ साथ यह भी तालीम 
इस्लाम ने दी है कि दूसरों के लिये ईसार करो, थोड़ी सी कुर्बानी भी 
दो। यकीन करें कि जब आप दूसरे मुसलमान भाई के लिये कुर्बानी 


देंगे तो उसके नतीजे में अल्लाह तआला तुम्हारे दिल में जो सुकून, 


जनम कीमिमकमलि लक जज लय 23:22: +०:>>-:>-_ नल नल 3८ ० नम पक तक 
स््््््न्न्न्प्ट नरम नम ििक््ोो्कप़्प़्््इडहहाअललॉ न: :स:  लसक्‍अइक्‍डसलललल डा: िआ् 








> ---. -नततम _.....ै्े्ेप्नविन जितनी नी नी नी तने ऑन्‍न्‍नानाओना पा ४ «5 ८ 


ब्च्च्ड इसलाही खुतबात जिल्द(40)355555 


आफियत और राहत अता फरमायेंगे, उसके सामने बैंक बैलेंस की 
खुशी कुछ भी नहीं है। चूंकि हमने ईसार (अपनी जरूरत पर दूसरे 
की जरूरत को तरजीह देना) और कुर्बानी पर अमल छोड़ रखा है 
और हमारी जिन्दगी में अब ईसार (अपनी जरूरत पर दूसरे की 
जरूरत को तरजीह देने) का कोई खाना ही नहीं रहा कि दूसरे की 
खातिर थोड़ी सी तकलीफ उठा लें, थोड़ी सी कुर्बानी दे दें, इसलिये 
इस कुर्बानी की लज़्ज़त और राहत का हमें अन्दाज़ा ही नहीं | 
एक अन्सारी के ईसार का वाकिआ 
कुरआने करीम में अल्लाह तआला ने अन्सारी सहाबा के ईसार 
(अपनी ज़रूरत पर दूसरे की जरूरत को तरजीह देने) की तारीफ 
करते हुए इर्शाद फरमायाः 
(2०॥३४,)-) २००4 24५ 8575 (६५४४ ६६ 53४६2 
यानी यह अन्सारी सहाबा अपने आप पर दूसरों को तरजीह देते 
हैं, चाहे ये ख़ुद गुरबत की हालत में क्‍यों न हों। चुनांचे वह वाकिआ 
आप हजरात ने सुना होगा कि हुजूरे अक्दस सल्लल्लाहु अलैहि व 
सलल्‍लम के एक मेहमान एक अन्सारी सहाबी के पास आ गये, खाना 
कम था, बस इतना खाना था कि या तो खुद खा लें या मेहमान को 
खिला दें। लेकिन यह ख्याल हुआ कि अगर मेहमान के साथ हम 
बैठेंगे और उसके साथ खाना नहीं खायेंगे तो उसको इश्काल होगा 
इसलिये चिराग बुझा दिया ताकि मेहमान को पता न चले, और 
जाहिर ऐसा किया कि वह भी साथ में खाना खा रहे हैं। इस पर 
कुरआने करीम की ऊपर लिखी गई आयत नाजिल हुई। यानी ये 
लोग गुरबत और तंगदस्ती की हालत में भी दूसरों को तरजीह देते 
हैं। इसलिये इस ईसार और कुर्बानी की लज्जत को पाकर भी देखिए, 
दुसरे मुसलमान भाई के लिए ईसार और कुरबानी देने में जो मज़ा 
और रहात, लज़्ज़त और सुकून है, वह हज़ार बैंक बैलेंस के जमा 
करने से भी हासिल नहीं हो सकता। इसी लिये हुजूरे अक्दस 











। 


। 
। 


2पपपनकिव्नकितकम कक कमाना पगआट टी जे ता 


ब्व्ज्ः इस्लाही ख़ुतबात जिल्द (0) >ब-क52 


सललल्लाहु अलैहि व सल्‍लम ने अन्सार सहाबा और मुहाजिरीन के 
दरमियान यही ईसार और कुर्बानी का राबता कायम फरमाया। 


. अल्लाह तआला हम सब को दूसरों के लिये ईसार और कुरबानी की 


हिम्मत और तौफीक अता फरमाये, आमीन | 
अफजल अमल कौनसा? 
अगली हदीस हज़रत अबू जर गिफारी रजियललाहु अन्हु से 
रिवायत की गयी है कि एक बार हुज़ूरे अक्दस सलल्‍्लल्लाहु अलैहि व 
सलल्‍लम से पूछा गया कि: 
क्‍ “९०:५ ॥:८9॥ ४! 
यानी अल्लाह तआला के यहां कौन से आमाल सब से बेहतर हैं? 
जवाब में आपने इर्शाद फरमाया: 
५:५० ७39०3 ४, 6८ 
अल्लाह तआला के नज्दीक सब से बेहतर अमल अल्लाह पर 
ईमान लाना है, और दूसरे उसके रास्ते में जिहाद करना है। 
ये दोनों अफजल आमाल हैं। फिर किसी ने दूसरा सवाल किया 
कि: ढ 
“९.०8 5,॥ ४ 
यानी कौन से गुलाम की आजादी ज़्यादा अफजल है? उस 
जमाने में गुलाम और बांदियां हुआ करती थीं और हुजूरे अक्दस 
सल्लल्लाहु अलैहि व सलल्‍लम ने गुलाम और बांदियों को आजाद करने 
की बहुत फजीलत बयान फरमाई थी। तो किसी ने सवाल किया कि 
गुलाम आजाद करना तो अफुजल है, लेकिन कौन सा गुलाम आजाद 
करना ज़्यादा अफजल है, और ज़्यादा सवाब का सबब है? आपने 
जवाब में इर्शाद फरमाया कि जो गुलाम ज़्यादा कीमती और ज़्यादा 
नफीस है, उसको आजाद करना ज़्यादा अज़ व सवाब का सबब और 
ज्यादा अफजल है। फिर किसी ने सवाल किया कि हुज़ूर। यह 


बताइये कि अगर मैं इनमें से कोई अमल न कर सकूं। जैसे किसी 

उज्र की बिना पर जिहाद न कर सकूं, और गुलाम आजाद करने का 
अमल तो उस वक्‍त करे जब आदमी के पास गुलाम हो, या गुलाम 
ख़रीदने के लिये पैसे हों, लेकिन मेरे पास तो गुलाम भी नहीं है और 
पैसे भी नहीं हैं, तो फिर मैं किस तरह अज् व सवाब ज़्यादा हासिल 
करू? जवाब में हुज़्रे अक्दस सलल्‍्लल्लाहु अलैहि व सलल्‍लम ने 
फरमाया कि फिर उस सूरत में तुम्हारे लिए अज़ व सवाब हासिल 
करने का तरीका यह है कि कोई शख्स जो बिगड़ी हुई हालत में हो 
तो उसकी मदद कर दो। 


दूसरों की मदद करो 

जैसे एक शख्स किसी मुश्किल में मुब्तला है, परेशानी का शिकार 
है, उसकी हालत बिगड़ी हुई है, तो तुम उसकी मदद कर दो, या 
किसी अनाड़ी आदमी का कोई काम कर दो। आपने “अनाड़ी” का 
लफ़्ज इस्तेमाल फरमाया, यानी वह शख्स जिसे कोई हुनर नहीं 
आता, या तो इसलिये कि वह माजूर है, या उसकी दिमागी सलाहियत 
इतनी नहीं है कि वह अपने दिमाग को इस्तेमाल करके कोई बड़ा 
काम कर सके, तो तुम उसकी मदद कर दो और उसका काम कर 
दो। इसमें भी तुम्हारे लिये अल्लाह तआला के यहां बड़ा अज् व 
सवाब है। अल्लाह तआला के न जाने कितने बन्दे ऐसे हैं जो या तो 
माजूर हैं, या तंगदस्त हैं, या उनके पास कोई हुनर नहीं है, कोई 
जेहनी सलाहियत उनके पास नहीं है। तो अगर दूसरा शख्स उनकी 
मदद का कोई काम कर दे तो उस पर भी अज व सवाब मिलेगा। 
और हुज़्रे अक्दस सल्लल्लाहु अलैहि व सलल्‍लम फरमा रहे हैं कि 
अगर तुम जिहाद नहीं कर सकते तो यह काम कर लो। इस से पता 
चला कि इसका सवाब भी अल्लाह तआला जिहाद के करीब करीब 
अता फरमायेंगे, इन्शा अल्लाह । 


अगर मदद करने की ताकत न हो? 
उन सहाबी ने फिर सवाल किया कि या रसूलल्लाह सल्लल्लाहु 

अलैहि व सल्‍लम! अगर मैं इतना कमजारे हूं कि इतना अमल भी न 
कर सकू। यानी मैं खुद ही कमज़ोर हूं और दूसरे कमजोर की मदद 
न कर सकं तो फिर क्‍या करूं? 

अब आप हुजूरे अक्दस सलल्‍्लल्लाहु अलैहि व सलल्‍लम के जवाबों 
का अन्दाज़ा लगाइये कि आपके यहां ना उम्मीदी का कोई खाना नहीं 
है। जो शख्स भी आ रहा है उसको उम्मीद का रास्ता दिखा रहे हैं 
कि तुम अल्लाह तआला की रहमत से मायूस मत हो जाओ। अगर 
यह अमल नहीं कर सकते तो यह अमल कर लो, अगर यह अमल 
नहीं कर सकते तो यह अमल कर लो । 

लोगों को अपनी बुराई से बचा लो 

बहर हाल! आपने जवाब में फरमाया कि अगर तुम कमजोर होने 
की वजह से दूसरों की मदद नहीं कर सकते तो यह एक अमल कर 
लो कि: 

"४ 59 (० (के 

यानी लोगों को अपने शर और बुराई से महफूज़ कर लो। यानी 
इस बात का एहतिमाम कर लो कि मेरी जात से दूसरे को तकलीफ 
न पहुंचे। इसलिये कि दूसरों को अपने शर से महफूज़ करना यह 
तुम्हारा अपने नफ़्स पर सदका होगा, क्योंकि अगर तुम दूसरे को 
तकलीफ पहुंचाते तो तुम्हें गुनाह होता, अब तुमने जब अपने आपको 
दूसरों को तकलीफ देने से बचा लिया तो गोया कि तुमने अपने नफ्स 
को गुनाह और अज़ाब से बचा लिया, इसलिये यह भी एक सदका है 
जो तुम अपने नफ़्स पर कर रहे हो। 

मुसलमान कौन? 

हकीकत यह है कि इस्लाम के जो समाजी जिन्दगी से 
मुताल्लिक अहकाम और समाजी जिन्दगी से मुताल्लिक तालीमात हैं 
उनकी बुनियाद यही है कि अपनी जात से दूसरे को तकलीफ न 
पहुंचे। हुजूरे अक्दस सलल्‍लल्लाहु अलैहि व सलल्‍लम ने साफ साफ 

इर्शाद फरमा दिया: 
79339 40.० 0.० (+४+ मं ० (5 ० 
यानी मुसलमान वह है जिसके हाथ और जबान से दूसरे 
मुसलमान महफूज रहें। न ज़बान से दूसरे को तकलीफ पहुंचे, न हाथ 
से दूसरे को तकलीफ पहुंचे। लेकिन यह चीज़ उसी को हासिल होती 
है जिसको इसका एहतिमाम हो और जिसके दिल में यह बात जमी 
'ई हो कि मेरी ज़ात से किसी को तकलीफ न पहुंचे। 


आशियां किसी शाखे चमन पे बार न हो 

मेरे वालिद माजिद हज़रत मौलाना मुफ़्ती मुहम्मद शफी साहिब 
रह्मतुल्लाहि अलैहि यह शेर बहुत ज्यादा पढ़ा करते थे कि: 

तमाम उम्र इस एहतियात में गुज़री 
आशियां किसी शाखे चमन पे बार न हो 

अपनी वजह से किसी पर बोझ न पड़े, अपनी वजह से किसी 
को तकलीफ न पहुंचे। और हज़रत मौलाना अशरफ अली साहिब 
थानवी रह्मतुल्लाहि अलैहि की तालीमात के बारे में अगर मैं यह कहां 
तो मुबालगा न होगा कि कम से कम आपकी आधी से जायद 
तालीमात का खुलासा यह है कि अपने आप से किसी दूसरे को 
तकलीफ न पहुंचने दो। और फिर तकलीफ सिर्फ यह नहीं है कि 
किसी को मार पीट दिया, बल्कि तकलीफ देने के बेशुमार पहलू हैं, 
कभी जबान से तकलीफ पहुंच जाती है, कभी अमल से तकलीफ पहुंच 
जाती है। इसलिये अपने आपको इस से बचाओ | 

हज़रत मुफ्ती-ए-आजम रहमतुल्लाहि अलैहि का 
सबक लेने वाला वाकिआ 

साहिब रह्मतुल्लाहि अलैहि का यह वाकिआ 
सुनाया था कि वफात की बीमारी जिसमें आपका 
मारी में रमजान मुबारक का 
में बार बार आपको दिल की 


हजरत वालिद 
आपको पहले भी सुन 
इन्तिकाल हुआ, उसी वफात की बी 
महीना आ गया और रमजान ये -लटनलपटपलटटपन- आ गया और रमजान मुबारक 

तकलीफ उठती रही और इतनी शिद्दत से तकलीफ उठती थी कि यह 
ख्याल होता था कि शायद यह आख़री हमला साबित न हो जाये । 
उसी बीमारी में जब रमजान मुबारक गुजर गया तो एक दिन फरमाने 
लगेः हर मुसलमान की आरज़ू होती है कि उसको रमजान मुबारक 
की मौत नसीब हो, मेरे दिल में भी यह ख्वाहिश पैदा होती थी कि 
अल्लाह तआला रमजान मुबारक की मौत अता फरमा दे, क्‍योंकि 
हदीस शरीफ में आता है कि रमजान मुबारक में जहन्नम के दरवाज़े 
बन्द कर दिये जाते हैं। लेकिन मेरी भी अजीब हालत है कि मैं बार 
बार सोचता था कि यह दुआ करूं कि या अल्लाह! रमजान मुबारक 
की मौत अता फरमा दे, लेकिन मेरी ज़बान पर यह दुआ नहीं आ 
सकी | वजह इसकी यह थी कि मेरे जेहन में यह ख्याल आया कि मैं 
अपने लिये रमजान मुबारक की मौत तलब तो कर लूं, लेकिन मुझे 
अन्दाजा है कि मेरी मौत के वक्‍त मेरे तीमार दार और मेरे जो मिलने 
जुलने वाले हैं, उन सब को रोज़े की हालत में सख्त मशक्कत 
उठानी पड़ेगी, और रोज़े की हालत में उनको सदमा होगा, और रोजे 
की हालत में कफन दफन के सारे इन्तिज़ामात करेंगे तो उनको 
मशक्कत होगी। इस वजह से मेरी जबान पर यह दुआ नहीं आई कि 
रमज़ान मुबारक में मेरा इन्तिकाल हो जाये। फिर यह शेर पढ़ा: 
तमाम उम्र इस एहतियात में गुज़री 
आशियां किसी शाखे चमन पे बार न हो 

चुनांचे रमजान मुबारक के ११ दिन के बाद ११ शब्वालुल मुकर्रम 
को आपकी वफात हुई। अब आप अन्दाज़ा लगायें कि जो शख्स मरते 
वक्‍त यह सोच रहा है कि मेरे मरने से भी किसी को तकलीफ न 
पहुंचे, उस शख्स का जिन्दगी में लोगों के जज़्बात का ख्याल रखने 
का क्‍या आलम होगा? द 

तीन किस्म के जानवर 

इमाम ग्रज़ाली रह्मतुल्लाहि अलैहि फरमाते हैं कि अल्लाह 
तआला ने इस दुनिया में तीन किस्म के जानवर पैदा किए हैं। एक 

किस्म के जानवर वे हैं जो दूसरों को फायदा पहुंचाते हैं, तकलीफ 
नहीं पहुंचाते, जैसे गाय है, भैंस है, बकरी है। तुम इनका दूध 
इस्तेमाल करते हो, और आखिरकार उनको जिबह करके उनका 
गोश्त खा जाते हो। घोड़ा है, गधा है, तुम इन पर सवारी करते हो। 
दूसरी किस्म के जानवर ऐसे हैं जो दूसरों को तकलीफ पहुंचाते हैं, 
जैसे सांप बिच्छ हैं, दरिन्दे हैं, ये जानवर इन्सान को तकलीफ पहुंचाते 
हैं, फायदा नहीं पहुंचाते। तीसरी किस्म के जानवर वे हैं जो न तो 
इन्सान को फायदा पहुंचाते हैं और न ही तकलीफ देते हैं। 
इसके बाद इमाम गजाली रष्मतुल्लाहि अलैहि इन्सानों से 
_ मुख़ातिब होकर फरमा रहे हैं: ऐ इन्सान! अगर तुम ऐसे जानवर नहीं 
बन सकते जो दूसरों को फायदा पहुंचाते हैं, तों कम से कम ऐसे 
जानवर बन जाओ जो न फायदा देते हैं, न तकलीफ देते हैं। खुदा 
के लिये ऐसे जानवर मत बनो जो दूसरों को तकलीफ ही पहुंचाते हैं, 
फायदा कुछ नहीं पहुंचाते। यानी कम से कम तुम अपने शर (बुराई) 
से लोगों को महफूज़ कर लो। और यही नबी-ए-करीम सलल्‍्लल्लाहु 
अलैहि व सलल्‍लम के इशदे का खुलासा है। अल्लाह तआला हम सब 
को इन इर्शादात पर अमल करने की तौफीक अता फरमाये, आमीन | 

